
«Prin iubirea divină, omul universal nu se ridică numai la 
cer, ci, prin identificarea lăuntrică cu Divinitatea, se con- 
topeşte cu toată făptura printr-o veşnică legătură indiso- 
lubilă. Prin această iubire, graţia divină coboară în natura 
pământeană şi învinge nu numai răul moral, ci şi urmările 
sale fizice — boala şi moartea. Opera acestei iubiri e Învi- 
erca de pe urmă. Biserica, propovăduind această înviere 
în doctrina sa revelată, formulată în Crez, o prefigurează 
şi inaugurează prin ultima din Sfintele Taine. Ciclul Sfin- 
telor Taine, ca şi acela al vieții universale, se încheie cu 
Învierea, prin integrarea întregii lumi, prin întruparea 
definitivă a Înţelepciunii divine» 





Vladimir Sergheevici Soloviov A 
(1853-1900) este una dintre cele 


mai marcante figuri ale culturii şi spiritualităţii ruse şi europene. 
Filosofia sa este marcată de nostalgia depăşirii diviziunilor şi de 
nostalgia sintezei totale, de intuiţia sofianităţii — o revelaţie a 
unităţii organice a lumii materiale şi spirituale, a creatului şi 
necreatului. Opera sa imensă (10 volume de scrieri) cuprinde 
lucrări devenite celebre: 12 Prelegeri despre divino-umahitale, 
Istoria şi viitorul teocraţiei, Marea controve 'Orient-Occi- 
dent) şi politica creştină, Ideea Rusă, Rusia şi Biserica Univer- 
sală, Justificarea binelui, Trei convorbiri despre război, morală 

VLADIMIR SOLOVIOV 
90 DE ANI DE LA MOARTE 


Neobservată a trecut împlinirea în anul 1990, în ziua de 13 august — 
ziua morţii şi a Sf. Maxim Mărturisitorul (+662), a 90 de ani de la 
moartea genialului filosof religios ortodox rus al secolului XIX, Vladimir 
Sergheevici Soloviov (1853-1900), una dintre cele mai marcante figuri ale 
culturii şi spiritualităţii ruse şi europene. Filosof înzestrat cu o extra- 
ordinară forță de sinteză intelectuală, poet simbolist de mare fineţe şi 'de 
mare influență în epocă, critic literar, teolog remarcabil, Soloviov este 
figura emblematică şi paradigmatică a filosofiei religioase ruse din ultima 
jumătate a secolului trecut şi prima jumătate a secolului nostru. Gîndirea 
sa inspirată din motivul Logosului este rațională şi religioasă în acelaşi 
timp : cu cît devine mai rațională, devine mai religioasă şi, invers, cu cît 
e mai religioasă, cu atît e mai raţională. Dominată de nostalgia depăşirii 
diviziunilor şi de nostalgia sintezelor totale, sub semnul uni-totalităţii, 
gîndirea religioasă a lui Soloviov este structurată de intuiţia solianității 
globale a existenţei — el este de altfel cel ce lasă moştenire gîndirii ruse 
motivul sofiologic — adică revelaţia unităţii organice a lumii materiale și 
spirituale, a creatului şi necreatului, revelaţie care a devenit experiența 
originară, fondatoare a gîndirii sale. 

Autor al unei opere imense — 10 volume de scrieri plus 4 scrisori, edi- 
tate la Petersburg după moartea lui, în două rînduri, între anii 1901 — 1903 
şi respectiv 1911 — 1914, tradusă integral în 8 volume de W. Szylkarski 
şi L. Müller la Freiburg în Breisau şi München între 1953 — 1980 — per- 
sonalitatea şi opera lui Soloviov necesită, pentru o comprehensiune 
adecvată şi nuanţată, o abordare în acelaşi timp globală şi genetic-is- 
torică, atentă la cronologia diferitelor scrieri şi la evoluţia interioară a 
unei gîndiri dinamice aflate în continuă mişcare, şi luînd în considerare 
itinerarul ei solitar. Adesea straniu şi imprevizibil, dar întotdeauna 
surprinzător şi strălucitor prin forţa ideilor, prin claritatea şi transparența 
de cristal a expresiei, acest itinerar este departe de a fi marcat de o conti- 
nuitate foarte evidentă ci, dimpotrivă, este jalonat de o serie de crize 
interioare care marchează tot atîtea trepte şi etape ale maturizării interi- 
oare a unei gîndiri de excepție prin amploarea şi bogăţia ei. 

Născut la 29 ianuarie 1853,Vladimir Soloviov este fiul unui celebru 
istoric rus, rector al Universităţii din Moscova, Serghei Soloviov, nepot 
de preot ortodox. Mama sa era de origine ucraineană şi poloneză, înrudită 
de aproape cu strania figură mistică a filosofului religios ucrainean 
peregrin, Hryhoriy Skovaroda (1722 — 1794). A fost un copil foarte fragil 
şi visător, foarte sensibil şi foarte personal. A avut opt fraţi şi surori 
împreună cu care a crescut într-o atmosferă familială sobră şi austeră, 
pioasă şi studioasă, dar plină de afecţiune. Prima criză interioară are loc 
între 13 — 18 ani pe cînd își făcea studiile clasice şi se leagă de desco- 
perirea scientismului pozitivist, a naturalismului, evoluţionismului şi 
religiei moderne a progresului. Tînărul elev respinge credinţa creştină şi 
devine ateu. Criza este foarte violentă, tînărul Soloviov face experiența 
nihilismului intelectual, care nu-i atinge însă viața morală, ce rămîne 
intactă. Trecînd prin ea însă, Soloviov descoperă vacuitatea absolută a 
ştiinţei materialiste pe care o analizează magistral în precocea sa teză de 
doctorat : Criza filosofiei occidentale. Contra pozitiviştilor (18274). Teza 
de abilitare va fi consacrată teoriei cunoaşterii : Critica principiilor ab- 
stracte (1880). În loc de a ajunge de la credinţă la ştiinţa atee, Soloviov 
descoperă că, în totalitatea ei, ştiinţa nu poate fi sesizată şi întemeiată 
decit în interiorul credinţei. După un an de ştiinţe naturale, se întoarce 
la filosofie şi chiar la teologie urmînd în paralel filosofia la Universitate 
şi Teologia la Academia teologică de la Lavra, Troiţa Serghieva (Za- 
gorsk). 

Această concluzie rațională şi trecere de la ştiinţă la teologie este 
întemeiată de experienţele sale interioare legate de revelaţia Sofiei, a 
sofianității personificate a creaţiei, ale cărei figuri şi interpretări princi- 
pale sînt : Fecioara Maria, Hristos şi Biserica. E vorba de o revelaţie 
personală — în acelaşi timp intelectuală şi religioasă, metafizică şi mistică 
ce comandă întreaga sinuoasă evoluţie a gîndirii sale ulterioare, de 
experienţa întemeietoare a filosofiei religioase solovioviene, chiar dacă 
ulterior ea va fi neîncetat nuanțată şi chiar modificată substanțial, În acest 
timp Soloviov călătoreşte mult în străinătate (Anglia, Egipt, Italia şi 
Franţa, între 1875 — 1876), după ce devenise deja la 20 de ani profesor 
de filosofie la Universitatea din Moscova. Puțin timp după întoarcerea din 
străinătate susține aici celebrele sale 72 Prelegeri despre divino-umani- 
tate (1877) care au cunoscut un foarte mare succes şi reprezintă principala 
operă a acestei prime etape din gîndirea sa, care ar putea fi caracterizată 
ca expresie filosofică a slavofilismului. Efortul filosofiei trebuie să fie 
unirea religiei şi a ştiinţei : religia, în puritatea ei, s-a păstrat însă în 
Răsăritul Ortodox. Catolicismul a raţionalizat misterul prin gândirea lui 
Juridică şi a oprimat libertatea umană, protestantismul rupind cu tradiţia 

şi-a pierdut conţinutul religios şi a căzut în raționalism. Misiunea Rusiei 
este de a realiza sinteza istoriei universale şi ea este, prin superioritatea 
ei religioasă, viitorul umanităţii pe care-l va aduce reconciliind Orientul 
şi Occidentul, religia şi ştiinţa. 

După 1881, cînd abandonează învățămîntul şi duce o existență de 
scriitor, filosof şi jurnalist independent și după moartea lui Dostoievski — 
de care a fost foarte apropiat şi împreună cu care a călătorit o dată la 
celebra sihăstrie Optima, ca să-l vadă pe Sfintul stareț Amvrosi — Solo- 
viov trece printr-o nouă criză puternică. Are acum revelaţia unilateralității 
slavofilismului, a vanităţii mesianismului rus şi a precarităţii punerii sub 
acuzaţie sistematică a Occidentului de către reprezentanţii acestui curent 
ortodoxist. Acum îşi precizează dimensiunea politic-socială a sofiologiei 
lui, biruinţa sofianităţii, adică instaurarea politic-socială a sotiologiei. 
Biruinţa sofianităţii, instituirea istorică a unitotalităţii, a sintezei or- 
ganice, prefigurate în Persoana divino-umană a lui Hristos, între 
Dumnezeu şi om, reclamă ideea directoare a „teocraţiei libere”, a cărei 
esență stă în depăşirea profetică a dihotomiei şi sciziunii sociale şi 
istorice create în modernitate : între sacru şi profan, ştiinţă şi religie şi, 
Biserică şi stat. Intuit bine de Evul Mediu, idealul „teocraţiei” a fost 
pervertit însă prin încercarea impunerii sale prin violență şi constrîngere, 
ceea ce a dus la respingerea lui de către modernitate şi la secularizarea 
actuală ; de aceea, viitoarea adevărată teocraţie nu va putea fi decît libe- 
ră. Realizarea ei, însă, necesită existența unei Biserici creştine indepen- 
dente a unui stat creştin autentic şi a unei intelectualități creştine libere 
şi profetice (triada preot-împărat-profet). Privind însă în istorie, Soloviov 
a descoperit că Orientul şi Occidentul creştin au evoluat diferit, dezvol- 
tînd două tipuri de societate distincte, diferite, dar complementare şi 
condamnate la eşec istoric şi pieire, dacă nu se vor putea armoniza într-o 
unire reală şi organică. Occidentul în catolicism a militat pentru o Bise- 
rică liberă și independentă față de stat şi societate, dar nu şi-a putut 
realiza misiunea teocratică datorită absenței unui stat creştin puternic care 
să impună social şi istoric exigenţele spirituale ale creştinismului. Acest 
Stat creştin puternic l-a văzut realizat Soloviov în Răsărit, în autocraţiile 
bizantină şi ţaristă, dar şi aici Biserica Ortodoxă nu s-a putut dezvolta 
social și istoric liber, ci a fost ţinută mereu sub tutela statului, fiind lipsită 
de autonomie instituțională și morală, ceea ce a făcut ca şi aici „teocraţia” 
creştină adevărată să eşueze de fapt. Aşa cum arată în marile sale lucrări 
din acestă etapă : Istoria şi viitorul teocraţiei (1882 — 1887), Marea 
controversă (Orient-Occident) şi politica creştină (1883), Judaismul şi 
problema creştină (1884) şi mai ales, în rezumat, în jdeea rusă (1887) şi 
Rusia şi Biserica universală (1889), ultimele două publicate în franceză 

la Paris, fiind interzise de cenzura ţaristă, realizarea „teocraţiei libere” 
şi reconcilierea între Răsărit şi Apus, nu pot să rezide, în opinia lui 
Soloviov decit în supunerea liberă a țarului față de papă, şeful Imperiu- 
lui creştin şi capul Bisericii universale. Unirea Bisericilor Catolică şi 
Ortodoxă avea apoi să fie urmată de aderarea atit a protestanților, cît şi a 
evreilor, la Biserica universală, unificată în cadrul unui nou Imperiu 
creştin (al treilea după cel constantinian şi carolingian). Un rol deosebit 
în acest proces urma să revină naţiunilor slave creştine, neatinse de 
secularism, celor latine şi germanice, în primul rînd Rusiei şi Poloniei, 
prima ca reprezentantă a ideii imperiale creştine, bizantine, viabile, a 
Răsăritului, iar a doua ca exponentă a ideii papale romane, ideea mare a 
Occidentului, la care se vor alătura, în cazul unirii lor, şi evreii din 
Polonia şi Rusia: reprezentanţii intelectuali ai ideii profetice vechi- 
testamentare, şi împreună vor realiza ideea „teocraţiei” libere în care va 
redeveni transparentă sofianitatea creatului. 

Inspirat de această impresionantă dar, trebuie să o recunoaştem, 
nerealizabilă utopie a teocraţiei libere, Soloviov a cheltuit multă energie 
în a demonstra slavoiililor ortodoxia dogmatică a catolicismului, lipsa 
de catolicitate reală şi eficientă a Ortodoxiei şi eroarea identilicării 
Ortodoxiei cu totalitatea Bisericilor creştine, ceea ce reprezintă singura 
cale prin care, realizindu-se creştinismul social integral, va putea ñ biruii 
secularismul modern şi va putea fi evitată catastrofa istorică cu care 
acesta amenință umanitatea şi natura, anihilindu-se astfel consecinţele 
nefaste ale modernităţii antirelipioase şi atee. Într-un efort ultim, nelipsit 
de grandoare dar şi de donquichotism, în 1889, Ia împlinirea a 100 de ani 
de la Revoluţia Franceză, în încheierea Cuvintului inainte al lucrării 
Rusia şi Biserica universală, Soloviov declară patetic că, întrucît țarul a 
refuzat să-şi realizeze obligaţia ce-i revenea în instaurarea „teocraţiei 
libere”, el, Soloviov, afirmă, „în numele a 100 de milioane de credincioşi 
ruşi”, că „în calitatea lui de membru al venerabilei şi adevăratei Biserici 
Onodoxe greco-slave a Răsăritului”, recunoaşte pe papă ca şeful Bisericii 
și judecător suprem în chestiuni religioase, exact în sensul în care l-au 
recunoscut astfel Sinoadele Ecumenice şi Sfinţii Părinţi” greci : loan 
Hrisostom, Maxim Mărturisitorul, Teodor Studitul ş.a. lar în 1896 a 
ratificat şi juridic acest act, înrepistrindu-l la un preot unit greco-catolic 
şi primind de la el Sfintele Taine. 

Acest gest de „intercomuniune” a creat foarte multe neînțelegeri şi 
discuţii aprinse care i-au adus lui Soloviov multă amărăciune şi tristeţe. 
El este discutat pînă astăzi. Adeseori se aude spunîndu-se că Soloviov a 
trecut la catolicism, deoarece catolicii şi-l revendică ca pe un adevărat 
„Newann rus” (Mgr. d'llerbigny). Problema e însă mai complexă şi mai 

nuanţată. Pentru Soloviov esențială şi mintuitoare era nu apartenenţa: la 
una din Bisericile existente, ci la Biserica unică şi universală, plurală dar 
nedivizată. El nu s-a „convertit” la catolicism, deoarece pentru el lucrul 
nu avea pur şi simpu sens : un ortodox, spunea el, nu se poate converti la 
ceea ce el este deja. Pe de altă parte, el făcea o distincţie clară între 
catolicismul Bisericii unice şi universale şi „latinismul” Bisericii Ro- 
mano-catolice, cu care nu era de acord. Avind o gîndire dominată de ideea 
sintezelor şi unitotalităţii, ca şi un ascuţit simţ al unităţii şi indivizibili- 
tăţii Bisericii, Soloviov a luptat împotriva particularismelor şi mesianis- 
melor de o parte şi de alta. Cu toate acestea, prin alirmaţii ca : „Biserica 
Una, sfintă, catolică şi apostolică subzistă esenţial în Răsărit şi Apus şi 
va subzista veşnic în ciuda ostilităţii şi schismei” şi că ele „sint părți ale 
Singurului şi Unicului Trup al lui Liristos”, şi altele de acest gen, proca- 
tolice, este evidentă tendinţa de minimalizare şi relaiivizare a deosebirilor 
docrinale între cele două Biserici, de dragul unităţii lor adînci. Gestul lui. 
deşi sincer şi dezinteresat, nu e lipsit totuşi de echivoc, pentru că soluţia 
unirii celor două Biserici nu este nici uniatismul şi nici ocolirea dialo- 
gului teologic aprofundat asupra problemelor controversate. 

Cum era de aşteptat, atitudinea lui Soloviov a fost rău primită şi in- 
terpretată, atît de ortodocşi cît şi de catolici. Gestul lui prematur şi provo- 
cator care anticipă deschiderea ecumenică a sec. XX, deranja prea multe 
prejudecăţi istorice instalate de sute de ani. Apelului său profetic la 
situarea pe poziţia integratoare deschisă a Bisericii nedivizate, i s-a răs- 
puns cu înăsprirea punctului de vedere confesional, în care se uită 
Tradiţia creştină comună, una, în diversitatea expresiilor şi manifestări- 
lor ei. Combătut neîncetat de ortodocşi şi slavofili ca un „trădător al 
Ortodoxiei”, neînțeles de prietenii catolici care-l tratau ca pe un „conver- 
tit” şi se mirau de ce nu acceptă „latinismul”, Soloviov abandonează la 
începutul anilor '90 utopia teocraţiei libere şi se dedică exclusiv activi- 
tății ştiinţităc-filosofice sub egida planului monumental al unei „instaurări 
generale a filosoiiei creştine”, care urma să conţină o filosofie a cunoaş- 
terii, binelui şi frumosului. Integral realizată a fost numai filosofia morală 
cuprinsă în ampla şi remarcabila lucrare Justificarea binelui (1891), pe 
lîngă care a mai publicat doar fragmente din filosofia cunoaşterii şi este- 
tice în Filosofia teoretică (1887 — 1889). Sensul general al artei (1890). 

În fine, ultima fază a gîndirii lui Soloviov se găseşte exprimată în 
ultima sa lucrare publicată : extraordinarele Trei convorbiri despre 
război, morală şi religie (1899) care includ o impresionantă Povestire 
despre Antihrist, lucrare care marchează o cotitură fundamentală a vi- 
ziunii despre lume şi existenţă a ñlosofului rus în acestă ultimă etapă a 
itinerarului său. Viziunii pozitiv optimiste despre istorie în primele două 

perioade îi ia locul acum o viziune negativă, apocaliptică, profund pesi- 
mistă, în care se simte gustul amar şi tenta catastrofică a prăbuşirii 
gîndirii utopice. Mesianismul național s-a transformat în aceşti ani în 
convingerea din ce în ce mai profundă că, după ce Rusia a abdicat de la 
misiunea ei istorică mondială, sfirşitul lumii este aproape. Datoria 
fiecărui creştin este deci de a se regăsi şi de a se pregăti pentru aceasta, 
alăturîndu-se, pe cît îi permite conştiinţa, Bisericii nedivizate şi univer- 
sale. Dominantă devine acum problema răului pe care Soloviov îl concepe 
în mod remarcabil ca falsificarea rafinată, aproape imperceptibilă, a 
binelui, fapt care atrage după sine pierderea adevăratului sens al exis- 
tenţei lui Dumnezeu şi a omului. Reflecţia asupra problemei răului şi a 
libertăţii îl face pe Soloviov să opereze cîteva corecturi şi echilibrări 
decisive în înţelegerea motivelor esenţiale ale viziunii sale despre lume, 
înterpretată pînă acum într-un sens puternic platonician. Ideea pozitivă a 
evoluţiei şi mişcării creatului şi a progresului imanentist al istoriei şi 
omului spre Dumnezeu primeşte complementul şi corectivul ei necesar, 
absolut esenţial pentru evitarea panteismului, a împlinirii ei eschatolo- 
gice, apocaliptice, în supra-istorie. Întruparea Logosului devine din nou 
un principiu quasi-natural de inteligibilitate a universului, un eveniment 
personal, sofiologia trece progresiv de la cronologie la hristologie. Dis- 
continuitatea completează peste tot: continuitatea. Teologia cosmică şi a 
slavei primeşte corectivul Crucii şi eschatologicului care relativizează 
biblic gnozele teosofice şi teoretizările idealiste în domeniul moralității. 
Întreaga lume, umanitatea şi istoria, moralitatea, sînt văzute acum con- 
secvent din pespectiva eshatologică a Învierii şi celei de a Doua Veniri a 
lui Hristos şi a luptei finale dintre Hrist şi Antihrist, după cum arată 
extraordinara „Apocalipsă” a lui Soloviov din Scurta istorisire despre 
Antihrist cu care se încheie cele trei Convorbiri. Unirea Bisericilor are 
loc acum doar la capătul luptei puţinilor creştini rămaşi fideli lui Hristos 
şi care nu s-au închinat lui Antichrist, binefăcătorul universului şi in- 
stauratorul păcii mondiale al secolului XXI, şi este urmată îndată de 
semnele celei de-a Doua Veniri. În aceste consideraţii finale ale lui 
Soloviov se poate remarca ceva din presimţirea pe care o avea filosoful, 
a marilor catastrofe istorice înregistrate în prima jumătate a secolului XX, 
ceva din izbucnirea satanocratică în istoria contemporană ce şi-a găsit 
expresia sinistră în revoluţia bolşevică, războaiele mondiale şi totalita- 
rismele veacului nostru. Dar avertismentul pe care-l dă Soloviov este altul 
şi el se referă la istoria secolului XXI : marea ispită a umanităţii va veni 
nu din izbucnirile violente, clar identificate, ale răului, ci din falsificarea 
binelui, din devierea imanentistă a aspirațiilor umane pozitive. Antihrist 
va seduce lumea prin binele şi nu prin răul fizic pe care-l face umanității, 

făcînd-o să uite de Dumnezeu şi să adore o creatură în locul Creatorului. 
Acest lucru va crea mari dificultăți în afirmarea activă a discemămîntului 
şi aprecierea clară a realităţilor, pe care doar puţini creştini, neconvertiţi 
la seducţia imanentistă a prosperității generalizate, le vor avea, detectînd 
uzarea produsă prin falsificarea binelui (starețul loan, papa Petru II şi 
profesorul Pauli). 

Epuizat prematur de o operă gigantică şi solitară, Soloviov, care avea 
şi aşa o sănătate precară, se stinge din viaţă la 13 august 1900 lîngă 
Moscova, răpus de o banală pneumonie la virsta de doar 47 de ani. Fapt 
semnificativ, pe patul de moarte a cerut să fie împărtăşit de un preot 
ortodox, deşi exista posibilitatea de a apela şi la unul unit. 


Ioan I. Ică jr. 


Articol reprodus din Revista teologică, serie nouă, an I (73), Nr.1, 
ianuarie-februarie 1991, Editura Mitropoliei Ardealului, Sibiu. 


INTRODUCERE 


Acum o sută de ani, Franţa — această avangardă a umanităţii — 
a vrut să instaureze o nouă epocă a istoriei prin proclamarea 
drepturilor omului. E adevărat, creştinismul conterise deja oa- 
menilor, cu secole în urmă, dreptul şi puterea de a deveni fii lui 
Dumnezeu — E6oxev OVTOiG EEovolav téyva eo yevtoot 
(Ev. după loan, 1, 12). Dar, în viaţa socială a creştinătăţii, această 
putere suverană a omului era uitată, iar noua proclamaţie franceză 
nu era deloc superfluă. Nu vorbesc de abuzurile de fapte, ci de 
principiile recunoscute de conştiinţa publică, exprimate prin legi, 
realizate în instituţii. Printr-o instituţie legală, în America creştină, 
negrii creştini erau lipsiţi de orice demnitate umană şi lăsaţi fără 
milă pe seama tiraniei stăpinilor care şi ei îmbrăţişaseră religia 
creştină. Era o lege ce-l ducea la spinzurătoare, în pioasa Anglie, 
pe acela care, ca să nu moară de foame, ar fi furat produse de la 
vecinul său bogat. Erau o lege şi o instituţie care, în Polonia şi în 
„Sfinta” Rusie, dădeau stăpinului posibilitatea de a-şi vinde iobagii 
ca pe vite!. Nu am trufia să judec treburile interne ale Franței, nici 
de a hotărî dacă Revoluţia — cum afirmă distinși scriitori mai 
competenţi decit mine — a făcut mai mult rău decit bine în ţara 
asta’. Dar nu trebuie să uităm că, dacă fiecare naţiune istorică îşi 
aduce contribuţia, mai mult sau mai puţin, la întreaga umanitate, 
Franţa are mai ales privilegiul unei acţiuni universale în domeniul 
politic şi social. 

Dacă mişcarea revoluţionară a distrus multe lucruri ce trebuiau 
distruse, dacă a biruit odată pentru totdeauna un mare număr de 
nedreptăţi, în schimb a eşuat lamentabil în încercarea de a crea o 





l. Amintesc faptul că, în 1861, Rusia a înfăptuit un act de dreptate, 
eliberîndu-i pe iobagi. 

2. A se vedea, printre publicaţiile recente, remarcabila scriere a lui G. de 
Pascal — Revoluție Sou evoluţie. Centenorul lui 1789 ; Paris, Saudax. 

ordine socială bazată pe dreptate. Dreptatea nu e decît expresia 
practică, aplicarea adevărului, iar punctul de plecare al mişcării 
revoluţionare a fost fals. Afirmarea drepturilor omului, ca să devi- 
nă un principiu concret al ordinii sociale, impunea înainte de toate 
o idee clară asupra omului. Aceea a revoluţionarilor se cunoaşte : 
ei nu vedeau în om decît o individualitate abstractă, o fiinţă a cărei 
rațiune e lipsită de orice conţinut concret. 

Nu-mi propun să dezvălui contradicţiile interioare ale acestui 
individualism revoluţionar, să arăt în ce fel „individul” abstract s-a 
transformat dintr-o dată într-un „cetăţean” la fel de abstract, în ce 
fel individul liber şi suveran a devenit în mod fatal sclav şi victimă 
fără apărare a statului absolut sau a „naţiunii”, adică a unei şleahte 
de personaje obscure, împinse de vînejul revoluţionar la suprafaţa 
vieţii publice, conştiinţa nulităţii lor intrinseci făcîndu-le sălbatice. 
Fără îndoială, ar fi foarte interesant şi foarte instructiv de urmărit 
firul dialectic ce leagă principiile din 1789 de faptele din 1793. 
Însă ceea ce mi se pare mult mai important e să constatăm că 
npotov noev50G (minciuna primordială) a Revoluţiei — principiul 
omului individual considerat ca o fiinţă completă întru sine şi 
pentru sine — această falsă idee a individualismului n-a fost născo- 
cită de revoluționari, nici de părinţii lor spirituali, enciclopediştii, 
ci e urmarea logică, deşi neprevăzută, a unei doctrine anterioare — 
doctrină pseudo-creştină sau semi-creştină — cauză radicală a 
tuturor anomaliilor în istoria şi stadiul actual al creştinătăţii. 

Omenirea a crezut că dacă recunoștea divinitatea lui Hristos, 
era scutită de a mai lua în serios vorbele Sale. Anumite texte 
evanghelice au fost comentate în aşa fel încît se putea înţelege ori- 
ce, iar asupra altor texte ce n-au putut fi aproximate s-a făcut o 
conspirație a tăcerii. Se repeta întruna preceptul : „Daţi Cezarului 
ce-i al Cezarului, iar lui Dumnezeu ce e al Lui” — pentru a sancţio- 
na o stare de lucruri ce făcea ca totul să-i fie dat Cezarului, iar lui 
Dumnezeu, nimic. Prin cuvintele : „Împărăţia mea nu e din lumea 
asta”, s-a încercat justificarea şi confirmarea caracterului păgân al 
vieţii noastre sociale şi politice — ca şi cum societatea creştină ar 
fi trebuit în mod fatal să aparţină acestei umi şi nu Împărăției lui 
Hristos. Iar cuvintele : „Mi s-a dat toată puterea în cer şi pe pă- 
mint” nu erau citate. Hristos era recunoscut drept Mîntuitor şi vic- 
timă ispăşitoare, dar nu şi ca Hristos-Rege. Demnitatea lui regală 
a fost înlocuită cu tot felul de tiranii păgîne, iar popoarele creştine 

au repetat strigătul plebei evreieşti : „Nu avem alt rege decît Ce- 
zarul”. Astfel, istoria a fost martoră la fenomenul ciudat al unei so- 
cietăţi ce recunoaşte creştinismul drept religia sa, dar care rămîne 
păgînă — nu numai în viaţa de zi cu zi, ci în legea existenţei sale. 

Acest dualism e o înfrîngere morală şi nu o inconsecvenţă 
logică. Îl întrezărim în caracterul ipocrit şi sofistic al argumentelor 
folosite de obicei pentru apărarea acestei stări de lucruri. „Sclavia 
şi caznele barbare — spunea acum treizeci de ani un episcop celebru 
din Rusia — nu sînt contrare spiritului creştinismului : căci suferin- 
ţa fizică nu dăunegză mîntuirii sufletului, unic obiect al religiei 
noastre.” Ca şi cum suferinţa fizică, atunci cînd este cauzată oa- 
menilor de către un alt om, n-ar presupune în fiinţa acestuia din 
urmă o depravare morală, un act de nedreptate şi de cruzime 
primejdios pentru mântuirea sufletului săz. Chiar admiţind — ceea 
ce e absurd — că societatea creştină poate fi insensibilă la suferin- 
tele oprimaţilor, poate fi ea nepăsătoare la păcatul opresorilor ? 
Aici e problema. 

Sclavia economică, mai ceva decit robia propriu-zisă, a găsit 
apărători în lumea creştină. „Societatea şi Statul, spun ei, nu mai 
sînt obligate să ia măsuri generale şi stabile împotriva pauperis- 
mului ; pomana voluntară e de ajuns : oare n-a spus Hristos că în- 
totdeauna vor [i săraci pe lumea asta ?” Da, vor exista tot timpul 
săraci, aşa cum vor exista mereu bolnavi, dar asta dovedeşte oare 
inutilitatea măsurilor sanitare ? Sărăcia în sine nu e un rău, nici 
boala ; rău e să rămii nepăsător la suferinţele aproapelui. Şi nu e 
vorba doar de săraci : şi cei bogaţi au dreptul la compasiunea 
noastră. Bieţii de ei ! Fac totul ca să-şi mărească averea, după care 
sînt invitaţi să treacă în Împărăţia Domnului prin pontiţa strimtă a 
milosteniei individuale. În rest, se ştie că o exegeză bine informa- 
tă a crezut că „urechea acului” nu era altceva decît traducerea li- 
terală a numelui ebraic dat uneia din porţile Ierusalimului 
(Negeb-ha-khammath sau Khour-hakhaminath), prin care trecerea 
cămilelor se făcea cu greu. N-ar fi vorba de calea unei filantropii 
individualiste, ci mai degrabă de calea îngustă şi anevoioasă, totuşi 
practicabilă, a reformei sociale pe care Evanghelia o propunea 
bogaţilor. 

S-a urmărit limitarea acţiunii sociale a creştinismului la ca- 
ritate ; s-a urmărit privarea moralei creştine de orice sancţiune 
leg gală, de orice caracter obligatoriu. E o aplicare modernă a vechii 

antinomii gnostice (mai ales a sistemului lui Marcion), de mai 
multe ori anatemizată de Biserică. Faptul că toate raporturile între 
oameni sînt determinate de mila şi dragostea fraternă e fără îndo- 
ială voința definitivă a Domnului, scopul operei sale ; dar în 
realitatea istorică — la fel ca şi în oraţia de duminică — înfăptuirea 
voinţei divine pe pămînt n-are loc decit după sanctificarea nume- 
lui lui Dumnezeu şi instaurarea Împărăției Sale. Numele lui 
Dumnezeu e adevărul ; iar Împărăţia Sa e dreptatea. Triumful milei 
evanghelice în societatea umană are drept condiţii cunoaşterea 
adevărului şi înfăptuirea dreptăţii. 

Cînd e vorba de adevăr, toţi sînt unul ; iar Dumnezeu — unitatea 
absolută — e totul în toate. Dar această unitate divină e ascunsă 
privirilor noastre de lumea răului şi a iluziei — urmare a păcatului 
omului universal. Legea acestei lumi e diviziunea şi izolarea 
părţilor din Marele Tot ; iar umanitatea, ea însăşi, ce trebuia să fie 
rațiunea unificatoare a universului material, s-a trezit împărțită. şi 
risipită pe pămînt, neputind accede prin propriile forţe decit la o 
unitate parțială şi instabilă (monarhia universală a păgînismului). 
Această monarhie, reprezentată la început de Tiberiu şi Nero, a 
cunoscut adevăratul principiu unificator cînd „graţia şi adevărul” 
s-au manifestat prin lisus Hristos. Legată de Dumnezeu, seminţia 
omenească şi-a regăsit unitatea. Ca să fie completă, această unitate 
trebuia să fie triplă : să-şi realizeze perfecțiunea ideală pe baza unui 
fapt divin şi în mijlocul oamenilor. De vreme ce omenirea s-a se- 
parat cu adevărat de unitatea divină, trebuie ca această unitate să 
ne lie dată mai întii ca un obiect real ce nu depinde de noi — 
Împărăția lui Dumnezeu ce vine spre noi, Biserica exterioară şi 
obiectivă. Dar, odată legată de această unitate extrinsecă, omenirea 
trebuie s-o pună în practică, s-o asimileze prin stăruință. — Împă- 
răția lui Dumnezeu se ia cu forţa ; doar cei ce depun eforturi ajung 
s-o aibă. Manifestată la început pentru noi şi apoi prin noi, 
Împărăţia lui Dumnezeu trebuie în cele din urmă să se dezvăluie 
în noi, în toată perfecțiunea ei intrinsecă şi absolută, ca iubire, pace 
şi bucurie întru Sfintul Duh. 

In felul acesta, Biserica universală (în sensul larg al cuvîntului) 
se dezvoltă ca o triplă uniune divino-umană : e vorba de uniunea 
sacerdotală, în care elementul divin, absolut şi imuabil, domină şi 
constituie Biserica propriu-zisă — Templul lui Dumnezeu ; e vorba 
de uniunea regală, în care domină elementul uman care constituie 

Statul creştin (Biserica, trup viu al lui Dumnezeu) ; e vorba, în cele 
din urmă, de uniunea profetică, în care divinul şi umanul trebuie 
să se pătrundă într-o contopire liberă şi reciprocă, constituind 
societatea creştină desăvirşită (Biserica, mireasă a lui Dumnezeu). 

Baza morală a uniunii sacerdotale sau a Bisericii propriu-zise 
o constituie credința şi evlavia ; uniunea regală a Statului creştin 
e întemeiată pe lege şi dreptate ; elementele caracteristice ale 
uniunii profetice sau societăţii desăvirşite sînt libertatea şi 
dragostea. 

Biserica propriu-zisă, reprezentată prin ordinea ierarhică, leagă 
umanitatea de Dumnezeu prin mărturisirea adevăratei credinţe şi 
prin Sfintele Taine. Dacă însă credinţa pe care Biserica o transmite 
lumii creştine e o credinţă vie şi dacă graţia Sfintelor Taine e una 
eficace, uniunea divino-umană ce rezultă de aici nu poate fi încre- 
dinţată cu precădere domeniului religios, ci trebuie să se extindă 
asupra tuturor legăturilor dintre oameni, să le primenească şi să le 
transforme viaţa socială şi politică. Aici se deschide lumii un teren 
propriu de acţiune. Acţiunea divino-umană nu mai e un fapt împli- 
nit, ca în Biserica sacerdotală, ci o operă în curs de întăptuire. Cu 
alte cuvinte, trebuie instaurat în societatea omenească adevărul 
divin, prin practicarea lui. Or, în expresia lui practică, adevărul 
înseamnă dreptate. 

Adevărul înseamnă existenţa absolută a tuturor în unitate, e so- 
lidaritatea universală veşnic prezentă în Dumnezeu, pe care Omul 
natural a pierdut-o şi a cîştigat-o în principiu Omul spiritual — 
Hristos. Deci, trebuie continuată prin acţiunea omenească opera 
unilicatoare a Omului-Dumnezeu ce-şi dispută lumea prinsă între 
principiul contrar al egoismului şi al diviziunii. Fiecare fiinţă în 
parte — naţiune, clasă, individ — atit timp cît se afirmă pentru sine, 
izolîndu-se de totalitatea divino-umană, acţionează împotriva ade- 
vărului ; iar adevărul, dacă e viu în fiinţa noastră, trebuie să se ma- 
ni feste ca dreptate. Numai astfel, după ce-a recunoscut solidaritatea 
universală (uni-totalitatea) drept adevăr, după ce-a practicat-o ca 
dreptate, omenirea primenită va putea s-o simtă ca esenţa sa 
interioară şi să se bucure pe deplin în sine de libertate şi dragoste. 

Toţi fac unul în sînul Bisericii prin unitatea ierarhică, a cre- 
dinţei şi a Slintelor Taine ; toți sînt egali în Statul creştin prin 
dreptate şi lege ; toţi trebuie să fie unul în lumina carităţii şi a 
liberei cooperări. Aceste trei moduri sau, mai degrabă, trei stadii 

ale unităţii, sînt indisolubil legate între ele. Pentru a impune 
națiunilor, claselor şi indivizilor solidaritatea universală, Împărăţia 
lui Dumnezeu, Statul creştin trebuie să creadă în ele ca în adevărul 
absolut revelat de însuşi Dumnezeu. Insă revelaţia divină nu e 
realizată în cadrul Statului ca atare, adică al lumii naturale şi 
extradivine ; Dumnezeu s-a revelat, a încredinţat adevărul şi graţia 
Sa lumii alese pe care a sanctificat-o şi a organizat-o chiar El : 
Biserica. Pentru a face ca lumea să se supună dreptăţii absolute, 
Statul — produs el însuşi al forțelor omeneşti şi al împrejurărilor 
istorice — trebuie să se justifice supunîndu-se Bisericii care-i oferă 
aportul moral şi religios şi baza reală a operei sale. La fel e şi cu 
societatea creştină desăvirşită sau uniunea profetică, adică instau- 
rarea iubirii şi a libertăţii spirituale, ce presupune uniunea sacer- 
dotală şi cea regală. Pentru ca adevărul divin şi graţia divină să 
poată înrîuri complet şi transforma lăuntric fiinţa noastră morală, 
trebuie să fi existat înainte o forţă obiectivă în lume, trebuie ca 
acestea să se fi întrupat într-un fapt religios şi, păstrate printr-o ac- 
țiune legală, să fi existat ca Biserică şi ca Stat. 

Deoarece instituţia sacerdotală este un fapt împlinit, iar fra- 
temitatea cu adevărat liberă este un ideal, mai ales termenul de 
mijloc — Statul în raport cu creştinismul — hotărăşte destinele isto- 
rice ale umanităţii. 

Rațiunea de a îi a Statului, în general, e aceea de a apăra socie- 
tatea omenească de răul produs în exterior sau în public — de răul 
evident. Adevăratul bine social fiind solidaritatea tuturor — drep- 
tatea şi pacea universale — răul social nu e altceva decît solidari- 
tatea încălcată. Adevărata viaţă a lumii înseamnă o triplă încălcare 
a solidarităţii universale sau a dreptăţii : 1) cînd o nație atentează 
la existenţa sau la libertatea unei alte naţii ; 2) cînd o clasă a 
societăţii asupreşte o altă clasă ; 3) cînd un individ se revoltă pe 
faţă împotriva ordinii sociale, înfăptuind o crimă. 

Cîtă vreme au existat în istorie mai multe State distincte, 
absolut independente unul de celălalt, misiunea imediată a fiecă- 
ruia în domeniul politicii externe se limita la apărarea acestei in- 
dependențe. Dar ideea sau, mai degrabă, instinctul solidarităţii 
internaţionale a existat mereu în istorie, manifestindu-se fie prin 
tendința spre o monarhie universală — tendinţă ce a dus la ideea şi 
la realizarea unei păci romane (pax romana) — fie, la evrei, prin 
principiul religios ce afirma unitatea naturii şi originea comună a 

seminţiei omeneşti — a celor născuţi din Adam — idee completată 
după aceea de religia creştină care, unităţii naturale, i-a suprapus 
comuniunea spirituală a tuturor oamenilor replămădiţi, deveniți fiii 
celui de-al doilea Adam, Hristos — cei născuţi din Messia. 

Această idee nouă a fost — ce-i drept, incomplet — înfăptuită în 
Evul Mediu creştin cînd, în ciuda turbulenței, se considera orice 
război între naţiile creştine drept un război intern, un păcat şi o 
crimă. După ce au slăbit baza acestei unităţi imperfecte, dar reale — 
monarhia papală — naţiunile moderne au fost totuşi nevoite să ofere 
un surogat pentru ideea unei creştinătăţi catolice — printr-un echili- 
bru european imaginar. Sincer sau nu, pacea universală a fost re- 
cunoscută de toată lumea drept adevăratul țel al politicii inter- 
naționale. 

Trebuie să constatăm două fapte la fel de evidente : 1) există o 
conştiinţă generală a solidarității umane şi o nevoie de unitate in- 
ternaţională, de pax christiana sau, dacă preferăm astfel, humana ; 
2) această unitate nu există în momentul de faţă, iar prima din cele 
trei chestiuni sociale e la fel de puţin rezolvată în zilele noastre ca 
şi în trecut. Acelaşi lucru e valabil şi pentru celelalte două chestiuni. 

Solidaritatea universală presupune ca fiecare element din Ma- 
rele Tot — fiecare nație, societate şi individ — să aibă nu numai 
dreptul de a exista, ci şi o valoare distinctă şi intrinsecă în funcţie 
de care însemnătatea sa să nu fie redusă doar la cea de simplu 
mijloc al bunăstării generale. Ideea concretă şi adevărată a dreptăţii 
poate fi exprimată prin următoarea formulă : fiecare fiinţă distinctă 
(atit colectivă cît şi individuală) are întotdeauna un loc al său în orga- 
nismul universal al umanităţii. Această dreptate concretă nu era 
cunoscută Statului de altădată ce se apăra şi menținea ordinea so- 
cială nimicindu-i pe duşmani în război, menind robiei clasa lucră- 
torilor, torturîndu-i şi ucigîndu-i pe criminali. Atribuind o valoare 
infinită oricărei ființe umane, creştinismul trebuia să schimbe din 
temelii caracterul şi acţiunea Statului. Răul social rămînea totuşi 
acelaşi în tripla lui manifestare, internaţională, civilă şi criminală ; 
Statul trebuia, ca şi mai înainte, să combată răul în aceste trei sfere, 
dar scopul definitiv şi mijloacele de luptă nu puteau fi aceleaşi. Nu 
mai era vorba de a apăra un grup social anume ; acest scop negativ 
a fost înlocuit cu o misiune pozitivă : în ciuda neînțelegerilor 
internaţionale, trebuia instaurată solidaritatea universală ; împo- 
triva antagonismului claselor şi a egoismului indivizilor trebuia 

acţionat în numele adevăratei dreptăţi sociale. Statul păgîn avea 
de-a face cu duşmanul, cu robul, cu criminalul. Duşmanul, robul, 
criminalul n-aveau drepturi. Statul creştin nu are de a face decît 
cu adepţii lui Hristos, suferinzi, bolnavi, corupți ; el trebuie să a- 
planeze ura naţională, să repare inechitatea socială, să îndrepte 
viciile individuale. Străinul are drept să intre în cetate, sclavul are 
drept la eliberare, la primenire morală. În cetatea lui Dumnezeu nu 
există duşmani, nici străini, sclavi sau proletari, criminali sau con- 
damnaţi. Străinul e fratele ce locuieşte departe ; proletarul, fratele 
necăjit ce trebuie ajutat ; criminalul, fratele căzut ce trebuie ridicat. 

Rezultă că în Statul creştin trei lucruri sînt cu desăvîrșire 
inadmisibile : mai întîi, războaiele inspirate de egoismul național, 
cuceririle în urma cărora o nație se ridică pe ruinele alteia — căci 
pentru Statul creştin, scopul principal e solidaritatea universală sau 
pacea creştină ; apoi sclavia civilă şi economică prin care o clasă 
devine instrumentul pasiv al alteia ; în sfîrşit, pedepsele vindicative 
(mai ales pedeapsa cu moartea) pe care societatea le aplică indivi- 
dului vinovat ca să facă din ele zidul de apărare al siguranţei pu- 
blice. Înfăptuind o crimă, individul dovedeşte că priveşte societatea 
ca pe un simplu mediu şi pe aproapele lui ca pe un instrument al 
egoismului său. Acestei nedreptăţi nu trebuie să-i răspundem cu 
alta, anulînd demnitatea umană a unui criminal, coborîndu-l pe 
acesta la nivelul unei instrumentalităţi pasive, printr-o pedeapsă ce 
exclude ameliorarea şi primenirea lui. 

În domeniul raporturilor temporale, în ordinea pur lumească, 
Statul trebuie să înfăptuiască solidaritatea absolută a fiecăruia şi a 
întregii lumi pe care Biserica o reprezintă î în ordinea spirituală prin 
unitatea sacerdoțiului său, a credinţei şi a Sfintelor Taine. Înainte 
de a înfăptui această unitate, trebuie să crezi în ea, înainte de a de- 
veni practic creştin, Statul trebuie să îmbrăţişeze credinţa creştină. 
Primul pas a fost făcut la Constantinopol ; întreaga operă creştină 
a Imperiului roman de Apus se rezumă la acest început. 

Transformarea bizantină a Imperiului roman inaugurată de 
Constantin cel Mare, dezvoltată de Teodosie şi definitivată de 
Iustinian, n-a produs decît un Stat creştin cu numele. Legile, 
instituţiile şi o parte din moravurile publice — acestea toate — 
păstrau anumite caractere din vechiul păgînism. 

Sclavia s-a perpetuat ca instituţie legală ; iar răzbunarea cri- 
melor (mai ales a delictelor politice) se înfăptuia de drept, cu o 

rafinată cruzime. Acest contrast între creştinismul mărturisit şi 
canibalismul practicat e personificat foarte bine în figura înteme- 
ietorului Imperiului roman de Apus, Constantin, care credea sincer 
într-un Dumnezeu creştin, care-i cinstea pe episcopi şi conversa cu 
ei despre Sfinta Treime şi care, în acelaşi timp, n-avea nici un 
scrupul să-şi exercite dreptul păgîn de soţ şi tată, condamnîndu-i 
la moarte pe Fausta şi Crispus. 

Totuşi, o contradicţie atît de evidentă între credinţă şi viaţă nu 
putea dura mult timp fără să aibă loc tentative de conciliere. In loc 
să sacrifice realitatea păgînă, Imperiul Bizantin a încercat, ca să 
se justifice, să vicieze puritatea ideii creştine. Acest compromis 
între adevăr şi eroare e esența caracteristică tuturor ereziilor care — 
adesea născocite şi aproape întotdeauna, în afara cîtorva excepţii 
individuale, favorizate de puterea imperială — au marcat creștină- 
tatea din secolul al IV-lea pînă în secolul al IX-lea. 

Adevărul fundamental, ideea specifică a creştinismului e per- 
fecta uniune între divin şi uman, împlinită individual de persoana 
lui Hristos şi social de lumea creştină, unde divinul e reprezentat 
prin Biserică (concentrată în supremul pontificat), iar umanul prin 
Stat. Acest raport intim între Stat şi Biserică presupune primatul 
acesteia, de vreme ce divinul e anterior şi superior esenței umane. 
Erezia ataca tocmai perfecta unitate a divinului şi omenescului în 
persoana lui lisus Hristos, ca să submineze de la temelie legătura 
organică a Bisericii cu Statul şi ca să-i atribuie acestuia o indepen- 
denţă totală. Ne dăm seama de ce împărații celei de-a doua Rome, 
care ţineau să păstreze în creştinătate absolutismul Statului păgîn, 
erau atît de deschişi ereziilor ce nu reprezentau decît variaţii 
multiplicate ale unei teme unice : 

— lisus Hristos nu e adevăratul fiu al lui Dumnezeu, consub- 
stanţial Tatălui ; Dumnezeu nu s-a întrupat ; natura şi esența uma- 
nă rămîn despărțite de Divinitate, nu sînt legate de aceasta ; prin 
urmare, Statul oamenilor îşi poate păstra independenţa şi supre- 
maţia absolută — iată o justificare suficientă pentru Constanțiu sau 
Valens de a adera la arianism. 

— Umanitatea lui lisus Hristos e o persoană completă în sine şi 
unită doar printr-un singur raport cu Verbul divin ; concluzia 
practică : Statul lumesc este un corp complet şi absolut, ne- 
aflîndu-se decît într-un raport exterior cu religia. — Iată esenţa 
ereziei nestoriene şi ne dăm seama prea bine de ce, la apariţia ei, 

împăratul Teodosie al II-lea a luat-o sub protecţia lui, făcînd tot 
posibilul ca s-o susţină. 

— În lisus Hristos, umanitatea e absorbită de Divinitate — iată o 
erezie ce pare a fi exact contrariul precedentei. Totuşi, nu e deloc 
aşa : dacă alta e premisa, concluzia e absolut aceeaşi. — Nefiind 
vorba de umanitatea lui Hristos, Incarnarea nu e decît un fapt al 
trecutului, natura şi spiţa umană rămînînd în afara Divinităţii. 
Hristos a luat în ceruri tot ce era al Lui şi a lăsat pămîntul Ceza- 
rului. — Cu un instinct întemeiat, acelaşi Teodosie al II-lea, fără să 
Slăruie asupra aparentei contradicții, şi-a mutat favorurile acordate 
nestorianismului învins pe seama monofizitismului pe cale de a se 
naşte, pe care l-a acceptat formal într-un conciliu cvasi-ecumenic 
(furtul de la Efes). După ce autoritatea papei a prevalat asupra 
aceleia a unui conciliu eretic, împărații, mai mult sau mai puţin 
secondaţi de ierarhii greci, n-au încetat să facă noi compromisuri. 
Henoticonul împăratului Zenon! (cauză a unei prime sciziuni 
prelungite între Orient şi Occident — schisma lui Acacius), maşina- 
țiunile perfide ale lui Iustinian şi ale Teodorei au fost urmate de o 
nouă erezie imperială, monotelismul. — In Omul-Dumnezeu nu 
există voinţă și acţiune omenească, umanitatea lui e una pasivă, 
exclusiv hotărită de divinitatea sa. — E negarea libertăţii şi energiei 
umane, e fatalismul şi chietismul. — Umanitatea nu are nici un 
amestec în opera sa de mîntuire : doar Dumnezeu acţionează. Su- 
punerea pasivă în faţa Divinităţii, reprezentată pe plan spiritual de 
Biserica neclinlită şi pe plan temporal! de puterea sacră a divinului 
August, iată care e datoria creştinului. — Susţinută mai bine de 
cincizeci de ani de către Imperiu şi de către întreaga ierarhie 
orientală, cu excepţia cîtorva călugări ce au fost nevoiţi să se 
refugieze la Roma, erezia monotelistă n-a fost înfrîntă la Constan- 
tinopol (în 680 e.n.), decît ca să cedeze repede locul unui nou com- 
promis imperial între adevărul creştin şi anticreştinism. 

Uniunea sintetică dintre Creator şi creaţia sa nu se opreşte în 
creştinism la ființa raţională a omului, ci priveşte şi fiinţa sa tru- 
pească şi, prin intermediul ei, natura materială a universului în- 
treg. În zadar s-a încercat prin compromisul eretic să se smulgă (în 
principiu) unităţii divino-umane, mai întîi : 1) însăşi substanţa 
fiinţei umane declarînd-o cînd despărțită total de Divinitate (în 


1. Zenon — împărat al Orientului între anii 474-491 (n.t.). 

nestorianism), cînd făcînd-o să dispară complet (în monofizitism) ; 
apoi, 2) voinţa şi acțiunea umană, fiinţa raţională a omului, absor- 
bind-o în manifestarea divină (monotelismul) ; n-a mai rămas decît 
3) corporalitatea, fiinţa exterioară a omului şi, prin aceasta, a 
întregii naturi. A nega lumii materiale şi sensibile orice posibilitate 
de mintuire, de sanctificare şi de unire cu Dumnezeu — iată ideea 
fundamentală e ereziei iconoclaste. 

Înviat în carne şi oase, lisus Hristos a dovedit că existența 
trupească nu este exclusă de la uniunea divino-umană şi că obiec- 
tivitatea exterioară şi sensibilă poate şi trebuie să devină instru- 
mentul real şi imaginea vizibilă a forţei divine. De aici, cultul 
imaginilor sfinte şi al moaştelor, de aici, credinţa legitimă în 
miracolele ce depind material de aceste obiecte sacre. Astfel, 
declarînd război imaginilor, împărații bizantini se opuneau nu 
numai unui obicei religios, unui simplu detaliu de cult, ci aplicării 
necesare şi infinit mai importante a însuşi adevărului creştin. A 
pretinde că Divinitatea nu poate avea o expresie sensibilă, o mani- 
festare exterioară, că forţa divină nu poate folosi pentru acţiunea 
sa mijloace vizibile şi reprezentative, înseamnă a nega realitatea 
Incarnării divine. E mai mult decît un compromis : e abolirea 
creştinismului. Ca în ereziile precedente, sub aparența unei discuţii 
pur teologice, se ascundea o gravă chestiune socială şi politică, aşa 
cum mişcarea iconoclastă, sub pretextul unei reforme rituale, voia 
să slăbească organismul social al creştinătăţii. Realizarea mate- 
rială a divinului semnificată, în domeniul cultului, de imaginile 
sfinte şi moaşte, e reprezentată în domeniul social printr-o in- 
srituție. Există în Biserica creştină un punct concret, un centru de 
acţiune exterior şi vizibil — imagine şi instrument al puterii divine. 
Scaunul apostolic de la Roma — această icoană miraculoasă a 
creştinismului universal — era direct angajat în lupta iconoclastă, 
de vreme ce toate ereziile duceau la negarea realităţii Încarnării 
divine a cărei perpetuare în plan social şi politic era reprezentată 
de Roma. Într-adevăr, Istoria ne dovedeşte, că toate ereziile susţi- 
nute activ sau acceptate pasiv de majoritatea clerului grec întîlneau 
un obstacol de netrecut în Biserica romană lovindu-se de această 
stîncă evanghelică. Era, mai. ales, cazul ereziei iconoclaste care, 
negînd orice formă exterioară a divinului în lume, se opunea direct 
scaunului Sfîntului Petru în rațiunea sa de a fi ca un centru obiectiv 
şi real al Bisericii vizibile. 

Imperiul pseudo-creștin al Bizanțului a trebuit să ducă o luptă 
decisivă împotriva papalității ortodoxe, care era nu numai păstră- 
toarea infailibilă a adevărului creştin, ci prima înfăptuitoare a sa 
în viaţa colectivă a speciei umane. Citind scrisorile înduioşătoare 
ale papei Grigore al II-lea către Leon al III-lea Isaurianul ne dăm 
seama că se referă la însăşi existenţa creştinismului. Ieşirea din 
luptă nu putea fi îndoielnică. Ultima erezie imperială a sfîrşit ca 
celelalte şi odată cu ea şirul compromisurilor teoretice sau dogma- 
tice între adevărul creştin şi principiul păgîn, încercate de urmaşii 
lui Constantin. Epoca ereziilor imperiale a fost urmată de evoluţia 
bizantinismului „ortodox”. Ca să înțelegem bine această nouă fază 
a spiritului anticreştin, trebuie să ne întoarcem la izvoarele sale. 

În întreaga istorie a marilor erezii orientale, de-a lungul a cinci 
secole, de la Arius pînă la ultimii iconoclaşti, au existat neschim- 
bate, în Imperiu şi în Biserica din Orient, trei grupări principale 
ale căror victorii și înfrîngeri succesive au constituit substanța 
acestei curioase evoluţii. În primul rînd, au fost aderenţii ereziilor 
formale îndemnați şi susținuți de regulă de curtea imperială. Ca 
idee religioasă, ei reprezentau reacţia păgînismului oriental împo- 
triva adevărului creştin ; ca idee politică, erau duşmanii declaraţi 
ai guvernării ecleziastice independente, întemeiată de Iisus Hristos 
şi reprezentată de scaunul apostolic de la Roma : au început prin 
a-i recunoaşte Cezarului ce-i apăra o putere nelimitată, nu doar în 
administrarea Bisericii, ci şi în chestiunile dogmatice ; iar cînd Ce- 
zarul, silit de majoritatea poporului ortodox şi de teama de a da mi- 
nă liberă papei, sfirşea prin a-şi trăda proprii slujitori, conducătorii 
partidei eretice au căutat în altă parte un sprijin mai solid, exploa- 
tind pornirile specifice şi semi-păgiîne ale naţiunilor eliberate sau 
care încercau eliberarea «te sub jugul roman. Astfel, arianismul — 
religie imperială sub Constanțiu şi Valens, dar abandonată de 
urmaşii acestora — s-a păstrat timp de secole la goți şi longobarzi ; 
nestorianismul, trădat de protectorul său, Teodosie al II-lea, a fost 
un timp adoptat de sirienii orientali ; iar monofizitismul, expulzat 
din Bizanţ în ciuda tuturor eforturilor împăraţilor, a devenit pentru 
totdeauna religie naţională în Egipt, Abisinia şi Armenia. 

La polul opus acestei grupări eretice, de trei ori anticreştină — 
în ideile sale religioase, în secularismul şi naționalismul său — se 
află gruparea ortodoxă şi catolică apărînd ideea pură a creştinis- 
mului de toate compromisurile păgîne şi guvernarea ecleziastică 

liberă şi universală împotriva atentatelor cezaro-papismului şi a 
tendinţelor specificului naţional. Această grupare nu avea în sine 
atributele puterii terestre, nu avea în rîndul înaltului cler decît 
reprezentanți izolaţi ; dar se sprijinea pe cea mai mare putere re- 
ligioasă din acele vremuri — pe călugări şi pe credinţa populaţiei 
(cel puţin, în părţile centrale ale Imperiului bizantin). Şi apoi, 
aceşti ortodocşi catolici recunoşteau în scaunul Sfîntului Petru un 
mod ferm .de ocrotire a adevărului și libertăţii religioase. Pentru a 
ne da seama de valoarea morală şi importanţa ecleziastică a acestei 
grupări, e de ajuns să menţionăm că era gruparea Sfîntului Ata- 
nasie cel Mare, a Sfîntului loan Hrisostomul, a Sfîntului Flavian, 
a Sfîntului Maxim Mărturisitorul, a Sfîntului Teodor Studitul. 

Însă n-a fost nici gruparea cu adevărat eretică, nici aceea cu 
adevărat ortodoxă, cea care a hotărît timp de secole întregi destine- 
le Orientului creştin. Rolul decisiv în această chestiune a fost jucat 
de o a treia grupare care, ocupînd un loc intermediar între celelalte 
două, nu se deosebea numai prin simple nuanțe, ci avea o tendinţă 
caracteristică şi urma o politică profund gîndită. Marea majoritate 
a înaltului cler grec aparținea acestei grupări pe care o putem numi 
semi-ortodoxă sau, mai degrabă, orrodoxă-catolică. Preoţii ei, fie 
din convingere teoretică, fie din sentimente obişnuite, fie din ataşa- 
ment faţă de tradiţia comună, ţineau mult la dogma ortodoxă. În 
principiu n-aveau nimic împotriva unităţii Bisericii universale, dar 
cu condiţia ca centrul acestei unităţi să se afle pe teritoriul lor ; 
şi, de vreme ce acest centru se găsea în altă parte, era de preferat 
să fie greci decît creştini, acceptindu-se mai degrabă o Biserică 
divizată decît una unificată de o putere străină în ochii lor şi 
duşmană naţionalităţi lor. În calitate de creştin, nu puteai fi 
cezaro-papist, în principiu, dar din punctul de vedere al unui 
patriot grec, era de preferat cezaro-papismul bizantin în locul 
papalității romane. Nemulțumirea lor principală a fost aceea că 
autocraţii greci erau în majoritate eretici sau chiar autori de erezii, 
dar mai insuportabil era faptul că rarele momente cînd împărații 
luau ortodoxia sub protecţia lor erau tocmai momentele cînd 
Imperiul şi papalitatea se aflau în bună înțelegere. A aboli acest 
acord, a-i lega pe împărați de ortodoxie, îndepărtîndu-i de catoli- 
cism — iată care a fost țelul principal al ierarhilor greci. În acest 
Scop, ei erau gata, în ciuda ortodoxiei lor sincere, să facă sacrificii 
chiar în materie de dogmatică. 

Erezia formală şi logică le repugna acestor personaje pioase, 
dar nu s-au arătat deloc severi cînd divinul August a vrut să le 
transmită dogma ortodoxă modificată după placul lui. Mai bine să 
primească din partea unui împărat grec o formulă denaturată sau 
incompletă decît să accepte purul adevăr complet din partea papei : 
Henoticonul lui Zenon înlocuia cu folos în ochii lor epistola dog- 
matică a Sfîntului Leon cel Mare. În cele şase sau şapte etape suc- 
cesive din istoria ereziilor orientale, linia de conduită pe care s-a 
înscris gruparea pseudo-ortodoxă a fost mereu aceeaşi. La început, 
cînd erezia triumfătoare s-a instaurat cu violenţă, cei mai înţelepţi 
oameni ai Bisericii, avînd o aversiune pronunțată pentru martiraj, 
s-au supus acesteia, deşi în silă. Graţie parvenirii lor pasive, erelicii 
puteau ține adunări generale la fel de numeroase, sau chiar mai 
numeroase decît adevăratele concilii ecumenice. Dar, după ce 
sîngele confesorilor, credința maselor populare şi autoritatea ame- 
ninţătoare a pontifului roman au silit puterea imperială să aban- 
doneze cauza greşelii, ereticii fără intenţie s-au întors în masă la 
ortodoxie. Duhovnicii eroici rareori supravieţuiau persecuțiilor şi 
doar cei prudenţi se bucurau de triumful adevărului. Ei formau 
majoritatea în conciliile ortodoxe, ca altădată în conciliabulele 
eretice. Dacă nu-şi puteau refuza adeziunea lor în faţa reprezen- 
tanţilor papei, trimiţindu-le formula exactă și definitivă a dogmei 
ortodoxe, dacă la început îşi exprimau această adeziune cu un 
entuziasm mai mult sau mai puţin sincer, victoria evidentă a 
papalității îi făcea să revină repede la sentimentul lor dominant — 
ura înverşunată împotriva scaunului apostolic. Atunci toate efortu- 
rile unei voințe tenace şi toate născocirile unui spirit ingenios erau 
folosite pentru a contrabalansa succesul papalității, pentru a o lipsi 
de influenţa ei legitimă, pentru a-i opune o putere uzurpată şi 
artificială. Papa le-a fost de folos împotriva ereziei, dar după ce 
aceasta a fost învinsă, de ce n-ar putea ei să se lipsească de papă ? 
Oare patriarhul noii Rome nu putea ţine locul celui al vechii 
Rome ? Astfel, la fiecare triumf al ortodoxiei, care însemna şi 
triumful papalitaţii, avea loc în Bizanţ o reacţie anticatolică antre- 
nîndu-i pînă şi pe ortodocşii de bună credinţă, dar nu prea isteţi. 

Această reacție specifică a durat pînă cînd o nouă erezie, mai 
mult sau mai puţin imperială, a zguduit conştiințele ortodoxe, adu- 
cîndu-le aminte de nevoia unei autorități cu adevărat ecleziastice. 

Atunci cînd, după o dominație de 50 de ani în Imperiul de 

Răsărit, arianismul oficial a eşuat în încercările sale de a cuceri 
Biserica occidentală, şi cînd un spaniol, binecuvîntat de pontifii 
din Roma şi Milano, a venit la Constantinopol ca să instaureze aici 
ortodoxia, rolul preponderent pe care papalitatea l-a jucat în marea 
luptă şi în triumful definitiv al adevăratei dogme trinitare a fost de 
natură să atragă înverşunarea paşnicilor ierarhi greci ce erau 
semi-arieni sub Constanțiu şi Valens, făcîndu-i să devină cu ade- 
vărat ortodocşi sub Teodosie. Reuniţi (în 380 e.n.) într-o adunare 
pe care un mare sfînt de pe vremea aceea! a caracterizat-o prin 
termeni binecunoscuţi, ei s-au constituit de la sine într-un conciliu 
ecumenic — ca şi cînd întreaga creştinătate occidentală n-ar fi 
existat — înlocuind în mod arbitrar simbolul Niceei, acest stindard 
comun al ortodoxiei universale atît în Orient cît şi în Occident, 
printr-o nouă formulă de provenienţă exclusiv orientală şi au 
desăvîrşit opera anticanonică, acordiînd episcopului Constantino- 
polului, ce nu depindea decît de episcopul din Haricleea, demnita- 
tea primului patriarh al Bisericii orientale în detrimentul scaunelor 
apostolice din Alexandria şi Antiohia, recunoscute de marele 
conciliu de la Niceea. Dacă, în general, suveranii pontifi au fost la 
fel de ambiţioşi pe cît ne place nouă să credem sau dacă apărarea 
drepturilor legitime le-a fost pe plac mai mult decît menţinerea 
păcii universale, separarea celor două Biserici părea inevitabilă 
după 381 e.n. Însă papa Damase, cu mărinimia şi spiritul său 
creştin, a ştiut să prevină această calamitate. Considerînd că sim- 
bolul Constantinopolului este la fel de ortodox ca şi cel al Niceei 
şi că articolul suplimentar despre Sfîntul Duh era întemeiat — 
deoarece noua erezie a pneumatomahilor nega faptul că Sfintul 
Duh provenea din Dumnezeu, făcînd din cea de-a treia ipostază o 
simplă creaţie a Fiului — papa a aprobat, în numele său şi în 
numele întregii Biserici latine, actul dogmatic al conciliului grec, 
căruia i-a conferit astfel valoarea unui adevărat conciliu ecumenic. 
Iar uzurparea patriarhatului prin scaunul de la Constantinopol a 
fost trecută sub tăcere. 

Rolul papalității în istoria principalelor erezii hristologice în 
secolul următor a fost mai mare decît în timpul luptelor ariene din 
secolul al IV-lea. Majoritatea episcopilor greci (cea de a treia gru- 
pare) s-a compromis în mod ruşinos prin participarea sa pasivă la 





1. Sfântul Grigore Teologul. 

furtul de la Efes, cînd mulţimea prelaţilor ortodocşi a fost nevoită 
nu numai să asiste la asasinarea Sfîntului Flavian, ci să subscrie 
la o profesiune de credință eretică. În contrast cu această slăbiciune 
criminală, papalitatea a apărut î în persoana Sfintului Leon cel Mare 
în toată puterea morală şi măreția sa. În Calcedonia, numeroșii 
episcopi greci care au luat parte la furtul lui Discur au fost nevoiţi 
să ceară spăşiţi iertare emisarilor papei Leon, care a fost aclamat 
drept conducătorul divin şi inspirat al Bisericii universale. Un 
asemenea omagiu în numele dreptății şi adevărului era prea mult 
pentru mediocritatea morală a acestor ierarhi corupți. Reacţia 
anticatolică s-a manifestat de îndată, la acelaşi conciliu din Calce- 
donia. După ce au elogiat cu entuziasm epistola dogmatică a papei 
drept „cuvintele preafericitului apostol Petru”, episcopii bizantini 
au încercat să substituie acestor cuvinte apostolice o formulă 
echivocă, lăsînd poarta deschisă ereziei!. Eşuind, au mutat acţiunea 
lot anticatolică pe un alt plan, proclamînd într-o adunare ilegală 
întîietatea jurisdicției patriarhului imperial asupra întregului 
Orient şi egalitatea lui cu papa. Cu toate acestea, un asemenea act, 
îndreptat împotriva suveranului pontif, a trebuit să fie supus cu 
umilință de către greci chiar confirmării papei, care l-a anulat în 
întregime. Şi totuşi, conciliul din Calcedonia a rămas în istorie ca 
o victorie strălucită a papalității. Gruparea ortodocșilor anticatolici 
nu se putea mulțumi cu un asemenea rezultat. De data asta, reacţia 
a fost hotărîtoare şi definitivă. Deoarece ortodoxia pură era prea 
romană, s-a acceptat erezia. Patriarhul Acacius a acceptat Henoti- 
conul împăratului Zenon — un compromis cu monofizitismul. 
Excomunicat de papă, a avut tristul privilegiu de a da numele său 
primei schisme formale între Orient şi Occident. Dar principalele 
împrejurări ale acestei reacţii anticatolice au împiedicat-o să se 
transforme într-o sciziune definitivă. Gruparea semi-ortodoxă s-a 
discreditat în schisma lui Acacius prin concesiile pe care a fost 
nevoită să le facă ereziei în vigoare — concesii care, zguduind 
conştiinţa religioasă a credincioşilor, nu satisfăceau deloc preten- 
tiile ereticilor. Aceştia, încurajați de Henoticonul pe care l-au 
respins cu dispreţ, au aţiţat întregul Egipt, ameninţînd cu separarea 
de Imperiu. Pe de altă parte, călugării ortodocşi, disperaţi de 


1. Peste acest episod trist s-a trecut repede în actele Conciliului, însă el 
reiese cu o claritate surprinzătoare din relatarea istoricului ecleziast Evagrie. 

trădarea ierarhilor, au instigat la răscoale în Siria şi Asia Mică ; 
la Constantinopol, pînă şi mulțimea l-a aplaudat pe călugărul ce 
agățase de mantia patriarhului schismatic bula de excomunicare pe 
care a lansat-o papa. 

Nu era o dovadă de abilitate să menţii o asemenea stare de 
lucruri ; din iniţiativa conducerii imperiale, urmaşii lui Acacius 
s-au arătat din ce în ce mai concilianți. În cele din urmă, sub îm- 
păratul Iustin cel Bătrîn, pacea ecleziastică a fost încheiată în 
favoarea şi onoarea papalității. Ca să-şi dovedească ortodoxia şi să 
fie primiţi în sînul Bisericii romane, episcopii din Orient s-au văzut 
siliţi să accepte şi să subscrie fără rezerve la formula dogmatică a 
papei Hormisdas!, adică să recunoască implicit autoritatea doctri- 
nală supremă a scaunului apostolic?. Supunerea ierarhilor greci n-a 
fost totală : ei încă se mai gîndeau la o înțelegere cu monofiziţii 
împotriva scaunului Sfîntului Petru. Dar uneltirile lor n-au putut 
împiedica o nouă manifestare a puterii pontificale (consemnată în 
cărţile liturgice ale Bisericii greco-ruse), cînd papa Sfintul Agapet”, 
venind la Constantinopol din motive politice, a destituit, cu autori- 
tatea sa, un patriarh suspectat de monofizitism, l-a înlocuit cu unul 
ortodox şi i-a obligat pe toți episcopii greci să subscrie din nou la 
formula lui Hormisdas. În timpul acesta, armatele lui lustinian au 
triumfat în Africa şi Italia ; Roma a fost cucerită de ostrogoți, iar 
papa redevenea de fapt un supus al împăratului bizantin. În aceste 
condiţii şi sub influenţa veleităților monofizite ale soţiei sale, 
Iustinian şi-a schimbat optica în privinţa conducătorului Bisericii. 
Gruparea anticatolică a căpătat curaj, iar papa Vigile“, prizonier 
la Constantinopol, a fost nevoit să suporte toate consecințele unei 
reacţii victorioase. Conducătorul suprem al Bisericii a salvat 
ortodoxia, dar s-a văzut profund umilit în demnitatea sa de şef 
suveran al puterii ecleziastice. Nu peste mult timp, un episcop din 
Constantinopol s-a crezut destul de puternic ca să uzurpe titlul de 





1. Hormisdas — papă între anii $14-523. A favorizat reinstaurarea la Con- 
stantinopol a ortodoxiei creştine (Formulorul lui Hormisdos), după criza 
monofizită (n.t.). 

2. Patriarhul Constantinopolului, loan, i-a scris papei : primo solus est guia 
in sede apostolico inviolabilis semper cotholica custoditur religio (Labbe, 
Concil. VIII, 451-2) — Există salvare pentru că în scaunul apostolic s-a păstrat 
grer inviolabilă frr ase 35-536 (a) 

. Sfîntul Agapet (Agapet I) — papă înirc anii 535-536 (n.t.). 

4. Vigile — papă între anii 537-555 (n.t.). 

patriarh ecumenic. Acest episcop, ortodox în doctrina lui, ascet 
exemplar în viaţa particulară, a înfăptuit idealul marii grupări an- 
ticatolice. Dar o nouă fantezie imperială a fost de ajuns ca să spul- 
bere iluzia acestei ortodoxii precare. În concepţia împăratului He- 
raclius!, monotelismul, grupîndu-i pe ortodocşi şi pe monofiziţii 
moderați, trebuia să restabilească pacea în Imperiu, să consolideze 
religia greacă şi să o elibereze definitiv de sub influenţa romană. 

Inaltul cler din întregul Orient a îmbrățișat aceste vederi fără 
rezerve. Scaunele patriarhale au fost ocupate de eretici mai mult 
sau mai puțin zeloși, iar monotelismul a devenit, pentru o jumătate 
de secol, religia oficială din Imperiul bizantin, aşa cum semi-ari- 
anismul fusese pe timpul lui Constanțiu. Susţinătorii eroici ai 
ortodoxiei, cîţiva călugări în frunte cu Sfîntul Maxim Mărtu- 
risitorul, s-au refugiat la Roma. Incă o dată, apostolul Petru şi-a 
recunoscut fraţii. 

O lungă succesiune de papi, de la Severin? pînă la Sfîntul 
Agathoni, a opus greşelii imperiale o rezistență fermă ; unul din 
ei, Sfîntul Martin’, scos din altar de soldaţi şi tîrît ca un criminal 
de la Roma la Constantinopol, şi de acolo în,Crimeed, şi-a dat viața 
pentru credința ortodoxă. După cincizeci de ani de lupte. adevărul 
religios şi forța morală au ieşit biruitoare. Încă o dată, puternicul 
imperiu, cu clerul său monden, a capitulat în faţa unui pontif sărac 
şi dezarmat. 

La conciliul de la Constantinopol (al şaselea ecumenic), s-a 
glorificat scaunul apostolic de la Roma drept o autoritate nesupusă 
greşelii ; iar episcopii greci l-au întîmpinat Agathon prin aclama- 
țiile cu care părinții din Calcedonia l-au salutat odinioară pe 
Sfîntul Leon cel Mare. Dar şi de data asta, o reacţie puternică n-a 
întîrziat să urmeze unui moment de entuziasm. Dacă adevărații 
eroi ai ortodoxiei, precum Sfîntul Maxim Mărturisitorul, n-au găsit 
cuvinte îndeajuns de puternice ca să exalte demnitatea şi meritele 
scaunului de la Roma, ortodocşii anticatolici, profitînd de meritele 
sale, au fost prea invidioşi pe demnitatea lui ca s-o recunoască. 


1. Heraclius I -- împărat bizantin între ani: 610-641 ; întemeietorul dinastiei 
Heraclizilor (n.t.). 

2. Severin — papă ales în 638, dar uns în 640 (n.t.). 

3. Sfintul Agathon — papă înure anii 678-681. A condamnat erezia mono- 
telistă la conciliul de la Constantinopol (680) (n.t.). 

4. Sfîntul Martin — papă între anii 649-655 ; a condamnat monotelismul la 
conciliul de la Latran wa, 

Umiliţi şi iritați de şirul mare de eretici şi de autori de erezii care 
murdăriseră scaunul de la Constantinopol şi care trebuiau să fie 
excomunicați de conciliu, episcopii greci au inventat cu titlu de 
revanşă erezia papei Honorius şi au făcut-o cunoscută emisarilor 
romani ai papei. Fără a se mulţumi cu atît, la cîţiva ani după con- 
ciliu, s-au adunat din nou la Constantinopol în palatul imperial (în 
Trullo) încercînd, prin intermediul născocirilor absurde, să atribuie 
acestui conciliabul o autoritate ecumenică, fie considerîndu-l, 
contrar evidenţei, ca pe o continuare la cel de-al şaselea conciliu, 
fie (asta e obişnuita duplicitate a minciunii) făcînd din el epilogul 
celor de-al cincilea şi al şaselea concilii, sub numele bizar de 
quini-sexte. Scopul acestor fraude absurde reieșea clar din anumite 
canoane publicate de părinţii de la Trullanum, care condamnau 
mai multe deprinderi disciplinare şi ritualice ale Bisericii romane. 
Era o justificare anticipată a schismei ; şi dacă ea nu s-a produs 
atunci, cu două secole înaintea lui Fotie, s-a datorat împăratului 
iconoclast Leon Isaurianul, care a zădărnicit planurile viclene ale 
ortodocșilor anticatolici. 

A fost cea mai violentă, dar şi ultima, erezie imperială. Odată 
cu ea, au luat slîrşit toate negaţiile indirecte şi mascate ale ideii 
creștine. După condamnarea iconoclaştilor, dogma ortodoxă funda- 
mentală (uniunea desăvirşită a Creatorului și a creaţiei) a fost sta- 
bilită în linii mari şi devenea un fapt împlinit. Însă cel de-al şapte- 
lea conciliu ecumenic (în 787 e.n.), care a dus la bun sfîrşit această 
operă, fusese reunit sub auspiciile papei Adrian I şi acceptase drept 
normă a hotărîrilor sale o epistolă dogmatică a pontifului. Era tot 
o victorie a papalității ; deci nu putea fi , triumful ortodoxiei”. Asta 
s-a întîmplat după o jumătate de secol, atunci cînd, după o reacţie 
iconoclastă relativ palidă (aceea a dinastiei armeniene), gruparea 
ortodocșilor anticatolici a reuşit, în sfîrşit, în 842 e.n., să înlrîngă 
fără ajutorul papei ultimele rămăşiţe ale ereziei imperiale şi să o 
includă împreună cu celelalte într-o anatemă solemnă!. Într-ade- 
văr, ortodoxia bizantină părea să triumfe în 842 e.n. : lumina şi 
gloria sa, măreţul Fotie, apăruse deja la curtea pioasei împărătese 
Teodora (care a pus să fie masacrați o sută de mii de eretici pau- 
licieni), ca să ajungă repede pe tronul patriarhilor ecumenici. 





1. Amintirea acestui fapt s-a perpetuat printr-o sărbătoare ce poartă numele 
de triumful ortodoxiei. cînd se repetă anatema din 842. 

Schisma inaugurată de Fotie (867 e.n.) şi înfăptuită de Mihail 
Kerularios! (1054) era strîns legată de „triumful ortodoxiei” şi 
realiza pe deplin idealul-visat încă din secolul al IV-lea de gruparea 
ortodocșilor anticatolici. Odată stabilită definitiv adevărata dogmă, 
toate ereziile condamnate fără drept de apel, iar papa devenit inutil, 
nu mai rămînea decit să fie desăvîrşită opera, prin despărțirea 
formală de Roma. Asta era şi soluţia ce convenea cel mai bine îm- 
păraţilor bizantini, care au înţeles în sfirşit că nu merita osteneala 
să trezească, prin compromisuri dogmatice între creştinism şi pă- 
gînism, susceptibilitatea religioasă a supușilor şi să-i lase în seama 
papalității, cînd se puteau foarte bine concilia o ortodoxie strict 
teoretică cu un Stat politic şi social păgîn. Fapt foarte semnificativ 
şi nu îndeajuns de remarcat : din 842 e.n., nu a mai fost nici un 
împărat eretic sau vreun autor de erezii la Constantinopol, iar buna 
înțelegere între Biserica de Răsărit şi Statul bizantin n-a fost nici 
măcar o singură dată serios zguduită. Cele două puteri erau legate 
printr-o idee comună : negarea creştinismului ca forță socială, ca 
principiu motor al progresului istoric. Împărații au acceptat, oda- 
tă pentru totdeauna ortodoxia ca dogmă abstractă, iar ierarhii 
ortodocşi au binecuvîntat in saecula saeculorum? păginismul din 
viaţa publică. Şi, fiindcă sine sanguine nullum pactum, un nemai- 
pomenit masacru de o sută de mii de paulicieni a întărit alianța im- 
periului roman cu Biserica. 

Această aşa-zisă ortodoxie bizantină nu era în realitate decît 
erezia înăbuşită. Adevărata dogmă centrală a creştinismului e 
comuniunea intimă şi totală a divinului cu umanul, fără să se 
amestece şi fără să se despartă. Consecința necesară a acestui 
adevăr (ca să ne limităm la sfera practică a existenţei umane) e 
` primenirea vieţii sociale şi politice prin spiritul Evangheliei, adică 
Statul şi societatea creştinate. În locul acestei uniuni sintetice şi 
organice a divinului cu umanul, s-a ajuns la confuzia celor două 
elemente, prin separarea lor, prin absorbirea şi suprimarea unuia 
sau altuia. Mai întîi, s-au confundat divinul şi umanul în persoana 
sacră a Împăratului. Cum în concepția confuză a arienilor, Hristos 
era o ființă hibridă, mai mult decît un om şi mai puţin decît 


€ X Mihail Kerularios — patriarh al Constantinopolului între anii 1043-1059 
n.t.). . 

2. În veacul vecilor. 

3. Nici un pact fără sînge. 

Dumnezeu, la fel cezaro-papismul — acest arianism politic — con- 
funda, fără să le unească, puterea temporală şi cea spirituală, 
făcînd din autocrat mai mult decît un şef de stat, fără puterea de a 
fi şi adevăratul conducător al Bisericii. 

a Societatea religioasă a fost separată de cea profană, prin izola- 
rea ei în mănăstiri şi abandonarea forum-ului în seama legilor şi a 
pasiunilor păgîne. Dualismul nestorian, condamnat în teologie, a 
devenit chiar fundamentul vieţii bizantine. Pe de altă parte, idealul 
religios a fost redus la pura contemplaţie, adică la absorbirea spi- 
ritului omenesc în divinitate — ideal cu precădere monofizit. În pri- 
vinţa vieţii morale, forţa ei activă a fost înlăturată impunîndu-i-se 
drept ideal suprem supunerea oarbă în faţa puterii, chietismul, 
adică negarea voinţei şi a energiei omeneşti — erezie monotelistă. 
În sfirşit, prin ascetismul exagerat s-a încercat suprimarea naturii 
trupeşti, demolarea imaginii vii a Încarnării divine — aplicare 
inconștientă, dar logică, a ereziei iconoclaste. 

„  Contradicţia profundă între ortodoxia mărturisită şi erezia 
practicată era un principiu de moarte pentru Imperiul bizantin — 
adevărată cauză a decăderii sale. Era un fapt cert că acesta o să se 
prăbuşească, mai ales din cauza Islamului. Islamul e bizantinismul 
autentic, eliberat de orice contradicţie interioară. E reacția sinceră 
şi totală a spiritului oriental împotriva creştinismului, un sistem în 
care dogma e strîns legată de legile vieţii, în care credinţa indivi- 
duală e în deplin acord cu starea socială şi politică. 

Se știe că mişcarea anticreştină care s-a manifestat prin ereziile 
imperiale a dus în secolele VII şi VIII la două doctrine, dintre care 
una (aceea a monotelismului) nega indirect /ibertatea umană, iar 
cealaltă (a iconoclaştilor) respingea implicit fenomenalitatea di- 
vină, Afirmarea directă şi explicită a acestor două erori a consti- 
tuit esenţa religioasă a Islamului, care vedea în om o formă finită, 
fără nici o libertate, iar în Dumnezeu o libertate infinită, fără nici 
o formă. intre Dumnezeu şi om, situaţi astfel la cei doi poli opuşi 
ai existenţei, nu mai era nici o înlănţuire, orice materializare a 
divinului și orice spiritualizare a omului fiind excluse ; religia se 
reducea la un raport cu totul exterior între Creatorul atot;.uternic 
şi creaţia lipsită de libertate ce nu datora stăpînului decît un 
devotament orb (acesta e sensul cuvîntului arab islam). Manifes- 
tarea devotamentului exprimat într-o scurtă formulă de rugăciune, 
care trebuie repetată la fel în fiecare zi, la ore fixe, constituie 

întregul fond religios al spiritului oriental, ce a rostit primul cuvînt 
prin gura lui Mahomed. Acestei simplităţi a ideii religioase îi 
corespunde o concepţie la fel de simplă despre problematica socială 
şi politică : omul şi omenirea nu trebuie să progreseze prea mult ; 
nu există primenire morală pentru individ, cu atit mai mult pentru 
societate ; totul se reduce la nivelul existenţei pur naturale ; idealul 
e redus pînă la limitele ce-i asigură înfăptuirea imediată. Societatea 
musulmană nu putea avea alt scop decît extinderea puterii mate- 
riale și bucurarea de binefacerile de pe pămînt. Propagarea Islamu- 
lui pe calea armelor şi guvernarea asupra credincioşilor printr-o 
putere absolută şi potrivit regulilor unei justiţii elementare cuprinse 
în Coran — iată misiunea Statului musulman, pe care îi va fi i greu 
să n-o îndeplinească cu succes. În ciuda înclinaţiei către minciună, 
inerentă tuturor orientalilor ca indivizi, perfectul acord între 
credinţe şi instituţii conferă întregii vieţi musulmane caracterul 
adevărului şi al onestităţii, pe care lumea creştină nu le-a atins ni- 
ciodată. Fără îndoială, creştinătatea în ansamblu a păşit pe calea 
progresului şi a transformării ; înălțimea idealului său nu ne per- 
mite s-o judecăm definitiv, după diferitele stadii din trecut şi de 
astăzi. Dar bizantinismul, care a fost în principiu ostil progresului 
creştin, care a vrut să reducă întreaga religie la un fapt împlinit, 
la o formulă dogmatică şi la o ceremonie liturgică, acest anticreşti- 
nism ascuns îndărătul unei măşti ortodoxe, în neputința sa morală 
a făcut loc anticreştinismului autentic şi sincer al Islamului. E 
curios de constatat că noua religie, cu dogma ei fatalistă, a apărut 
chiar în clipa cînd împăratul Heraclius inventa erezia monotelistă, 
adică negarea mascată a libertăţii şi forţei omeneşti. Prin acest 
artificiu s-a urmărit consolidarea religiei oficiale, readucerea la 
matcă a Egiptului şi Asiei. Insă Egiptul şi Asia au ales soluţia 
arabă în locul expedientului bizantin. Dacă nu am ţine seama de 
îndelungatul proces anticreştin din imperiul de Apus, nu ar fi 
nimic mai surprinzător ca uşurinţa şi rapiditatea cuceririi musul- 
mane. Au fost de ajuns cinci ani pentru a reduce la o existență 
arheologică trei mari patriarhate ale Bisericii orientale. Nu trebu- 
iau făcute convertiri, nu era decît un vechi văl ce trebuia sfişiat. 
Istoria a judecat şi condamnat Imperiul de Apus. Nu numai că 
nu şi-a putut îndeplini misiunea — întemeierea Statului creştin — 
dar a dus la eşuarea operei istorice a lui lisus Hristos. Nereuşind 
să falsifice dogma ortodoxă, a redus-o la ceva fără valoare, a vrut 

să submineze din temelii edificiul păcii creştine, opunîndu-se 
guvernării centrale a Bisericii universale, înlocuind în viaţa publi- 
că legea evanghelică prin tradiţiile Statului păgîn. Bizantinii au 
crezut că, pentru a fi cu adevărat creştini, era de ajuns păstrarea 
dogmelor şi ritualurilor sacre ale ortodoxiei, fără să se sinchisească 
de creștinarea vieţii sociale și politice, fiind de părere că le era 
îngăduit şi că era chiar demn de laudă să izoleze creştinismul 
într-un turn de fildeş, lăsînd locurile publice pe seama principiilor 
păgîne. Nu s-au plîns de destinul lor. Au avut ce au dorit: şi-au 
păstrat dogma şi ritul, numai puterea socială şi politică a căzut în 
mîinile musulmanilor — moştenitorii legitimi ai păgînismului. 
Misiunea de a întemeia Statul creştin, respinsă de Imperiul 
bizantin, a fost transferată lumii romano-germane, francilor şi 
germanilor. Aceasta a fost dusă la îndeplinire cu ajutorul singurei 
puteri creştine ce avea dreptul şi obligaţia s-o facă — puterea 
Sfintului Petru, posesorul cheilor Împărăției. Să observăm coinci- 
denţa datelor. Prima piatră de temelie a viitorului imperiu occiden- 
tal a fost pusă în 496 e.n., prin botezul și încoronarea regelui franc 
Clovis, epocă în care schisma lui Acacius, după cîteva încercări 
neizbutite de acomodare, părea că separă definitiv de Biserica 
catolică întreaga creştinătate orientală. Sincronismul din anul 754 
e.n. este şi mai frapant : chiar în clipa cînd un mare conciliu icono- 
clast, la Constantinopol, recunoştea, sub aparența unei autorităţi 
ecumenice, ultima şi cea mai violentă din ereziile imperiale, spe- 
cial îndreptată împotriva Bisericii romane, papa Ştefan îl încorona 
la Reims (sau la Saint-Denis — cine ştie ?) pe tată! lui Charle- 
magne, spunîndu-i : Quia ideo vos Dominus per humilitatem 
meam mediante S. Petro unxit in, reges ut per vos sua sancta 
exaltetur Ecclesia et princeps apostolorum suam recipiat justi- 
tiam". Regalitatea carolingiană era legată de papalitate printr-un 
raport de filiație directă. Papa, se spunea într-o cronică veche, per 
auctoritatem apostolicam jussit Pippinum regem fier? . — Acest act 
şi urmările sale fireşti (cucerirea Italiei de către franci, donația lui 
Pepin şi încoronarea lui Charlemagne ca împărat roman) au fost 
Cauza reală şi viitoare a separării Bisericilor. Transferînd sceptrul 





1. Fiindcă de aceea Dumnezeu, prin mine smeritul şi prin Sfîntul Petru, v-a 
uns pe voi regi şi prin voi se înalță Biserica Sa sfintă, iar primul dinire apostoli 
îi primeşte dreptaiea. 

2. Prin autoritatea apostolică a hotărit ca Pepin să fie rege. 

imperial unui barbar occidental, papa devenea străin şi ostil 
grecilor. Ca să nu mai aibă nici un punct de sprijin la Constan- 
tinopol, trebuia ca împărații să renunțe definitiv la pretenţiile lor 
eretice, dînd posibilitatea unirii tuturor „ortodocşilor” sub drapelul 
anticatolic. Aşa s-a şi întîmplat : „triumful ortodoxiei” şi schisma 
lui Fotie au fost răspunsul bizantin la încoronarea lui 
Charlemagne. Nu era vorba de o dispută teologică, nici de o riva- 
litate ierarhică : vechiul imperiu al lui Constantin nu voia să cede- 
ze locul noii puteri occidentale ivită din alianţa intimă dintre 
papalitate şi regatul francilor. Restul nu era decît pretext şi recu- 
zită. În confirmarea acestei maniere de a vedea lucrurile vine şi 
faptul că, după Fotie, schisma a fost suspendată vreme de un secol 
şi jumătate — chiar în perioada cînd creştinătatea occidentală, nou 
organizată, părea că se prăbuşeşte, cînd papalitatea, aservită unei 
oligarhii depravate, şi-a pierdut demnitatea morală şi religioasă, 
iar dinastia carolingiană se irosea în lupte intestine. Dar, de îndată 
ce puterea imperială a fost reinstaurată, trecînd în miinile puternice 
ale regilor germani, iar reşedinţa papală a fost din nou ocupată de 
oamenii Bisericii, la Constantinopol mişcarea anticatolică a izbuc- 
nit cu violenţă, iar separarea a fost definitiv săvirşită. 

Imperiul franco-german a făcut reale eforturi ca să ducă la 
îndeplinire misiunea pe care i-o impunea demnitatea sa de Stat 
creştin. În ciuda viciilor şi a neorînduielilor sale, noua societate 
occidentală avea, în comparaţie cu Imperiul bizantin, un enorm 
avantaj : conștiința neajunsurilor sale şi nevoia profundă de a scăpa 
de ele — drept dovadă, nenumăratele concilii convocate de papi, 
împărați şi regi ca să înfăptuiască reformele morale în sînul 
Bisericii, ca să apropie Statul social de idealul creştin. Triumful 
acestor reforme a fost incomplet, dar trebuie observat că lumea s-a 
preocupat de ele, nevrînd să accepte în principiu contradicţia între 
adevăr şi viaţă, aşa cum a făcut lumea bizantină, care nu s-a gîndit 
niciodată să armonizeze condiţia socială cu credinţa, care nu a 
înfăptuit nici o reformă morală, care nu a fost interesată în concilii 
decît de formulele dogmatice şi de pretenţiile ierarhice. 

Recunoscînd meritele lui Charlemagne, ale lui Otto cel Mare, 
ale sfinţilor Henric și Ludovic, trebuie să spunem că, în mare, 
monarhia în Evul Mediu — atit sub forma fictivă a Imperiului 
roman, cît şi sub cea reală a unei regalități naționale — nu a înde- 
plinit misiunea Statului creştin, n-a izbutit să organizeze definitiv 


RUSIA ŞI BISERICA UNIVERSALĂ 37 





societatea potrivit idealului creştin. Chiar marii suverani erau 
departe de a înțelege problema socială şi politică a creştinismului 
în toată plenitudinea ei ; concepţia lor, oricît de imperfectă era, s-a 
dovedit a fi prea la înălțime pentru urmaşi. Era în vigoare politica 
împăratului Henric al IV-lea şi a regelui Filip cel Frumos şi nu cea 
a sfinţilor predecesori. Politica a pregătit reforma lui Luther şi a 
justificat dinainte Revoluţia franceză. Imperiul german, creat de 
pontificatul roman, a rupt această legătură de filiaţie, (ăcîndu-se 
rivalul papalității. A fost cel dintîi pas şi cel mai important pe calea 
revoluţionară. Rivalitatea între Fiu şi Tată nu putea fi principiul 
organic al unei ordini sociale. Epuizîndu-şi forțele de-a lungul a 
două secole în lupta anticreştină, opunîndu-se chiar temeliei unită- 
ţii catolice, Imperiul german şi-a pierdut de fapt şi de drept supre- 
maţia internaţională. Fără a se sinchisi de acest Imperiu roman 
fictiv, toate statele europene s-au constituit în organisme complete 
şi absolut independente. Tot papalitatea, apărîndu-se de atacurile 
Imperiului german, a trebuit să-şi asume marea sarcină de care nu 
era demnă şi care-i era cu neputinţă de îndeplinit. 

Nu ne propunem să lăudăm sau să apărăm aici opera istorică a 
unui Grigore al VII-lea sau a unui Inocenţiu al III-lea. S-au găsit 
destui să o facă, în acest secol, printre care distinşii istorici protes- 
tanți, ca Voigt, Hurter, Neander, apologeţi şi autori de panegirice. 
Tot ceea ce marii papi din Evul Mediu, în afara domeniului pur 
spiritual, au făcut pentru cultura popoarelor europene, pentru pacea 
internaţională şi pentru buna ordine socială, e cu atît mai meritoriu 
cu cît au îndeplinit o funcţie de ale cărei roade nu s-au bucurat 
imediat. În zoologie şi medicină se cunosc cazuri cînd un organism 
tînăr şi viguros, afectat din întîmplare în unul din organele sale 
fundamentale, transferă temporar funcţia lui altui organ conducă- 
tor (ceea ce numim organe vicariant, vikarirendes Organ). Papa- 
litatea imperială sau Imperiul papal al lui Inocenţiu al III-lea şi 
Inocenţiu al IV-lea nu putea dura la nesfirşit. Erau necesari oameni 
cu totul deosebiți, care să se potrivească particularităţilor unei po- 
litici moderne, vaste şi complicate, subordonînd-o scopului spiri- 
tual și universal. Unor papi care au ridicat politica la înălțimea 
acțiunii morale, i-au urmat alții, mai numeroşi, care au coborit reli- 
gia la nivelul lucrurilor materiale. Dacă istoricii protestanți au 
glorificat înaltele fapte ale Imperiului pontifical, decadenţa lui 
subită e atestată de cel mai mare scriitor catolic în versuri nemu- 

ritoare, care invoca un nou Charlemagne spre a pune capăt confu- 
ziei nefaste între cele două puteri în Biserica romană (Dante, Infer- 
nul, cîntul al XIX-lea ; Purgatoriul, cîntul al VI-lea şi al XVI-lea). 

Într-adevăr, dacă privim stadiul politic și social al Europei la 
sfirşitul Evului Mediu, trebuie să recunoaştem că papalitatea, 
lipsită de organul ei laic şi silită să cumuleze cele două funcţii, n-a 
putut să confere o organizare cu adevărat creştină societăţii pe care 
a condus-o. Unitatea internaţională şi pacea creştină nu existau. 
Popoarele erau hărăzite războaielor fratricide ; numai o intervenţie 
supranaturală a putut salva existenţa naţională a Franţei. 

Organizarea socială a Europei, ce avea ca bază raportul dintre 
învingători şi învinşi, păstra mereu caracterul anticreştin al inega- 
lităţii şi asupririi. Viaţa publică dominată de orgoliul sîngelui — ce 
punea o barieră de netrecut între nobil şi sărăntoc — şi de spiritul 
violenţei care făcea din fiecare țară un teatru de războaie civile şi 
de jafuri, o justiţie penală ale cărei atrocități păreau că sînt inspi- 
rate de demonii din iad — cum s-ar putea recunoaşte în toate acestea 
caracteristicile unei societăţi cu adevărat creştine ? 

in lipsa unei puteri imperiale cu adevărat creştine şi catolice, 
Biserica n-a reuşit să instaureze dreptatea socială şi politică în 
Europa. Naţiunile şi Statele moderne, eliberate de sub tutela eclezi- 
astică de la Reformă încoace, au încercat să facă mai mult decît 
Biserica. Rezultatele experienţei le vedem care sînt. Ideea creștină- 
tăţii — această unitate insuficientă, dar reală, ce lega între ele 
naţiile europene — a dispărut ; filosofia revoluţionară a făcut efor- 
turi lăudabile ca să înlocuiască această unitate cu aceea a seminţiei 
omeneşti : se ştie cu ce succes. Militarismul universal a transformat 
popoare întregi în armate duşmane şi fost el însuşi alimentat de o 
ură naţională aşa cum Evul Mediu n-a cunoscut niciodată ; antago- 
nismul social profund şi ireconciliabil ; lupta de clasă ce ameninţa 
să treacă totul prin foc şi sabie ; diminuarea progresivă a forţei 
morale în oameni, manifestată prin numărul tot mai mare de 
nebunii, sinucideri şi crime — iată suma progreselor pe care Europa 
laicizaţă le-a înfăptuit de vreo trei, patru secole. 


1. Vorbesc aici de rezultatul general ; în privința progreselor parţiale, ele sînt 
incontestabile. Să semnalăm numai îmblânzirea legilor penale, abolirea torturii. 
Avantajul e considerabil, dar poate fi socotit definitiv ? Dacă războiul social ar 
izbucni înir-o zi cu furia unei uri îndelung înăbuşite, am vedea lucruri 
nemaipomenite. nfimpläri de rău augur, actele mezenciene, au avut loc deja între 


Paris şi Versailles, în 1871. 

Cele două mari experienţe istorice, aceea a Evului Mediu și 
aceea a timpurilor moderne, par a dovedi cu hotărîre că nici 
Biserica lipsită de o putere laică distinctă, dar solidară cu ea, nici 
Statul laic abandonat propriilor forțe nu pot izbuti să instaureze 
pe pămînt drepiatea şi pacea creştine. Alianţa intimă, uniunea 
organică a celor două puteri, fără ca ele să se amestece şi fără să 
se despartă, iată condiţia necesară a adevăratului progres social. 
Trebuie să ştim dacă există în lumea creştină o putere în stare să 
reia cu mai mare speranţă opera lui Constantin şi a lui Charle- 
magne. 

Caracterul profund religios şi monarhic al poporului rus, cîteva 
fapte profetice din trecutul său, enorma populaţie compactă din 
Imperiu, marea forță latentă a spiritului național în contrast cu 
sărăcia şi vidul existenţei actuale — toate acestea păreau să arate că 
destinul istoric al Rusiei e acela de a da Bisericii universale puterea 
politică necesară pentru salvarea şi primenirea Europei şi a lumii 
întregi. 

Marile opere nu pot fi îndeplinite cu mijloace mici. Nu e vorba 
de un compromis confesional între două ierarhii, nici de un tratat 
diplomatic între două guvernări : trebuie stabilită înainte de toate 
o legătură morală şi intelectuală între conştiinţa'religioasă a Rusiei 
şi adevărul Bisericii universale. Pentru a face acceptabil în ochii 
noştri adevărul unui principiu a cărui apariţie istorică ne e străină 
şi chiar ostilă, e necesar să ne întoarcem la cele dintii rațiuni ale 
acestui adevăr, în optica fundamentală a creştinismului. 

In prima carte a lucrării mele (partea critică şi polemică) am 
vrut să arăt ce-i lipseşte Rusiei de astăzi ca să-şi poată îndeplini 
misiunea teocratică ; în cea de-a doua, am expus teologic şi istoric 
bazele unităţii universale întemeiată de Hristos (moharhia eclezi- 
astică) ; în cea de-a treia, mi-am propus să leg ideea teocraţiei (a 
Trinității sociale) de ideea teosofică (Sfinta Treime’). 

Această lucrare e rezumatul unei opere mai întinse în limba 
rusă, la care lucrez de şapte ani, dar care n-a putut să apară în ţara 





„1. Ca să-mi susțin gîndul, am fost nevoit uneori să folosesc traducerea 
literară a anumitor pasaje biblice. Am crezut că trebuie să alătur şi textul ebraic, 
nu ca să etalez o ştiinţă de-a dreptul elementară, ci ca să-mi justific traducerea 
care ar fi putut părea bizară şi arbitrară. De vreme ce nu există regulă absolut 
obligatorie pentru transcrierea latină a cuvintelor ebraice, am căutat s-o potrivesc 
pe a mea la pronunția franceză, evitînd în acelaşi timp complicațiile tipografice. 

mea ; primul volum, publicat la Agram (în Croaţia), în 1887, a fost 
interzis de cenzura rusă. În aceste condiţii, mi s-a părut mai practic 
să-mi scurtez opera și să o adresez unui public mai numeros’. 
Nădăjduiesc din toate puterile să apuc ziua cînd patria mea o să 

cunoască binele de care are nevoie — libertatea religioasă. În 
aşteptare, n-am crezut că-mi este permis să păstrez tăcere şi am 
văzut în această ediţie franceză mijlocul cel mai eficace de a face 
auzit adevărul. 

Am suprimat sau redus la minimum, în primele două părţi din 
lucrare, subiectele asupra cărora nu puteam decît repeta ceea ce a 
fost spus mai bine de alţii. În privinţa detaliilor referitoare la starea 
religiei şi a Bisericii în Rusia, sînt fericit că îi pot trimite pe cititori 
la volumul al III-lea al binecunoscutei lucrări a lui Anatole Leroy — 
Beaulieu, Imperiul țarilor. Cititorul din Occident va găsi informaţii 
utile şi interesante în cartea lui R.P. Tondini Papa de la Roma şi 
papii Bisericilor orientale. 

Ca să închei această lungă prefaţă, iată o parabolă care-o să 
facă poate mai clar punctul meu de vedere general şi rațiunea de a 
fi scris prezenta lucrare. - 

Un mare arhitect, plecînd într-o călătorie îndepărtată, şi-a 
chemat discipolii şi le-a spus : „Ştiţi că am venit aici ca să recon- 
struiesc principalul sanctuar din ţară, care fusese distrus de un cu- 
tremur. Am început opera : am trasat planul general, terenul e pre- 
gătit, iar temelia construită. O să mă înlocuiţi cît timp lipsesc eu. 
Am să mă întorc, dar nu ştiu cînd. Lucraţi ca şi cînd ar trebui să 
faceţi treaba fără mine. Acum e cazul să aplicaţi învățătura pe care 
v-am dat-o. Am încredere în voi, nu vă impun eu toate detaliile 
operei. Urmaţi doar regulile“din arta noastră. În rest, vă las temelia 
solidă a Templului, construită de mine, şi planul general pe care 
l-am schiţat : o să vă fie de ajuns, dacă sînteţi fideli datoriei 
voastre. Eu n-o să vă părăsesc : în spirit și gîndire, o să fiu tot 
timpul cu voi.” Şi-i conduse la locul noii biserici, le arătă temelia 
şi le dădu planul. — După plecarea lui, discipolii porniră lucrul de 
comun acord ; o treime din construcţie fu ridicată. Cum opera era 
foarte mare şi deosebit de complicată, a fost nevoie şi de alţi 
discipoli. Între principalii conducători ai lucrării izbucni contro- 





1. Reamintim cititorilor broşura Jdeea rusă, publicată în 1888 de Soloviov, 
la Paris, din aceleaşi motive (nota ediției franceze). 

versa. Unii susțineau că dintre cele două lucruri lăsate moştenire 
de maestrul absent — temelia edificiului şi planul general — numai 
ultimul era important şi obligatoriu, de vreme ce nimic nu-i împie- 
dica să lase baltă temelia începută şi să construiască pe alt loc. 
Combătuţi energic de restul colegilor, aceştia au mers, în înverşu- 
narea certei lor, pînă la a susţine (contrar propriului sentiment, de 
mai multe ori afirmat) că maestrul n-a construit niciodată, nici n-a 
trasat temelia Templului, că totul nu era decît o născocire a adver- 
sarilor lor. Dintre aceştia, pentru a apăra importanța temeliei, mulţi 
au căzut în cealaltă extremă, susținînd că singurul lucru cu adevă- 
rat serios în toată treaba era baza edificiului, construită de maestru, 
că sarcina lor consta numai în păstrarea, repararea şi întărirea 
părții deja existente a edificiului, fără să se gindească s-o termine 
în întregime, deoarece — spuneau ei — desăvirşirea operei e rezerva- 
tă exclusiv maestrului, cînd acesta se va întoarce. Cum extremele 
se atrag, cele două grupări opuse au căzut de acord asupra acestui 
punct : nu trebuia terminat edificiul. Doar gruparea ce ținea să 
păstreze în bună stare temelia şi naosul neterminat s-a dedicat 
numeroaselor munci secundare, desfăşurînd o energie neobosită, în 
vreme ce gruparea care considera că se putea lipsi de baza unică a 
Templului, după eforturi zadarnice de a construi în alt loc, a 
declarat că nu trebuia făcut nimic : în arta arhitecturii, esențială 
este, după părerea lor, teoria, contemplarea modelelor şi meditaţia 
asupra regulilor, şi nu executarea unui plan stabilit ; dacă maestrul 
le-a lăsat planul Templului său, n-a fost în scopul de a-i face să 
lucreze în comun la construirea lui reală, ci doar ca fiecare din ei, 
Studiind acest plan perfect, să poată deveni în sine un arhitect 
desăvirşit. Cei mai zeloşi şi-au consacrat viața meditînd asupra 
proiectului Templului ideal, învăţînd şi recitînd pe de rost, în 
fiecare zi, explicaţiile planului, făcute de cîţiva din foştii tovarăşi, 
după spusele maestrului. Dar majoritatea s-a mulțumit să se gîn- 
dească la Templu o dată pe săptămînă, în restul timpului fiecare 
ocupîndu-se de treburile lui. 

Printre aceşti lucrători s-au aflat cîţiva care, studiind planurile 
maestrului şi adevăratele sale explicaţii, dădură peste indicaţii 
precise, din care rezulta că baza Templului era construită pentru 
totdeauna şi nu putea fi în veci schimbată ; printre altele, se opriră 
asupra spuselor marelui arhitect : „Iată temelia solidă pe care am 
construit-o chiar eu ; pe ea trebuie înălțat Templul meu ca să poată 

rezista mereu cutremurelor şi oricărei acțiuni distructive.” Izbiţi de 
aceste vorbe, lucrătorii cei destoinici au luat hotărîrea să renunţe 
la separatismul lor şi să se alăture de îndată păzitorilor temeliei, 
ca să ia parte la opera lor conservatoare. Totuşi, s-a găsit un 
lucrător discipol care a spus : „Să ne recunoaştem greşeala, să dăm 
dreptate şi să aducem omagii foştilor noştri tovarăși, să ne unim 
cu ei în jurul măreţului edificiu început, pe care l-am părăsit cu 
laşitate şi pe care ei au meritul de nepreţuit de a-l fi păzit şi păstrat 
în stare bună. Dar, înainte de toate, trebuie să fim credincioşi 
gîndirii maestrului. Or, maestrul n-a construit temelia pentru ca 
noi să nu ne atingem de ea, ci pentru ca Templul să fie înălțat 
acolo. Trebuie, deci, să ne adunăm cu toţii ca să ridicăm pe temelia 
dată întregul edificiu. Vom avea sau nu destul timp ca să-l termi- 
năm, înainte de întoarcerea maestrului ? — asta-i o altă problemă 
pe care el n-a vrut s-o rezolve. El ne-a cerut anume să lucrăm, ca 
să înaintăm în construcţia operei, adăugînd chiar că o să facem mai 
mult decît el.” Indemnul acestui ucenic a părut ciudat pentru 
majoritatea tovarășilor. Unii l-au numit utopist, alții l-au acuzat de 
orgoliu şi înlumurare. Dar vocea conştiinţei sale îi spunea clar că 
maestrul absent era cu el în spirit şi adevăr. 


N.B. — Ca membru al adevăratei şi venerabilei Biserici ortodo- 
xe orientale sau greco-ruse, ce nu se exprimă printr-un sinod 
anti-canonic, nici prin slujitorii puterii laice, ci prin vocea Părin- 
ților şi a Duhovnicilor, îl recunosc drept judecător suprem în 
materie de religie pe cel ce a fost recunoscut ca atare de sfinţii 
Irineu, Dionisie cel Mare, Atanasie cel Mare, Ioan-Hrisostomul, 
Chiril, Flavian, preafericitul Teodor, Maxim Mărturisitorul, Teo- 
dor Studitul, Iganţiu, etc. — adică pe apostolul Petru, ce trăieşte în 
urmaşii lui şi care n-a auzit în zadar cuvintele Domnului : „Iu eşti 
Petru şi pe această piatră voi zidi Biserica Mea. — Recunoaşte-ţi 
fraţii. — Păstoreşte oile mele, păstoreşte mieii mei.” 

Spirite nemuritor al preafericitului apostol, slujitorule invizibil 
al Domnului în guvernarea Bisericii sale vizibile, ştii că ea are 
nevoie de un corp pămîntesc ca să se manifeste ! De două ori i-ai 
dat un corp social : mai întîi, în lumea greco-romană, apoi în cea 
romano-germană — supunindu-i imperiul lui Constantin şi al lui 
Charlemagne. După aceste două întrupări provizorii, ea aşteaptă 
cea de-a treia şi ultima încarnare. O întreagă lume plină de forţe 

şi dorinţe, dar fără conştiinţa clară a destinului ei, bate la poarta 
istoriei universale. Care e cuvîntul vostru, popoare ale Cuvîntului ? 
Masele largi încă nu-l ştiu, dar vocile puternice ivite din rîndul 
vostru l-au revelat deja. Acum două secole, un preot croat l-a vestit 
profetic, iar în zilele noastre un episcop din aceeaşi nație l-a 
proclamat de mai multe ori, cu o admirabilă elocinţă. Ceea ce a fost 
spus de reprezentanții slavilor occidentali, marele Krizanic şi 
marele Stroosmayer, nu avea nevoie decît de un simplu Amin ! din 
partea slavilor orientali. Acest Amin !, eu vin să vi-l spun în 
numele sutelor de milioane de creştini ruşi, cu ferma şi deplina 
încredere că ei n-or să mă dezamăgească. 

Cuvîntul vostru, popoare ale Cuvintului, înseamnă teocraţia 
liberă şi universală, adevărata solidaritate a tuturor naţiunilor şi a 
tuturor claselor, creştinismul practicat în viaţa publică, creștinarea 
politicii ; înseamnă libertate pentru toţi asupriţii, protecţie pentru 
cei slabi — înseamnă dreptate socială şi pace creştină. Să le fie 
deschisă poarta lui Hristos, iar poarta istoriei să lie pentru ei şi 
pentru lumea întreagă poarta Împărăției lui Dumnezeu ! 


a CARTEA ÎNTÎI 


că STADIUL RELIGIOS AL RUSIEI ŞI AL 
ORIENTULUI CREŞTIN 





CAPITOLUL I 


LEGENDA RUSĂ DESPRE SFÎNTUL NICOLAE ȘI. 
SFÎNTUL CASIAN. APLICAREA EI LA CELE DOUĂ 
BISERICI SEPARATE 


u 
i 

Într-o legendă populară rusă, se spune că Sfintul Nicolae şi 
Sfintul Casian, trimişi de Rai ca să viziteze Pâmîntul, zăriră într-o 
zi pe drum un biet ţăran a cărui căruță, încărcată cu fin, era toată 
încovoiată ; omul încerca zadarnic să o urnească din loc. 

— Hai să dăm o mînă de ajutor acestui om de treabă, spuse 
Sfintul Nicolae. 

— Eu m-aş feri, răspunse Sfintul Casian ; mi-e teamă să nu-mi 
murdăresc hlamida. 

— Atunci aşteaptă-mă sau continuă-ți drumul fără mine, spuse 
Sfîntul Nicolae — şi, afundîndu-se fără teamă în noroi, îl ajută din 
răsputeri pe țăran să-şi scoată căruța de pe făgaş. 

Odată treaba terminată, cînd Sfîntul Nicolae îşi ajunse din 
urmă tovarăşul, era plin de tină, iar hlamida murdară şi zdrențuită 
semăna cu haina unui sărac. Mare fu surpriza Sfîntului Petru cînd 
îi văzu sosind astfel la poarta Raiului. 

— Ei, cine ţi-a făcut una ca asta ? îl întrebă el. 

Sfintul Nicolae povesti întîmplarea. 

— Dar tu, îl întrebă Sfîntul Petru pe Sfintul Casian, n-ai fost şi 
tu de faţă ? 

— Ba da, însă n-am obiceiul să mă amestec unde nu-mi fierbe 
oala, şi — înainte de asta — m-am gîndit să nu-mi murdăresc albul 
imaculat al hlamidei mele. 

— Ei bine, spuse Sfîntul Petru, tu, Sfinte Nicolae, pentru că nu 
ţi-a fost teamă că te murdăreşti venind în ajutorul aproapelui tău, 
ai să fii sărbătorit de acum încolo de două ori pe an şi ai să fii 
considerat de către toți ţăranii din Rusia — alături de mine -- drept 
mai mare între sfinţi. lar tu, Sfinte Casian, mulțumeşte-te numai 
cu plăcerea de a avea o hlamidă imaculată : n-o să fii sărbătorit 
decît în anii bisecți — o dată la patru ani. 


I se poate ierta Sfîntului Casian aversiunea lui pentru munca 
manuală şi pentru noroiul de pe drum. Dar greşeşte cînd vrea să-și 
condamne tovarășul pentru că a înțeles altfel decît el îndatoririle 
sfinţilor faţă de umanitate. Ne place haina curată a Sfîntului 
Casian, însă, întrucît căruţa noastră mai şade în mijlocul mocirlei, 
avem nevoie mai ales de Sfîntul Nicolae, de acest sfînt curajos, gata 
întotdeauna să pună osul la treabă ca să ne vină în ajutor. 

Biserica occidentală, credincioasă misiunii sale apostolice, nu 
s-a temut să se afunde în noroiul vieţii istorice. Fiindcă, de-a lungul 
secolelor, a fost singurul element de ordin moral şi de cultură 
intelectuală la populaţiile barbare din Europa, şi-a asumat întreaga 
misiune a guvernării materiale şi a educaţiei spirituale a acestor 
populaţii independente ca spirit şi cu instinctele dezlănţuite. 
Consacrîndu-se acestei munci dure, papalitatea, ca Sfintul Nicolae 
din legendă, s-a gîndit mai puţin la aparenta curăţenie decît la 
nevoile reale ale omenirii. De partea ei, Biserica orientală, cu 
ascetismul ei solitar şi misticismul ei contemplativ, cu îndepărtarea 
de politică şi de toate problemele sociale ce interesează întreaga 
umanitate, dorea înainte de toate, precum Sfintul Casian, să ajungă 
în rai fără nici o pată pe hlamida sa. Biserica occidentală voia 
utilizarea forţelor divine şi umane într-un scop universal ; Biserica 
orientală, păstrarea purității sale. Iată principala diferenţă şi cauza 
profundă a separării celor două Biserici. 

E vorba, de fapt, de un ideal diferit de viaţă religioasă. Idealul 
religios al Orientului creştin, în sine nu e fals, însă e incomplet. 

Pentru creştinătatea orientală, de mai bine de o mie de ani, 
religia s-a identificat cu evlavia personală’, iar rugăciunea este 
recunoscută drept operă religioasă unică. Biserica occidentală, 


1. În limba rusă veche, de regulă, se folosea termenul evlavie (blagocestie), 
pentru a desemna ortodoxia, şi termenul credinţă (Plagocestivaia viera) pentru 
credinţă ortodoxă. 

nerecunoscînd evlavia individuală ca adevăratul sîmbure al oricărei 
religii, vrea ca acesta să se dezvolte şi să rodească într-o activitate 
socială organizată întru gloria lui Dumnezeu şi pentru binele 
universal al omenirii. Orientalul se roagă, occidentalul se roagă şi 
lucrează. Care din ei are dreptate ? 

Jisus Hristos a întemeiat Biserica Sa vizibilă nu numai pentru 
a contempla cerul, ci şi pentru a lucra pe pămînt şi pentru a ţine 
piept asalturilor iadului. Și-a trimis apostolii nu în deşert şi soli- 
tudine, ci în lume, pentru a o cuceri şi a o supune Împărăției ce nu 
e din lumea asta, recomandîndu-le nu numai puritatea porum- 
beilor, ci şi prudenţa şerpilor. Dacă nu era vorba decît numai de 
păstrarea purității sufletului creştin, atunci de ce toată această 
organizare socială a Bisericii, de ce aceste puteri suverane şi ab- 
solute cu care Hristos a înzestrat-o, dindu-i capacitatea de a lega 
şi a dezlega fără drept de apel pe pămintr, ca şi în ceruri ? 

De secole, călugării de pe muntele stînt Athos — adevărații re- 
prezentanţi ai Bisericii orientale izolate — se folosesc de toate 
puterile lor ca să se roage şi să contemple lumina necreată de pe 
muntele Tabor’. Au dreptate, de vreme ce rugăciunea şi contem- 
plarea lucrurilor necreate sînt nelipsite vieții creştine. Dar oare 
putem admite că la această preocupare a sufletului se rezumă 
întreaga viaţă creştină ? — E ceea ce sîntem siliți să facem, cînd 
vrem să punem Orientul ortodox, cu caracterul său distinct şi 
tendinţa sa religioasă specifică, în locul Bisericii universale. Avem 
în Orient o Biserică ce se roagă, dar unde e, la noi, Biserica ce 
acționează, ce se afirmă ca forță spirituală absolut independentă 
de puterile pămîntene ? Unde e, în Orient, Biserica lui Dumnezeu 
cel viu, care, în fiecare epocă, să dea legi pentru omenire, să 
determine şi să dezvolte formulele adevărului etern, ca să se opună 
metamorfozelor continue ale greşelii ? Unde e Biserica silită să 
reformeze întreaga viață socială a naţiunilor potrivit idealului 
creştin şi să le conducă spre scopul suprem al creaţiei — unirea 
liberă şi desăvârşită cu Creatorul ? 





1. Prin anumite procedee fiziologice şi psihologice numite operațiuni 
mintale (umnoie dielanie), solitarii de pe Athos ajungeau la o stare extatică, 
incercînd senzaţii neobişnuite şi pretinzînd că văd lumina divină ce s-a manifestat 
odată cu Schimbarea la Faţă a Mîntuitorului. Mai curios e că acest fenomen e 
Privit ca o realitate ce dăinuie veşnic. Au avut loc aprige dispute în Biserica 
greacă în secolul al XIV-lea, pentru a elucida natura specifică a luminii taborice 
ŞI raporturile ei cu esenţa Divinităţii. 

Adepții ascetismului exclusiv ar trebui să-şi amintească faptul 
că Omul Desăvîrşit n-a stat decît 40 de zile în deşert ; contempla- 
torii luminii de pe Tabor n-ar trebui să uite că această lumină n-a 
apărut decît o singură dată în viaţa pămiînteană a lui Hristos, ce a 
dovedit, prin exemplul său, că adevărata rugăciune şi adevărata 
contemplaţie sînt în sprijinul vieţii active. Dacă Biserica, nefăcînd 
altceva decît să se roage, de-a lungul secolelor, nu s-a rugat în 
zadar, ea trebuie să se manifeste ca o Biserică vie, ce acţionează, 
luptă și biruieşte. Dar trebuie să vrem şi noi. Înainte de toate, 
trebuie să recunoaştem insuficienţa idealului nostru religios tradi- 
țional şi să facem sincere eforturi ca să avem despre creştinism o 
imagine mai completă. 

Pentru asta, nu e nevoie să inventăm nimic, nici să creăm ceva. 
Nu e vorba decît să conferim religiei noastre caracterul catolic sau 
universal, recunoscîndu-ne solidari cu partea activă a lumii creşti- 
ne, cu acest Occident centralizat şi organizat pentru o acţiune 
universală, avînd tot ceea ce nouă ne lipseşte. Nu ni se cere să ne 
schimbăm firea orientală sau să negăm caracterul specific al spiri- 
tului nostru religios. Trebuie numai să recunoaştem fără rezerve 
acest adevăr simplu : să ştim că noi, Orientul, nu sîntem decit o 
parte a Bisericii universale, o parte ce nu-şi are centrul în ea însăşi, 
prin urmare, trebuie să ne unim forţele distincte şi periferice cu 
marele centru universal pe care Providența l-a plasat în Occident. 
Asta nu înseamnă nimicirea individualităţii noastre religioase şi 
morale, ci completarea ei ; pentru a trăi o viață universală şi 
progresivă. Datoria noastră e aceea de a recunoaşte ceea ce sîntem 
în realitate — o parte organică din marele organism creştin — şi de 
a întări solidaritatea noastră spirituală cu fraţii noştri din Occident. 
Acest act moral, acest act de dreptate şi caritate, ar fi în sine un 
imens progres pentru noi şi nelipsita condiţie a oricărui progres 
ulterior. 

Nu e nevoie ca Sfîntul Casian să devină alt om şi să-i pese de 
curăţenia îmbrăcăminţii sale imaculate. Trebuie numai să admită 
că şi confratele său are anumite calităţi importante, care lui îi 
lipsesc şi, în loc să se bosumfle pe ţăranul acela, să-l accepte sincer 
ca tovarăş şi călăuză în călătoria pămînteană ce le rămîne de făcut. 


CAPITOLUL |! 


” PROBLEMATICĂ ASUPRA RAŢIUNII DE A 
EXISTA A RUSIEI 


Aici sînt întrerupt de glasul binecunoscut al compatrioţilor 
mei : „Să nu ni se vorbească de nevoile, de lipsurile şi, mai ales, 
de îndatoririle noastre faţă de Occidentul care e în decadenţă ! 
Vixit. N-avem nevoie de el şi nu-i datorăm nimic. Avem tot ce ne 
trebuie. 77 (sic) Oriente lux!. Adevăratul reprezentant şi produsul 
definitiv al creştinismului e sfînta Rusie. Ce ne interesează vechea 
Romă decrepită, cînd noi înşine sîntem Roma viitorului, cea de-a 
treia şi ultimă Romă? ? Biserica orientală şi-a îndeplinit măreața 
misiune istorică prin creştinarea poporului rus, popor ce s-a iden- 
tificat cu creştinismul şi căruia îi aparţine tot viitorul umanităţii.” 
Felul definitiv al creştinismului în istorie şi raţiunea de a fi a 
seminţiei umane s-ar reduce astfel la existența unei singure na- 
țiuni. Ca să acceptăm o asemenea afirmaţie, ar trebui mai întîi să 
negăm însăşi ideea Bisericii universale. Ni se propune reîntoar- 
cerea la vechiul iudaism, cu diferenţa că rolu! excepţional al 
poporului evreu pe tărîmul Providenţei e atestat prin cuvîntul 
Domnului, în timp ce importanța exclusivă a Rusiei nu poate fi 
afirmată decît pe baza spuselor anumitor publicişti ruşi, a căror in- 
Spiraţie e departe de a fi infailibilă. 

În rest, de vreme ce ideile patrioţilor noştri exaltaţi, în legătură 
cu bazele credinței religioase, nu sînt deloc clare şi stabilite, trebuie 
să ne situăm pe un plan mai general şi să cercetăm pretenţiile lor 
din punct de vedere pur natural şi omenesc. 

Sînt patruzeci sau cincizeci de ani de cînd patriotismul rus se 
încăpăţînează să repete, variind pe toate tonurile, aceeaşi frază : 





1. În Răsărit, lumina — Titlu al unei piese în versuri închinată de un poet 
cunoscut răposatului Katkov. 

2. Astfel au numit cîţiva călugări greci şi ruşi Moscova după căderea 
Imperiului bizantin. 

Rusia e mare şi are o misiune sublimă de înfăptuit pe pămînt. În 
ce anume constă această misiune şi ce trebuie să facă Rusia — ce 
trebuie să facem noi înşine — ca s-o îndeplinească, lucrul acesta ră- 
mine învăluit în mister. Nici slavofilii de odinioară, nici epigonii 
lor de astăzi — nici Katkov — n-au nimic de lămurit în privinţa 
asta!. Ei au pomenit de lumina ce vine de la Răsărit, dar se pare 
că aceasta nu le-a iluminat inteligenţa şi că nu au văzut-o cu limpe- 
zime. Fie-ne îngăduit, recunoscînd sentimentele patriotice ale 
acestor oameni respectabili, să punem răspicat întrebarea pe care 
ei se străduie s-o ocolească, marea întrebare a conştiinţei naţio- 
nale : Care e raţiunea de a fi a Rusiei în lume ? 

Vreme de secole, istoria țării noastre a urmărit un singur scop : 
formarea unei mari monarhii naționale. Alipirea Ucrainei şi a unei 
părți a Rusiei Albe la Rusia moscovită, sub ţarul Alexei, a fost un 
moment decisiv în această operă istorică, deoarece această unire 
constituia sfîrşitul disputei întiietăţii dintre Rusia nordică şi aceea 
de mijloc, între Moscova şi Kiev, favorizind titlul de „ţar al tuturor 
Rusiilor”. De atunci nu ne-am mai îndoit de triumful misiunii 
anevoioase întreprinsă de arhiepiscopii şi principii Moscovei din 
secolul al XIV-lea. E în logica lucrurilor ca tocmai fiul țarului 
Alexei, depăşind opera înaintaşilor, să pună cu îndrăzneală proble- 
ma ulterioară : Ce trebuie să facă Rusia unită şi devenită un Stat 
puternic ? Răspunsul provizoriu dat de marele împărat la această 
chestiune a fost acela că Rusia trebuie să frecventeze şcoala popoa- 
relor civilizate din Occident ca să asimileze ştiinţa şi cultura lor. 
De asta, într-adevăr, aveam nevoie atunci. Insă această soluţie atît 
de simplă şi de limpede devenea tot mai nesatisfăcătoare pe măsură 
ce tînăra societate rusă inainta cu o clasă la şcoala europeană : tre- 
buia să știm de-acum încolo ce era de făcut după anii de ucenicie. 
Reforma lui Petru cel Mare introducea Rusia în arsenalul euro- 
pean, învăţind-o cu deprinderea tuturor instrumentelor civilizaţiei, 
dar era indiferentă la principiile şi ideile de ordin superior ce 
determinau aplicarea acestor instrumente. Astfel, reforma, dîn- 
du-ne mijloacele de a ne afirma, nu scotea în evidenţă scopul 
definitiv al existenţei noastre naţionale. Dacă eram îndrituiţi să 
întrebăm : Ce trebuie să facă Rusia barbară ? şi dacă Petru a 


1. Politicienii panslavişti ar fi vrut ca Rusia să nimicească Imperiul austriac, 
ca să formeze o confederație slavă. Dar după aceca ? 

răspuns bine : Ea trebuie să fie reformată şi civilizată — la fel de 
îndrituiți sîntem să întrebăm : Ce trebuie să facă Rusia reformată 
de Petru cel Mare şi de urmaşii lui, care e scopul Rusiei de astăzi ? 

Slavofilii au avut meritul de a înțelege toată amploarea acestei 
probleme, cu toate că n-au putut face nimic pentru rezolvarea ei. 
Ca.reacţie împotriva poeziei vagi şi sterile a panslavismului, pa- 
trioții mai prozaici au afirmat în zilele noastre că nu e necesar ca 
un popor să aibă o idee fixă şi să urmărească un scop superior pe 
lume, ci că e de ajuns să fie independent, să aibă instituţii potrivite 
cu caracterul său naţional şi destulă putere şi prestigiu ca să-şi 
apere cu succes interesele sale materiale în chestiunile lumești. A 
dori toate acestea pentru ţară, a te strădui ca s-o faci bogată şi 
puternică — e destul pentru un bun patriot. Asta înseamnă că 
poporul trăieşte din pîinea zilnică, ceea ce nu e nici adevărat, nici 
de dorit. Popoarele istorice au trăit nu numai pentru ele, ci pentru 
întreaga omenire, dobîndind prin opere nemuritoare dreptul de a-şi 
afirma naționalitatea. E caracterul distinctiv al unei rase impor- 
tante ; iar patriotismul ce nu înţelege acest preţ e un patriotism de 
doi bani. 

Nu ne întrebăm care e misiunea istorică a ashanţilor sau a 
eschimoşilor. Dar atunci cînd o nație creştină atît de răspîndită şi 
numeroasă ca a noastră, trăind de mii de ani, înzestrată cu mijloace 
exterioare necesare pentru a juca un rol în istoria universală, îşi 
afirmă demnitatea ei de mare naţiune şi pretinde hegemonia asupra 
popoarelor de aceeaşi rasă şi influenţa decisivă în politica gene- 
rală — trebuie să ştim care sînt adevăratele posibilităţi pentru un 
asemenea rol istoric, ce principiu sau idee aduce lumii, ce a făcut 
şi ce are de făcut pentru binele întregii omeniri ? 

Să zicem că a dá răspuns la asemenea întrebări înseamnă să 
anlicipezi viitorul. Era posibil în cazul unui popor tînăr, al Rusiei 
kievene a Sfintului Vladimir sau al Rusiei moscovite a lui loan 
Kalita. Însă Rusia modernă, care de două sute de ani nu conteneşte 
a se manifesta pe scena istoriei universale şi care, la începutul 
Secolului, s-a măsurat cu cea mai mare parte a Europei — această 
Rusie nu trebuie să neglijeze complet încotro se îndreaptă, nici ce 
are de gînd să facă. Vrem ca îndeplinirea misiunii noastre istorice 
să se înfăptuiască în viitor, dar trebuie măcar să ne facem o idee 
despre acest viitor şi să găsim în Rusia de azi un sîmbure viu al 
destinului său viitor. 

Nu realizăm mare lucru dacă neglijăm ceea ce e de făcut. 
Strămoşii noştri din secolul al XV-lea şi-au făcut o idee clară 
despre viitor : Imperiul tuturor Rusiilor. Oare noi, pentru care 
scopul suprem al eforturilor lor e deja un fapt împlinit, putem fi 
mai puţin luminaţi decît ei în privinţa viitorului, putem să credem 
că o să fie înfăptuit fără noi, în afara gîndirii şi acţiunii noastre ? 


CAPITOLUL III 


ADEVĂRATA ORTODOXIE A POPORULUI RUS ŞI 
PSEUDO-ORTODOXIA TEOLOGILOR ANTI-CATOLICI 


Caracterul eminamente religios al poporului rus, ca şi tendinţa 
mistică ce se manifestă la noi în filosofie, în litere! şi arte, păreau 
să rezerve Rusiei o măreaţă misiune religioasă. Vrînd-nevrînd, tot 
spre religie se îndreaptă patrioţii noştri, cînd se grăbesc să declare 
în ce constă vocaţia supremă a ţării noastre sau „ideea rusă”, cum 
i se spune astăzi. Ortodoxia sau religia Bisericii greco-ruse, în opo- 

“ziţie cu comunităţile occidentale, ar constitui, după ei, fondul 
adevărat al esenței noastre naţionale. Iată de la început un cerc 
vicios dintre cele mai evidente. Dacă întrebăm care e raţiunea isto- 
rică de a fi a Bisericii orientale separate, ni se spune : e aceea de a 
forma şi educa spiritual poporul rus. lar dacă vrem să ştim care e 
raţiunea de a fi a acestui popor, ni se răspunde : e apartenența la 
Biserica orientală separată. Am ajuns în acest impas datorită difi- 
cultăţii de a lămuri exact ce se înţelege prin ortodoxia pe care am 





„1. Cedînd unei inspirați religioase, mai puternică decît vocaţia lor estetică, 
cei mai buni scriitori moderni ai noştri au fost nevoiţi să părăsească terenul prea 
îngust al literelor, ca să pozeze cu mai mult sau mai puţin succes în moralişti și 
reformatori, apostoli sau profeţi. Moartea prematură a lui Puşkin nu ne dă 
posibilitatea să judecăm dacă tendinţa religioasă ce se desprinde din operele sale 
cele mai desăvirşite era destul de puternică, astfel încît să devină cu timpul ideea 
lui dominantă şi să-l facă să părăsească domeniul poeziei pure, cum s-a întîmplat 
cu Gogol (Corespondenţă cu prietenii mei), cu Dostoievski (Jurnalul unui 
scriitor), cu L. Tolstoi (Confesiune, Religia mea €tc.). Se pare că geniul rus 
nu-şi găseşte în producţia poetică scopul său definitiv şi mediul adaptat la 
încarnarea idealului său cu precădere religios. Dacă Rusia e chemată să transmi- 
tă lumii ideea sa, n-o să fie în domeniile strălucitoare ale artei şi literelor, nici 
în înălțimile superbe ale filosofiei şi ştiinţelor — ci pe piscurile sublime şi umile 
ale religiei o să răsune cuvîntul. Cititorii ruşi și polonezi pot afla dovada detaliată 
a acestei teze în cea de-a doua ediţie a lucrării mele — Chestiunea naţională în 
Rusia, din care ultimul capitol a fost tradus în poloneză de Benoni şi publicat 
în broşură sub titlul Rusia şi Europa. ; 

vrea să punem monopol în avantajul nostru. Această dificultate nu 
există la oamenii din popor, care sînt cu adevărat ortodocşi, cu 
bună ştiinţă şi în simplitatea simţirii lor. Intrebaţi despre religia 
lor, vor spune că a fi ortodox înseamnă a fi botezat creştin, a purta 
la gît o cruce sau altă icoană sfintă, a-l adora pe Hristos, a te ruga 
la Sfinta Fecioară neprihănită! şi la toți sfinţii reprezentaţi prin 
icoane şi moaşte, a nu mkunci de sărbători şi a ţine post potrivit 
tradiţiei, a-i venera pe episcopi şi preoţi şi a lua parte la Tainele 
bisericeşti şi la slujba divină. Iată care e adevărata ortodoxie a 
poporului rus şi deci şi a noastră. Dar nu e şi a patrioţilor noştri 
militanţi. E clar că adevărata ortodoxie nu are în sine nimic par- 
ticular şi nu poate în nici un fel constitui un atribut național sau 
local, despărţindu-ne de popoarele occidentale ; marea majoritate 
(partea catolică) are acelaşi fond religios ca şi noi. Tot ce e sfînt şi 
sacru pentru noi, e şi pentru ei. Ca să nu menţionăm decît un 
singur aspect esenţial : nu numai cultul Sfintei Fecioare — una din 
trăsăturile specifice catolicismului — e practicat în Rusia ortodoxă? 
în general, dar sînt icoane specifice, făcătoare de minuni, venerate 
în comun de romano-catolici şi de ortodocşii ruşi (de pildă, Sfinta 
Fecioară din Czestochovo, în Polonia). Dacă evlavia e într-adevăr 
caracterul distinctiv al spiritului nostru naţional, faptul că princi- 
palele însemne ale acesteia sînt comune la noi şi la occidentali ne 
obligă să recunoaştem solidaritatea noastră cu ei în ceea ce credem 
că e mai esenţial. Iar contrastul profund între evlavia contem- 
plativă a orientalilor şi religia activă a occidentalilor, acest contrast 
subiectiv şi pur omenesc nu are nimic de-a face cu țelurile divine 
ale credinţei şi cultului nostru şi, departe de a fi un motiv întemeiat 
al separării, ar trebui mai degrabă să îndemne cele două mari părți 
ale lumii creştine să se unească, pentru a se completa reciproc. 
Dar, sub influenţa principiului rău care a acţionat pe pămînt, 
am făcut abuz de această diferenţă pînă la dezbinare. În clipa cînd 
Rusia primea botezul Constantinopolului, cu toate că formal încă 
mai erau legaţi de Roma, după schisma temporară a lui Fotie?, 


l. „Neprihănită” sau „imaculată” (vseneporocinaia) e epitetul ce se adaugă 
numelui Sfintei Fecioare în cărțile noastre liturgice, tradus din grecescul 
ROVTEHG uoç şi din alte cuvinte analoage. 

2. Nu-i exclud din această calificare pe „vechii credincioşi” propriu-zişi, ale 
căror diferende cu Biserica nu se referă la adevăratul obiect al religiei. 

3. Ruptura definitivă ce n-a avut loc decît mai tirziu, în 1054, n-a fost în rest 
decît un simplu fapt, fără nici un fel de sancţiune legală şi obligatorie, de vreme 

grecii erau deja puternic pătrunşi de particularismul naţional 
alimentat de rivalitatea ierarhică, de politica împăraţilor şi de 
certurile şcolilor bisericeşti. Prin urmare, poporul rus în persoana 
Sfîntului Vladimir şi-a însuşit cartea evanghelică acoperită pe 
de-a-ntregul de praful bizantin. Restul naţiunii, pe care n-o intere- 
sau ambițiile şi urile clericale şi care nu înţelegea nimic din 
închipuirile teologice, restul naţiunii a primit şi păstrat esenţa 
creştinismului ortodox pur şi simplu, adică viaţa religioasă şi 
credinţa hotărîte de graţia divină manifestată prin opere de evlavie 
şi caritate. Clerul (recrutat la început dintre greci) şi şcoala eclezi- 
astică au fost de acord cu moştenirea nefastă a lui Fotie şi Mihail 
Kerularios, ca parte integrantă a adevăratei religii. Această pseudo- 
ortodoxie a şcolii noastre teologice, neavînd nimic în comun cu 
credinţa Bisericii universale, nici cu evlavia poporului rus, nu con- 
ține nici un element pozitiv : nu sînt decît negaţii arbitrare, produse 
şi alimentate de o polemică întemeiată pe păreri preconcepute. 

„Dumnezeu Fiul nu participă în ordinea divină la procesiunea 
Sfintului Duh.” 

„Sfinta Fecioară n-a fost imaculată din prima clipă a existenţei 
sale.” 

„Întiietatea jurisdicției nu aparţine scaunului de la Roma, iar 
papa nu are autoritatea dogmatică a unui duhovnic al Bisericii 
universale.” 

Iată care sînt principalele negaţii pe care o să le cercetăm în 
altă parte. Acum e de ajuns să constatăm mai întîi că ele n-au 
primit nici un fel de confirmare religioasă şi nu au sprijinul nici 
unei autorităţi ecleziastice acceptată drept obligatorie şi infailibilă 
de toţi ortodocşii. Nici un conciliu ecumenic n-a condamnat sau 
judecat doctrinele catolice anatemizate de polemiştii noştri ; atunci 
cînd ne e prezentat acest nou gen de teologie negativă drept adevă- 
rata doctrină a Bisericii universale, nu putem să vedem în ea decît 





ce anatema emisarilor papei Leon al IX-lea n-a fost îndreptată împotriva Bisericii 
orientale, ci numai împotriva persoanei patriarhului Mihail Kerularios şi 
Impotriva „adepților nebuniei sale” (nebunie destul de evidentă, la drept 
vorbind) ; de partea ei, Biserica orientală n-a putut să țină niciodată un conciliu 
ccumenic care, potrivit aceloraşi teologi al noştri, să fie singurul tribunal 
competent pentru a judeca diferendele noastre cu papalitatea. 

„_Î. Astfel, asemenea teologi orbiți de ură au îndrăznit să nege credinţa 
Bisericii orientale, atît greacă cît şi rusă, potrivit căreia Sfînta Fecioară e 
ncprihănită, prin excelenţă pură. 

vrea să punem monopol în avantajul nostru. Această dificultate nu 
există la oamenii din popor, care sînt cu adevărat ortodocşi, cu 
bună ştiinţă şi în simplitatea simțirii lor. Întrebaţi despre religia 
lor, vor spune că a fi ortodox înseamnă a fi botezat creştin, a purta 
la gît o cruce sau altă icoană sfîntă, a-l adora pe Hristos, a te ruga 
la Sfînta Fecioară neprihănită! și la toți sfinţii reprezentaţi prin 
icoane şi moaşte, a nu mkunci de sărbători şi a ţine post potrivit 
tradiţiei, a-i venera pe episcopi şi preoţi şi a lua parte la Tainele 
bisericeşti şi la slujba divină. Iată care e adevărata ortodoxie a 
poporului rus şi deci şi a noastră. Dar nu e şi a patrioților noştri 
militanţi. E clar că adevărata ortodoxie nu are în sine nimic par- 
ticular şi nu poate în nici un fel constitui un atribut naţional sau 
local, despărțindu-ne de popoarele occidentale ; marea majoritate 
(partea catolică) are acelaşi fond religios ca şi noi. Tot ce e sfint şi 
sacru pentru noi, e şi pentru ei. Ca să nu menţionăm decît un 
singur aspect esenţial : nu numai cultul Sfintei Fecioare — una din 
trăsăturile specifice catolicismului — e practicat în Rusia ortodoxă? 
în general, dar sînt icoane specifice, făcătoare de minuni, venerate 
în comun de romano-catolici şi de ortodocşii ruşi (de pildă, Sfînta 
Fecioară din Czestochovo, în Polonia). Dacă evlavia e într-adevăr 
caracterul distinctiv al spiritului nostru naţional, faptul că princi- 
palele însemne ale acesteia sînt comune la noi şi la occidentali ne 
obligă să recunoaştem solidaritatea noastră cu ei în ceea ce credem 
că e mai esenţial. Iar contrastul profund între evlavia contem- 
plativă a orientalilor şi religia activă a occidentalilor, acest contrast 
subiectiv şi pur omenesc nu are nimic de-a face cu felurile divine 
ale credinţei şi cultului nostru şi, departe de a fi un motiv întemeiat 
al separării, ar trebui mai degrabă să îndemne cele două mari părți 
ale lumii creştine să se unească, pentru a se completa reciproc. 
Dar, sub influenţa principiului rău care a acţionat pe pămînt, 
am făcut abuz de această diferență pînă la dezbinare. În clipa cînd 
Rusia primea botezul Constantinopolului, cu toate că formal încă 
mai erau legaţi de Roma, după schisma temporară a lui Fotie’, 


1. „Neprihănită” sau „imaculată” (vseneporocinaia) e epitetul ce se adaugă 
numelui Sfintei Fecioare în cărțile noastre liturgice, tradus din grecescul 
ROVTAHG LOG şi din alte cuvinte analoagc. 

2. Nu-i exclud din această calificare pe „vechii credincioşi” propriu-zişi, ale 
căror diferende cu Biserica nu se referă la adevăratul obiect al religiei. 

3. Ruptura definitivă ce n-a avut loc decît mai tîrziu, în 1054, n-a fost în rest 
decît un simplu fapt, fără nici un fel de sancțiune legală şi obligatorie, de vreme 

grecii erau deja puternic pătrunşi de particularismul naţional 
alimentat de rivalitatea ierarhică, de politica împăraţilor şi de 
certurile şcolilor bisericeşti. Prin urmare, poporul rus în persoana 
Sfintului Vladimir și-a însuşit cartea evanghelică acoperită pe 
de-a-ntregul de praful bizantin. Restul naţiunii, pe care n-o intere- 
sau ambițiile şi urile clericale şi care nu înțelegea nimic din 
închipuirile teologice, restul naţiunii a primit şi păstrat esența 
creştinismului ortodox pur şi simplu, adică viaţa religioasă şi 
credinţa hotărîte de graţia divină manifestată prin opere de evlavie 
şi caritate. Clerul (recrutat la început dintre greci) şi şcoala eclezi- 
astică au fost de acord cu moştenirea nefastă a lui Fotie şi Mihail 
Kerularios, ca parte integrantă a adevăratei religii. Această pseudo- 
ortodoxie a şcolii noastre teologice, neavînd nimic în comun cu 
credinţa Bisericii universale, nici cu evlavia poporului rus, nu con- 
ține nici un element pozitiv : nu sînt decit negaţii arbitrare, produse 
şi alimentate de o polemică întemeiată pe păreri preconcepute. 

„Dumnezeu Fiul nu participă în ordinea divină la procesiunea 
Sfintului Duh.” 

„Sfinta Fecioară n-a fost imaculată din prima clipă a existenţei 
sale.” 

„întîietatea jurisdicției nu aparţine scaunului de la Roma, iar 
papa nu are autoritatea dogmatică a unui duhovnic al Bisericii 
universale.” 

Iată care sînt principalele negaţii pe care o să le cercetăm în 
altă parte. Acum e de ajuns să constatăm mai întîi că ele n-au 
primit nici un fel de confirmare religioasă şi nu au sprijinul nici 
unei autorități ecleziastice acceptată drept obligatorie şi infailibilă 
de toţi ortodocşii. Nici un conciliu ecumenic n-a condamnat sau 
judecat doctrinele catolice anatemizate de polemiştii noştri ; atunci 
cînd ne e prezentat acest nou gen de teologie negativă drept adevă- 
rata doctrină a Bisericii universale, nu putem să vedem în ea decît 





ce anatema emisarilor papei Leon al IX-lea n-a fost îndreptată împotriva Bisericii 
Orientale, ci numai împotriva persoanei patriarhului Mihail Kerularios şi 
impoiriva „adepților nebuniei sale” (nebunie destul de evidentă, la drept 
vorbind) ; de partea ei, Biserica orientală n-a putut să țină niciodată un conciliu 
ecumenic care, potrivit aceloraşi teologi ai noştri, să fie singurul tribunal 
competent pentru a judeca diferendele noasire cu papalitatea. 

. l. Astfel, asemenea teologi orbiți de ură au îndrăznit să nege credinţa 
Bisericii orientale, atît greacă cît şi rusă, potrivit căreia Sfînta Fecioară e 
neprihănită, prin excelenţă pură. 

o pretenţie exorbitantă provenită din ignoranță sau din rea cre- 
dință. In al doilea rînd, e evident că această falsă ortodoxie n-ar 
putea, mai mult decît cea adevărată, să servească drept bază pozi- 
tivă „ideii ruse”. Să încercăm să substituim cantităţi reale acestui 
X algebric al „ortodoxiei” pe care presa pseudo-patriotică nu 
conteneşte să o proclame cu un entuziasm prefăcut. După voi, 
esenţa ideală a Rusiei e ortodoxia, iar această ortodoxie pe care 
dinadins o opuneţi catolicismului se reduce pentru voi la diferen- 
tele dintre cele două confesiuni. Fondul cu adevărat religios pe 
care-l avem în comun cu occidentalii nu pare să aibă pentru voi 
decît un vag interes ; mai ales diferențele le puneţi la inimă. Ei 
bine, puneţi-le în locul termenului vag de „ortodoxie” şi declaraţi 
deschis că ideea religioasă a Rusiei constă în negarea lui „filiogue, 
a Imaculatei Concepţiuni, a autorităţii papei”. Mai ales acest ultim 
aspect vă interesează. Celelalte — ştiţi prea bine — nu sînt decît pre- 
texte ; Suveranul Pontif este duşmanul. Toată „ortodoxia” voastră 
şi întreaga „idee rusă” nu înseamnă, în fond, decît protestul naţio- 
nal împotriva puterii universale a papei. Dar în numele a ce ? Aici 
e greutatea situaţiei voastre. Ura protestatară împotriva monarhiei 
ecleziastice trebuia, dacă e să vorbim deschis, să fie justificată de 
un principiu concret important. Formei de guvernare teocratică pe 
care o dezavuaţi, trebuie să-i opuneţi o altă formă mai bună. 
Tocmai asta nu puteți face. Ce fel de constituţie ecleziastică aveţi, 
de care să beneficieze popoarele occidentale ? O să le recomandaţi 
guvernarea sinodului, o să le vorbiţi de conciliile ecumenice ? 
Medice, curate ipsum! ! De ce Orientul n-a opus un adevărat 
conciliu ecumenic în locul celui de la Trento sau de la Vatican ? 
De unde tăcerea neputincioasă a adevărului în faţa greşelii afirmată 
cu solemnitate ? De cînd au devenit gardienii ortodoxiei nişte cîini 
laşi ce nu ştiu să latre decît la pereţi ? De fapt, în timp ce adunările 
importante ale Bisericii continuă să ocupe un loc însemnat în 
doctrina şi viaţa catolicismului, de mii de ani Orientul creştin e 
lipsit de această manifestare importantă a Bisericii universale, iar 
teologii noştri cei mai buni (de pildă Filaret al Moscovei) mărtu- 
risesc chiar ei că e imposibil un conciliu ecumenic în Biserica 
orientală, atîta vreme cît ea rămîne separată de Occident. Dar nu-i 
costă nimic pe aşa-zişii ortodocşi ai noştri să opună conciliilor 


1. Medicule, mai întîi vindecă-te pe tine ! 

reale ale Bisericii catolice un conciliu imposibil şi să-şi apere cauza 
cu arme pe care le-au pierdut şi sub un stindard ce le-a fost luat. 

Papalitatea e un principiu concret, o instituţie reală ; dacă 
lumea creştină din Orient crede că acest principiu e fals, că această 
instituţie nu e bună, atunci să înfăptuiască ea organizarea mult 
rîvnită a Bisericii. În loc, ne oferă suveniruri arheologice, dove- 
dindu-se neputincioasă să le confere o cale practică. Nu e lipsit de 
importanţă că anticatolicii noştri caută atît de departe sprijin în 
favoarea tezei lor. Îndrăzni-vor ei oare să se expună batjocurii 
întregii lumi, declarînd sinodul de la Sankt-Petersburg sau patri- 
arhatul de la Constantinopol ca fiind adevăratul reprezentant al 
Bisericii universale ? Nu e decît un efort zadarnic ce descoperă 
complet latura slabă a acestei ortodoxii anticatolice. Dacă or- 
„.ganizarea normală a Bisericii universale şi adevărata formă a 
guvernării ei ţin de conciliile ecumenice, e evident că Orientul 
ortodox, lipsit în mod fatal de acest organ indispensabil al vieţii 
ecleziastice, nu are nici adevărata constituție şi guvernare a Bise- 
ricii. În primele trei secole ale creştinismului, Biserica, cimentată 
de sîngele martirilor, nu ţinea concilii universale, pentru că nu 
avea nevoie de ele ; Biserica orientală de azi, paralizată şi dezmem- 
brată, nu poate s-o facă, deşi are nevoie. De aici, următoarea 
alternativă : sau mărturisim, odată cu sectarii avansați, că Biserica 
şi-a pierdut de cîtva timp caracterul ei divin şi că nu mai există cu 
adevărat pe pămînt, sau, ca să evităm o concluzie atît de pericu- 
loasă, să recunoaştem că Biserica universală, neavînd organe 
guvernamentale şi reprezentative în Orient, le are în Occident. 
Asta înseamnă să dăm crezare unui adevăr istoric, mărturisit în 
zilele noastre chiar de protestanți şi anume : papalitatea de azi nu 
e o uzurpare arbitrară, ci dezvoltarea legitimă a unor principii 
active dinainte de separarea Bisericii şi împotriva cărora Biserica 
n-a protestat niciodată. Dar, dacă recunoaştem papalitatea drept o 
instituţie legitimă, ce vom face cu „ideea rusă” şi cu privilegiul 
ortodoxiei naţionale ? Viitorul nostru religios neputînd găsi un 
sprijin în Biserica oficială, oare n-am putea să-i căutăm baze mai 
profunde chiar în sînul poporului rus ? 


CAPITOLUL IV 


DISIDENȚII RUȘI. ADEVĂRUL DESPRE RASKOL. 
FILARET AL MOSCOVEI ȘI IDEEA SA DESPRE 
BISERICA UNIVERSALA 


Dacă am vrea să reducem ortodoxia la ideea naţională rusă, 
sîntem în mod logic împinşi să căutăm adevărata expresie a acestei 
idei la sectarii noştri indigeni şi nu în domeniul Bisericii oficiale, 
de origine greacă şi organizată ca la germani de Petru cel Mare. 
Lipsit de orice principiu determinat şi de orice independenţă 
practică, acest „Minister al afacerilor spirituale de confesiune 
ortodoxă” nu face decît să reproducă clericalismul imperial bizan- 
tin, temperat de bonomia şi indiferența rasei noastre şi de birocra- 
tismul de tip german al administraţiei. Făcînd abstracţie de cauzele 
particulare ce au produs acest raskol’ şi care nu au decît o im- 
portanță istorică, putem spune fără teama de a greşi că motivul 
permanent al acestei schisme naţionale e incapacitatea guvernării 
ecleziastice ruse, la care se adaugă pretenţiile exorbitante. Supusă 
fără rezerve puterii laice şi lipsită de orice forţă interioară, această 
Biserică, „stabilită” de ţar, abuzează de principiul ierarhic, arogîndu-şi 
asupra poporului o autoritate absolută, ce nu aparține de drept decît 
Bisericii universale şi independente, întemeiată de Hristos. Deşer- 
tăciunea acestor pretenţii, mai degrabă simțită decît recunoscută, 
a împins o parte din disidenţii noştri la încercări infructuoase în 
vederea constituirii unei Biserici ortodoxe ruse independente de 
Stat, în timp ce o altă parte mai numeroasă a declarat pur şi simplu 
că adevărata Biserică a dispărut complet din lume de la 1666, iar 
noi trăim sub domnia spirituală a Antihristului, cu sediul la 
Sankt-Petersburg. lată motivul pentru care partizanii „ideii ruse” 


1. Numele generic de raskol (schismă) e folosit la noi pentru a-i desemna 
mai ales pe acei disidenţi ce se rup de Biserica oficială din cauza unor chestiuni 
de rituri ; ci mai poartă numele de staroveri (vechi credincioşi). Separarea s-a 
produs în anii 1666 şi 1667, cînd un conciliu convocat la Moscova a anaiemizat 
vechile rituri. 

se feresc să pomenească de rasskul şi să caute aici această idee 
enigmatică. O doctrină ce proclamă că monarhia şi Biserica din 
Rusia se află sub domnia absolută a Antihristului şi care pune pe 
seama sfirşitului lumii orice nădejde într-o stare mai bună a lucru- 
rilor, această doctrină, evident, e puţin favorabilă unui patriotism 
exagerat ce reprezintă Rusia aşa cum e, ca pe al doilea Israel, 
poporul ales al viitorului. Cu toate acestea, nu e lipsit de interes să 
observăm că tocmai cei care ar vrea să impună Rusiei o misiune 
religioasă specială (slavofilii) sînt nevoiţi să ignore sau să cunoască 
strîmb singurul fenomen istoric în care spiritul religios al popo- 
rului rus s-ar fi manifestat cu o anumită originalitate. Pe de altă 
parte, unele cercuri ale liberalilor şi radicalilor noştri „occiden- 
taliști”! au luat protestantismul nostru naţional, în ciuda formelor 
sale barbare, sub protecţia lor, cu gîndul să afle în el ideea unui 
viitor mai bun pentru poporul rus. Neavind nici un motiv ca să 
devalorizăm sau să exagerăm acest fenomen caracteristic al istoriei 
noastre religioase, noi îl putem judeca într-un chip mai obiectiv. 
Ştim prea bine care e partea ce revine ignoranței profunde, tendin- 
telor ultra-democratice şi spiritului revoltei în originea schismei. 
N-o să căutăm deci nici un adevăr superior, nici un ideal religios 
concret. Şi totuşi, trebuie să constatăm că a existat tot timpul o 
scînteie din focul sacru în această agitaţie grosolană, chiar absurdă, 
a pasiunilor populare. Era setea arzătoare a adevărului religios, 
nevoia urgentă de o Biserică adevărată şi vie. Protestantismul 
nostru naţional îşi îndreaptă atacul împotriva manifestării parţiale 
şi imperfecte a guvernării ecleziastice şi nu împotriva principiului 
Bisericii existente. Chiar şi pentru gruparea cea mai avansată a 
credincioşilor noştri, o Biserică adevărată şi organizată e atît de 
necesară, încît, fără ea, se spune că e domnia Antihristului. Dacă 
facem abstracţie de ignoranţa ce-i face să creadă că Rusia e întrea- 
ga lume, în centrul tuturor acestor idei bizare se află ideea sau 
postulatul unei Biserici independente de Stat, strîns legată de viaţa 
socială şi individuală a poporului, o Biserică liberă, puternică şi 
vie. Atunci cînd, la vederea Bisericii oficiale — ruse şi greceşti — 
lipsită de independenţă şi de forţă vitală, disidenţii noştri declară 
că ea nu e adevărata Biserică a lui Hristos, atunci ei nu au dreptate. 





1. E numele (în rusă, zapadniki) pe care-l dăm grupării literare opusă 
slavofililor, care a adoptat principiile civilizaţiei europene. 


CAPITOLUL IV 


DISIDENȚII RUŞI. ADEVĂRUL DESPRE RASKOL. 
FILARET AL MOSCOVEI ŞI IDEEA SA DESPRE 
BISERICA UNIVERSALA 


Dacă am vrea să reducem ortodoxia la ideea naţională rusă, 
sîntem în mod logic împinşi să căutăm adevărata expresie a acestei 
idei la sectarii noştri indigeni şi nu în domeniul Bisericii oficiale, 
de origine greacă şi organizată ca la germani de Petru cel Mare. 
Lipsit de orice principiu determinat şi de orice independenţă 
practică, acest „Minister al afacerilor spirituale de confesiune 
ortodoxă” nu face decît să reproducă clericalismul imperial bizan- 
tin, temperat de bonomia şi indiferența rasei noastre şi de birocra- 
tismul de tip german al administraţiei. Făcînd abstracţie de cauzele 
particulare ce au produs acest raskol’ şi care nu au decît o im- 
portanță istorică, putem spune fără teama de a greşi că motivul 
permanent al acestei schisme naţionale e incapacitatea guvernării 
ecleziastice ruse, la care se adaugă pretenţiile exorbitante. Supusă 
fără rezerve puterii laice şi lipsită de orice forță interioară, această 
Biserică, „stabilită” de ţar, abuzează de principiul ierarhic, arogîndu-şi 
asupra poporului o autoritate absolută, ce nu aparţine de drept decît 
Bisericii universale şi independente, întemeiată de Hristos. Deşer- 
tăciunea acestor pretenţii, mai degrabă simțită decît recunoscută, 
a împins o parte din disidenții noştri la încercări infructuoase în 
vederea constituirii unei Biserici ortodoxe ruse independente de 
Stat, în timp ce o altă parte mai numeroasă a declarat pur şi simplu 
că adevărata Biserică a dispărut complet din lume de la 1666, iar 
noi trăim sub domnia spirituală a Antihristului, cu sediul la 
Sankt-Petersburg. lată motivul pentru care partizanii „ideii ruse” 


1. Numele generic de raskol (schismă) e folosit la noi pentru a-i desemna 
mai ales pe acei disidenţi ce se rup de Biserica oficială din cauza unor chestiuni 
de rituri ; ei mai poartă numele de sfaroveri (vechi credincioşi). Separarea s-a 
produs în anii 1666 şi 1667, cînd un conciliu convocat la Moscova a anatemizat 
vechile rituri. 

se feresc să pomenească de rasskol şi să caute aici această idee 
enigmatică. O doctrină ce proclamă că monarhia şi Biserica din 
Rusia se află sub domnia absolută a Antihristului şi care pune pe 
seama sfirşitului lumii orice nădejde într-o stare mai bună a lucru- 
rilor, această doctrină, evident, e puţin favorabilă unui patriotism 
exagerat ce reprezintă Rusia aşa cum e, ca pe al doilea Israel, 
poporul ales al viitorului. Cu toate acestea, nu e lipsit de interes să 
observăm că tocmai cei care ar vrea să impună Rusiei o misiune 
religioasă specială (slavofilii) sînt nevoiţi să ignore sau să cunoască 
strîmb singurul fenomen istoric în care spiritul religios al popo- 
rului rus s-ar fi manifestat cu o anumită originalitate. Pe de altă 
parte, unele cercuri ale liberalilor şi radicalilor noştri „occiden- 
talişti”! au luat protestantismul nostru naţional, în ciuda formelor 
sale barbare, sub protecţia lor, cu gîndul să afle în el ideea unui 
viitor mai bun pentru poporul rus. Neavînd nici un motiv ca să 
devalorizăm sau să exagerăm acest fenomen caracteristic al istoriei 
noastre religioase, noi îl putem judeca într-un chip mai obiectiv. 
Ştim prea bine care e partea ce revine ignoranței profunde, tendin- 
telor ultra-democratice şi spiritului revoltei în originea schismei. 
N-o să căutăm deci nici un adevăr superior, nici un ideal religios 
concret. Şi totuşi, trebuie să constatăm că a existat tot timpul o 
scînteie din focul sacru în această agitaţie grosolană, chiar absurdă, 
a pasiunilor populare. Era setea arzătoare a adevărului religios, 
nevoia urgentă de o Biserică adevărată şi vie. Protestantismul 
nostru național îşi îndreaptă atacul împotriva manifestării parţiale 
şi imperfecte a guvernării ecleziastice şi nu împotriva principiului 
Bisericii existente. Chiar şi pentru gruparea cea mai avansată a 
credincioşilor noştri, o Biserică adevărată şi organizată e atit de 
necesară, încît, fără ea, se spune că e domnia Anltihristului. Dacă 
facem abstracţie de ignoranța ce-i face să creadă că Rusia e întrea- 
ga lume, în centrul tuturor acestor idei bizare se află ideea sau 
postulatul unei Biserici independente de Stat, strîns legată de viaţa 
Socială şi individuală a poporului, o Biserică liberă, puternică şi 
vie. Atunci cînd, la vederea Bisericii oficiale — ruse şi greceşti — 
lipsită de independenţă şi de forţă vitală, disidenţii noştri declară 
că ea nu e adevărata Biserică a lui Hristos, atunci ei nu au dreptate. 





1. E numele (în rusă, zapadniki) pe care-l dăm grupării literare opusă 
Slavofililor, care a adoptat principiile civilizaţiei europene. 

Adevărul negativ despre raskol rămîne acelaşi. Nici persecu- 
tiile sîngeroase din secolele trecute, nici asuprirea birocratică 
modernă, nici polemica oficială a clerului nostru, nu influențează 
această teză absolut convingătoare : Nu există guvernare cu adevă- 
rat spirituală în Biserica greco-rusă. Însă adevărul protestan- 
tismului nostru naţional nu se întinde mai departe. De îndată ce 
credincioşii, părăsind calea simplei negaţii, pretind că deţin soluția 
pentru nevoile lor religioase şi că înfăptuiesc idealul lor ecleziastic, 
ei cad pe panta contradicţiilor şi a absurdităţilor evidente, făcînd 
jocul adversarilor. E uşor pentru aceştia să dovedească în faţa 
popovți-lor! că o societate religioasă care a fost vreme de secole 
lipsită de episcopat şi n-a restabilit decît în parte această instituție 
fundamentală cu ajutorul procedeelor anticanonice, nu poate fi 
adevărata continuatoare a vechii Biserici şi unica păstrătoare a 
tradiţiei ortodoxe. La fel de uşor e să decreteze, în faţa bezpo- 
povţi-lon, că domnia lui Antihrist nu poate dura la nesfirşit şi că, 
pentru a fi consecvenţi, aceşti disidenţi ar trebui să renege nu 
numai actuala Biserică, ci şi pe aceea din vremurile de odinioară 
care, după părerea lor, a fost distrusă în anul de graţie 1666 ; căci 
o Biserică asupra căreia s-au abătut semnele iadului nu poate să fi 
fost adevărata Biserică a lui Hristos. 

Ca fapt istoric, disidenţa şi miile de martiri — şi în asta constă 
importanţa sa — constitue o dovadă a profunzimii sentimentului 
religios la poporul rus, a viului interes pe care i-l inspiră ideea 
teocratică a Bisericii. Dacă, pe de o parte, e bine că majoritatea 
populaţiei a rămas credincioasă Bisericii oficiale care, în ciuda 
absenței unei guvernări ecleziastice legitime?, a păstrat totuşi 
succesiunea apostolică şi validitatea Sfintelor Taine, pe de altă 
parte ar fi deplorabil ca întregul popor rus să se mulțumească doar 
cu o asemenea Biserică oficială : ar fi o dovadă că nu există nici 


1. Grupare moderată care, prin mijloace ilegitime, se află în posesia unui 
Ea din 1848 şi chiar a unui episcopat (cu centrul în Austria, la Fontana 

a). 
2. Grupare radicală care crede că sacerdoţiul şi Sfintele Taine, cu excepția 
botezului, au dispărut complet din anul 1666. 

3. Numirea tuturor episcopilor noştri se face într-un fel cu totul prohibit şi 
condamnat de cel de-al treilea canon de la al şaptelea conciliu ecumenic — canon 
care, din punctul de vedere al Bisericii noastre, n-a putut fi niciodată abrogat 
(in lipsa conciliilor ecumenice ulierioare). O să mai revenim asupra acestui 
Subiect. 

un viitor religios în care să ne punem speranţele. Protestul vehe- 
ment şi susținut al milioanelor de ţărani ne face să întrezărim 
primenirea vieţii noastre ecleziastice. Insă caracterul eminamente 
negativ al acestei mişcări religioase e o dovadă grăitoare că poporul 
rus, la fel ca oricare altă putere omenească abandonată propriilor 
sale mijloace, nu e în stare să-şi ducă la îndeplinire idealul suprem. 
Toate aspiraţiile şi încercările pentru o Biserică adevărată nu 
denotă decît o capacitate religioasă pasivă care, pentru a se realiza 
efectiv într-o formă organică determinată, aşteaptă un act de 
primenire morală venind nu de la elementul naţional şi popular. 
- Dacă Biserica oficială guvernată de un funcţionar civil nu e 
decît o instituţie de Stat, o ramificaţie secundară a administraţiei 
birocratice, Biserica la care visau disidenţii noştri n-ar fi decît o 
Biserică naţională şi democratică. Şi de o parte şi de cealaltă, ceea 
ce lipseşte este ideea Bisericii universale. Crezul ce se referă la 
unica Biserică, sfintă, catolică şi apostolică, deşi psalmodiat la 
fiecare slujbă şi recitat la fiecare botez, rămîne literă moartă pentru 
vechii ortodocşi, la fel ca şi pentru „Biserica dominantă”. La 
primii, Biserica e poporul rus în totalitatea lui, pînă în vremea 
patriarhului Nicon şi, după el, în partea sa rămasă credincioasă ve- 
chiului rit naţional. În ceea ce-i priveşte pe teologii Bisericii 
oficiale, ideile lor asupra acestui subiect sînt pe cît de vagi, pe atit 
ge contradictorii. Dar ceea ce se regăseşte în variațiile lor şi ce e 
comun, în ciuda tuturor diferenţelor, e absenţa unei credinţe pozi- 
tive în Biserica universală. Ca să nu ne oprim decît la un singur 

"scriitor ce face cît mai mulţi la un loc, iată teoria despre Biserică 
expusă de abilul Filaret, arhiepiscop al Moscovei, în una din 
lucrările sale cele mai importante!. 

Adevărata Biserică creştină cuprinde toate celelalte Biserici în 
concepția cărora lisus Hristos s-a arătat în „carne şi oase”. Docrri- 
na tuturor acestor societăţi religioase e în fond același adevăr 
divin ; dar poate fi amestecată cu opiniile şi greşelile oamenilor. 
De aceea, în învățăturile acestor Biserici e o diferență de mai multă 
Sau mai puţină puritate. Doctrina Bisericii orientale e mai pură 
decît altele şi chiar poate fi considerată drept cea mai pură, de 
vreme ce nu asociază adevărului divin nici o opinie omenească. 


ara SC 0 UE SN NN SU SIR, 


„1. Convorbire dintre un examinator şi un convins despre adevărul 
Bisericii orientale. 

Dar cum fiecare comunitate religioasă are absolut aceeaşi pretenție 
la o deplină puritate de credinţă şi doctrină, nu e cazul să le 
judecăm pe celelalte, ci trebuie să lăsăm judecata definitivă pe 
seama Spiritului lui Dumnezeu ce guvernează Bisericile. 

lată concepţia lui Filaret ; cea mai importantă parte a clerului 
rus judecă la fel. Ceea ce e deschis şi conciliant în acest mod de a 
privi lucrurile nu-i poate acoperi defectele esențiale. Principiul 
unităţii şi al universalităţii Bisericii nu e legat aici decit de fondul 
comun al credinţei creştine (dogma Încarnării). Dar această cre- 
dință cu adevărat fundamentală în lisus Hristos, Omul-Dumnezeu, 
nu e considerată ca sîmburele viu şi roditor al dezvoltării ulteri- 
oare : teologul moscovit vrea să vadă în el unitatea definitivă a 
lumii creştine, singura pe care o crede necesară. Se mulţumeşte să 
facă abstracţie de actualele diferenţe din religia creştină şi se 
declară satisfăcut de unitatea pur teoretică obținută în felul acesta. 
E unitatea indiferenţei, o unitate goală, ce nu presupune nici un 
liant organic şi nici o comuniune efectivă între celelalte Biserici. 
Biserica universală e redusă la ceva raţional. Părţile sînt reale, dar 
ansamblul nu e decît o abstracţie subiectivă. Dacă n-a fost aşa 
dintotdeauna, dacă Biserica în totalitatea ei a fost altădată un corp 
viu, acesta e astăzi pradă morții şi descompunerii : acum, doar 
părţile separate se manifestă, în timp ce unitatea lor substanţială a 
dispărut în zonele lumii invizibile. 

Această idee a Bisericii moarte nu e numai o consecinţă ce pare 
a fi implicit cuprinsă în tezele ilustrului nostru teolog : a avut grijă 
să ne descrie Biserica universală aşa cum a conceput-o, sub ima- 
ginea unui corp neînsufleţit format din elemente eterogene şi 
disparate. I-a venit inspiraţia să aplice Bisericii lui Hristos şi 
fazelor din existența sa istorică viziunea idolului povestită în cartea 
lui Daniel. Capul aurit al idolului e Biserica creştină primitivă ; 
pieptul şi braţele de argint reprezintă „Biserica ce se fortifică şi se 
extinde” (epoca martirilor) ; pîntecul de aramă e „Biserica îmbogă- 
țită” (triumful creştinismului, epoca marilor învăţaţi ai Bisericii). 
In sfîrşit, Biserica de astăzi — „Biserica divizată şi separată” — e 
reprezentată de cele două picioare, împreună cu degetele, în care 
hitul e amestecat cu fierul de mîna oamenilor. Ca să acceptăm cu 
seriozitate acest sinistru simbol, trebuie să renegăm Biserica 
Domnului întemeiată odată pentru totdeauna, Biserică unică, 
infailibilă şi statornică. Autorul a simţit acest lucru şi, în ediţiile 

ulterioare ale lucrării sale, a eliminat toată această alegorie, dar n-a 
găsit altceva cu care s-o înlocuiască. În rest, limitînd aplicarea 
acestei imagini la Biserica oficială greco-rusă, trebuie să măr- 
turisim că eminentului reprezentant al acestei instituţii nu i-a lipsit 
nici spiritul, nici imparțialitatea. Fierul şi lutul amestecate de mîna 
oamenilor — violenţa şi neputinţa şi o unitate artificială, care nu 
aşteaptă decît un şoc ca să se prefacă în praf — oare există altă 
imagine mai bună pentru a descrie starea actuală a instituţiei 
noastre ecleziastice ? 


CAPITOLUL V 


SLAVOFILII RUŞI ŞI IDEILE LOR DESPRE 
BISERICĂ. OBSERVAȚII CRITICE 


Fără să vrea, Filaret a dezvăluit adevărata stare a Bisericii 
orientale separate. Slavofilii au vrut să acopere acest fapt cu vălul 
transparent al unei teorii idealiste despre Biserică, „în unitatea ei 
liberă şi vie, întemeiată pe graţia divină şi pe mila creştină”. Ca 
idee generală a Bisericii sub “aspectul unui organism moral, doctri- 
na slavofililor e perfect adevărată, ei avînd marele merit de a fi 
insistat în principiu asupra unităţii esenţiale şi indivizibile a 
acestui organism, unitate atît de prost cunoscută de către teologii 
noştri oficiali şi de disidenţii noştri. În rest, cei care ar fi de părere 
că slavofilii, expunînd ideea pozitivă a Bisericii universale, se 
complac în generalități şi lucruri vagi, vor găsi aceeași idee despre 
Biserică, dezvoltată cu mai multă amploare şi claritate de către 
anumiţi scriitori catolici, mai ales de ilustrul Moehler î în admira- 
bila sa lucrare Die Symbolik der Christlichen Kirche!. 

Biserica e una singură, acesta e titlul pe care Komiakov (con- 
ducătorul cercului slavofil din Rusia) l-a dat unui opuscul dogmatic 
care, deşi nu prea valoros, merită să [ie consemnat ca singura 
încercare din partea slavofililor de a-şi preciza şi sistematiza ideile 
teologice. Unitatea Bisericii e determinată de unitatea graţiei 
divine care, ca să pătrundă în oameni şi să-i transforme în Biserică 
a lui Dumnezeu, cere de la ei fidelitate faţă de tradiția comună, 
milă fraternă şi liberul consimțămiînt al conştiinţelor individuale 
reprezentînd garanţia definitivă a adevărului credinţei lor. Mai ales 
asupra acestui ultim aspect insistă slavofilii, definind adevărata 
Biserică drept sinteza spontană Su interioară a unității şi a ENI 
în spiritul carităţii. 


|. Această lucrare e elogiată şi adesea citată în Praelectiones theologicae 
ale dogmaticului oficial al Bisericii latine, răposatul părinte Perrone (profesor la 
Collegium romanum şi membru al Societății lui lisus). 

Ce-ar mai fi de spus în legătură cu un asemenea ideal ? Care e 
romano-catolicul care, dacă i s-ar arăta întreaga omenire sau o 
parte considerabilă din ea pătrunsă de iubirea divină şi de mila 
frăţească, neavînd decît un suflet şi o singură inimă şi rămînînd 
astfel într-o contopire liberă şi cu totul interioară — care e, spu- 
neam, romano-catolicul care ar vrea să impună unei asemenea so- 
cielăţi autoritatea exterioară şi obligatorie a unei puteri religioase 
publice ? Există oare catolici care cred că serafimii şi heruvimii au 
nevoie de un papă care să-i conducă ? Pe de altă parte, unde e 
protestantul care, constatînd adevărul definitiv dobîndit în mod 
real prin „pietatea desăvirşită”, ar pune accent pe liberul arbitru ? 

Contopirea cu adevărat liberă şi interioară a oamenilor cu 
Divinitatea şi cu ei înşişi — iată scopul suprem, portul către care 
navigăm. Fraţii noştri occidentali nu sînt de acord între ei în 
legătură cu cele mai bune mijloace de a izbuti acest lucru. Catolicii 
cred că e mai sigur Să traversăm marea împreună într-o ambarca- 
țiune folosită şi mai înainte, construită de un meşter celebru, 
condusă de un pilot priceput şi înzestrată cu tot necesarul în 
vederea călătoriei. Protestanţii, dimpotrivă, pretind că fiecare 
trebuie să-şi construiască o nacelă pe socoteala lui, ca să poură 
pluti cu mai multă libertate. Asupra acestei din urmă opinii, oricît 
de eronată ar fi, mai e de discutat. Dar ce-am putem noi întreprinde 
împotriva aşa-numiţilor ortodocşi, potrivit cărora adevăratul mijloc 
de a sosi în port e acel de a-şi închipui că au şi ajuns ? Prin asta, 
se cred" deasupra comunităţilor occidentale care, la drept vorbind, 
n-au pus niciodată sub semnul bănuielii faptul că marea chestiune 
religioasă se poate rezolva atît de uşor. 

Biserica e una singură şi indivizibilă ; asta n-o împiedică să ai- 
bă domenii distincte care nu trebuie separate, ci doar diferenţiate, 
pentru a ajunge vreodată să înțelegem ceva din trecut şi din pre- 
zent, sau să facem ceva pentru viitorul religios al omenirii. Absolu- 
ta perfecțiune nu poate aparține decît părții superioare a Bisericii, 
ce şi-a însuşit deja şi asimilat definitiv plenitudinea graţiei divine 
(Biserica triumfătoare sau domnia gloriei). Între acest domeniu 
divin şi elementele pur terestre ale lumii vizibile, se află organis- 
mul divino-uman al Bisericii, invizibil în puterea sa mistică şi 
vizibil în manifestările sale actuale, participînd atît la desăvîrșirea 
celestă, cît şi la condiţiile existenței materiale. La Biserica pro- 
Priu-zisă ne referim noi. Ea nu e desăvîrşită în sens absolut, ci 

trebuie să aibă toate mijloacele necesare ca să înainteze în siguran- 
tă către idealul suprem — perfecta comuniune a tuturor creaturilor 
în Dumnezeu — depăşind obstacolele şi nenumăratele dificultăţi, 
prin lupte, încercări şi slăbiciuni omeneşti. 7 

Biserica nu aici, pe pămînt, are unitatea desăvirşită a Împărăției 
celeste ; totuşi, trebuie să aibă o anume unitate reală, un liant, 
deopotrivă organic şi spiritual, care s-o facă să fie o instituţie 
solidă, un corp viu şi o individualitate morală. Cu toate că acum 
nu cuprinde concret toată seminţia umană, ea e universală, atita 
vreme cît nu poate fi exclusiv legată de o naţiune sau de un grup 
oarecare de naţiuni, ci trebuie să aibă un centru internaţional de 
unde să se răspîndească pretutindeni. Pentru asta, Biserica de pe 
pămînt, întemeiată pe revelaţia divină şi fiind păstrătoarea tradiţi- 
ei, nu posedă cunoaşterea absolută şi imediată a tuturor adevăru- 
rilor ; însă e infailibilă, adică nu se poate înşela stabilind la un 
moment dat cutare sau cutare adevăr religios şi moral, a cărui 
cunoaştere explicită i-a devenit necesară. Biserica de pe pămînt nu 
e cu desăvirşire liberă, pentru că e supusă condiţiilor existenţei 
finite, dar trebuie să aibă destulă independență ca să poată lupta 
în continuare, în mod activ, împotriva puterilor duşmane, ca să nu 
permită forţelor iadului să triumfe. 

Astfel este adevărata Biserică de pe pămînt, care a primit de la 
Dumnezeu, cu toate că e imperfectă în elementele sale umane, 
dreptul, puterea şi toate mijloacele necetare pentru formarea 
omenirii şi călăuzirea ei către țelul său definitiv. Dacă nu era una 
singură şi universală, n-ar fi putut servi drept bază comuniunii 
tuturor popoarelor — şi în asta constă misiunea ei principală. Dacă 
nu era infailibilă, n-ar fi ştiut să călăuzească omenirea pe calea cea 
dreaptă ; ar fi fost ca un orb conducînd alt orb. În sfirşit, dacă nu 
era independentă, n-ar fi putut duce la îndeplinire nici una din 
funcţiile ei sociale şi, devenind instrumentul puterilor din secolul 
acesta, nu şi-ar realiza pe deplin misiunea. 

După cît se pare, caracterele esenţiale şi necesare ale adevăratei 
Biserici sînt suficient de clare şi determinate. Şi totuşi, noii 
ortodocşi, după ce au confundat în mintea lor nebuloasă latura 
divină cu cea terestră a Bisericii, nu întîmpină nici o greutate în 
identificarea acestui ideal confuz cu Biserica orientală de astăzi, 
Biserica greco-rusă, aşa cum o vedem... Ei susţin că e singura şi 
unica Biserică a lui Dumnezeu, adevărata Biserică universală, 

considerînd că toate celelalte comunităţi nu sînt decît asociaţii 
anticreştine. Astfel, deşi acceptă în principiu ideea Bisericii uni- 
versale, slavofilii o reneagă în fapt, reducînd universalitatea 
creştină la o Biserică separată care, de altfel, e departe de a înfăptui 
idealul mărturisit. În gîndireă lor, adevărata Biserică e, o ştim prea 
bine, „sinteza organică a libertăţii şi unităţii în caritate” ; oare în 
Biserica greco-rusă trebuie să căutăm această sinteză ? Să fim 
serioşi ! 


CAPITOLUL VI 


LIBERTATE RELIGIOASĂ ȘI LIBERTATE 
ECLEZIASTICĂ 


În domeniul religiei şi al Bisericii, prin libertate pot fi înţelese 
două lucruri diferite : 1) independenţa corpului ecleziastic (atit 
clerul cît şi credincioşii) în raport cu puterea exterioară a Statului ; 
2) independenţa indivizilor în materie de religie, adică dreptul 
acordat fiecăruia de a aparţine după dorință cutărei sau culărei 
comuniuni, de a trece liber de la una la alta sau de a nu aparţine 
nici uneia şi de a îmbrăţişa fără consecinţe orice fel de credinţe şi 
idei religioase, atît pozitive, cît şi negative’. Pentru a evita orice 
confuzie, o vom numi pe prima — libertate ecleziastică şi pe cea 
de-a doua — libertate religioasă. Orice Biserică presupune o 
seamă de credinţe comune şi cine nu le îmbrăţişează nu se poate 
bucura în sînul comunităţii de aceleaşi drepturi ca şi credincioşii. 
Puterea de a acţiona prin toate mijloacele spirituale împotriva 
membrilor necredincioşi, pentru a-i exclude definitiv din comu- 
nitate, e unul din atributele esenţiale ale libertăţii ecleziastice. 
Libertatea religioasă nu e de competenţa Bisericii decît în chip 
indirect ; numai puterea temporală a Statului poate admite direct 
sau poate limita dreptul supuşilor de a îmbrăţişa deschis orice crede 
fiecare în materie de religie. Biserica nu poate să exercite decît o 
influență morală, ca să determine Statul să fie mai mult sau mai 
puţin tolerant. Nici o Biserică n-a fost indiferentă la propaganda 
credințelor străine, ce ameninţa să-i corupă pe credincioşii ei. Ce 
fel de arme trebuie să folosească Biserica în lupta împotriva duş- 


1. Nu-i nevoie să vorbim aici de un al treilea fel de libertate, aceea a 
diferitelor culte recunoscute de Stat. O anume libertate a cultelor (în statu 
quo-ul lor) e impusă pon forța lucrurilor unui Imperiu care, ca Rusia, numără 
mai mult de treizeci de milioane de supuși în afara Bisericii principale. 

2. Termenii folosiți în acest ultim sens — libertatea de conştiinţă şi liber- 
tatea de confesiune — ar trebui respinşi ca fiind improprii : conștiința e întot- 
deauna liberă şi nimeni nu poate împiedica un martir să-şi mărturisească liber 
credinţa. Š 

manilor ei ? Oare trebuie să se recurgă la mijloacele spirituale ale 
persuasiunii sau trebuie să se apropie de Stat, ca să profite de 
armele sale materiale — constrîngerea şi persecuția ? Aceste două 
feluri de a lupta împotriva duşmanilor Bisericii nu se exclud cu 
totul. Se poate face distincţie (dacă avem însuşirile necesare pentru 
aceasta) între greşeala intelectuală şi reaua voinţă şi, acţionînd prin 
persuasiune împotriva celei dintii, să ne apărăm de cealaltă smul- 
gîndu-i mijloacele de a înfăptui răul!. Însă există o condiţie absolut 
necesară pentru ca lupta spirituală să poată fi cu putință : aceea ca 
Biserica, ea însăşi, să (ie posesoarea libertăţii ecleziastice, să nu 
[ie supusă Statului. Cine are mîinile legate şi nu se poate apăra prin 
propriile mijloace, e nevoit să recurgă la ajutorul altuia. O Biserică 
a Statului, complet supusă puterii laice, care nu există decît prin 
ea însăşi, a abdicat de la puterea sa spirituală şi nu poate fi apărată 
cu succes decît cu arme materiale?. 

In secolele trecute, Biserica romano-catolică (ce şi-a disputat tot 
timpul libertatea ecleziastică şi care n-a fost niciodată o Biserică a 
Statului), luptând împotriva duşmanilor săi cu armele spirituale ale 
" învăţăturii şi predicii, autoriza statele catolice să slujească prin 
arme temporale cauza unităţii religioase. Astăzi nu mai există state 
catolice ; în Occident, Statul e ateu, iar Biserica romană continuă 
să existe şi să prospere slujindu-se numai de arme spirituale, de 
autoritatea morală şi de libera propovăduire a principiilor sale. O 
ierarhie ce s-a abandonat puterii temporale, dovedind că i-a lipsit 
puterea interioară, cum ar putea ea oare să-şi exercite autoritatea 
morală de la care a abdicat ? Instituţia noastră ecleziastică actuală 
a îmbrăţişat exclusiv interesele Statului, pentru ca să primească de 
la el garanţia existenţei. sale ameninţată de disidenţi. Scopul fiind 
pur material, mijloacele nu pot avea un caracter diferit. Măsurile 





1. Admitem în principiu această distincţie (in abstracto), dar departe de noi 
s-o recomandăm ca regulă practică. 

2. Acest lucru e mărturisit cu multă naivitate de chiar scriitorii noştri 
ecleziaşti. De pildă, într-o serie de articole din Revista ortodoxă (Pravoslawnoie 
Obozrenie) privind lupta clerului rus împotriva disidenţilor, autorul (Cistiakov); 

upă ce a expus faptele episcopului Pitirim (din Nijni-Novgorod), al cărui zel a 
fost susținut invariabil de trupele vice-guvernatorului Rjevski, ajunge la con- 
cluzia că succesul celebrului misionar se datorează recurgerii la puterea laică și 
la dreptul de a-i determina cu forța pe disidenţi să-i asculte predica (Prav. Obozr. 
octombrie, 1887, p.348). Putem găsi mărturii asemănătoare despre misiunile 
IRR Porane în rindul păgînilor din Siberia orientală, în aceeaşi Revistă (anul 

de constrîngere şi de violenţă consemnate în Codul penal al Impe- 
riului sînt în fond singurele arme defensive pe care ortodoxia 
noastră prin intermediul Statului, ştie să le opună atit disidenţilor 
autohtoni, cît şi comunităţilor străine care ar vrea să-şi dispute 
imperiul sufletelor. Dacă agenţii clericali au făcut în ultima vreme 
cîteva încercări de a lupta împotriva sectarilor prin intermediul 
discuţiilor semi-publice!, lipsa bunei credințe ce se observă în 
aceste dezbateri — în care una din părţi e predestinată să greşească 
şi nu poate spune decît ceea ce adversarii îi dau voie — n-a slujit 
decit la a scoate în relief neputința morală Bisericii, prea îngădu- 
itoare în privinţa puterilor terestre ca să fie respectată şi prea 
implacabilă în privinţa sufletelor ca să fie iubită. Tot ea va fi aceea 
care va realiza libera comuniune a conştiințelor întru spiritul ca- 
rităţii ! 

In polemica lor anticatolică, slavofilii au avut grijă să confunde 
libertatea ecleziastică şi libertatea religioasă. Cum Biserica catolică 
n-a fost tot timpul tolerantă şi n-a admis principiul indiferenţei în 
materie de religie, ar fi fost prea uşor de vorbit împotriva despotis- 
mului roman, trecînd sub tăcere prerogativa libertăţii ecleziastice, 
pe care numai catolicismul a păstrat-o dintre toate comunităţile 
creştine. Insă cînd e vorba de propria noastră cauză, confuzia între 
aceste două libertăţi nu slujeşte la nimic, de vreme ce e clar că n-o 
avem nici pe una, nici pe cealaltă. Nimeni n-a expus acest trist 
adevăr cu mai multă vehemenţă şi înllăcărare decît răposatul J. 
Aksakov, ultimul reprezentant eminent al vechii şcoli slavofile. 
N-avem decît să cităm cîteva pasaje remarcabile din scrierile sale?. 


1. Am luat parte la „convorbirile (sobeşedovania) cu vechii credincioşi” la 
Kazan, Kaluga şi, mai ales, la Moscova. În ciuda condiţiilor supărătoare ale 
acestor dispute şi a reţinerii conducătorilor disidenților, nu întotdeauna repre- 
zentanţii Bisericii oficiale au avut avantaj. Cei de la ziarul „Vocea Moscovei” 
(Golos Moskvi), ce a îndrăznit să tipărească (în 1885) notițe stenografice despre 
aceste dezbateri, au avut pentru ce se căi de îndrăzneala lor. Ziarul nu mai există 
acum. 

2. Aksakov a fost mult timp urmărit de administraţia rusă pentru sinceri- 
tatea criticilor sale. Doar în ultimii ani din viață s-a bucurat, împreună cu 
Katkov, de privilegiul de a-şi expune liber gîndurile — privilegiu exclusiv al celor 
doi care a murit odată cu ci. 


CAPITOLUL VII 


J.S. AKSAKOV, DESPRE BISERICA OFICIALĂ 
IN RUSIA 


„Eeghileţii (achselband) cu care a fost decorat (sub Pavel I) 
Monseniorul Irineu, arhiepiscop de Pskov şi membru al Sfîntului 
Sinod, ilustrează într-o manieră semnificativă raporturile dintre 
Biserică şi Stat în Rusia. Această decorație laică“şi chiar militară 
de pe sutana arhiepiscopului nu trebuie să ni se pară ciudată : ea 
dovedeşte numai că ideea fundamentală despre organizarea noastră 
ecleziastică a cunoscut, începînd cu Petru cel Mare, dezvoltări fi- 
reşti!. Se ştie că Biserica rusă e condusă de un consiliu admi- 
nistrativ numit colegiu spiritual sau Sfintul Sinod, ai cărui membri 
sînt numiţi de împărat şi subordonați unui funcţionar civil sau 
militar (reprezentantul superior al Sfîntului Sinod) care are iniția- 
tiva guvernării ecleziastice. Diocezele (eparhiile) sînt conduse 
nominal de episcopi, numiţi de şeful Statului la recomandarea 
Sinodului, adică a reprezentantului superior ce-i roteşte apoi după 
bunul său plac. 

Gradele ierarhice ale clerului au fost consemnate în «Tabela 
rangurilor» şi puse în legătură directă cu gradele militare. Un 
mitropolit e echivalentul unui mareşal («general plin», după expre- 
sia rusă), un arhiepiscop este echivalentul unui general de divizie 
(«general-locotenenty»), un episcop unui general de brigadă («ge- 
neral-maion»). lar preoţii, cu puţin zel, pot ajunge la gradul de 
colonel. Pavel I a fost consecvent decorînd cu şnururi militare 
înaltele feţe bisericeşti.? 

Oare toate acestea sînt.detalii nesemnificative, lucruri exteri- 
oare ? În acest exterior se reflectă starea interioară a Bisericii noas- 
tre. Puşi în slujba Statului, slujitorii altarului se consideră ei înşişi 
funcţionarii şi instrumentele puterii laice. Dacă această putere 





1. Culegerea completă a operelor lui J.S. Aksakov, t.IV, p.119. 
2. Aksakov — Ibid, p.120. 

recompensează serviciile clerului cu decoraţii laice, înseamnă că 
însuşi clerul e avid de asemenea recompense.! Încă din primii ani 
ai existenţei sale, Sinodul de la Sankt-Petersburg a ţinut să-şi 
afirme caracterul de instituţie imperială, neratînd ocazia să consi- 
dere puterea temporală drept adevărata sursă a autorităţii sale. În 
toate actele din această perioadă se reaminteşte faptul că e «alătu- 
rat» (povelieno) de suveran în faţa lumii întregi, a «persoanelor de 
orice rang, ecleziaşti şi laici, ce consideră Sinodul drept o guver- 
nare importantă şi puternică» şi nu trebuie coborită «demnitatea 
ce i s-a acordat de către Majestatea Sa ţaristă». Ne dăm seama cu 
uşurinţă că elementul temporal pe care Sinodul credea că se poate 
baza a trebuit în mod necesar să prevaleze asupra celorlalte, ele- 
mente, aservindu-şi complet această instituţie hibridă care, afir- 
mîndu-se ca organul puterii laice, rîvnea nici mai mult nici mai 
puţin la autoritatea unui conciliu?. Demnitatea acordată de Majes- 
tatea Sa ţaristă nu putea fi ştirbită de nimeni — cu excepţia Majes- 
tăţii Sale. In felul acesta, reprezentantul superior Jakovlev a obţinut 
un ordin imperial ce interzicea categoric Sinodului să întreţină o 
corespondenţă imediată cu oricine : toate comunicările («orice 
hîrtie», după expresia rusă) cu privite la treburile bisericeşti tre- 
buiau să fie transmise reprezentantului. 

Astfel, Biserica noastră, în afara guvernării, apărea ca un soi 
de birou sau cancelarie mare care aplica pentru oficiul păstorului 
turmei lui Hristos toate procedeele birocratismului german, cu 
ipocrizia oficială inerentă?. Conducerea ecleziastică fiind organi- 
zată ca un departament al administraţiei laice, iar preoţii numă- 
rîndu-se printre slujitorii Statului, însăşi Biserica e redusă la 
funcţia unei puteri laice sau, pur şi simplu, se pune în slujba 
Statului. (Cu «drepturile şi privilegiile fiscului (kazna)» pe care 
codul rus le atribuie Bisericii stabilite, elementul fiscal (kazenny) 
a pătruns în viaţa sa internă.) Aparent, nu s-a făcut altceva decît 
să se introducă ordinea necesară în sînul Bisericii ; dar i s-a luat 
sufletul. Idealului unei guvernări cu adevărat spirituale i i s-a sub- 
stituit acela al unei ordini pur formale şi exterioare. Nu e vorba 
numai de puterea laică, ci mai ales de ideile laice care au pătruns 
în mediul nostru ecleziastic, punînd atît stăpînire pe sufletul şi 


1. Aksakov — Jbid, p.124. 
2. Ibid, p.122. 
3. Ibid, p.124. 

spiritul clerului nostru, încît misiunea Bisericii în sensul ei ade- 
vărat şi viu nu le e prea clară.”! 

Această aserțiune e confirmată de o întreagă masă de tratate şi 
proiecte ale reformei ecleziastice pe care gruparea „inteligentă şi 
progresistă” a clerului nostru le-a trimis lui Aksakov şi care, fără 
excepție, aveau acelaşi caracter de secularism antireligios?. 

„Pentru a însufleți zelul predicatorilor, unii recomandă un nou 
sistem de recompense oficiale, cu ajutorul decoraţiilor speciale. Al- 
ţii insistă asupra necesităţii garanțiilor formale asigurate de Stat, 
ca să apere clerul de jos de puterea episcopală. Mai sînt unii care 
leagă viitorul nostru religios de creşterea veniturilor ecleziastice, 
voind în scopul acesta ca Statul să acorde Bisericilor monopolul 
asupra anumitor ramuri din industrie. Sint unii ce propun introdu- 
cerea de taxe stabile pentru administrarea Sfintelor Taine... Unii 
merg pînă la a afirma că viaţa noastră religioasă nu este îndeajuns 
de organizată de conducere şi cer un nou cod de legi şi de reguli 
pentru Biserică. Şi totuşi, în actualul Cod imperial există mai bine 
de o mie de articole hotărînd tutela Statului asupra Bisericii şi 
precizînd atribuţiile poliţiei în domeniul credinţei şi al carităţii. 

Guvernarea laică e declarată de Codul nostru păstrătoarea 
dogmelor credinţei dominante şi a dreptei organizări întru Slinta 
Biserică ? Îl vedem pe acest gardian cu spada ı ridicată, gata să pe- 
depsească pentru orice infracțiune ortodoxia stabilită mai puţin cu 
asistența Sfîntului Duh şi mai mult cu aceea a legilor penale ale 
Imperiului rus’. 

Reprezentantul superior al Sinodului, ca şef responsabil al 
Bisericii, prezintă în fiecare an împăratului o dare de seamă despre 
această instituţie. Nu e nici o diferenţă în privinţa formei şi stilului 
acestor dări de seamă şi cele ale altor ministere, de pildă Ministerul 
căilor de comunicaţie. Sînt aceleaşi capitole şi subcapitole ; doar 
că, în locul titlurilor : «şosele», «căi ferate», «[luvii navigabile», 
darea de seamă a reprezentantului superior cuprinde rubricile : 
«afirmarea şi propagarea credinţei», «activitatea pastorală», 
«manifestările sentimentului religios, ale devotamentului pentru 
persoana sacră a Majestății Sale», etc. Darea de seamă din anul 





1. Aksakov — Jbid, p.125,126. 
2. Ibid, p.126. 
3. Ibid, p.84. 
4. Ibid, p.75. 

1866, analizată de Aksakov, se încheie cu această concluzie carac- 
teristică : „Indatorată, în privinţa prosperității sale, atenţiei slăvite 
a suveranului, Biserica rusă a păşit într-un nou an al existenţei sale 
cu forţe proaspete şi promisiuni mai mari pentru viitor.”! 

Biserica şi-a pierdut libertatea ecleziastică ; în schimb, Statul 
i-a garantat existenţa şi calitatea sa de Biserică principală, abolind 
libertatea religioasă în Rusia. „Acolo unde nu există libertate vie 
şi interioară, spune Aksakov, integritatea exterioară nu poate fi 
menținută decît prin violenţă şi fraudă.”? - 

Cuvintele patriotului moscovit sînt aspre, dar întemeiate. Uni- 
tatea fragilă şi îndoielnică a Bisericii noastre se datorează fraudelor 
şi violenţelor apărate sau exercitate de către conducere. De la actele 
scornite de un conciliu fictiv împotriva unui eretic închipuit?, pînă 
la falsificările recente în traducerea actelor conciliilor ecumenice 
(publicată de Academia bisericească din Kazan), orice -acțiune 
ofensivă şi defensivă a Bisericii noastre nu e decît o serie de fraude 
înfăptuite în cea mai deplină siguranţă, graţie protecţiei vigilente 
a cenzurii ecleziastice, ce împiedică orice tentativă de a le scoate 
la iveală. Violenţa în materie de credinţă e recunoscută în principiu 
şi dezvoltată pînă în cele mai mici detalii în Codul nostru penal. 
Orice persoană care se naşte în sînul Bisericii principale sau care 
s-a convertit la ortodoxie, dacă îmbrăţişează o altă religie, fie ea 
creştină, e acuzată de crimă şi trebuie judecată de către tribunal, 
la fel ca şi falsificatorii de bani sau tilharii la drumul mare. Cel 
carea fără să folosească nici un mijloc de constrîngere şi de violen- 
tă, numai prin puterea sa de convingere, a reuşit să determine pe 
cineva să-şi părăsească religia, e lipsit de drepturi civile şi deportat 
în Siberia sau zvirlit în închisoare. 

Această asprime nu e ceva de care să nu se ţină seama la noi ; 
Aksakov a avut ocazia s-o constate cînd a avut loc cruda persecuție 
împotriva unei secte protestante din Rusia meridională. 

„A suprima cu închisoarea dorința spirituală, atunci cînd nu ai 

1. Aksakov — Ibid, p.77. 

2. Ibid, p.100. 

3. Mă reker la actele aşa-zisului conciliu de la Kiev din i 157, cînd s-au pus 
în cîrca unui eretic din secolul XII, Martin Armenianul (care de fapt nici n-a 
existat) toate opiniile „vechilor credincioşi” din secolele XVII şi XVIII. Această 
născocire a fost atît de grosolană şi neverosimilă, încît pînă şi şcolii noasire 
ecleziastice i-a fost ruşine la un moment dat. Însă, în ultimul timp, revirimentul 


obscurantismului oficial a adus din nou pe tapet născocirea Episcopului Pitirim 
(A sc vedea articolul din Prav. Obozr., octombrie 1887, p.306, 307, 314). 

cu ce s-o satisfaci ; a răspunde cu închisoarea nevoii sincere de 
credință, problematicii gîndirii religioase ce se deşteaptă în om ; a 
dovedi cu închisoarea adevărul ortodoxiei — înseamnă a mina de 
la temelie întreaga noastră religie şi a depune armele în faţa protes- 
tantismului triumfător. Cu astfel de mijloace de apărare, cu ase- 
menea procedee de stabilire a adevărului ortodox, zelul pastorilor, 
devenit superfluu, se risipeşte imediat ; orice scînteie divină se 
stinge. Prescripţiile aspre ale conducătorilor ecleziaşti care, sub 
ameninţarea cu amenda, silesc clerul să întemeieze şcoli, nu vor 
putea niciodată să determine o adevărată instrucţie religioasă a po- 
porului şi chiar — dar oare nu sîntem prea sceptici ? — chiar recen- 
tul ucaz ce acordă preoţilor care lucrează în domeniul educaţiei 
populare dreptul la crucea Sfintei Ana de gradul al III-lea şi la 
demnitatea de cavaler, va fi insulicient pentru a atrage noi apostoli.” 

Şi totuşi, se pare că legile penale sînt cu totul necesare păstră- 
rii „Bisericii principale.” 

Cei mai sinceri apărători ai acestei Biserici (de pildă, istoricul 
Pogodin, citat de autorul nostru) mărturisesc că, odată recunoscută 
în Rusia libertatea religioasă, jumătate din țărani vor trece la ras- 
kol, iar jumătate din clasa superioară (mai ales femeile) va deveni 
catolică. Ce înţeles are o asemenea mărturie ? întreabă Aksakov : 
„Că jumătate din membrii Bisericii ortodoxe nu se supun acesteia 
decit aparent ; că nu sînt reţinuţi în sînul ei decît de teama caznelor 
temporale. Iată care e stadiul actual al Bisericii noastre ! O stare 
dezonorantă, jalnică şi înfiorătoare. Ce pîngărire a incintei sacre, 
ce revărsare de ipocrizie care ţine loc de adevăr, de teroare în loc 
de iubire, de corupţie sub aparenţa unei ordini exterioare, de rea 
credinţă în apărarea cu violenţă a adevăratei credinţe ; ce negare, 
chiar în sînul Bisericii, a principiilor vitale ale Bisericii, a raţiunii 
sale de a exista ! Ce minciună şi neîncredere, acolo unde trebuie 
să se trăiască şi să se acţioneze în spiritul adevărului şi al cre- 
dinjei !... Cu toate acestea, pericolul cel mai grav nu e acela că răul 
a pătruns printre credincioşi, ci că a primit dreptul de a locui în 
celate, că această stare de lucruri a Bisericii e hotărîtă de lege, că 
o asemenea anomalie e consecința necesară a normei acceptată de 
Stat şi chiar de societatea noastră? 





1. Aksakov — Ibid, p.72. 
2. Ibid, p.91. 

În general, la noi, în Rusia, în treburile bisericeşti, ca şi în 
celelalte, se încearcă mai ales păstrarea aparenței, a decorului ; e 
de ajuns iubirii noastre faţă de Biserică, iubirii noastre molatice, 
credinţei noastre trîndave. Noi sîntem cei care închidem ochii şi, 
în teama noastră puerilă de scandal, ne silim să ascundem de noi 
şi de lumea toată răul care, sub aparență convenabilă, roade ca un 
cancer esenţa vitală a organismului nostru religiosl. Nicăieri în 
altă parte nu ni se arată adevărul în asemenea grozăvie ca în 
domeniul guvernării noastre ecleziastice ; nicăieri în altă parte 
slugărnicia nu e mai mare decît în sînul ierarhiei noastre spiri- 
tuale ; nicăieri în altă parte «minciuna salvatoare» nu e practicată 
pe o scară mai largă ca acolo unde orice minciună ar trebui să fie 
detestată. Nicăieri în altă parte nu' sînt acceptate, sub pretextul 
prudenţei, atitea compromisuri ce coboară demnitatea Bisericii, 
punînd stăpînire pe autoritatea ei. Principala cauză pentru toate 
acestea e că nu ne încredem destul în forța adevărului?. Mai grav 
este că avem cunoştinţă de toate relele Bisericii, ne-am obişnuit cu 
ele şi le acceptăm în linişte. Însă această tihnă ruşinoasă, aceste 
compromisuri dezonorante nu pot menţine pacea Bisericii ; pentru 
cauza adevărului, ele semnifică o înfrîngere, dacă nu chiar o 
trădare’. 

Dacă e să-i credem pe apărătorii Bisericii noastre, aceasta e o 
turmă mare, dar necredincioasă, al cărei păstor e poliția care, prin 
forță, prin lovituri de bici, sileşte să intre în țarc oile rătăcite. O 
asemenea imagine să răspundă ideii adevărate despre Biserica lui 
Hristos ! Şi dacă nu răspunde, înseamnă că nu mai e Biserica lui 
Hristos, însă atunci ce e ? O instituţie a Statului, care poate fi utilă 
intereselor Statului, disciplinei moravurilor. Să nu uităm că Biseri- 
ca e un domeniu în care nu poate fi acceptată nici o transformare 
a bazei morale, în care nici o infidelitate faţă de principiu! însufle- 
ţitor nu poate rămîne nepedepsită ; atunci cînd minţim, nu-i min- 
fim pe oameni, ci pe Dumnezeu. Dacă Biserica nesocoteşte 
testamentul lui Hristos, atunci devine în întreaga lume fenomenul 
cel mai steril şi mai anormal, condamnat dinainte de Cuvîntul 
divin. Biserica făcînd parte din Stat, adică din «împărăția acestei 


1. Aksakov — Jbid, p.42. 
2. Ibid, p.35. 

3. Ibid, p.43. 

4. Ibid, p.91,92. 

lumi», a renunţat la misiunea sa şi trebuie să împărtăşească desti- 
nul tuturor împărăţiilor de pe lumea asta’. În ea însăşi, nu con- 
stituie nici o rațiune de a exista, ci e condamnată la neputinţă şi la 
moarte?. 

Conştiinţa religioasă nu e liberă în Rusia, iar gîndirea reli- 
“ gioasă rămîne inertă ; suflul morţii pune stăpînire pe spiritul 
însufleţitor, iar sabia spirituală — cuvîntul — se acoperă de rugină, 
fiind înlocuită de sabia Statului ; în apropierea sălaşului Bisericii, 
în locul îngerilor Domnului, ce păzesc intrările şi ieşirile, pot fi 
văzuţi jandarmi şi inspectori de poliţie — gardienii dogmelor orto- 
doxe, directorii conştiinţei noastre.” 

N-am lăsat uitării faptul că slavofilii văd în Biserica noastră 
singura Biserică adevărată a lui Hristos şi sinteza vie a libertăţii şi 
unităţii întru spiritul carităţii. Iată concluzia la care ajunge ultimul 
reprezentant al acestei grupări, după o cercetare imparţială a trebu- 
rilor noastre ecleziastice : „Spiritul adevărului, al carităţii, al vie- 
ţii, al libertăţii — suflul ei salvator e ceea ce lipseşte Bisericii ruse.” 

Astfel, potrivit mărturiei lipsite de suspiciune a unui ortodox 
şi eminent patriot rus, Biserica noastră naţională, părăsiră de 
Spiritul Adevărului şi al Carităţii, nu e adevărata Biserică a lui 
Dumnezeu. Pentru a evita această consecinţă, există la noi obiceiul 
de a evoca ad hoc amintirea altor Biserici orientale (la care nici 
nu ne gîndim altcumva). „Nu aparținem, se spune, Bisericii ruse, 
ci Bisericii ortodoxe şi ecumenice orientale.” Se poate lesne judeca 
faptul că adepţii Bisericii orientale sepurare nu cer altceva decît 
conferirea unei unități reale şi concrete. Rămine de văzut dacă 
această unitate îi aparţine efectiv. 





l. rela Ibid, p.111. 
2. Ibid, p 

3: Ibid. b 83. 84. 

4. Ibid, p.127. 


CAPITOLUL VIII 


LEGĂTURILE DINTRE BISERICA RUSĂ ŞI 
BISERICA GREACA. BULGARIA ŞI SERBIA 


Corpul Bisericii orientale nu e omogen. Dintre diferitele na- 
țiuni din care se compune, cele mai importante au conferit numele 
lor Bisericii, care se numeşte astfel oficial Biserica greco-rusă. 
Acest dualism naţional permite atribuirea unei forme concrete 
problematicii referitoare la unitatea noastră ecleziastică. Important 
e să ştim care e liantul real şi concret ce apropie Biserica rusă de 
cea greacă, pentru a face din ele un singur organism moral. Se spu- 
ne că ruşii şi grecii au o credinţă comună şi că în asta constă 
esenţialul. Trebuie să stabilim ce se înțelege prin cuvintele credință 
sau religie (vera). Adevărata credință e aceea care ne învăluie 
sufletul și se manifestă ca principiu motor şi director al existenţei 
noastre. Mărturisirea unei singure şi aceleiaşi credinţe abstracte, 
fără a înrîuri conştiinţa şi viaţa, nu constituie nici o legătură 
socială, nu poate cu adevărat să unească pe nimeni. Unitatea 
credinţei adevărate devine în mod necesar o unitate concretă şi 
activă, o solidaritate morală şi practică. 

Dacă Biserica rusă şi Biserica greacă nu-şi manifestă soli- 
daritatea prin nici o acţiune vitală, „unitatea lor de credinţă” nu e 
decît o formulă abstractă ce nu creează nimic şi nu îndeamnă la 
nimic. Un laic, preocupat de probleme religioase, l-a întrebat într-o 
zi pe mitropolitul Filaret (să nu se mire cititorul că-l pomenim atita 
în lucrare ; e singura persoană publică cu adevărat remarcabilă din 
sînul Bisericii ruse în sec. XIX) — un laic, deci, l-a întrebat pe 
ilustrul prelat : Ce-am putea face pentru a întări legăturile dintre 
Biserica rusă şi Biserica mamă ? Dar de ce să existe legături între 
ele ? a replicat autorul Catehismului greco-rus. Cu cîţiva ani 
înainte de această bizară discuţie, a avut loc un incident ce a făcut 

ca vorbele prudentului arhiepiscop să fie apreciate 'a justa lor 
valoare. Un membru eminent al Bisericii anglicane şi al Univer- 
sităţii din Oxford, William Palmer, a vrut să fie admis ca membru 
al Bisericii ortodoxe. S-a dus în Rusia şi Turcia ca să cerceteze 
starea actuală a Orientului creştin şi a se lămuri asupra împreju- 
rărilor care să-i permită apropierea de ortodocşii din Orient. La 
Sankt-Petersburg şi Moscova i s-a spus că nu avea decit să se 
lepede de erorile protestantismului în faţa unui preot care o să-l 
ungă cu untdelemn sfințit (confirmarea). Dar la Constantinopol a 
aflat că trebuie să fie din nou botezat. Cum se ştia creştin şi nu” 
găsea nici un motiv de a suspecta validitatea botezului său (recu- 
noscut de altfel de Biserica rusă ortodoxă), a considerat cel de-al 
doilea botez ca pe un sacrilegiu. Pe de altă parte, nu se putea hotări 
să îmbrăţişeze ortodoxia potrivit regulilor specifice din Biserica 
rusă, căci atunci nu devenea ortodox decît pentru Rusia şi rămînea 
păgîn în ochii grecilor. Nu cu Biserica naţională, ci cu aceea 
ortodoxă universală voia el să se unească. Nimeni n-a putut rezolva 
această dificultate, iar el a devenit romano-catolic!. Deci există 
chestiuni în legătură cu care Biserica rusă ar putea şi ar trebui să 
stabilească legături cu metropola ; dacă se evită cu grijă abordarea 
lor, e din cauză că sîntem siguri dinainte că punînd asemenea 
probleme nu se ajunge decît la o schismă formală. Ura înverşunată 
a grecilor faţă de ruşi, la care aceştia răspund cu o ostilitate 
amestecată cu dispreţ — iată ceea ce stabileşte adevăratele raporturi 
dintre cele două Biserici naţionale, care oficial rămîn unite din 
punct de vedere religios. Dar chiar această unitate oficială nu 
alîmă decit de un fir, întreaga prudenţă sacerdotală de la 
Sankt-Petersburg şi Constantinopol nefiind de ajuns pentru a evita 
ruperea acestei legături fragile. Nu din caritate creştină se vrea 
menţinerea acestui simulacru al unităţii, ci de teama unei revelații 
fatale : în ziua rupturii formale dintre Biserica rusă şi cea greacă, 
întreaga lume îşi va da seama că Biserica orientală ecumenică nu 
e decit o ficţiune, că nu există decît Biserici naţionale izolate în 
Orient. Iată adevăratul motiv ce impune structurii noastre ierarhice 





1. La sfîrşitul volumului vom afla dintr-o notă cîteva detalii istorice în 
legătură cu cel de-al doilea botez în Biserica greco-rusă. Aceste amănunte pe care 
almer le cunoştea, fără îndoială, l-au întărit în hotărîrea sa ultimă de a nu căuta 
adevărul universal acolo unde misterul fundamental al religiei noastre a devenit 
un instrument al politicii naţionale. 


80 VLADIMIR SOLOVIOV 


o conduită prudentă şi moderată faţă de greci, care constă în 
evitarea oricărui fel de raport cu ei!. 

Biserica din Constantinopol, care în orgoliul ei exclusivist se 
autointitulează „Marea Biserică” şi „Biserica ecumenică”, s-ar de- 
clara poate satisfăcută să se descotorosească de barbarii din Nord, 
ce nu reprezintă decît un obstacol pentru tendinţele ei panelenice. 
in ultimul timp, patriarhatul din Constantinopol a fost de două ori 
pe punctul de a anatemiza Biserica rusă’. Doar considerente pur 
materiale au împiedicat aceaştă izbucnire : Biserica greacă din 
Ierusalim, complet subordonată celei din. Constantinopol, depinde, 
în ceea ce priveşte mijloacele ei de existenţă, aproape în exclusi- 
vitate de cucernicia rusă. Această dependență materială în care se 
află clerul grec în raport cu ruşii, datează de mult şi constituie 
acum singura bază reală a unităţii greco-ruse. E evident că această 
legătură pur exterioară nu e de natură să transforme cele două 
Biserici într-un singur corp moral, caracterizat printr-o unitate de 
viaţă şi acţiune. 

Va fi confirmată încă o dată această concluzie dacă luăm în 
considerare Bisericile naţionale de mai mică importanţă care, fiind 
sub jurisdicţia patriarhului de la Constantinopol, au făcut parte 
altădată din Biserica greacă şi au devenit autocefale pe măsură ce 
Statele respective îşi cucereau independenţa politică. Raporturile 
aşa-numitelor Biserici cu metropola bizantină şi cu Biserica rusă 
aproape că nici nu există. Pină şi relații pur oficiale şi de conve- 
nienţă, precum cele ce se menţin între Sankt-Petersburg şi Con- 
stantinopol nu sînt stabilite — după cîte ştiu — între Rusia şi noile 
Biserici autocefale din România şi din regatul elen. Mai rău e de 
Bulgaria şi Serbia. Se ştie că patriarhii greci au excomunicat, cu 
asentimentul sinodului din Atena, din 1872, întregul popor bulgar 
din motive de politică naţională. 

Bulgarii au fost condamnaţi pentru filerismul lor, adică tendinţa 
de a supune Biserica dezbinărilor rasiale şi naţionaliste. Acuzaţia 
era întemeiată ; dar acest filetism, o erezie la bulgari, era chiar 
ortodoxia la greci. 

1. E şi singurul motiv practic pentru care, în ciuda soarelui și a astrelor, ne 
conducem încă după calendarul iulian ; n-am putea să-l schimbăm fără a discuta 
cu grecii, iar teama aceasta persistă în cercurile clericale, 

2. În 1872, cînd Sinodul de la Sankt-Petersburg a refuzat să se alăture 
explicit deciziilor conciliului grec ce i-a excomunicat pe bulgari şi în 1884, cînd 


conducerea Rusiei a cerut Porții să numească doi episcopi bulgari în diocezele 
pe care grecii le consideră ca aparținîndu-le lor de drept. 

Ținînd cu bulgarii, Biserica rusă a vrut să se situeze deasupra 
acestei dispute naţionale. Ar fi trebuit să se adreseze în numele 
Bisericii universale ; dar cum dreptul acesta aparţinea ruşilor la fel 
` de putin ca şi grecilor, Sinodul de la Sankt-Petersburg, în locul 
unei declarații ferme, s-a mulțumit să se declare supărat pe ierarhii 
bizantini şi, primind hotărîrile conciliului din 1872 cu invitația de 
a le aproba, s-a abținut să spună da sau nu. De aici a rezultat o stare 
de lucruri ce nu fusese prevăzulă sau care, mai bine spus, era 
considerată imposibilă potrivit canoanelor ecleziastice. Biserica 
rusă a rămas unită formal cu Biserica greacă şi unită de-adevăra- 
telea cu Biserica bulgară, fără să fi protestat explicit împotriva 
actului canonic de excomunicare ce a separat cele două Biserici şi 
fără a recurge — fie măcar formal — la un conciliu ecumenic. O 
încurcătură de acelaşi fel a avut loc în Serbia. Cînd conducerea atee 
a acestui regat a dat publicităţii legi ecleziastice stabilind ierarhia 
în Biserica sîrbească pe baza simoniei, devenită obligatorie (de 
vreme ce toate demnităţile sacre trebuiau să fie cumpărate cu o taxă 
stabilită) şi cînd, după destituirea arbitrară a mitropolitului Mihail 
şi a altor episcopi, s-a creat, sfidîndu-se legile canonice, o nouă 
ierarhie, aceasta, respinsă formal de Biserica rusă, şi-a atras în 
schimb adeziunea patriarhului Constantinopolului. De data asta, 
„Marea Biserică” s-a aflat în legătură cu cele două Biserici care nu 
erau unite între ele. Oare trebuie să mai adăugăm că toate aceste 
Biserici naţionale nu sînt decît Biserici statale, lipsite de libertate 
ecleziastică ? Se ghiceşte cu uşurinţă influenţa nefastă pe care 
scăderea rolului Bisericii o poate exercita asupra religiei în aceste 
locuri nenorocite. Indiferenţa religioasă a sîrbilor e îndeajuns de 
cunoscută, la fel şi deprinderea de a se introduce ortodoxia ca 
instrument politic în lupta lor fratricidă împotriva croaților cato- 
lici!. În privința Bulgariei, iată o mărturie a cărei autoritate nu 
poate fi pusă sub semnul îndoielii : Iosif, exarh al Bulgariei, a 
expus într-un discurs solemn, ţinut la Constantinopol cu prilejul 
sărbătoririi Sfintului Metodiu (1885), starea jalnică a religiei din 
țara sa. Masa poporului, a spus el, e rece şi nepăsătoare. Iar clasa 
învățată e de-a dreptul ostilă faţă de tot ce e sfint ; ‘doar frica de 





l. Să nu pomenim în legătură cu acest subiect decît un singur scriitor 
slavofil ce a trăit mult timp în Serbia ; trimitem la articolul lui P.K-Ky în Rusi 
de Aksakov (1885, nr.2). 

ruşi îi împiedică să desființeze Biserica în Bulgaria!. Nu-i nevoie 
să dovedim că starea religiei din România şi din regatul elen nu 
diferă prea mult de situaţia de la sîrbi şi de la bulgari. Într-o dare 
de seamă prezentată împăratului Rusiei de reprezentantul Sfintului 
Sinod şi publicată anul trecut, situaţia religioasă şi ecleziastică din 
patru țări ortodoxe din peninsulă e înfăţişată î în culorile cele mai 
sumbre. Într-adevăr, e dintre cele mai jalnice. Ceea ce e de-a 
dreptul surprinzător e explicaţia dată de documentul oficial. Re- 
gimul constituțional ar fi, dacă e să-l credem pe şeful Bisericii 
noastre, singura cauză a acestor rele. Dacă e aşa, care e, însă, cauza 
situaţiei deplorabile a Bisericii ruse ? 


1. Acest discurs a fost reprodus in extenso în ziarul lui Katkov (Gazeta 
Moscovei). 


CAPITOLUL IX 


O PROFEȚIE ADEVERITĂ. 
CRITICA CEZARO-PAPISMULUI 


J 

Un prieten al lui Aksakov, şi el membru eminent al grupării sau 

cercului slavofil, G. Samarini, scria într-o scrisoare în legătură cu 
.conciliul de la Vatican : „Absolutismul papal n-a ucis vitalitatea 
clerului catolic — asta trebuie să ne dea de gîndit ; căci, într-o zi 
sau alta, o să se proclame la noi infailibilitatea țarului, altfel spus, 
aceea a reprezentantului Sfintului Sinod, pentru că țarul n-o să aibă 
nici un amestec. În ziua aceea, se va găsi măcar un episcop, un 
călugăr, un singur preot care să protesteze ? Mă îndoiesc. Dacă o 
să protesteze cineva, atunci o să fie un laic, slujitorul vostru şi Ivan 
Sergheevici (Aksakov). Iar bietul nostru cler (mai degrabă „biet” 
decît vinovat) o să tacă.” 

! Mă bucur că am adunat asemenea vorbe, căci nu ştiu prea multe 
profeţii de felul acesta care să se fi adeverit într-un mod atit de 
exact. Proclamarea absolutismului cezaro-papist în Rusia, tăcerea 
profundă şi supunerea oarbă a clerului, protestul izolat al unui laic, 
toate acestea s-au petrecut după cum a prevăzut Samarin. 

În 1885, într-un document oficial emis de guvernul rus? se 
spunea că Biserica orientală a renunţat la puterea ei şi a depus-o 
în mîinile țarului. Puţini au fost cei care au remarcat acest lucru. 
Samarin murise de cîţiva ani. Aksakov nu mai avea de trăit decît 
citeva luni ; cu toate acestea, a publicat în ziarul său (Rusi) pro- 
testul unui scriitor laic ce nu făcea parte, de altfel, din gruparea 





1. Discipol înfocat al lui Komiakov, neavînd calităţile strălucite ale acestuia, 
dar fiindu-i superior prin ştiinţă şi simţ critic, Youri (George) Feodorovici 
Samarin (mort în 1876) a fost util Rusiei, luînd parte activă la eliberarea 
iobagilor în 1861. În plus, inteligenţa sa cultivată şi talentul său remarcabil au 
rămas (cum se întîmplă adesea în Rusia) sterile. N-a lăsat opere semnificative, 

iar s-a remarcat ca scriitor, mai ales în polemici preconcepute împotriva israeli- 
ilor și a germanilor din provinciile bahice. Scrisoarea citată a fost adresată unei 
amne ruse (A.O. Smirnov) şi datată 10/22 decembrie 1871. 
2. Reglementările examenelor de Stat la facultatea de Drept. 

slavofilă. Acest protest unic, nefiind autorizat, nici susţinut de 
vreun reprezentant al Bisericii, nu făcea decît să arate şi mai bine, 
prin singularitatea lui, starea deplorabilă a religiei în Rusial. De 
fapt, manifestul cezaro-papist al birocraţilor petersburghezi nu era 
decît mărturia formală a unui fapt împlinit. N-avem cum nega 
faptul că Biserica orientală nu s-a dezis de puterea ei în favoarea 
puterii pămîntene ; ne întrebăm numai dacă avea dreptul s-o facă 
şi dacă, după ce-a făcut-o, mai putea fi reprezentarea Celui căruia 
i-a fost dată toată puterea în cer şi pe pămînt. Degeaba scotocim 
prin textele evanghelice referitoare la puterile veşnice pe care lisus 
Hristos le-a lăsat Bisericii Sale, nu vom găsi niciodată dreptul de 
a depune aceste puteri în miinile unei puteri temporale. Puterea 
care-ar avea pretenţia că poate înlocui Biserica în misiunea ei 
pămînteană ar trebui măcar să fi primit aceleaşi promisiuni de 
stabilitate. 

Nu credem că ierarhii noştri au renunțat voluntar şi deliberat 
la puterea ecleziastică. Dar dacă Biserica orientală a pierdut, în 
urma evenimentelor, ceea ce îi aparţinea de drept divin, e evident 
că ispitele satanice au trecut pe primul plan şi, deci, nu mai e 
Biserica putemică întemeiată de Hristos. 

Dar nici nu vrem să facem guvernul laic răspunzător de situaţia 
anormală a Bisericii în raport cu Statul, care a avut dreptate să-şi 
menţină independenţa şi supremaţia cu privire la o putere spiri- 
tuală ce nu reprezenta decit o Biserică specifică şi națională, 
separată de marea comunitate creştină. Dacă susţinem că Statul 
trebuie să se supună Bisericii, nu putem înțelege prin asta decît 
Biserica stabilită de Dumnezeu, una singură, indivizibilă şi univer- 
sală. 

Conducerea unei Biserici naționale separate nu e decît o insti- 
tuţie istorică şi pur lumească. Dar şeful Statului e reprezentantul | 
legitim al naţiunii ca atare, iar clerul ce vrea să fie cu orice preţ 
naţional trebuie, vrînd-nevrînd, să recunoască suveranitatea abso- ' 
lută a conducerii laice. În sfera existenţei naţionale nu trebuie să | 





1. Notă pentru cititorii ruşi. N-am semnat articolul respectiv („Filozofia 
Statului în programele Universităţii”, Rusi, sept., 1885) deoarece am fost de 
părere că exprima seniimentul gencral al societăţii rusești. A fost o iluzie, acum 
pot să-mi rcvendic dreptul exclusiv la această vox clomontis in deserto. În rest, 
nu trebuie să se uite că în afara celor ce formcază societatea, în Rusia există 
douăsprezece pînă la cincisprezece milioane de disidenţi care n-au aşteptat anul | 
1885 ca să protesteze împotriva cezaro-papismului moscovit şi petersburghez. 

existe în sine decît un singur centru, şeful Statului. În comparaţie 
cu Statul, episcopatul unei Biserici distincte nu poate avea preten- 
ție la suveranitatea puterii apostolice decît raportînd cu adevărat 
națiunea la Împărăţia universală sau internaţională a lui Hristos. 
O Biserică naţională, dacă nu vrea să se supună absolutismului 
Statului, adică să înceteze de a mai fi Biserică pentru ca să devină 
un departament al administraţiei civile, trebuie în mod necesar 
să-şi găsească un sprijin real în afara Statului şi a naţiunii, să fie 
legată de aceasta prin legături naturale şi istorice ; ea trebuie, în 
acelaşi timp, să aparţină — în calitatea ei de Biserică — unui cerc 
social mai vast, cu un centru independent şi o organizare univer- 
sală, în cadrul căreia Biserica locală să nu fie decît un organ 
particular. 

Ca să reziste absolutismului posesiv al Statului, conducătorii 
Bisericii ruse nu puteau să-şi găsească un sprijin în metropola lor 
religioasă, ce nu era decît o Biserică naţională de mult timp supusă 
puterii laice. Nu libertatea ecleziastică, ci cezaro-papismul ne-a 
venit din Bizanţ, unde acest principiu anticreştin s-a dezvoltat fără 
îngrădiri din secolul al IX-lea. Indepărtînd sprijinul solid pe care-l 
avusese în centrul independent al Bisericii universale, ierarhii 
greci s-au văzut complet abandonaţi Statului şi autocratului acestu- 
ia. Inainte de schismă, de fiecare dată cînd împărații greci se 
amestecau în domeniul spiritual ameninţind libertatea Bisericii, 
reprezentanţii acesteia — fie Sfintul loan Hrisostomul, fie Sfintul 
Flavian, fie Sfintul Maxim Mărturisitorul, fie Sfintul Teodor 
Studitul, fie patriarhul Sfîntul Ignaţiu — apelau la centrul interna- 
țional al creştinătăţii, recurgeau la arbitrajul Suveranului Pontif; 
dacă erau înfrînţi — victime ale forţei brutale, cauza lor, cauza 
adevărului, a dreptăţii şi libertăţii, nu întîrzia să-şi găsească la 
Roma un sprijin solid, care-i asigura triumful definitiv. Pe atunci, 
Biserica greacă era parte vie a Bisericii universale, strîns legată 
prin centrul comun al unităţii — Scaunul apostolic al Sfintului 
Petru. Aceste raporturi de dependenţă salvatoare faţă de un urmaş 
al sfinţilor apostoli, faţă de un pontif al Domnului, aceste raporturi 
Pur spirituale, legitime şi pline de demnitate, au fost înlocuite prin 
Supunerea profană, ilegală şi umilitoare în faţa puterii unor simpli 
laici şi necredincioşi. 

Nu e vorba aici de un accident istoric, ci de logica lucrurilor, 
ce smulge cu orice preț oricărei Biserici cu adevărat naţionale 

independenţa şi demnitatea ei, punînd-o sub jugul mai mult sau 
mai puţin apăsător, dar pururea dezonorant, al puterii temporale. 

În orice ţară redusă la o Biserică naţională, guvernul laic (fie 
el autocrat sau constituţional) se bucură de plenitudinea absolută 
a oricărei autorităţi, iar instituţia ecleziastică nu figurează decît ca 
un minister special care depinde de administraţia generală a 
Statului. Statul naţional e aici un organism real şi complet, exis- 
tînd prin sine şi pentru sine, iar Biserica nu e decit o parte sau, mai 
bine spus, o anumită latură a acestui organism social, al oricărei 
politici care nu există pentru sine decit în abstract. 

Această servitute a Bisericii e incompatibilă cu demnitatea sa 
spirituală, cu originea sa divină, cu misiunea sa universală. Pe de 
altă parte, judecata logică demonstrează, iar istoria confirmă că 
îndelungata coexistenţă a două puteri şi guvernări la fel de inde- 
pendente şi suverane, limitate la acelaşi domeniu teritorial, în 
limitele unui singur Stat naţional, e absolut imposibilă. O aseme- 
nea dihotomie atrage în mod necesar antagonismul, ce nu poate 
duce decît la victoria completă a guvernării laice, căci aceasta 
reprezintă în mod real națiunea, în timp ce Biserica, prin însăşi 
natura ei, nu e o instituţie naţională şi nu poate deveni o astfel de 
instituție decît dacă îşi pierde adevărata rațiune de-a exista. 

Ni se spune că împăratul Rusiei e (iul Bisericii. Aşa ar trebui, 
în calitatea sa de conducător al unui Stat creştin. Dar ca să fie ade- 
vărat, ar trebui ca Biserica să exercite autoritate asupra lui, ar 
trebui ca ea să aibă o putere independentă şi superioară celei a Sta- 
tului. Cu toată voinţa lui, monarhul laic n-ar şti să fie cu adevărat 
[iul Bisericii al cărui conducător este şi pe care o guvernează prin 
slujitorii săi. 

Lipsită de orice punct de sprijin, de un centru de unitate în 
afara Statului naţional, Biserica din Rusia a sfirşit în chip necesar 
prin a fi aservită puterii laice ; putere care, neavînd pe nimeni 
deasupra ei, nemaiexistînd persoana de la care să poată primi 
confirmări religioase sau împuterniciri parţiale din partea autori- 
tăţii lui Hristos, s-a transformat în absolutism anlticreştin. 

Dacă Statul naţional se afirmă ca un organism social complet, 
fiind suficient sieşi, nu mai poate aparţine ca membru deplin insti- 
tuţiei universale a lui Hristos. În afara ei, nu mai e Stat creştin, nu 
face decît să reînnoiască cezarismul antic abolit de creştinism. 

Dumnezeu s-a făcut om în persoana lui Mesia evreu în momen- 

tul cînd omul se credea zeu în persoana Cezarului roman. lisus 
Hristos nu s-a ridicat împotriva lui Cezar şi nu i-a rivnit puterea ; 
a spus doar adevărul despre el : Cezar nu era Dumnezeu şi puterea 
lui era în afara împărăției lui Dumnezeu. A da Cezarului ce-i al 
lui, iar lui Dumnezeu restul, se numeşte astăzi separarea Bisericii 
de Stat, separare necesară atît timp cît Cezarul e păgîn şi imposi- 
.. bilă de îndată ce devine creştin. Un creştin, fie el rege sau împărat, 
nu poate rămîne în afara Împărăției lui Dumnezeu, iar puterea sa 
nu poate să fie opusă aceleia a Domnului. Porunca supremă : 
„Daţi-i lui Dumnezeu ce-i al lui Dumnezeu” e valabilă şi pentru 
Cezar, dacă vrea să fie creştin. Şi el trebuie să-i dea lui Dumnezeu 
ce e al Lui, adică, înainte de toate, puterea suverană şi absolută pe 
pămînt ; căci pentru a înțelege bine cuvintele despre Cezar, spuse 
de Domnul duşmanilor săi, înaintea pălimirilor sale, trebuie să le 
completăm cu altele, mai solemne, rostite după Învierea sa. Le-a 
spus discipolilor, reprezentanţilor Bisericii Sale : „Mi s-a dat 
întreaga putere în cer şi pe pămînt” (Ev. după Matei, XXVIII,18). 
Iată un pasaj categoric şi decisiv, care nu poate [i interpretat în 
două feluri. Cei care cred într-adevăr în cuvintele lui Hristos nu 
vor admite niciodată un Stat despărțit de Împărăţia lui Dumnezeu, 
o putere vremelnică independentă şi suverană. Nu există decit o 
singură putere pe pămînt şi aceasta nu e a lui Cezar, ci a lui lisus 
Hristos. Dacă prin vorbele „Daţi-i lui Dumnezeu ce e al Lui” i s-a 
luat Cezarului divinitatea sa, tot prin ele i s-a luat şi autocrația. 
Dacă vrea să domnească pe pămînt, nu mai poate cu de la sine 
putere, ci trebuie să aibă împuternicirea Celui căruia i s-a dat în- 
treaga putere pe pămînt. Dar cum să obțină această împuternicire ? 

Dezvăluind omenirii Împărăţia lui Dumnezeu care nu e din lu- 
mea asta, lisus Hristos le-a dat tuturor mijloacele necesare ca să o 
înfăptuiască pe pămînt. Vestind în rugăciunea sa pontificală unita- 
tea desăvîrşită a tuturor drept sfîrşitul operei sale, Dumnezeu a vrut 
să confere acestei opere o bază reală şi organică, întemeind Biseri- 
ca Sa vizibilă şi punînd în fruntea ei, ca să-i salveze unitatea, un 
conducător unic în persoana Sfîntului Petru. Dacă în Evanghelii 
se vorbeşte de o împuternicire, atunci aceasta trebuie să fie. Nici o 
putere vremelnică n-a primit de la lisus Hristos vreo confirmare 
sau făgăduială anume. lisus Hristos n-a întemeiat decît Biserica 
bazată pe puterea monarhică a lui Petru : „Tu eşti Petru şi pe 
această piatră voi zidi Biserica Mea.” 

Statul creştin trebuie deci să depindă de Biserica întemeiată de 
Hristos, iar Biserica, de conducătorul pe care i l-a atribuit Hristos; 
În definitiv, prin Sfîntul Petru, Cezarul creştin trebuia să ia parte 
la regalitatea lui Hristos. El nu poate avea nici o putere fără 
ajutorul celui care a primit toate puterile, nu poate domni fără 
ajutorul celui ce deţine cheile Împărăției. Statul creştin trebuie să 
se supună Bisericii lui Hristos ; dar, pentru ca această supunere să 
nu fie fictivă, Biserica trebuie să fie independentă de Stat, trebuie 
să îşi aibă centrul de unitate în afara Statului şi deasupra lui ; 
trebuie să fie cu adevărat Biserică universală. 

În ultimul timp, în Rusia, s-a văzut că o Biserică naţională, 
lăsată de capul ei, devine în mod necesar un instrument pasiv şi 
inutil al Statului şi că independenţa ecleziastică nu poate fi asigu- 
rată decît printr-un centru internațional de putere spirituală. Dar, 
admiţînd necesitatea unui asemenea centru, s-a vrut crearea lui fără 
să se iasă din limitele creştinătăţii orientale. Această investire 
viitoare a unui cvasi-papă oriental e ultima revendicare anti- 
catolică ce ne rămîne s-o cercetăm. 


CAPITOLUL X 


INTENȚIA UNEI CVASI-PAPALITĂȚI LA 
CONSTANTINOPOL ŞI LA IERUSALIM 


Dorinţa preconcepută de a situadotuşi centrul Bisericii univer- 
sale în Orient e deja o dovadă de amor propriu local şi de ură de 
rasă, mai degrabă în stare să fragmenteze decît să instaureze 
unitatea creştină. Fără a aduce prejudicii, n-ar fi oare mai bine să 
căutăm centrul universal acolo unde se află ? Şi dacă nu e nicăieri, 
nu e oare pueril să vrei să-l inventezi ? 

Odată acceptată necesitatea unui astfel de centru în viaţa nor- 
mală a Bisericii, trebuie de asemenea să recunoaştem că Stăpînul 
Divin, adică Întemeietorul Bisericii, a prevăzut această necesitate 
şi n-a lăsat baza operei sale pe seama hazardului evenimentelor şi 
a arbitrariului uman. Dacă, cedind evidenţei, sintem de acord că 
Biserica nu poate fi liberă şi activă fără un centru de unitate 
internaţional, trebuie să recunoaştem că Orientul creştin, lipsit mii 
de ani de acest organism esenţial, nu poate forma de unul singur 
Biserica universală care a fost nevoită o perioadă destul de înde- 
lungată să-şi manifeste în altă parte unitatea. Ideea de a exista în 
Orient o guvernare centrală pentru Biserica universală sau de a se 
recunoaşte un anti-papă oriental, faptul că această idee hibridă nu 
e serioasă şi practică, reiese din neputinţa adepților ei de a se pune 
de acord asupra următoarei chestiuni, fie ea cu titlu de proiect 
teoretic sau de pium desiderium : căruia din demnitarii ecleziaşti 
din Orient să-i revină această misiune problematică ? Candidatul 
unora e „patriarhul ecumenic” de la Constantinopol ; alţii ar pre- 
fera scaunul din Ierusalim, „mama tuturor Bisericilor”. Dacă ne 
Propunem aici în cîteva cuvinte să stabilim adevărul în cazul 
acestor triste utopii, nu e din cauza importanței lor intrinseci, ci 
numai din consideraţie pentru cîţiva scriitori respectabili care, în 
disperare de cauză, au vrut să opună aceste ficțiuni ideii adevăratei 
comuniuni a Bisericilor. 

Dacă centrul de unitate nu există prin drept divin, trebuie ca 
Biserica de astăzi (considerată totuşi un organism complet), după 
optsprezece secole, să-şi creeze chiar ea baza existenței sale. E ca 
şi cum ai cere unui corp omenesc, gata făcut, dar fără creier, să-şi 
fabrice acest organ central. De vreme ce absurditatea generală a te- 
oriei n-a violentat spiritul adversarilor noştri, e cazul să intrăm în 
amănuntele intenţiilor lor. 

Atribuind unuia din preoţi întîietatea jurisdicției, Biserica poate 
să-şi justifice alegerea fie după fapte ale istoriei religioase consa- 
crate de tradiţia ecleziastică, fie după considerente de ordin pur 
politic. Ca să dea aparenţa unei confirmări religioase pretențiilor 
naţionale, grecii bizantini au afirmat că Biserica lor a fost înteme- 
iată de apostolul Sfintul Andrei pe care l-au numit Protoclerul (pri- 
mul numit). Legătura legendară dintre Constantinopol şi acest 
apostol, chiar dacă ar fi fost mai trainică!, nu poate conferi oraşu- 
lui imperial nici o prerogativă ecleziastică, de vreme ce nici Sfinta 
Scriptură, nici tradiţia Bisericii nu atribuie Sfîntului Andrei vreo 
întiietate în corpul apostolic. Deci apostolul nu putea să transmită 
Bisericii sale un privilegiu pe care nici măcar el nu-l deţinea. In 
451, la conciliul ecumenic din Calcedonia, vrind să atribuie scau- 
nului din Constantinopol întîietate în Orient şi locul doi în Biserica 
universală după episcopul „vechii Rome”, episcopii greci s-au ferit 
să-l invoce pe Sfintul Andrei, susţinîndu-şi intenţia numai pe 
demnitatea politică a oraşului imperial (6oo1Ăevod6a nodc). A- 
cest argument, în fond singurul în favoarea pretențiilor bizantine, 
nu poate fi o justificare nici pentru trecut, nici pentru viitor?. Dacă 
întîietatea ecleziastică depinde de avantajul unui basilevousa polis, 
atunci, vechea Romă — nemaideţinînd acest avantaj — ar fi trebuit 
să piardă în cadrul Bisericii primul loc pe care nimeni, totuşi, n-a 
îndrăznit să i-l conteste. Dar episcopii greci continuau să-şi adre- 
seze rugile lor pline de umilinţă tocmai papei pentru a binevoi să 
confirme întîietatea relativă şi parțială a patriarhului bizantin. — Iar 
în privinţa chestiunii din zilele noastre, dacă întîietatea trebuie s-o 
aibă acela dintre patriarhi supus împăratului ortodox, cum se face 


1. Privilegiul de a fi fost consfințit de martirajul Sfintului Andrei şi de a intra 
în posesia moaştelor acestuia i-a revenit oraşului Patras. 

2. Q să ne mai ocupăm de această primă mare manifestare a cezaro-papis- 
mului bizanlin care n-are nimic comun cu autoritatea infailibilă a decretelor 
dogmatice formulate de conciliu. 

că astăzi nu există împărat ortodox la Constantinopol, nici patriarh 
la Sankt-Petersburg ? Dar să presupunem că am rezolvat această 
dificultate, iar Constantinopolul a redevenit principalul oraş al 
lumii ortodoxe, reşedinţa unui împărat din Orient, rus, grec sau 
greco-rus — n-ar fi pentru Biserică decît o întoarcere la cezaro-pa- 
pismul din Imperiul de Apus. Ştim că aparenta întiietate a patri- 
arhului imperial a constituit moartea libertăţii şi a autorităţii ecle- 
ziastice în Orient. Cei care, pentru a evita cezaro-papismul la 
Sankt-Petersburg, ar vrea să-l transfere la Constantinopol, nu fac 
decît să se arunce în apă ca să se ferească de ploaie. 

Jerusalim, centrul sacru al teocraţiei naţionale a Vechiului 
Testament, n-are nici un drept la supremație în Biserica universală 
a lui Hristos. Primul episcop din Ierusalim e numit, potrivit tradi- 
tiei, Sfîntul Jaques. Or, Sfîntul Jaques, ca şi Sfîntul Andrei, n-are 
nici o întiietate în Biserica apostolică şi nu poate transmite scaunu- 
lui nici un drept deosebit. Dealtfel, multă vreme, nici n-a avut 
succesor. La venirea legiunilor lui Vespasian, creştinii au părăsit 
cetatea condamnată care, în secolul următor, şi-a pierdut pînă şi 
numele. În timpul restauraţiei făcute de Constantin, scaunul Sfîn- 
tului Jaques era subordonat arhiepiscopului mitropolit al Cezareei 
în Palestina (cum a fost episcopul Bizanțului în faţa mitropolitului 
Heracleei din Tracia, pînă în 381). Chiar şi după aceea, Ierusalimul 
n-a fost multă vreme decît un patriarhat onorific şi, după ce-a 
căpătat jurisdicție independentă, n-a ocupat decît ultimul loc în 
ordinul scaunelor patriarhale. Astăzi, „mama tuturor Bisericilor” 
e redus la o clică în slujba filetismului fanariot ce urmează o 
politică exclusiv naţională. Pentru a face din Ierusalim centrul 
ierarhic al Bisericii universale, ar trebui să fie destituită confreria 
panelenistă şi să [ie instaurată ex nihilo o nouă ordine a lucrurilor. 
Dar dacă o asemenea situaţie era în general posibilă, n-ar putea fi 
înfăptuită decît de Rusia, cu preţul unei rupturi definitive cu grecii. 
Dar atunci la ce s-ar reduce oare această Biserică universală pentru 
care Rusia trebuie să-şi creeze din toate elementele o putere cen- 
trală şi independentă ? Nu va mai fi nici o Biserică greco-rusă ; iar 
noul patriarh al Ierusalimului nu va fi în fond decît patriarhul 
tuturor Rusiilor. Nu bulgarii sau sîrbii vor fi aceia ce vor susține 
independenţa ecleziastică ; iată-ne întorcîndu-ne la o Biserică 
naţională al cărui conducător ierarhic nu poate fi decît un supus şi 
un Slujitor al Statului. 


92 VLADIMIR SOLOVIOV 





Imposibilitatea evidentă de a găsi sau crea în Orient un centru 
de unitate pentru Biserica universală.ne impune datoria să-l cău- 
tăm în altă parte. Înainte de toate, trebuie să ştim cine sîntem în 
realitate — o parte organică din marele organism creştin — şi să ne 
afirmăm solidaritatea intimă cu frații noştri diñ Occident acolo 
unde există centrul care nouă ne lipseşte. Acest act moral, de 
dreptate şi caritate, ar fi prin el însuşi un imens progres pentru noi 
şi condiția necesară a oricărui progres ulterior. 


CARTEA A DOUA 


MONARHIA ECLEZIASTICĂ ÎNTEMEIATĂ 
DE IISUS HRISTOS 





„Unul dintre cei doi care auziseră de la loan şi veniseră după 
lisus era Andrei, fratele lui Simon Petru. Acesta a găsit întîi pe 
Simon, fratele său, şi i-a zis : Am aflat pe Mesia (care se tilcuieşte 
Hristos). Şi l-a adus la lisus. Jisus, privind la el, i-a zis : Tu eşti 
Simon, fiul lui Iona ; tu te vei numi Chifa (ce se tîlcuieşte Petru).” 
(Ev. după Ioan, 1, 40-42) 

Am văzut că Biserica greco-rusă aspiră la patronajul Sfintului 
Andrei. Preafericitul apostol, plin de bunăvoință pentru fratele său, 
îl prezintă Domnului auzind de la acesta primele cuvinte despre 
viitoarea destinaţie a lui Simon de a fi piatra Bisericii. Nu se 
întrevede în Evanghelii, nici în faptele apostolilor că Sfîntul 
Andrei să fi avut vreun sentiment de înverşunare împotriva 
Sfîntului Petru sau vreun motiv de dispută în privinţa întiietății. 
Incercînd să justificăm intenţia Rusiei de a fi Biserica Sfintului 
Andrei, încercăm să-i imităm exemplul şi să ne pătrundem de 
acelaşi spirit de bunăvoință şi solidaritate religioasă faţă de marea 
Biserică legată mai ales de Sfintul Petru. Acest spirit, ocrotindu-ne 
de egoismul local şi naţional — izvor al atîtor greşeli — ne va da 
posibilitatea să supunem dogma pietrei bisericeşti, însăşi esenței 
adevărului divino-uman, ca să aflăm argumentele eterne ale acestei 
dogme. 


CAPITOLUL i 
PIATRA BISERICII 


Ar dura prea mult să cercetăm aici sau numai să enumerăm 
toate doctrinele şi toate teoriile cu privire la Biserică şi la formarea 
ei. Dar dacă, în această problemă fundamentală a religiei pozitive, 
vrem să aflăm adevărul pur şi simplu, sîntem frapaţi de uşurinţa 
providenţială în legătură cu acest lucru. Toţi creştinii au căzut de 
acord asupra următorului aspect : Biserica fiind întemeiată de 
Hristos, atunci trebuie să vedem cum şi în ce condiţii a fost consti- 
tuită. Or, nu există decît un singur text evanghelic în care se 
pomeneşte direct, explicit şi concret despre instituţia bisericească. 
Acest text constitutiv devine din ce în ce mai clar, pe măsură 'ce 
Biserica îşi dezvoltă, mărind numărul lor, formele organizării ei ; 
astăzi, adversarii adevărului nu au găsit altceva mai bun decît 
ciuntirea cuvintelor creatoare ale lui Hristos pentru a le adapta 
punctului lor de vedere confesional.! 

„Şi venind lisus în părţile Cezareei lui Filip, a întrebat pe 
ucenicii Săi, zicînd : Cine zic oamenii că sînt Eu, Fiul Omului ? — 
Iar ei au răspuns : unii, loan Botezătorul ; alţii, Ilie ; alţii, Ieremia 
sau unul din prooroci. — Şi le-a zis : Dar voi cine ziceţi că sînt ? — 
Răspunzînd, Simon Pctru a spus : Tu ești Hristos, Fiul lui Dumnezeu 
Celui viu. — lar lisus, răspunzind, i-a zis : Fericit eşti, Simone, fiul 
lui Iona, că nu trup şi sînge ţi-au descoperit ție aceasta, ci Tatăl 
Meu, Cel din ceruri. — Şi Eu îţi zic ţie, că tu eşti Petru şi pe această 
piatră voi zidi Biserica Mea şi porţile iadului nu o vor birui. Și îţi 
voi da cheile împărăției cerurilor şi orice vei lega pe pămînt va fi 
legat şi în ceruri şi orice vei dezlega pe pămînt va fi dezlegat şi în 
ceruri.” (Evanghelia după Matei, XVI, 13-19.) 

Unirea divinului cu umanul, care e scopul creaţiei, s-a împlinit 
la nivel individual (hipostatic) în persoana unică a lui lisus Hristos, 


___1. Textul cu pricina e ciuntit pînă şi în Catehismul ortodox al Monseniorului 
Filaret al Moscovei. 

„Dumnezeu desăvirşit şi Om desăvirşii, unind cele două naturi în 
chip desăvârșit fără să se amestece şi fără să se despartă”? De acum 
încolo, opera istorică a lui Dumnezeu intră într-o nouă fază. Nu 
mai e vorba de o unitate fizică şi individuală, ci de una morală şi 
socială. Omul-Dumnezeu vrea să unească, în chip desăvîrşit, 
seminţia umană scufundată în păcat şi greşeli. Cum o să procede- 
ze ? O să se adreseze fiecărui suflet omenesc în parte ? O să se limi- 
teze la o legătură pur interioară şi subiectivă ? El spune că nu: 
Oixo5ouil oc mhv exximolav How — Woi zidi Biserica Mea. Ni se 
anunţă o operă reală şi obiectivă. Dar oare va supune El această 
operă tuturor discordiilor naturale ale seminţiei omeneşti ? Oare se 
va uni El cu naţii distincte, dăruindu-le Biserici naţionale indepen- 
dente ? Nu, de vreme ce cuvintele sale nu sînt : Voi zidi Bisericile 
Mele, ci Biserica Mea — thv ExxĂMOLlOv pod. Omenirea unită cu 
Dumnezeu trebuie să formeze un singur edificiu social şi să confere 
acestei unităţi o bază solidă. 

Adevărata unire se întemeiază pe acţiunea reciprocă a celor ce 
se unesc. Manifestarea adevărului absolut revelat în Omul-Dumnezeu 
(sau Omul desăvirşit) trebuie să aibă din partea omenirii imperfec- 
te adeziunea definitivă care ne leagă de principiul divin. Dumnezeu 
întrupat nu vrea ca adevărul său să fie acceptat într-un fel pasiv şi 
servil ; în noua organizare, El cere să fie recunoscut de omenire 
printr-un act liber. În acelaşi timp, trebuie ca acest act liber să fie 
întru adevăr, să fie infailibil. Trebuie deci ca în sînul omenirii 
decăzute să se pună bazele unui punct fix şi solid pe care acţiunea 
edificatoare a lui Dumnezeu să se poată imediat sprijini, un punct 
în care spontaneitatea umană să coincidă cu Adevărul divin într-un 
act sintetic, cu precădere uman în formă şi cu desăvirşire divin în 
conținut. 

In edificarea lumii fizice şi individuale a lui Hristos, actul 
atotputerniciei divine nu cerea în eficacitatea lui decît o adeziune 
În cel mai înalt grad pasivă şi receptivă a naturii feminine în 
persoana Fecioarei Maria ; edificarea umanității sociale sau colec- 
tive a lui Hristos, a corpului său universal (Biserica) pretinde mai 
puțin dar în acelaşi timp mai mult decît asta. Mai puţin — pentru 
că baza umană a Bisericii n-are nevoie să fie reprezentată printr-o 
persoană cu desăvîrşire curată şi neprihănită, căci nu e vorba să 





2. Formula papei Leon cel Mare şi a conciliului din Calcedonia. 

fie stabilit un raport substanţial şi individual sau unirea hipostatică 
şi completă dintre două naturi, ci numai o contopire actuală şi 
morală. Dar dacă această nouă legătură (dintre Hristos şi Biserică) 
e mai puţin profundă şi e mai puţin intimă decît cealaltă (dintre 
Cuvîntul divin şi natura omenească în ființa Fecioarei Maria), din 
punct de vedere omenesc, e mai concretă şi mai cuprinzătoare. Mai 
concretă deoarece pentru această nouă unire întru Spirit şi Adevăr 
e nevoie de o voinţă virilă care să fie înaintea revelaţiei şi de o 
inteligenţă virilă care să dea o formă anume adevărului acceptat. 
Această nouă legătură e mai cuprinzătoare pentru că, punînd 
bazele constitutive ale unei fiinţe colective, nu se poate limita 
numai la un raport personal, ci trebuie să dăinuie ca o funcţie 
socială permanentă. 

Trebuie deci găsit în cadrul omenirii acel punct de coeziune 
activă între divin şi uman pentru a pune bazele sau piatra funda- 
mentală a Bisericii creştine. În preştiinţa sa supranaturală, lisus se 
referise dinainte la această piatră. Ca să ne dovedească faptul că 
alegerea Sa e cu totul lipsită de hazard, încearcă să caute în altă 
parte corelativul uman al adevărului revelat. Mai întîi se adresează 
sufragiului universal, vrea să vadă dacă nu poate fi recunoscut, 
acceptat de opinia mulțimii, de vocea poporului, quem dicunt 
homines esse Filium Hominis — Cine zic oamenii că sînt eu ? — 
Adevărul e unul singur şi acelaşi, în timp ce părerile oamenilor sînt 
numeroase şi contradictorii. Vocea poporului ce s-a spus că e vocea 
lui Dumnezeu n-a răspuns decît greşit, la întîmplare, la întrebarea 
Omului-Dumnezeu. Între Adevăr şi greşeală nu există uniune 
posibilă ; omenirea nu poate fi legată de Dumnezeu prin sufragiul 
universal ; Biserica lui Hristos nu se poate întemeia pe democraţie. 

Deoarece afirmarea omenească a adevărului divin nu se poate 
realiza prin sufragiul universal, lisus Hristos se adresează aleşilor 
săi, apostolilor, acestui conciliu ecumenic primordial : Vos autem 
quem me esse dicitis — voi cine spuneţi că sînt ? Insă apostolii pre- 
feră să tacă. Dar adineauri, cînd a fost vorba să se refere la opinii- 
le oamenilor, au vorbit toţi în acelaşi timp ; de ce oare, cînd e vorba 
de afirmarea adevărului divin, îl lasă doar pe unul singur să vor- 
bească ? Poate că nu sînt de acord între ei. Poate că Filip nu-şi dă 
prea bine seama de legătura esenţială dintre lisus şi Tatăl din ce- 
ruri, poate că Toma se îndoiește de puterea mesianică a stăpînului 
său. În ultimul capitol din Evanghelia după Matei se spune că pînă 

şi pe muntele Galileei unde au. fost chemaţi de lisus ce-a înviat, 
apostolii nu s-au dovedit unanimi şi constanţi în credinţa lor : 
quidam autem dubitaverunt!. (Evanghelia după Matei, KXVIII,17.) 

Pentru a recunoaşte în unanimitate adevărul pur şi simplu în 
cadrul unui conciliu, trebuie ca toți să se pună de acord. Actul hotă- 
ritor trebuie să fie absolut individual, actul unei singure persoane. 
Nici mulţimea credincioşilor, nici conciliul apostolic, ci Simon fiul 
lui Iona i-a răspuns lui lisus. Respondens Simon Petrus dixit : Tu 
es Filius Dei vivi?. El vorbeşte în numele apostolilor, dar fără să-i 
consulte pe aceştia, fără să aştepte consimţămîntul lor. Cînd apos- 
tolii s-au referit la părerile mulţimii ce-l urma pe lisus, ei n-au 
făcut altceva decît să repete greşelile.; dacă Simon n-ar fi vrut să 
exprime decît părerile apostolilor, poate că n-ar fi spus adevărul 
pur şi simplu. Dar a ascultat de impulsul spiritului său, de vocea 
propriei conştiinţe ; iar lisus, aprobîndu-l solemn, declară că acest 
îndemn, oricît de individual ar fi, venea de la Tatăl din ceruri, 
adică era un act deopotrivă uman şi divin, o adevărată contopire 
între Fiinţa absolută şi omul relativ. 

Punctul solid, roca sau piatra pe care să se sprijine operaţiunea 
divino-umană a fost găsit. Un singur om care, cu ajutorul lui 
Dumnezeu, are în grijă lumea toată, iată baza constitutivă a Biseri- 
cii universale, care e statornicită nu în imposibila unanimitate a 
tuturor credincioşilor, nici în acordul veşnic îndoielnic al unui 
conciliu, ci în unitatea reală şi concretă a prinţului apostolilor. De 
fiecare dată cînd se pune problema adevărului în faţa lumii creşti- 
ne, soluția ultimă şi definitivă nu va veni nici din direcţia sufra- 
giului universal, nici din adunarea aleşilor. Părerile arbitrare ale 
oamenilor nu vor naşte decît erezii ; iar ierarhia descentralizată şi 
lăsată pe seama puterii laice se va abţine să se manifeste sau o să 
se manifeste prin conciliu precum furtul de la Efes. Doar unită cu 
piatra pe care a fost întemeiată, Biserica va putea ţine concilii ade- 
Vărate şi, prin formule reale, va stabili adevărul. Nu'e doar o păre- 
re, ci un fapt istoric, atît de impunător încît în epocile glorioase a 
fost atestat chiar de episcopatul oriental, înverşunat că se număra 
Printre urmaşii Sfintului Petru. Nu numai tratatul dogmatic al 
papei Leon cel Mare a fost recunoscut drept opera lui Petru de către 





l. Însă ei s-au îndoit. 
2. Răspunzînd, Simon Petru a spus : «Tu eşti Fiul lui Dumnezeu Celui Viu.» 

Părinţii greci la cel de-al patrulea conciliu ecumenic, dar tot lui 
Petru i-a fost adresată scrisoarea papei Agathon (departe de a avea 
aceeaşi autoritate ca Leon), la cel de-al şaselea conciliu : „Condu- 
cătorul şi prinţul apostolilor, spuneau Părinţi (e vorba de scrisoare), 
şi Petru vorbeşte prin Agathon (Kot utiav Epduvero, xal ôt 
Ayaðövoç 6 Ilerpoc tpbtvyro)”.! 

Dacă este altcumva, dacă în manifestarea activă a adevărului, 
Biserica universală se poate lipsi de Petru, să ni se explice atunci 
tăcerea ciudată a episcopatului oriental — ce acceptă totuşi succe- 
siunea apostolică — după ce s-a separat de scaunul Sfîntului Petru. 
Să fie oare un simplu accident ? Dar e unul ce durează de mai bine 
de o mie de ani ! Anticatolicilor, care nu vor să recunoască faptul 
că exclusivismul lor îi ţine departe de viaţa universală bisericească, 
nu le facem decît o singură propunere : să se reunească, fără ajuto- 
rul urmaşului Sfintului Petru, într-un conciliu pe care să-l poată 
chiar ei recunoaşte drept ecumenic — numai atunci vom putea sp 
ne dacă au dreptate. 

Atunci cînd Petru nu vorbeşte, se fac auzite părerile iei bor 
iar apostolii tac. lisus Hristos n-a fost de acord nici cu sentimentele 
vagi şi contradictorii ale mulţimii, nici cu tăcerea aleşilor ; a 
confirmat doar spusele ferme, decisive şi autoritare ale lui Simon, 
fiul lui Iona. Nu e evident că aceste cuvinte ce l-au satisfăcut pe 
Dumnezeu n-aveau nevoie de nici o confirmare a oamenilor, că-şi 
ajungeau lor înseși ? etiam sine consensu Ecclesiae. Nu printr-o 
deliberare colectivă, ci cu ajutorul imediat al Tatălui din ceruri 
(cum a dovedit-o însuşi lisus Hristos), Petru a formulat dogma fun- 
damentală a religiei noastre ; cuvintele sale au determinat credința 
creştinilor prin forţa lor şi nu prin consimţămîntul altora — ex sese, 
non autem ex consensu Ecclesiae. 

Incertitudinilor de opinie, cuvintele lui Petru le opun fermitatea 
şi unitatea adevăratei credinţe ; îngustimii sentimentelor naţionale 
cu privire la Mesia, relatate de apostoli, ele le opun ideea mesianică 
în forma sa absolută şi universală. Ideea despre Mesia dezvoltată 
pe teritoriul conştiinţei naționale a lui Israel tinde să depăşească 
graniţele acestuia în viziunile proorocilor de după Exil. Cu greu 
sensul real al acestor viziuni pline de mister şi enigme a fost 


l: Collectio conciliorum (Mansi), t.XI, co].658. 
vaa 2. „Chiar fără consimțămîntul Bisericii” — formula ultimului conciliu de la 
atican. 

descifrat chiar de scriitori inspirați. Opinia publică a evreilor a 
rămas exclusiv naționalistă, aceştia neputînd vedea în Hristos decît 
un mare profet naţional (ca Ilie, Ieremia, loan Botezătorul) sau cel 
mult un dictator atotputernic, eliberator şi conducător al poporului 
ales, ca Moise sau David. Asta era opinia cea mai exaltată pe care 
poporul ce-l urma pe Iisus o avea despre El ; se ştie că pînă şi cei 
aleşi, pînă la sfîrşitul vieţii Lui pământeşti, au împărtăşit aceste 
sentimente populare. (Evanghelia după Luca, XXIV, 19-21). Doar 
în mărturisirea lui Petru, ideea mesianică e degajată de orice 
element naţionalist, îmbrăcînd pentru prima dată forma sa univer- 
sală definitivă. „Tu eşti Hristos, Fiul lui Dumnezeu celui viu.” Nu 
mai e vorba de un profet sau de un rege naţional ; Mesia nu e al 
doilea Moise sau al doilea David, de acum înainte, poartă numele 
Celui care, ca să [ie Dumnezeul lui Israel, e şi Dumnezeul tuturor 
naţiunilor. 

; Această mărturisire a lui Petru, ridicîndu-se deasupra naţiona- 
lismului evreu, a inaugurat Biserica universală a religiei creştine. 
Un motiv în plus ca Petru să [ie baza creştinătăţii, iar puterea ierar- 
hică suverană, care a păstrat întotdeauna caracterul universal sau 
internațional al Bisericii, să fie adevărata moştenitoare a lui Petru 
şi posesoarea tuturor privilegiilor pe care Hristos le-a acordat 
prinţului apostolilor. 

Le 

hi 

i . 

i. 

E 


CAPITOLUL îi 


ÎNTÎTETATEA SFÎNTULUI PETRU CA INSTITUȚIE; 
PERMANENTĂ. CELE TREI PIETRE ALE 


32 


CREȘTINĂTĂȚII aî 

3 

è 

Ki 

„lar eu, îți spun că tu eşti Petru” etc. h 


Dintre cele trei atribute care, potrivit textului constitutiv, Ñ 
aparţin prin drept divin prinţului apostolilor (l-vocaţia de a fi baza 
edificiului ecleziastic prin recunoaşterea infailibilităţii adevărului ; , 
2-posesia puterii cheilor ; 3-puterea de a lega şi a dezlega), numai 
cel din urmă este comun şi celorlalţi apostoli. Toţi ortodocşii! sîht ! 
de acord că puterea apostolică de a lega şi a dezlega n-a fost | 
atribuită celor doisprezece în calitate de persoane particulare sat 
cu titlu de privilegiu trecător, ci că reprezintă originea şi izvorul 
autentic al unui drept sacerdotal permanent ce a trecut de la 
apostoli la urmaşii acestora în ordine ierarhică — episcopii şi preoții 
Bisericii universale. Dacă aşa stau lucrurile,.nici primele două 
atribute conferite în mod solemn şi semnificativ, mai ales Sfîntului 
Petru, nu pot fi privilegii personale şi întîmplătoare?. Cu atît mai 
mult cu cît Domnu! dinadins a conferit celui dintii permanenţa şi 
stabilitatea Bisericii Sale în lupta împotriva forţelor răului. 

Dacă puterea de a lega şi a dezlega, acordată apostolilor, nu e 


o simplă metaforă, nici un atribut personal şi trecător, ci, dimpo- ! 


trivă, e sîmburele adevărat şi concret al unei instituţii universale 
şi veşnice referitoare la întreaga existenţă a Bisericii, cum ar putea 
avantajele speciale al Sfîntului Petru, afirmate în termeni expliciţi 
şi solemni, să fie nişte metafore fără urmări sau nişte privilegii 


1. Dintre ncortodocşi, toţi cei de bună credință, cum ar fi, de pildă, celebrul 
gînditor evreu Iosif Salvador în cartea sa despre Jisus Hristos şi opera sa. 

2. Această concluzie e acceptată în întregime de remarcabilul scriitor evreu 
pe care l-am pomenit mai sus. În primatul Sfintului Petru, el vede cheia de boltă 
a edificiului ecleziastic întemeiat de însuşi Hristos. 

rsonale şi trecătoare ? Nu trebuie să aparţină şi instituţiei funda- 
i mentale, veşnice, a cărei figură istorică a lui Simon fiul lui Fona 


de individualitatea lor efemeră, principiile şi tipurile veşnice ale 
operei Sale. Ceea ce a spus corpului apostolic privea ordinul sa- 
qerdotal, Biserica didactică în totalitatea ei. Cuvintele sublime 
adresate doar lui Petru îi confereau acestui unic apostol puterea 
suverană şi indivizibilă a Bisericii universale de-a lungul veşniciei 
şi.a dezvoltării ei viitoare. Şi dacă nu pe puterea comună a aposto- 
lilor a-vrut Hristos să sprijine instituţia formală a Bisericii şi 
garanția veşniciei acesteia (de vreme ce n-a spus corpului apos- 
tolic : pe voi îmi voi zidi Biserica), asta înseamnă că Domnul. n-a 
socotit ordinul episcopal şi sacerdotal (reprezentat de toţi apostolii) 
ca suficient în sine pentru a constitui baza solidă a Bisericii univer- 
sale în lupta sa'inevitabilă împotriva porţilor iadului. Punînd 
bazele Bisericii sale, Iisus s-a gîndit înainte de toate la lupta îm- 
potriva răului ; pentru a conferi operei sale acea unire dătătoare de 
forță, a pus înaintea ordinului ierarhic o instituţie unică şi centrală, 
absolut indivizibilă şi independentă, fiind — cu de la sine putere — 
în plenitudinea puterilor şi-a făgăduielilor : tu eşti Petru şi pe 
această piatră îmi voi zidi Biserica ; şi porțile iadului nu o vor 
birui. 

Toate judecăţile în favoarea puterii centrale şi suverane a 
Bisericii universale ar avea o valoare mediocră în ochii noştri dacă 
n-ar fi decît nişte judecăţi. Dar ţin de un fapt divino-umân ce se 
impune credinței creştine în ciuda tuturor interpretărilor eronate 
prin care s-a încercat ariularea lor. 

Datoria noastră nu e să înfățişăm necesitatea abstractă a unei 
instituţii căreia Hristos i-a conferit concreteţea prezentului. 

Cînd teologii orientali demonstrează necesitatea ordinului 
ierarhic în cadrul Bisericii în general, argumentele lor nu ne-ar 
convinge fără străvechiul fapt evanghelic : alegerea celor doispre- 
zece apostoli în vederea educării tuturor popoarelor pînă la sfîrşitul 
veacurilor, La fel, dacă vrem să dovedim necesitatea unui centru 
indivizibil în sînul ierarhiei, doar faptul alegerii speciale a lui 
Petru e un punct de sprijin uman pentru adevărul divin în lupta sa 
veşnică împotriva porţilor iadului, doar faptul acestei alegeri unice 
conferă o bază solidă tuturor judecăților noastre. - 

Dacă înţelegem prin Biserică unirea desăvirşită a umanităţii cu 
Dumnezeu, domnia absolută a iubirii şi a adevărului, nu putem 
recunoaşte în Biserică nici o putere şi nici o autoritate. Toţi mem- 
brii acestei Împărăţii Cereşti sînt preoți şi regi pe deplin egali între 
ei sub acest aspect, singurul centru de unitate fiind însuşi lisus 
Hristos. Dar nu în acest sens vorbim despre Biserică, pentru că nu 
în sensul acesta a vorbit Hristos despre ea. Biserica desăvirşită, 
Biserica triumfătoare, domnia gloriei, presupun forţa răului şi 
porţile iadului învinse odată pentru totdeauna ; tocmai pentru «a 
lupta împotriva porţilor iadului, Hristos a zidit Biserica Sa şi în 
acest scop i-a conferit un centru de unitate uman şi pămîntesc, deşi 
a fost tot timpul vegheată de Dumnezeu. 

Dacă nu vrem să cădem în extremele opuse ale unui materia- 
lism orb sau unui idealism neputincios, sîntem siliți să recunoaş- 
tem că nevoile realităţii şi exigenţele idealului se împacă amîndouă 
în ordinea stabilită de Dumnezeu. Pentru a reprezenta în sînul 
Bisericii principiul ideal al umanităţii şi al înțelegerii, ca tip 
original de guvernare sinodală, lisus Hristos pune bazele corpului 
sau conciliului primordial al celor doisprezece apostoli egali între 
ei şi uniţi prin dragoste fraternă. Pentru ca o asemenea unitate 
ideală să poată fi realizată în toate locurile şi în toate timpurile ; 
pentru ca acest conciliu al conducătorilor ecleziastici să poată 
pretutindeni şi oricînd birui discordia şi să ducă la varietatea 
părerilor personale în ciuda uniformităţii decretelor publice ; 
pentru ca certurile să se sfirşească şi unitatea Bisericii să se mani- 
feste într-adevăr, pentru a nu atribui această unitate întimplătoa- 
„relor convenţii umane, pentru a nu-şi zidi Biserica pe acest nisip 
mişcător, Arhitectul divin a descoperit Piatra solidă, Roca neclin- 
tită a monarhiei ecleziastice, stabilind idealul omenirii prin anexa- 
rea lui la o putere reală şi vie. 

S-a spus că piatra Bisericii e însuşi Hristos — adevăr ce n-a fost 
tăgăduit de nici un creştin. Însă nu e deloc rezonabil — chiar dacă 
e sincer — zelul celor care, pentru a-l apăra pe Hristos de vreo insul- 
tă închipuită, se încăpăţînează să nu recunoască voința Lui şi să 
nege ordinea stabilită cu atita limpezime. Căci El nu numai că a 
declarat că piatra Bisericii Sale c Simon, unul din apostolii Săi. ci — 
ca să ne impună cu mai multă convingere acest nou adevăr, pen- 
tru a-l face mai expresiv şi mai evident — a conferit acestei vocaţii 
(de a 'fi piatra Bisericii) numele propriu şi veşnic al lui Simon. 

2 Iată, deci, două adevăruri la fel de incontestabile : Hristos e 
piatra Bisericii şi Simon fiul lui Iona e piatra Bisericii. Dacă e o 
contradicţie, nu se opreşte aici. Căci acelaşi Simon Petru, singurul 
ce a primit de la Hristos privilegiul excepțional, declara totuşi în 
una din epistolele sale că roți credincioşii sînt pietre însuflețite ale 
edificiului divino-uman (7, Petru, Il, 4, 5). Singura piatră a Bisericii 
e lisus ; dar, dacă ne luăm după spusele Lui, piatra Bisericii Sale e 
corifeul apostolilor ; şi dacă ne luăm după spusele acestuia, piatra 
Bisericii e fiecare credincios adevărat. 

Aparentei contradicții a celor trei adevăruri n-avem decît să-i 
opunem armonia lor reală şi logică. lisus Hristos, singura piatră a 
Împărăției lui Dumnezeu în sens strict religios sau mistic, îl con- 
sideră pe prințul apostolilor cu puterea sa veşnică drept piatra 
fundamentală a Bisericii în plan social, pentru comunitatea creş- 
tină ; fiecare membru al acestei comunităţi legată de Hristos devine 
un element individual constitutiv, o piatră însufleţită a acestei 
Biserici în care lisus Hristos e baza mistică şi (în prezent) invizi- 
bilă, iar puterea monarhică-a lui Petru, baza socială şi vizibilă. 
Deosebirea esenţială între aceşti trei termeni nu face decît să scoată 
şi mai bine la lumină strînsa lor legătură în cadrul existenţei 
concrete a Bisericii ce nu se poate lipsi nici de Hristos, nici de 
Petru, nici de mulţimea credincioşilor. Pentru a vedea în ideea 
acestui triplu raport o contradicţie anume, ar trebui să conferim 
celor trei termeni fundamentali un sens absolut şi exclusiv ce nu 
le e deloc caracteristic. 

S-a uitat că termenul de „piatră (adică bază) a Bisericii” e un 
termen de relaţie şi că Hristos nu poate fi piatra Bisericii decît 
unindu-Se cu lumea ce formează Biserica ; de vreme ce această 
unire, pe plan social, e realizată în primul rînd printr-un raport 
central pe care însuşi Hristos l-a legat de Sfîntul Petru, e evident 
că aceste două pietre — Mesia şi principalul său apostol — departe 
de a se exclude, nu reprezintă decît doi termeni indivizibili ai 
aceluiaşi raport. În ceea ce priveşte piatra sau pietrele ce constituie 
mulţimea credincioşilor, dacă se spune că fiecare credincios poale 
deveni o piatră însuflețită a Bisericii, nu se spune dacă prin el 
însuşi sau despărțindu-se de Hristos şi de puterea fundamentală 
instaurată de El. 

Baza Bisericii, dacă e să vorbim în termeni generali, o con- 
stituie unirea divinului cu umanul. Această bază (piatra) o aflăm 

Dacă înțelegem prin Biserică unirea desăvirşită a umanităţii cu 
Dumnezeu, domnia absolută a iubirii şi a adevărului, nu putem 
recunoaşte în Biserică nici o putere şi nici o autoritate. Toţi mem- 
brii acestei Împărăţii Cereşti sînt preoți şi regi pe deplin egali între: 
ei sub acest aspect, singurul centru de unitate fiind însuşi lisus. 
Hristos. Dar nu în acest sens vorbim despre Biserică, pentru că nu 
în sensul acesta a vorbit Hristos despre ea. Biserica desăvirşită, 
Biserica triumfătoare, domnia gloriei, presupun forța răului şi 
porţile iadului învinse odată pentru totdeauna ; tocmai pentru a 
lupta împotriva porţilor iadului, Hristos a zidit Biserica Sa şi în 
acest scop i-a conferit un centru de unitate uman şi pămîntesc, deşi 
a fost tot timpul vegheată de Dumnezeu. 

Dacă nu vrem să cădem în extremele opuse ale unui materia- 
lism orb sau unui idealism neputincios, sintem siliţi să recunoaş- 
tem că nevoile realităţii şi exigenţele idealului se împacă amîndouă. 
în ordinea stabilită de Dumnezeu. Pentru a reprezenta în sînul 
Bisericii principiul ideal al umanităţii şi al înţelegerii, ca tip 
original de guvernare sinodală, lisus Hristos pune bazele corpului 
sau conciliului primordial al celor doisprezece apostoli egali între 
ei şi uniţi prin dragoste fraternă. Pentru ca o asemenea unitate 
ideală să poată fi realizată în toate locurile şi în toate timpurile ; 
pentru ca acest conciliu al conducătorilor ecleziastici să poată 
pretutindeni şi oricînd birui discordia şi să ducă la varietatea 
părerilor personale în ciuda uniformităţii decretelor publice ; 
pentru ca certurile să se sfirşească şi unitatea Bisericii să se mani- 
feste într-adevăr, pentru a nu atribui această unitate întimplătoa- 
relor convenţii umane, pentru a nu-şi zidi Biserica pe acest nisip 
mişcător, Arhitectul divin a descoperit Piatra solidă, Roca neclin- 
tită a monarhiei ecleziastice, stabilind idealul omenirii prin anexa- 
rea lui la o putere reală şi vie. 

S-a spus că piatra Bisericii e însuşi Hristos — adevăr ce n-a fost 
tăgăduit de nici un creştin. Însă nu e deloc rezonabil — chiar dacă 
e sincer — zelul celor care, pentru a-l apăra pe Hristos de vreo insul- 
tă închipuită, se încăpăţinează să nu recunoască voința Lui şi să 
nege ordinea stabilită cu atâta limpezime. Căci El nu numai că a 
declarat că piatra Bisericii Sale e Simon, unul din apostolii Săi, ci — 
ca să ne impună cu mai multă convingere acest nou adevăr, pen- 
tru a-l face mai expresiv şi mai evident — a conferit acestei vocaţii 
(de a fi piatra Bisericii) numele propriu şi veşnic al lu: Simon. 

se Iată, deci, două adevăruri la fel de incontestabile : Hristos e 
piatra Bisericii şi Simon fiul lui Iona e piatra Bisericii. Dacă e o 
;contradicţie, nu se opreşte aici. Căci acelaşi Simon Petru, singurul 
ce a primit de la Hristos privilegiul excepțional, declara totuşi în 
una din epistolele sale că tori credincioşii sînt pietre însuflețite ale 
edificiului divino-uman (/, Petru, II, 4, 5). Singura piatră a Bisericii 
e lisus ; dar, dacă ne luăm după spusele Lui, piatra Bisericii Sale e 
corifeul apostolilor ; şi dacă ne luăm după spusele acestuia, piatra 
Bisericii e fiecare credincios adevărat. 

+  Aparenlei contradicții a celor trei adevăruri n-avem decît să-i 
opunem armonia lor reală şi logică. lisus Hristos, singura piatră a 
Împărăției lui Dumnezeu în sens strict religios sau mistic, îl con- 
sideră pe prinţul apostolilor cu puterea sa veşnică drept piatra 
fundamentală a Bisericii în plan social, pentru comunitatea creş- 
tină ; fiecare membru al acestei comunităţi legată de Hristos devine 
un element individual constitutiv, o piatră însufleţită a acestei 
Biserici în care lisus Hristos e baza mistică şi (în prezent) invizi- 
bilă, iar puterea monarhică-a lui Petru, baza socială şi vizibilă. 
Deosebirea esenţială între aceşti trei termeni nu face decît să scoată 
şi mai bine la lumină strînsa lor legătură în cadrul existenţei 
concrete a Bisericii ce nu se poate lipsi nici de Hristos, nici de 
Petru, nici de mulțimea credincioşilor. Pentru a vedea în ideea 
acestui triplu raport o contradicţie anume, ar trebui să conferim 
celor trei termeni fundamentali un sens absolut şi exclusiv ce nu 
le e deloc caracteristic. 

S-a uitat că termenul de „piatră (adică bază) a Bisericii” e un 
termen de relaţie şi că Hristos nu poate fi piatra Bisericii decît 
unindu-Se cu lumea ce formează Biserica ; de vreme ce această 
unire, pe plan social, e realizată în primul rînd printr-un raport 
central pe care însuşi Hristos l-a legat de Sfintul Petru, e evident 
că aceste două pietre — Mesia şi principalul său apostol — departe 
de a se exclude, nu reprezintă decît doi termeni indivizibili ai 
aceluiaşi raport. În ceea ce priveşte piatra sau pietrele ce constituie 
mulţimea credincioşilor, dacă se spune că fiecare credincios poate 
deveni o piatră însufleţită a Bisericii, nu se spune dacă prin el 
însuşi sau despărţindu-se de Hristos şi de puterea fundamentală 
instaurată de El. 

Baza Bisericii, dacă e să vorbim în termeni generali, o con- 
stituie unirea divinului cu umanul. Această bază (piatra) o aflăm 

în lisus Hristos, dar şi în fiecare creştin adevărat legat de Hristos 
prin Sfintele Taine, credinţa şi faptele lui bune. Dar oare nu vedem 
că aceste două moduri de unire între divin şi uman (unirea ipos- 
tatică în persoana lui Hristos şi unirea individuală a credinciosului 
cu Hristos) nu-s de ajuns ca să constituie unitatea specifică a 
Bisericii în sensul strict al cuvîntului — Biserica înţeleasă ca 
organism social şi istoric ? Încarnarea Verbului e un fapt mistic şi 
nu un principiu social ; viaţa religioasă individuală nu conferă o 
bază suficientă societății creştine : se poate trăi cu sfințenie şi de 
unul singur în pustiu. Dacă, totuşi, în cadrul Bisericii, în afara 
vieţii mistice şi individuale, mai e şi una socială — trebuie ca 
aceasta să aibă o formă determinată pe baza unui principiu.de 
unitate specific. Cînd spunem că acest principiu specific al unităţii 
sociale a Bisericii nu e nici lisus Hristos, nici masa credincioşilor, 
ci puterea monarhică a lui Petru prin care lisus Hristos a vrut să 
se unească pe Sine cu omenirea aidoma cu o fiinţa socială şi 
politică, părerea noastră e confirmată prin faptul că privilegiul de 
a fi piatra Bisericii n-a păstrat valoarea unui nume propriu şi 
veşnic decît în cazul prințului apostolilor, el singur fiind piatră a 
Bisericii în sensul special şi strict al acestui termen — baza unifi- 
catoare a societăţii creştine istorice. 

Doar de trei ori în întreaga istoric sacră (a celor două Testamente) 

s-a întîmplat ca Domnul să schimbe chiar El numele unui om. 
Cînd Avraam, printr-o credinţă nemărginită, s-a închinat lui 
Dumnezeu cel viu, Domnul, schimbîndu-i numele, l-a numit părin- 
tele tuturor credincioşilor („părintele mulțimii”). Cînd Iacov, într-o 
luptă misterioasă, i-a opus lui Dumnezeu cel viu întreaga energie 
a spiritului omenesc, Domnul i-a dat un nume nou prin care-l 
numea părintele acestui popor extraordinar şi unic ce a luptat şi 
mai luptă încă împotriva Dumnezeului său. Cînd urmaşul lui 
Avraam şi al lui Iacov, Simon fiul lui Iona, a adunat în el iniţiativa 
energică a spiritului uman şi ajutorul sigur al Tatălui din Ceruri 
pentru a afirma adevărul divino-uman, Omul-Dumnezeu i-a schim- 
bat numele şi l-a pus în fruntea noilor credincioşi şi a noului Israel. 
Avraam, simbolul teocraţiei primitive, reprezintă umanitatea devo- 
tată şi supusă lui Dumnezeu ; Iacov, simbolul teocrației naţionale. 
evreieşti, reprezintă umanitatea ce se opune lui Dumnezeu ; în 
sfârşit, Simon Petru, simbolul. teocraţiei universale şi definitive, 
reprezintă umanitatea ce-i răspunde lui Dumnezeu, ce-L afirmă în 

mod liber şi e legată de EI printr-o legătură reciprocă şi solidă. 
Credinţa nelimitată în Dumnezeu, ce a făcut din Avraam părintele 
tuturor credincioşilor, s-a unificat în persoana lui Petru cu afir- 
marea activă a forței umane, manifestată de Iacov-Israel ; prinţul 
apostolilor a reflectat în oglinda pămînteană a spiritului său ar- 
monia divinului cu umanul, văzînd în Dumnezeu perfecțiunea 
desăvirşită ; astfel a devenit moştenitorul prin excelență al 
Omului-Dumnezeu, părintele spiritual al noii generaţii creştine, 
piatra fundamentală a Bisericii universale care e împlinirea şi 
desăvirşirea religiei lui Avraam şi a teocraţiei lui Israel. 


CAPITOLUL Il 
PETRU ŞI SATANA 


Nu în calitate de apostol a trebuit Simon să-şi schimbe numele. 
Această schimbare anunţată dinainte n-a avut loc în clipa alegerii 
şi a misiunii solemne a celor doisprezece care, cu excepția lui 
Simon, şi-au păstrat numele ; nici unul din ei nu a primit de la 
Dumnezeu vreun nume nou şi veşnic, de o semnificaţie generală 
şi superioară.! 

Cu excepţia lui Simon, apostolii nu se deosebesc între ei decit 
prin caracterele lor naturale, prin însuşirile lor şi destinele lor 
individuale, ca şi prin diferenţe sau nuanţe ale impresiei personale 
pe care Maestrul divin putea să o aibă faţă de ei. Noul nume 
semnificativ pe care doar Simon l-a primit în afara apostolatului 
celorlalți nu denotă în schimb nici o trăsătură a caracterului său 
natural, nici nu atestă simpatia personală a Domnului față de el, 
ci se referă numai la rolul aparte pe care fiul lui Iona e chemat să-l 
îndeplinească în sînul Bisericii lui Hristos. Nu i s-a spus : Tu eşti 
Petru pentru că te prefer pe tine în locul celorlalți sau pentru că ai 
un caracter ferm şi solid (nici n-ar fi adevărat), ci : Tu eşti Petru 
şi pe această piatră voi zidi Biserica Mea. 

Profesiunea de credinţă a lui Petru care, prin adeziunea sa 
spontană şi sigură, apropia omenirea de Hristos, punînd bazele 
Bisericii libere a Noului Testament, nefiind o simplă manifestare 
a caracterului său obişnuit, nu putea fi nici un elan întîmplător şi 
trecător al sufletului său. Putem oare fi de acord că pentru un 
asemenea elan, pentru o clipă de entuziasm, nu numai numele i-a 
fost schimbat lui Simon, precum altădată lui Avraam şi Iacov, ci 
că această schimbare fusese prevăzută dinainte ca trebuind să se 


1, Nu mă refer la poreclele sau epitetele accidentale şi trecătoare, cum ar fi 
numele de Boanerguis conferit sfinţilor lon şi Jacques. 

întîmple în mod sigur, ocupînd un loc însemnat în intenţiile 
Domnului ? Şi oare ce e mai important în opera mesianică decît 
întemeierea Bisericii universale, legată cu precădere de Simon 
devenit Petru ? Ipoteza că primul decret dogmatic al Sfintului Petru 
nu e decît emanaţia personalităţii lui umane şi individuale se 
dovedeşte a nu fi valabilă, datorită mărturisirii directe şi explicite 
a lui Hristos : Nu trup şi sînge [i-au descoperii ție aceasta, ci Tatăl 
Meu Cel din Ceruri. Profesiunea de credinţă a lui Petru a fost deci 
un act sui generis, un act prin care fiinţa morală a apostolului a 
stabilit o legătură specială cu Divinitatea ; datorită acestui raport, 
cuvîntul omenesc a putut fi manifestarea sigură a adevărului 
absolut al Verbului divin, conferind o bază solidă Bisericii univer- 
sale. Ca şi cum ar încerca să risipească orice îndoială, inspirata re- 
latare din Evanghelie ni-l arată pe acelaşi Simon, nu demult numit 
de lisus Piatra Bisericii şi purtătorul de chei al Împărăției din 
Ceruri, abandonat propriilor sale forţe şi predicînd — de altfel cu 
intenţii dintre cele mai bune dar fără ajutorul divin — în spiritul 
persoanei sale naturale şi individuale. „De atunci a început lisus a 
spune ucenicilor Săi că El trebuie să meargă la Jerusalim şi să 
pătimească multe de la bătrîni şi de la arhierei şi de la cărturari şi 
să fie ucis şi a treia zi să învieze. Şi Petru, luîndu-L la o parte, a 
început să-L dojenească, zicîndu-l : Milostiv fii fie, Doamne ! Să 
nu-i fie Tie aceasta ! lar El, întorcîndu-se, a zis lui Petru : Mergi 
înapoia Mea, Satano ! Sminteală Îmi eşti ; că nu cugeți cele ale 
lui Dumnezeu, ci cele ale oamenilor” (Evanghelia după Matei, 
XVI, 21-23). 

Să opunem acest text, aidoma polemiştilor greco-ruşi, celui de 
dinainte, pentru a infirma spusele lui Hristos ? Oare trebuie să 
credem că adevărul întrupat s-a schimbat atît de repede, abolind 
dintr-o dată ceea ce tocmai a fost stabilit ? Pe de altă parte, cum 
să-i împaci pe „Preafericit” şi pe „Satana” ? Cum să [ii de acord 
ca „sminteala” Domnului să fie piatra Bisericii Sale neclintită la 
porţile iadului ? Ca acela ce nu se gîndeşte decît la cele pămînteşti 
să primească revelaţiile Tatălui din Ceruri şi să capete cheile 
Împărăției Domnului ? 

Nu există decît un singur mijloc de a împăca aceste două 
Versiuni pe care inspiratul evanghelist le-a alăturat nu fără temei. 
În calitate de păstor și doctor suprem al Bisericii universale, cu 
ajutorul Domnului şi vorbind în numele tuturor, Simon Petru e 

martorul credincios şi explicatorul infailibil al adevărului divino- 
uman ; în această calitate, este baza solidă a Casei Domnului şi. 
purtătorul cheilor Împărăției din Ceruri. Acelaşi Simon Petru, ca 
persoană individuală, vorbind şi acţionînd prin propriile forţe, 
după mintea lui cea omenească, poate spune şi înfăptui lucruri 
necuviincioase, scandaloase şi chiar diavoleşti. Insă neajunsurile 
Şi păcatele individuale sînt trecătoare, în vreme ce funcţia socială 
a monarhiei ecleziastice e veşnică. „Satana” şi „sminteala” au 
dispărut, dar Petru a rămas. a 


CAPITOLUL IV 


BISERICA ÎNȚELEASĂ CA SOCIETATE 
UNIVERSALĂ. PRINCIPIUL IUBIRII 


Deoarece existenţa oricărei societăţi omeneşti e determinată de 
idei şi instituţii, bunăstarea şi progresul social depind mai ales de 
adevărul ideilor ce guvernează societatea şi de buna ordine ce 
domneşte în cadrul acestei guvernări. Ca societate hotăriîtă şi 
întemeiată în mod direct de Dumnezeu, Biserica trebuie să aibă 
aceste două calităţi în cel mai înalt grad ; ideile religioase pe care 
le răspîndeşte trebuie să fie întrutotul adevărate ; iar organizarea 
ei trebuie să confere o deplină stabilitate puterii de acţiune în 
direcţia hotărită. 

Înainte de toate, Biserica e o societate întemeiată pe adevăr. 
Adevărul fundamental al Bisericii e uniunea divinului cu umanul, 
Verbul întrupat, Fiul Omului recunoscut ca Hristos, Fiul lui 
Dumnezeu cel viu. Sub aspect obiectiv, piatra Bisericii e însuşi 
Hristos, adevărul întrupat. Dar pentru a fi cu adevărat întemeiată 
pe adevăr, Biserica înțeleasă ca societate umană trebuie să se 
unească nemijlocit cu acest adevăr într-un anume fel. 

De vreme ce adevărul nu are o existență manifestă imediat şi 
obligatorie în mod exterior în această lume a aparenţelor, omul nu 
se poale uni cu el decît prin credinţa care ne leagă de substanța 
interioară a lucrurilor şi care înfăţişează spiritului nostru tot ceea 
ce nu e vizibil în afară. Din punct de vedere subiectiv, putem 
afirma că tocmai credința constituie baza sau „piatra” Bisericii. 
Dar care credinţă ? Credinţa cui ? Simplul fapt al unei credinţe 
subiective la cutare sau cutare persoană nu-i de ajuns. Cea mai 
puternică şi mai sinceră credinţă personală ne poate pune în 
legătură nu numai cu substanța nevăzută a adevărului şi a Binelui 
suveran, ci şi cu substanţa nevăzută a răului şi a minciunii, lucru 
dovedit din plin de istoria religiilor. Pentru a fi cu adevărat legat 
prin credinţă de obiectul rîvnit — adevărul absolut — trebuie să re 
identifici cu acel adevăr. 

martorul credincios şi explicatorul infailibil al adevărului divino- 
uman ; în această calitate, este baza solidă a Casei Domnului şi 
purtătorul cheilor Împărăției din Ceruri. Acelaşi Simon Petru, ca 
persoană individuală, vorbind şi acţionînd prin propriile forţe, 
după mintea lui cea. omenească, poate spune şi înfăptui lucruri 
necuviincioase, scandaloase şi chiar diavoleşti. Insă neajunsurile 
şi păcatele individuale sînt trecătoare, în vreme ce funcţia socială 
a monarhiei ecleziastice e veşnică. „Satana” şi „sminteala” au 
dispărut, dar Petru a rămas. 

Verbul întrupat, Fiul Omului recunoscut ca. Hristos, Fiul lui 
Dumnezeu cel viu. Sub aspect obiectiv, piatra Bisericii e însuşi 
Hristos, adevărul întrupat. Dar pentru a fi cu adevărat întemeiată 
pe adevăr, Biserica înţeleasă ca societate umană trebuie să se 
unească nemijlocit cu acest adevăr într-un anume fel. 

De vreme ce adevărul nu are o existenţă manifestă imediat şi 
obligatorie în mod exterior în această lume a aparenţelor, omul nu 
se poate uni cu el decît prin credinţa care ne leagă de substanța 
interioară a lucrurilor şi care înfăţişează spiritului nostru tot ceea 
ce nu e vizibil în afară. Din punct de vedere subiectiv, putem 
afirma că tocmai credința constituie baza sau „piatra” Bisericii. 
Dar care credinţă ? Credinţa cui ? Simplul fapt al unei credinţe 
subiective la cutare sau cutare persoană nu-i de ajuns. Cea mai 
puternică şi mai sinceră credință personală ne poate pune în 
legătură nu numai cu substanţa nevăzută a adevărului şi a Binelui 
Suveran, ci și cu substanța nevăzută a răului şi a minciunii, lucru 
dovedit din plin de istoria religiilor. Pentru a fi cu adevărat legat 
prin credință de obiectul rîvnit — adevărul absolut — trebuie să re 
identifici cu acel adevăr. 

Adevărul Omului-Dumnezeu, adică unitatea desăvirşită şi vie 
a absolutului cu relativul, a infinitului cu mărginitul, a Creatorului 
cu creaţia — acest adevăr în sine — nu se poate poticni de un fapt 
istoric, ci e revelaţia, prin intermediul acestui fapt, a unui principiu 
universal cuprinzînd toate comorile înțelepciunii şi îmbrăţişînd 
totul în unitatea sa. 

Pentru că adevărul obiectiv al credinţei e universal iar subiec- 
tul credinţei trebuie să fie identic cu obiectul, rezultă de aici că 
subiectul adevăratei religii e în mod necesar universal. Adevărata 
credinţă poate aparține nu omului individual şi izolat, ci întregii 
omeniri în unitatea ei ; individul nu poate participa la ea decît în 
calitate de exponent viu al corpului universal. Deoarece unitatea 
reală şi vie a seminţiei omeneşti nu există pe plan fizic, ea trebuie 
creată în plan moral. Limitele individualităţii finite ce se afirmă 
în mod exclusiv, limitele egoismului natural, trebuie să fie înlătu- 
rate prin iubire pentru a-l face pe om asemenea lui Dumnezeu care 
înseamnă dragoste. Dar această iubire ce trebuie să prefacă frag- 
mentările discordante din lumea pămînteană într-o unitate reală şi 
vie — Biserica universală — această iubire nu poate fi un sentiment 
vag, pur subiectiv, neputincios : trebuie să se transforme într-o 
acţiune constantă şi prestabilită care să confere sentimentului 
lăuntric o realitate obiectivă. Care e, deci, obiectul real al acestei 
iubiri active ? Avînd ca obiect ființele cele mai apropiate, iubirea 
naturală creează o unitate colectivă reală — familia ; iubirea natu- 
rală mai largă, ce are ca obiect toți oamenii aceleiaşi țări şi acele- 
iaşi limbi, creează o unitate colectivă mai întinsă şi mai complexă, 
dar la fel de reală — cetatea, Statul, naţiunea!. Iubirea menită a 
consolida unitatea religioasă a oamenilor, sau Biserica universală, 
trebuie să treacă dincolo de limitele naţionalităţii şi să aibă ca 
obiect totalitatea ființelor omeneşti. Dar cum raportul activ între 
totalitatea oamenilor şi individ nu are ca bază, la acesta din urmă, 
un sentiment natural asemănător celui pe care-l inspiră familia sau 
patria — acest raport se reduce în mod necesar (la subiectul particu- 
lar) la esenţa pur morală a iubirii, adică la abdicarea liberă şi 
conştientă de la voinţa proprie, de la egoismul individual, familia! 
şi naţional. Dragostea faţă de familie şi dragostea faţă de naţiune 

1. Fapiul locuirii în acelaşi ţinut şi al identităţii de limbă nu e deajuns în sine 
pentru a determina unitatea patriei, care e imposibilă în afara patriotismului, 
adică a iubirii specificului naţional. 

sînt în primul rînd fapte naturale, care pot produce apoi acte 
morale ; dragostea față de Biserică este în mod esenţial un act mo- 
ral — actul supunerii voinţei individuale la voinţa universală. Pen- 
tru ca voinţa universală să nu fie o închipuire, trebuie ca aceasta 
să se înlăptuiască întotdeauna într-o persoană anume. Deoarece 
voinţa tuturor nu e o unitate reală, de vreme ce nu toți sîntem de 
acord, e nevoie de un mijloc pentru a ne înțelege, adică de o voinţă 
unică şi care să le poată unilica pe celelalte. Trebuie ca liecare în 
parte să ne unim efectiv cu întreg ansamblul (să ne arătăm concret 
dragostea față de Biserică), unindu-ne voinţa într-o voinţă unică 
la fel de reală şi vie ca voinţa personală, dar în acelaşi timp univer- 
sală, căreia toate celelalte voințe trebuie să i se supună. Nu există 
voinţă în afara celui ce-şi manifestă această voinţă ; atit timp cît 
noi toți nu vom li unul, n-avem încotro, trebuie să ne unim cu toții 
în persoana unuia singur pentru a participa la adevărata credință 
universală. 

De vreme ce fiecare în parte nu poate fi, la fel ca întreaga 
omenire în starea ei naturală de separare, propriul subiect al 
credinței universale, trebuie ca aceasta să se manifeste prin unul 
singur care să reprezinte unitatea tuturor. Considerînd această 
credință cu adevărat universală drept regulă pentru propria cre- 
dință, fiecare înfăptuieşte un act real de supunere sau de iubire faţă 
de Biserică — act prin care se identilică pe sine cu adevărul univer- 
sal revelat Bisericii. Iubind pe toţi în unul.singur (de vreme ce nu-i 
putem iubi altcumva), fiecare participă la credința în toți hotărită 
de credința în unul singur, cu ajutorul Divinităţii ; această legătură 
veșnică, această unitate solidă, atît de vie şi totuşi atît de imuabilă, 
face din Biserica universală un organism moral colectiv, o adevăra- 
tă societate, mult mai vastă şi mai complexă decît națiunea sau 
Statul, dar la fel de reală. Dragostea față de Biserică e manifestată 
printr-o adeziune constantă la voinţa şi gîndirea vie reprezentată 
prin actele publice ale conducătorului ecleziastic suprem. Această 
dragoste care, la origine, nu e decît un act pur moral, îndeplinirea 
datoriei în principiu (supunerea faţă de imperativul categoric, 
potrivit terminologiei kantiene), poate şi trebuie să devină izvorul 
sentimentelor şi legăturilor la fel de puternice ca dragostea filială 
sau patriotismul. Cei care, rivnind să întemeieze Biserica pe 
dragoste, nu văd unitatea ecleziastică universală decît într-o 
tradiție consolidată și lipsită timp de unsprezece secole de orice 

mijloc de a se afirma cu adevărat, ar trebui să-şi dea seama că e 
imposibil să iubeşti cu o dragoste vie şi activă o amintire arheolo- 
gică, un fapt îndepărtat care, aidoma celor şapte concilii ecume- 
nice, e cu totul necunoscut mulţimii şi nu se adresează decît 
erudiţilor. Dragostea faţă de Biserică n-are un sens adevărat decît 
pentru cei care îi recunosc acesteia un reprezentant viu, un părinte 
comun tuturor credincioşilor, care să fie iubit aşa cum e tatăl 
familiei sau conducătorul Statului într-o țară monarhică. 

În sprijinul acestei idei trebuie evidenţiat caracterul specific al 
adevărului, care este acela de a îmbina într-o unitate armonioasă 
numeroasele elemente ale realului. Acest caracter nu-i lipseşte 
adevărului prin excelență, adevărului Omului-Dumnezeu care, în 
unitatea lui absolută, include totalitatea vieţii divine şi umane. Lui 
Hristos, unicei fiinţe, centru al tuturor ființelor, trebuie să-l cores- 
pundă Biserica — înţeleasă ca o colectivitate aspirînd la unitatea 
desăvirşită. Atît timp cît această unitate interioară şi desăvirşită a 
tuturor nu e realizată, atît timp cît credinţa fiecăruia nu e în sine 
credinţa tuturor — atit timp ci! unitatea tuturor nu se manifestă 
imediat în fiecare, atunci ea trebuie să se înfăpruiască printr-o 
singură persoană. 

Adevărul universal înfăptuit cu desăvîrşire în unul singur 
(Hristos) atrage credinţa tuturor, hotărîtă de vocea unuia singur 
(papa). Am văzut că, în afara acestei unităţi, părerea mulţimii 
poate fi greşită iar credinţa aleşilor poate fi îndoielnică. Dar nu o 
părere greşită sau o credinţă șovăielnică, ci una sigură şi fermă, 
care reuneşte lumea cu adevărul divin, constituie baza solidă a 
Bisericii universale. Această bază e credinţa lui Petru ce trăieşte 
în urmaşii acestuia — credinţă individuală ce se manifestă în 
oameni şi supraomenească (întemeiată pe ajutorul divin), pentru a 
fi infailibilă. Şi — nu vom înceta să repetăm — dacă e să credem că 
acest centru de unitate veşnică nu e necesar, să încercăm măcar 
atit, să dovedim în absenţa lui unitatea vie a Bisericii universale, 
să încercăm să înfăptuim în absenţa lui un act ecleziastic care să 
intereseze întreaga omenire, să încercăm să dăm un răspuns decisiv 
la una din întrebările ce dezbină conştiinţele creştinilor ! Vedem 
prea bine că actualii urmaşi de la Constantinopol sau Petersburg 
ai apostolilor păstrează tăcerea apostolilor din Cezareea lui Filip... 

Să rezumăm în cîteva cuvinte reflecţiile de mai înainte : Bise- 
rica universală se bazează pe adevărul afirmat prin credinţă. 

Adevărul fiind unul singur, şi adevărata credinţă trebuie să fie 
una. Fiindcă această unitate de credință nu există în prezent şi 
imediat în totalitatea credincioşilor (de vreme ce nu toţi sînt de 
aceeaşi părere în materie de religie), ea trebuie să rezide în autori- 
tatea legală a unui singur conducător, garantată prin ajutorul 
divin şi acceptală prin dragostea şi încrederea tuturor credin- 
cioşilor. lată piatra pe care Hristos şi-a zidit Biserica, iar porţile 
iadului nu o vor birui. 


CAPITOLUL V 
CHEILE ÎMPĂRĂȚIEI 


Ca şi cînd n-ar vrea să lase să se strecoare vreo îndoială asupra 
intenției şi rostului cuvintelor Sale despre piatra Bisericii, lisus le 
completează lăsînd în mod explicit puterea cheilor, suprema admi- 
nistrare a Împărăției Sale, în seama. puterii fundamentale a Bise- 
ricii, în persoana lui Simon Petru : „Îţi voi da cheile Impărăţiei din 
Ceruri.” Mai întîi, trebuie să îndepărtăm contrasensul pe care 
polemiştii „ortodocşi” îl atribuie lui lisus Hristos. Pentru a anula 
pe cît posibil deosebirea dintre Petru şi ceilalți apostoli, se spune 
că puterea cheilor nu e altceva decit puterea de a lega şi a dezlega. 
După ce a spus : „ţi voi da cheile”, Iisus ar fi repetat aceeaşi 
promisiune în alți termeni. Dar cînd vorbim de chei, ar trebui să 
spunem a inchide şi a deschide şi nu a lega şi a dezlega, după cum 
citim în Apocalipsă (ca să ne limităm doar la Noul Testament) :;'O 
exwv Tv xeta Tov Aavi5, 6 AVOLYOV KOL OVÕELG xÀELEL xat 
xece, xat Ovâeig avoryet. (Cel Care are cheia lui David, Cel 
Care deschide şi nimeni nu va închide, şi închide şi nimeni mu va 
deschide — Apocalipsa, UI, 7). Putem închide şi deschide o cameră, 
o casă, un oraş, dar nu putem lega şi dezlega decit fiinţele şi 
obiectele individuale ce se află în cameră, în oraş. Textul evan- 
ghelic cu pricina e o metaforă, dar o metaforă nu e în mod necesar 
o absurditate. Imaginea cheilor Împărăției (a reşedinţei regale — 
beth-ha-melek) trebuie să aibă o putere mai mare şi mai generală 
decit imaginea legatului şi a dezlegatului. 

Fiindcă puterea specială de a lega şi a dezlega i-a fost dată lui 
Petru în aceiaşi termeni ca aceia în care le-a fost dată mai tirziu 
celorlalți apostoli (Marei, XVII, 18), e lesne de văzut în contextul 
ultimului capitol că această putere inferioară nu priveşte decit 
cazurile individuale („dacă fratele tău păcătuieşie împotriva ta”, 
etc.), ceea ce corespunde pe deplin sensului metaiorei folosite în 
Evanghelie. Cazurile de conştiinţă personale şi destinele sufletelor 

individuale sînt de la sine sub puterea de a lega şi a dezlega 
acordată şi altor apostoli după Petru. Iar puterea cheilor Împărăției, 
atribuită doar lui Petru, nu se poate raporta (în sensul strict al 
textului, dar şi după analogia biblică) decît la totalitatea Bisericii, 
semnificînd puterea supremă socială şi politică, domnia Impărăţiei 
lui Dumnezeu pe pămînt. Nu trebuie nici să separăm viaţa sufle- 
tească a comunităţii creştine de organizarea Bisericii universale, 
nici s-o confundăm cu aceasta. Sînt două stări de lucruri diferite, 
deşi strîns legate. A 

Aşa cum doctrina Bisericii nu e un simplu amalgam de credinţe 
personale, la fel rolul Bisericii nu se poate reduce la îndrumarea 
conştiinţelor individuale şi a vieţii morale personale. Bazîndu-se 
pe unitatea credinţei, Biserica universală, ca organism social real 
şi viu, trebuie să aibă şi unitate de acțiune, suficientă pentru a se 
opune cu succes în fiecare clipă a existenţei sale istorice împotriva 
eforturilor reunite ale puterilor ce vor s-o distrugă prin separarea 
ei. Pentru un organism social vast şi complex, unitatea de acţiune 
presupune un întreg sistem de iuncţii organice subordonate unui 
centru comun care să le poată mişca oricînd în direcția dorită. Aşa 
cum unitatea credinţei ortodoxe e deplin garantată de autoritatea 
dogmatică a unuia singur care vorbeşte în numele tuturor, la fel, 
unitatea de acţiune ecleziastică e în mod necesar condiţionată de 
puterea diriguitoare a unuia singur, extinzindu-se asupra întregii 
Biserici. In cadrul Bisericii unice şi sfinte, întemeiată pe adevăr, 
guvernarea nu poate fi separată de doctrină ; iar puterea centrală 
şi suverană în ordinea ecleziastică nu poate aparţine decit celui 
care, cu ajutorul autorităţii divine, reprezintă şi dovedeşte, în plan 
religios, unitatea adevăratei credinţe. 

De aceea, cheile Împărăției n-au fost date decît celui care, prin 
credinţa sa, e Piatra Bisericii. 


CAPITOLUL Vi 


GUVERNAREA BISERICII UNIVERSALE. 
CENTRUL DE UNITATE 


Biserica nu înseamnă numai perfecta comuniune a oamenilor 
cu Dumnezeu, în Hristos, ci şi ordinea socială pe care voinţa 
supremă a stabilit-o pentru a desăvirşi în El şi prin El această 
uniune divino-umană. Întemeiată pe adevărul etem, Biserica e nu 
numai desăvîrşire a vieții — în viitor — ci a fost şi în trecut şi mai 
este încă în prezent calea către această perfecţiune ideală. Viaţa 
socială a oamenilor pe pămînt nu poate rămîne în afara noii uniuni 
a divinului cu umanul realizată în Hristos. Dacă înseşi elementele 
vieţii noastre materiale sînt transformate şi sancti (icate în cadrul 
Sfintelor Taine, cum ar fi atunci cu putinţă ca domeniul social şi ` 
politic, care e o formă esenţială a vieţii oamenilor, să fie lăsat fără 
apărare pradă intereselor egoiste, jocului pasiunilor asasine, con- 
flictului de păreri înşelătoare ? Omul fiind în mod' necesar o ființă 
socială, scopul ultim al operaţiunii divine în lume e crearea unei 
societăţi universale desăvîrşite. Dar nu o creaţie ex nihilo. Materia 
societăţii desăvîrşite e societatea imperfectă, omenirea ca atare. Ea 
nu e nici exclusă, nici desfiinţată de Împărăţia lui Dumnezeu, 
dimpotrivă, e atrasă în sfera acestei Impărăţii, pentru a fi prime- 
nită, sfinţită, transformată. Cînd e vorba de a lega de Hristos ființa 
individuală a omului, religia nu se mulţumeşte cu simpla comuniu- 
ne spirituală, ea vrea ca omul să se unească deplin cu Dumnezeu, 
în totalitatea existenţei sale, fie şi prin actul fiziologic de a mînca. 
În această comuniune mistică dar reală, elementele materiale nu 
sînt pur şi simplu transformate şi distruse, ci rranssubstanjiale, 
adică substanţa internă şi nevăzută a pîinii şi vinului e atrasă în 
sfera corporalităţii divinizate a lui Hristos şi absorbită de acesta, 
în vreme ce prezentul fenomenal sau aparenţa exterioară a acestor 
elemente rămîn neschimbate pentru a putea acţiona în condiţiile 
date ale vieţii noastre fizice, legată de trupul lui Dumnezeu. La fel, 

cînd e vorba de viaţa colectivă şi publică a oamenilor, şi ea trebuie 
să fie transsubstanţiată în sens mistic, păstrîndu-se însă categoriile 
sau formele exterioare ale societăţii lumeşti, forme care, aranjate 
şi dispuse într-un anume tel, trebuie să slujească drept bază reală 
Şi instrumente sigure acțiunii sociale a lui Hristos în cadrul Bise- 
ricii Sale. 

Din punct de vedere creştin, opera lui Dumnezeu pe pămînt 
n-are drept scop definitiv manifestarea puterii divine (idee musul- 
mană), ci unirea liberă şi reciprocă a oamenilor cu Dumnezeu. 
Mijlocul de a înfăptui această operă nu e acţiunea ocultă a 
Providenţei ce conduce indivizii şi naţiunile pe căi necunoscute 
către țeluri neînţelese. Această acțiune absolut şi exclusiv suprao- 
menească e întotdeauna necesară, dar nu e suficientă în sine. Mai 
ales de la unirea reală şi istorică a divinului cu umanul în persoana 
lui Hristos, omenirea trebuie să aibă un rol pozitiv în destinul ei, 
trebuie să comunice social cu Hristos. Dacă se pune problema ca 
oamenii să participe concret şi în clipa de faţă, aici pe pămînt, la 
guvernarea nevăzută şi suprafirească a lui Hristos, e necesar ca 
această guvernare să ia forma unor categorii sociale concrete şi 
fireşti. Pentru a acţiona în cadrul lumii impertecte şi împreună cu 
ea, desăvirşirea graţiei divine şi a adevărului divin în lisus Hristos 
trebuie să fie reprezentată şi slujită printr-o instituţie socială — divi- 
nă prin originea, scopul şi puterile sale şi umană prin mijloacele 
sale de acțiunc adaptate la toate exigenţele vicţii istorice. 

Pentru a face ca viaţa publică a întregii umanităţi să se îndrepte 
către scopul iubirii divine şi pentru a influenţa opinia publică în 
sensul adevărului divin, trebuie ca în cadrul Bisericii să existe o 
conducere universală autorizată de Divinitate. Această conducere 
trebuie să existe concret şi explicit, pentru ca toată lumea s-o 
cunoască şi să fie veşnică, pentru a se putea recurge la ea ; trebuie 
să fie divină în substanţa ei, pentru a se impune definitiv în conşti- 
inţa religioasă a oricărui individ bine informat şi bine intenţionat, 
şi umană şi imperfectă în manifestarea ei istorică, pentru a face 
posibilă rezistenţa morală, pentru a face loc îndoielilor, luptei, 
ispitelor, la tot ceea ce are meritul de a fi virtute liberă şi cu 
adevărat omenească. 

Pentru a forma cea dintîi bază a contopirii dintre conştiinţa 
socială a umanităţii şi conducerea providenţială a lui Dumnezeu, 
pentru a lua parte la splendoarea divină şi a trăi, în acelaşi timp, 

în acord cu prezentul lumesc, puterea suverană a Bisericii, făcînd: 
loc diferitelor forme de guvernare în timp şi spaţiu, trebuie întot-: 
deauna, în calitate de centru de unitate, să-şi păstreze caracterul: 
monarhic. Dacă Biserica universală ar avea o guvernare strict: 


colectivă, dacă puterea supremă n-ar fi reprezentată decît printr-un 


conciliu, unitatea acţiunii sale (legată de unitatea absolută a adevă-. 


rului divin) n-ar putea avea decit două baze : sau acordul unanim 


şi deplin al tuturor membrilor, sau majoritatea, ca în adunările. 


obişnuite. Această ultimă ipoteză e incompatibilă cu măreţia 
Domnului, care ar fi nevoit să-Şi potrivească de fiecare dată voinţa 


şi adevărul Său la diferitele grupări de opinie şi la jocul pasiunilor: 


omeneşti. În privinţa unanimităţii, a veşnicei şi totalei înţelegeri — 
un asemenea stadiu al conştiinţei sociale ar putea, fără îndoială, 
prin desăviîrşirea ei morală intrinsecă, să fie echivalentul perfec- 
țiunii divine şi al manifestării acţiunii lui Dumnezeu printre 
oameni. Dar dacă principiul politic al majorităţii e mai prejos de 
demnitatea divină, principiul ideal al unanimităţii imediate, spon- 
tane şi constante, este, din păcate, cu mult deasupra condiţiei 
omului de azi. Această unitate perfectă pe care lisus Hristos, în 
rugăciwmea sa ponlificală, ne-a înfăţişat-o drept scopul definitiv 
al operei sale, nu poate fi admisă drept bază reală şi concretă a 
acestei opere. Mijlocul cel mai sigur de anu atinge niciodată 
perfecțiunea rîvnită e acela de a-ţi imagina că ai şi atins-o. Idealul 
Bisericii — ideal acceptat de toată lumea — înseamnă unanimitatea 
şi solidaritatea conştientă, dragostea fraternă şi libera înţelegere. 

Diferenţa între un vis iluzoriu şi idealul divin al unității constă 
în aceea că acesta din urmă are un punct de sprijin real (8w por 
NOV OT) al mecanicii sociale), pentru a cîştiga puţin cîte puţin 
teren aici, pe pămînt, şi pentru a birui treptat şi pe rînd toate forțele 
vrajbei. Un principiu de unitate real şi indivizibil e absolut necesar 
pentru a ţine piept tendinţelor adinci şi acute de dezbinare în lume 
şi în sînul Bisericii. Aştepiînd ca unitatea religioasă — unitatea 
graţiei şi a adevărului — să devină în fiecare muritor însăşi esenţa 
vieţii sale şi liantul perfect şi indisolubil ce-l leagă de aproapele 
său, trebuie ca principiul acestei unități universale să existe în mod 
obiectiv şi să acţioneze asupra tuturor sub „formele” unei puteri 
sociale concrete şi determinate. 

Biserica unică şi universală e desăvirşită prin înțelegerea şi 
unanimitatea tuturor membrilor ei, dar pentru a se putea situa în 


— -n 

mijlocul disputei actuale, îi trebuie o putere unificatoare şi de 
conciliere, putere inaccesibilă acestei dispute şi acţionind tot 
timpul împotriva ei, impunîndu-se deasupra tuturor dezbinărilor, 
adunînd în jurul ei pe toţi cei de bună credinţă, înfierînd şi con- 
damniînd tot ceea ce se opune Împărăției lui Dumnezeu pe pămînt. 
Rîvnind la această Impărăţie, trebuie să apucăm singura cale pe 
care a păşit toată lumea. Între odioasa neînțelegere din zilele 
noastre ce stăpineşte pretutindeni şi rîvnita unitate a dragostei 
desăvîrşite cînd stăpîn e Dumnezeu, se află calea necesară a unităţii 
legale şi autoritare ce leagă fapta omenească de dreptul divin. 

Cadrul bine stabilit al Bisericii universale are nevoie de un 
centru unic, nu pentru a fi desăvîrşit, ci pentru a exista. Ca să 
rămînă o societate concretă, Biserica pămînteană reunind mulți- 
mea naţiilor trebuia să opună neînțelegerilor naţionale o putere 
universală concretă ; pentru a-şi salva identitatea, Biserica pă- 
mînteană, nevoită să intre în vîrtejul istoriei şi să suporte, în 
circumstanţele şi raporturile sale exterioare, schimbări și variaţii 
neîntrerupte, avea nevoie de o putere mai ales conservatoare şi 
totuşi activă, de nezdruncinat în esenţa ei şi mobilă în tormele 
„sale ; în sfîrşit, Biserica pămînteană, menită a acţiona şi a se 
impune în faţa forţelor răului în mijlocul unei lumi imperfecte, 
trebuia să aibă un punct de sprijin solid, mai tare decît porţile 
iadului. Dar, pe de o parte, ştim că Hristos a prevăzut rcesitatea 
monarhiei ecleziastice atribuind unuia singur puterea siipremă şi 
indivizibilă în cadrul Bisericii ; pe de altă parte, vedem că, dintre 
toate puterile ecleziastice din lumea creştină, nu există decît una 
singură ce păstrează veşnic şi mereu acelaşi caracterul central şi 
universal şi, care, în acelaşi timp, printr-o veche tradiţie, se leagă 
de cel căruia Hristos i-a spus : Tu eşti Petru şi pe această piatră 
voi zidi Biserica Mea şi portile iadului nu o vor birui. Cuvintele 
lui Hristos nu puteau să rămînă fără ecou în istoria creştină ; iar 
principalul tenomen al acestei istorii trebuia să-şi aibă cauza în 
cuvintele lui Hristos. Să li se găsească, dacă este cu putinţă, 
spuselor lui Hristos către Petru un efect corespunzător, altul decît 
scaunul lui Petru şi să se descopere o altă cauză convenabilă decit 
promisiunea făcută lui Petru ! 

Adevărurile vii ale religiei nu se impun conştiinţei ca nişte 
teoreme geometrice. Am risca să ne înşelăm dacă am crede că pînă 
şi adevărurile matematice sînt acceptate unanim de toată lumea din 

unicul motiv al evidenţei lor intrinseci : sîntem cu toţii de acord 
în recunoaşterea lor, pentru că nimeni n-are nici un interes să le 
respingă. N-am pretenţia naivă de a-i convinge pe cei ce consideră 
că sînt lucruri mai importante decît căutarea adevărului religios. 
Înşirînd dovezile generale ale primatului lui Petru ca bază a Biseri- 
cii universale, n-am vrut decît să susţin efortul intelectual al celor 
ce se opun acestui adevăr nu prin interese şi pasiuni, ci numai prin 
greşeli nepremeditate şi prejudecăţi moştenite. Continuînd această 
îndatorire, cu privirea aţintită asupra farului luminos al cuvintelor 
biblice, trebuie acum să abordez o clipă domeniul obscur şi mobil 
al istoriei universale. 


CAPITOLUL VII 


MONARHIILE LUI DANIEL. 
„ROMA” ŞI „AMOR” 


Viaţa istorică a omenirii a început prin confuzia limbilor (Fa- 
cerea, XI)şi se va sfirşi prin desăvirşita armonie a Noului Jerusalim 
(Apocalipsa, XXI). Între aceste două extreme, consemnate în 
prima şi ultima carte a Bibliei, se întinde evoluţia istoriei univer- 
sale, a cărei imagine simbolică ne e dată într-o carte sfîntă pe 
care-o putem socoti ca o tranziţie între Vechiul şi Noul Testament — 
cartea profetului Daniel (Daniel, II, 31-36). 

Nefiind şi nici netrebuind să fie o lume a spiritelor pure, lumea 
pămînteană are nevoie, pentru a-şi dovedi şi dezvolta unitatea vieţii 
sale lăuntrice, de un organism social exterior ce trebuie să fie cu 
atît mai centralizat, cu cît se extinde şi se diferenţiază tot mai mult. 
Deoarece viaţa spiritului uman individual se manifestă printr-un 
corp uman organizat, la fel, spiritul colectiv al omenirii desăvîr- 
şite — Biserica nevăzută — are nevoie de o organizare socială con- 
cretă, imagine şi instrument al unităţii sale. Din acest punct de 
vedere, istoria omenirii ni se înfăţişează ca formarea succesivă a 
fiinţei sociale universale sau a Bisericii unice şi catolice, în sensul 
larg al cuvîntului. Această operă e divizată în două părţi princi- 
pale : 1) unificarea exterioară a naţiunilor istorice sau formarea 
corpului universal al omenirii prin efortul, mai mult sau mai puţin 
inconştient, al forțelor umane sub acţiunea nevăzută şi indirectă a 
Providenţei ; 2) animarea acestui corp prin suflul atotputernic al 
Omului- Dumnezeu şi dezvoltarea lui ulterioară prin acţiunea 
conjugată a graţiei divine şi a forţelor umane mai mult sau mai 
puţin conştiente. Cu alte cuvinte, pe de o parle, e vorba de formarea 
monarhiei universale naturale şi, pe de alta, de formarea şi dezvol- 
tarea monarhiei spirituale sau a Bisericii universale pe baza şi în 


122 VLADIMIR SOLOVIOV 


cadrul organizării naturale corespunzătoare. Prima parte a măreței 
opere înseamnă cu precădere istoria antică sau păgină ; cealaltă a 
influenţat istoria modernă sau creştină. Legătura între ele o înde- 
plineşte istoria poporului lui Israel care, sub acţiunea specială a lui 
Dumnezeu cel viu, a pregătit mediul organic şi naţional propice 
apariției Omului-Dumnezeu, care e principiul spiritual al unităţii 
pentru corpul universal şi centrul absolut al istoriei. 

n vreme ce poporul ales a pregătit totul pentru întruparea 
naturală a Omului-Dumnezeu individual, naţiile profane se gin- 
deau la corpul social al Omului-Dumnezeu colectiv, la Biserica 
universală. Fiindcă această creaţie a păgînismului era înfăptuită 
prin silinţele oamenilor care nu erau conduşi de Providența divină 
decît în mod indirect şi invizibil, ea trebuia să se înceapă prin 
încercări şi proiecte. Inaintea monarhiei cu adevărat universală, 
şi-au făcut apariţia monarhii naţionale ce rîvneau la universalitate, 
dar nu puteau accede la ea. 

După monarhia asiro-babiloniană, acest cap de aur al despo- 
tismului cel mai pur şi mai centralizat, a urmat monarhia persană — 
pieptul şi braţele de argint simbolizînd o putere despotică mai puţin 
centralizată, nu într-atit de pură, în schimb mai extinsă — cuprin- 
zînd întreaga scenă istorică de pe vremea aceea între Grecia, pe de 
o parte, şi India, pe de altă parte. Apoi, a fost monarhia macedo- 
neană a lui Alexandru cel Mare — pîntecele de aramă devorind 
Elada şi Orientul. În ciuda bogăției în domeniul culturii intelec- 
tuale şi estetice, elenismul s-a dovedit neputincios în acțiunea 
practică, incapabil să creeze un cadru politic şi un centru de unitate 
pentru mulțimea naţiunilor cucerite. Ca formă de guvernare, a fost 
adoptat fără schimbări esenţiale absolutismul despoţilor naţionali 
din Orient ; impunînd întregii lumi cucerite unitatea de cultură, 
n-a putut împiedica împărțirea în două mari State naţionale pe 
jumătate grecizate, regatul eleno-egiptean al Ptolemeilor şi regatul 
eleno-sirian al Seleucizilor. Aflate cînd în războaie dezlănţuite, 
cînd în alianţe instabile, datorate căsătoriilor dinastice, aceste două 
regate erau reprezentate prin cele două picioare de fier ale co- 
losului, picioare în care fierul despotismului primitiv se îmbina cu 
lutul moale al unei culturi în decadență. Astfel, lumea păgînă 
împărțită între două puteri rivale cu două centre politice și intelec- 
tuale — Alexandria şi Antiohia — nu avea o bază istorică suficientă 
pentru unitatea creştină. Dar avea o piatră — Capiloli immobile 

saxum’ — un orăşel din Italia, a cărui origine se pierdea în fabule 
misterioase şi miracole însemnate, şi al cărui nume adevărat nu era 
cunoscut. Această piatră azvirlită: de Providența Dumnezeului 
istoriei a lovit picioarele de lut ale lumii greceşti barbare din 
Orient, a sfărimat şi a făcut ca pleava colosul neputincios ; iar 
piatra a crescut munte mare. Lumea păgînă a dobîndit un centru 
concret de unitate. A fost instaurată monarhia ce unea Orientul și 
Occidentul, o monarhie cu adevărat naţională şi universală, care 
nu numai că era mai cuprinzătoare decît cea mai vastă din monar- 
hiile naţionale, înglobînd numeroase elemente eterogene (de naţio- 
nalitate şi de cultură), dar era mai ales centralizată, transformînd 
aceste elemente variate într-un Tot concret şi activ. În locul unui 
chip monstruos format din părţi eterogene, omenirea a devenit un 
corp organizat şi omogen — Imperiul roman — cu un centru indivi- 
dual viu — Cezar-August, păsirătorul şi reprezentantul tuturor 
voinţelor umane laolaltă. 

Dar cine e Cezar şi cum de-a ajuns el să reprezinte centrul viu 
al omenirii ? Pe ce se întemeiază puterea sa ? O îndelungată expe- 
rienţă dureroasă a convins popoarele din Orient şi Occident că 
neînțelegerile şi luptele veşnice nu reprezintă decît răul şi că e 
necesar un centru de unitate pentru a face pace pe pămînt. Această 
dorinţă vagă, dar reală, a păcii şi unităţii a aruncat întreaga lume 
păgînă ia picioarele unui aventurier ce ţinea loc cu succes credin- 
telor şi principiilor, prin armatele legiunilor sale şi prin propria sa 
îndrăzneală. Astfel, unitatea Imperiului avea drept baze unice forţa 
şi norocul. Dacă primul Cezar părea că şi-a meritat soarta prin 
geniul său personal, dacă cel de-al doilea şi-a justificat-o într-o 
oarecare măsură prin milostenia sa calculată şi cumpătarea sa 
prudentă, cel de-al treilea a fost un monstru şi a avut ca urmaşi 
numai idioţi şi nebuni. Statul universal ce trebuia să fie întruchi- 
parea a însăşi rațiunii sociale s-a concretizat într-un fapt cu totul 
irațional, a cărui absurditate nu era dovedită decît de blasfemia 
apoteozei imperiale. 

Contopindu-se cu natura omenească şi rîvnind la comuniunea 
socială a fiinţei colective cu Dumnezeu, Cuvîntul divin nu putea 
avea ca punct de plecare al acestei unităţi nici neînţelegerea din 
cadrul unei mulţimi anarhice, nici arbitrariul unei tiranii. Nu putea 


1. Piatra nemişcată a Capiholiului (lat.). 

să se contopească nemijlocit cu societatea omenească decit cu. 
ajutorul unei puteri întemeiate pe Adevăr. În domeniul social nu. 
este vorba, în mod direct şi în primul rînd, de virtuţi şi defecte 
personale. Dacă socotim drept nefastă și neîntemeiată puterea 
imperială a Romei păgîne, nu e numai din cauza nelegiuirilor şi a: 
nebuniilor unor împărați ca Tiberiu şi Nero, ci, mai ales, datorită 
faptului că însăşi puterea imperială, reprezentată fie de Caligula, 

fie de Antoniu, era întemeiată pe violenţă şi încununată de min- 
ciună. Împăratul real — improvizată creatură a legionarilor şi a 
pretorienilor — nu era recunoscut decit prin forța oarbă şi vulgară ; 
împăratul ideal — acela glorificat — era o jalnică închipuire. Falsu- 
lui om-dumnezeu al monarhiei politice, adevăratul Dumnezeu-Om 
i-a opus puterea spirituală a monarhiei ecleziastice întemeiată pe 
Adevăr şi Iubire. Monarhia universală şi unitatea intemaţională 
trebuiau să rămînă ; centrul de unitate nu trebuia să-şi schimbe 
locul. Însă puterea centrală, caracterul, originea, confirmarea ei, 
toate acestea trebuiau să fie reînnoite. 

Pînă şi romanii au avut presentimentul vag al acestei miste- 
rioase transformări. Dacă numele vulgar al Romei însemna forță 
în greacă şi dacă un poet al decadentei Elade îi saluta pe noii 
stăpîni astfel : cupe por Popa, Bvyatnp Apnoş —, cetăţenii 
Oraşului Etern, citindu-i numele în chip semitic, credeau că au 
descoperit adevăratul sens : Amor ; în străvechea legendă reactua- 
lizată de Vergiliu, poporul roman şi dinastia lui Cezar în special 
erau uniţi cu mama lui Amor şi, prin ea, cu zeul suprem. Dar Amor 
era sluga morţii, iar zeul suprem era paricid. Pietatea romană, 
principalul lor titlu de glorie şi temeiul măreției lor, era un senti- 
ment adevărat ce se raporta la false principii. Tocmai de o schim- 
bare de principii era vorba. Era vorba de apariţia adevăratei Rome, 
întemeiată pe adevărata religie. Înlocuind nesfirşitele triade ale 
zeilor paricizi prin unica Treime divină, consubstanţială şi indivi- 
zibilă, trebuia instaurată ca bază a societăţii universale, în locul 
unui imperiu al Forţei, Biserica Iubirii. Oare e urmarea unei 
întîmplări că, voind să proclame adevărata monarhie universală 
întemeiată nu pe slugărnicia supuşilor săi şi pe arbitrariul unui 
stăpîn, ci pe libera acceptare de către om prin credinţă şi iubire, a 
Adevărului şi a Graţiei Domnului — lisus Hristos şi-a ales clipa 
cînd a sosit împreună cu ucenicii săi în preajma Cezareei lui Filip — 
oraş pe care un supus al Cezarului l-a numit astfel în cinstea 

'stăpînului ? Să fie urmarea unei întîmplări că, pentru a da o ultimă 
confirmare operei sale fundamentale, Iisus a ales împrejurimile 
Tiberiadei şi, în (aţa monumentelor stăpînului falsei Rome, l-a uns 
pe viitorul stăpîn al adevăratei Rome, comunicîndu-i numele mistic 
al cetăţii eterne şi principiul suprem al noii Sale Împărăţii : Simo- 
ne, fi ul lui Iona, mă IUBEŞTI mai mult decit ci ? 

Dar de ce oare adevărata Iubire fără dorință şi a cărei unitate 
n-are nimic pătimaş trebuie să existe în unul singur şi să îmbrace 
în opera lui socială, de preferinţă, forma monarhică ? 

Fiindcă nu e vorba de Atotputernicia Domnului care-ar putea 
impune în mod exterior oamenilor adevărul şi dreptatea, ci de 
iubirea divină la care omul ia parte prin libera adeziune, acţiunea 
directă a Divinităţii trebuie să fie redusă la minimum. Ea nu poate 
[i deloc înlăturată, de vreme ce fiecare om e minciună şi nici o forță 
omenească, fie ea individuală sau colectivă, lăsată pe seama propri- 
ilor mijloace, n-ar şti să se menţină într-un raport constant şi 
progresiv cu Divinitatea. Însă Iubirea divină a Domnului, alături 
de Înţelepciunea divină quae in superfluis non abundat’, ca să vină 
în ajutor nepriceperii oamenilor, dar lăsîndu-i să-şi încleşteze 
forțele, a ales calea pe care acţiunea unilicatoare şi concretă a 
adevărului şi a graţiei supraomeneşti asupra mulţimii întîlneşte 
cele mai puţine obstacole naturale şi întîimpină un mediu natural 
conform şi adaptat manifestării adevăratei unităţi. Această cale ce 
uşurează unificarea divino-umană pe plan social, prin crearea în 
lume a unui organism central unificator, e calea monarhică. Pentru 
a exista de fiecare dată o unitate spontană pe baza haotică a opini- 
ilor independente şi a voinţelor opuse, e nevoie de o nouă acţiune 
imediată şi supranaturală a Divinităţii, de o operaţiune ex nihilo 
care să-i lipsească pe oameni de libertatea lor morală. Deoarece 
Cuvîntul divin nu s-a ivit pe pămînt în splendoarea Sa cerească, 
ci în umilinţa naturii omeneşti ; deoarece şi astăzi, pentru credin- 
cioşi, îmbracă aparenţa umilă a formelor materiale, El n-a vrut să 
conducă în mod direct societatea omenească, prin puterea Lui 
divină, ci a preferat să folosească drept mijloc obişnuit al acţiunii 
sale sociale o formă de unitate existentă deja printre oameni — 
monathia universală. Trebuia doar primenită, spiritualizată, sancti- 
ficată această formă socială, substituind principiului morții, al 


1. Care nu abundă în lucruri superficiale. 

violenţei şi înşelăciunii, principiul etern al Graţiei divine şi al 
Adevărului, În locul unui conducător militar care, în spiritul 
minciunii, s-ar fi autoproclamat zeu, a trebuit să fie pus un condu- 
cător peste turma de credincioşi care, în spiritul adevărului, a 
recunoseut în Dumnezeu pe Fiul Domnului cel viu ; în locul despo- 
tului înverşunat care ar fi făcut din supuşii săi victime însîngerate, 
a trebuit să fie pus ministrul iubitor de Dumnezeu ce şi-a vărsat 
sîngele peniru omenire. 

In împrejurimile Cezareei şi pe malurile lacului Tiberias, lisus 
l-a detronat pe Cezar — nu pe Cezarul banului, nici pe acela creştin 
al viitorului, ci pe acela glorios, pe suveranul unic, absolut şi 
autonom din univers, supremul centru de unitate pentru oameni. 
L-a detronat pentru că a creat un nou şi mai bun centru de unitate, 
o nouă şi mai bună putere suverană, întemeiată pe credinţă şi 
iubire, pe adevăr şi graţia divină. Detronînd absolutismul fals şi 
nelegiuit al Cezarilor păgîni, lisus a recunoscut şi a eternizat 
monarhia universală a Romei conferindu-i adevărata bază teocra- 
tică. Într-un sens anume, n-a fost decit o schimbare de dinastie ; 
dinastia lui Julius Cezar, pontif suprem şi dumnezeu, a lost înlo- 
cuită cu dinastia lui Simon Petru, pontif suprem şi slujitorul 
slujitorilor Domnului. 


CAPITOLUL VIII 
„FIUL OMULUI” ŞI „PILATRA” 


Punctul de vedere pe care tocmai l-am expus ne permite să 
înţelegem de ce viziunea profetică a puterilor păgine importante — 
completă şi exactă aşa cum numai o viziune poate fi — nu face nici 
o mențiune despre cea mai mare putere — Imperiul roman. Inseam- 
nă că acest Imperiu nu era o parte a monstruosului colos condam- 
nat la pieire, ci:cadrul, forma materială veşnică a Impărăţiei lui 
Dumnezeu. Marile puteri ale lumii străvechi au pierit de-a lungul 
istoriei ; doar Roma trăieşte veşnic. Piatra Capitoliului a fost 
consacrată drept piatra biblică, iar Imperiul roman s-a transformat 
într-un munte mare care, în viziunea profeților, s-a născut din 
această piatră. lar piatra însăşi, ce poate să fie dacă nu puterea 
monarhică a celui ce-a fost numit Petru şi pe care Biserica univer- 
sală — acest munte al lui Dumnezeu -— a fost întemeiată °? 

Imaginea pietrei misterioase din cartea lui Daniel a fost atribu- 
ită şi lui lisus Hristos în persoană. Trebuie spus totuşi că lisus, 
relerindu-se adesea la profetul Daniel în predica Sa, l-a luat ca 
mode! ca să atribuie propriei persoane nu imaginea pietrei, ci o altă 
denumire din care şi-a făcut aproape un nume — Fiul Omului. E 
chiar numele pe care-l foloseşte în textul fundamental al Sfintului 
Matei : quem dicum homines esse Filium Hominis ?' lisus e Fiul 
Omului văzut de profetul Daniel (Daniel, VII,13) ; piatra (Daniel, 
H, 34, 35, 45) nu e simbolul direct al lui lisus, ci puterea funda- 
mentală a Bisericii, a primului reprezentant căruia Fiul Omului i-a 
atribuit această imagine : eu iţi zic că tu ești Petru. 

Felul nostru de a vedea lucrurile e confirmat în mod direct de 
contextul profeţiei lui Daniel. E vorba de Împărăţia lui Dumnezeu, 
care este, totuşi, concretă şi pămînteană şi trebuie să ţină locul 


1. Cine zic oamenii că este Fiul Omului ? (lat.) 

puternicelor imperii păgîne după dominarea şi pieirea acestora. 
Apariţia şi izbînda acestei a cincea Împărăţii care, într-un text 
alăturat, e numită „poporul sfinţilor Celui Preaînalt” (Daniel, VII, 
18, 27) şi care, bineînţeles, e Biserica universală, sînt simbolic 
reprezentate prin această piatră care, după ce-a slărimat picioarele 
colosului, se face un munte mare şi se întinde pe tot pămîntul. Dacă 
„piatra” lui Daniel semnifica în mod direct pe Hristos, ar trebui să 
admitem că Însuşi Hristos a devenit „muntele mare”, adică monar- 
hia universală a Bisericii care ţine locul imperiilor păgîne. Dar de 
ce să atribuim în mod gratuit scriitorului cu adevărat inspirat al 
acestei minunate cărţi o imagine atît de confuză şi de necuvi- 
incioasă, cînd există o explicaţie clară şi armonioasă care, nu 
numai că e acceptabilă, dar ni se impune pur şi simplu prin compa- 
rarea acestor texte profetice cu textul evanghelic corespunzător °? 
Acolo, ca şi aici, la Daniel ca şi la Sfintul Matei, e vorba de Fiul 
Omului şi de Piatra Bisericii. Or, fiindcă e absolut sigur că Fiul 
Omului din cartea profetică şi Fiul Omului din Evanghelie înseam- 
nă una şi aceeaşi persoană — Mesia — potrivit analogiei, imaginea 
Pietrei bisericeşti are în ambele cazuri un sens identic. Dar în 
Evanghelie piatra îl desemnează pe prinţul apostolilor — tu ești 
Petru - iar piatra de care vorbea profetul Daniel îl închipuia pe 
păstrătorul primordial al puterii monarhice în Biserica universală — 
piatră ce n-a fost aruncată de miini omencşti. ci de Fiul lui Dumnezeu 
Cel Viu şi de însuşi Tatăl din Ceruri care dezvăluie monarhului 
Bisericii adevărul divino-uman — prima rațiune a puterii Sale. 

Să mai semnalăm această admirabilă coincidenţă : puternicul 
rege al Babilonului, reprezentantul tipic al falsei monarhii univer- 
sale, l-a văzut în vis pe reprezentantul principal al adevăratei 
monarhii universale ; l-a văzut sub imaginea semnificativă a unei 
pietre ce a devenit propriul său nume. Şi-a dat seama de contrastul 
dintre cele două monarhii : una începînd cu capul de aur şi sfirşind 
cu picioarele de lut, prefăcîndu-se în pleavă ; cealaltă începînd cu 
o pietricică şi sfirșind cu un munte mare ce umple întreaga lume. 


CAPITOLUL IX 


FILARET AL MOSCOVEI, SFÎNTUL IOAN 
HRISOSTOMUL, DAVID STRAUSS ŞI DL. DE 
PRESSENSE DESPRE INTIIETATEA LUI PETRU 


. Siliţi de adevăr, ortodocşii de bună credinţă ne-au mărturisit : 
„E adevărat că lisus Hristos a instituit în persoana Sfintului Petru 
o putere centrală şi suverană pentru Biserică ; dar nu înţelegem 
cum şi de.ce această putere ar putea fi atribuită Bisericii romane şi 
papalității.” Zărim piatra desprinsă fără ajutorul mîinilor omeneşti, 
dar nu şi muntele mare ce s-a ivit, cu toate că fâptul acesta e bine 
explicat în Sfînta Scriptură prin intermediul imaginilor şi para- 
bolelor pe care le ştim pe de rost, şi totuşi nu le înțelegem mai bine. 

Dacă piatra transformată în munte nu e decit un simbol, trans- 
formarea unui sîmbure cît de mic într-un corp organic infinit mai 
mare şi mai complicat e un fapt real. Tocmai prin acest fapt real, 
în Noul Testament se explică dinainte dezvoltarea Bisericii — din 
arborele falnic care la început nu era decît sămînţă nevăzută şi care 
astăzi adăposteşte la umbra coroanei sale animalele de pe pămînt 
şi păsările cerului. 

Chiar şi la catolici, există spirite dites: care, extazi- 
indu-se în fața stejarului falnic la umbra căruia adăstează, refuză 
cu încăpăţinare să admită că toată această bogăție de forme orga-- 
nice s-a ivit dintr-o structură la [el de simplă şi rudimentară ca 
aceea a unei ghinde obişnuite. După ei, dacă stejarul se trage din 
ghindă, aceasta trebuie să conţină în sine în chip distinct şi concret, 
dacă nu toate frunzele, măcar toate ramurile copacului falnic ; 
trebuie nu numai să fie substanţial identic cu acesta, ci să-i semene 
cu totul. Spiritele celeilalte extreme — spiritele ultra-critice — vor 
începe să cerceteze minuţios biata ghindă, din toate punctele de 
vedere. Bineînţeles că n-or să descopere în ea nimic care să semene 
cu stejarul falnic — nici rădăcini încolăcite, nici trunchi viguros, 

nici coroană stufoasă, nici frunze ondulate şi rezistente. Au să 
spună : ghinda nu-i decît o ghindă, n-are cum să fie altceva ; în 


privinţa stejarului falnic cu toate atributele sale, nu ştiu decit că 


iezuiţii l-au născocit la conciliul de la Vatican, am văzut-o cu ochii 
noştri... în cartea lui Ianus. 

Cu riscul de a părea liber cugetător în faţa dogmaticilor înver- 
şunaţi şi, în acelaşi timp, de a fi socotit iezuit mascat de către 
spiritele critice, trebuie să dovedesc acest adevăr absolut sigur : că 
ghinda are o structură foarte simplă şi rudimentară ; că e imposibil 
să descoperi în ea toate elementele constituente ale unui stejar 
falnic şi că, totuşi, acesta se trage într-adevăr din ghindă fără nici 
un şiretlic sau vreo uzurpare, ci în mod firesc, ba chiar în mod 
divin. De vreme ce Dumnezeu, fără a se supune necesităţilor tim- 


pului, spaţiului şi mecanismului materiei, vede în sîmburele lucru-. 


rilor întreaga putere ascunsă a viitorului lor, cu şiguranţă a văzut 
şi binecuviîntat în mărunta ghindă stejarul falnic ce avea să se tragă 
din ea ; în bobul de muştar ai credinței lui Petru a văzut şi vestit 
arborele falnic al Bisericii catolice care să cuprindă pămîntul cu. 
crengile sale. 

Fiindu-i încredinţată de către lisus Hristos păstrarea puterii 
suverane universale ce trebuia să se menţină şi să se dezvolte în 
tot timpul şederii sale pe pămînt, Petru.nu şi-a exercitat personal 
puterea decît în măsura şi în formele stadiului primitiv al Bisericii 
apostolice. Acţiunea prinţului apostolilor semăna atît de puţin cu 
guvernarea papilor moderni, după cum ghinda seamănă cu steja- 
rul ; dar asta nu înseamnă că papalitatea nu este produsul natural, 
logic şi legitim al primatului Sfintului Petru, primat care e atît de 
bine consemnat în cărţile istorice din Noul Testament, încit n-a fost 
contestat de nici un teolog de bună credinţă, fie el ortodox, rațio- 
nalist sau evreu. Am pomenit deja de eminentul scriitor israelit 
Iosif Salvador drept martor imparţial al creării Bisericii de către 
lisus Hristos 'şi al rolului preponderent ce i-a revenit lui Petru în 
cadrul acesteia!. Un scriitor la fel de liber de orice prejudecăţi 


1. În general, autorii protestanți nu dau dovadă de atîta bună credință. 
Totuşi, cei mai mulţi mărturisesc aceasta făcînd eforturi inutile pentru a da 
explicaţii în felul lor. lată, de pl cuvintele dl. de Pressens€ (Istoria primelor 
trei secole de creştinism, ed. |, vol. I, p. 358, 359, 360) : „La- început, apostolul 
Peiru a exercitat o influenţă preponderentă. S-a văzut în rolul pe care l-a avut 
dovada înțiietății sale. Dar, privind mai de aproape, ne dăm seama că n-a făcut 
aliceva decît să-şi etaleze darurile naturale ( !) purificate şi consolidare de 

catolice, David Strauss, bine cunoscutul şef al şcolii critice ger- 
mane, s-a văzut silit să ia apărarea primatului lui Petru în faţa 
polemiştilor protestanți pe care-i acuză de păreri preconcepute’. În 
ceea ce-i priveşte pe reprezentanţii ortodoxiei orientale, n-avem 
altceva mai bun de făcut decît să-l cităm încă o dată pe unicul 
nostru teolog, Filaret al Moscovei. Pentru el, primatul lui Petru e 
„limpede şi evident”?. După ce-a amintit faptul că Petru a primit 
de la Hristos misiunea specială de a-şi recunoaşte fraţii (Luca, 
XXII, 32), adică pe ceilalți apostoli, eminentul ierarh rus continuă 
în felul acesta : „Într-adevăr, deşi Învierea Domnului a fost dezvă- 
luită femeilor, ea n-a fost de natură să-i adune pe apostoli în 
credinţa lor (Luca, XXIV, 11). Dar cînd Cel viu i s-a arătat lui 
Petru, ceilalți apostoli, înainte de a li se arăta tuturor, au spus cu 
convingere : „Domnul a înviat cu adevărat şi s-a arătat lui Simon” 
(Luca, XXIV, 34). În sfirşit, trebuie umplut golul lăsat în rîndul 
apostolilor de apostazia lui Iuda — Pettu e primul care observă şi 
ia hotărîrea. Imediat după coborirea Siîntului Duh, trebuie inau- 
gurată solemn predica evanghelică — Petru ridicîndu-se, etc. Cînd 
e vorba'să se pună baza Bisericii creştine la păgîni ca și la evrei — 
Petru îl botează pe Cornelius ; nu e prina dată cînd se adeveresc 
în el spusele lui Hristos : „Tu eşti Petru”, etică. 

În această mărturie adusă adevărului, convingătorul doctor al 
Bisericii ruse moderne nu e decît un palid ecou al doctorului mult 
mai elocvent al sirăvechii Biserici greceşti. Sfintul Ioan Hrisos- 
tomul a respins dinainte cu succes obiecțiile aduse primatului lui 
Petru, ce reies şi azi din anumite -fapte ale istoriei evanghelice şi 
apostolice (slăbiciunea lui Simon în grădina marelui preot, rapor- 


Spiritul divin.” „În rest, relatarea Sfîntului Luca nu justifică deloc ideile ierar- 
hilor. Totul e natural şi spontan la Sfîntul Petru care nu e preşediniele oficial al 
vreunui soi de colegiu apostolic.” (Dl. de Pressens€ confundă, bineînţeles, 
chestiunea oficialități mai mult sau mai puţin evidentă cu substanța primatului). 
„EI nu acţionează decit ascultînd de sfatul. fraţilor săi” (se pare că, potrivit ideilor 
protestante, sfatul exclude autoritatea), „fie pentru a alege un nou apostol, fie la 

usalii, fie în fața poporului, fie în fața consiliului secret. Peiru a fost cel mai 
umil dintre cei dintii creştini, iată de ce a fost avansat.” Cu asemenea glume de 
prost gust, protestantismul vrea să înlăture anumite pasaje din Sfînta Scriptură, 
după ce-a considerat-o drept unicul izvor al adevărului religios. 

34 Viaţa lui lisus, trad. Littré, Paris, 1839, vol. I, partea a II-a, p. 584, cf. 

P- e A 

2. Predici şi discursuri ale lui Filaret, mitropolitul Moscovei, 1873, p. 214. 

3. Ibidem. 

turile sale cu Sfintul Pavel, etc.). Îi trimitem pe cititorii noştri 
ortodocşi la argumentele celebrului doctor ecumenic!. Nici un 
scriitor papistaş n-ar putea susţine cu mai multă ardoare şi insis- 
tență primatul puterii (nu numai al onoarei) ce-i aparţinea lui Petru 
în Biserica apostolică. Prinţul apostolilor, căruia Hristos i-a încre- 
dinţat pe toţi ceilalţi (Aire aŭtoç R&VTAG EVXELpLOBELG), era, po- 
trivit sfîntului, îndrituit să-l numească din propria voință pe 
înlocuitorul lui Iuda şi dacă, cu această ocazie, a recurs la ajutorul 
celorlalţi apostoli, n-a fost din obligaţie, ci ca urmare a propriei 
plăceri?. În Sfînta Scriptură se vorbeşte de primatul Sfîntului 
Petru ; dreptul său la puterea suverană şi absolută în cadrul 
Bisericii e atestat de tradiţia ortodoxă ; ar trebui să fii lipsit de orice 
tact istoric şi chiar de cel mai elementar bun simţ ca să găseşti în 
cadrul Bisericii primitive (nu numai de pe vremea cînd „mulţimea 
de credincioşi avea o singură credință”, ci şi după aceea) puteri 
juridic prestabilite conducîndu-se după reguli statornicite. E vorba 
tot de desluşirea crengilor stejarului în ghindă. Sîmburele real şi 
viu al puterii ecleziaste suverane pe care-l recunoaştem în prințul 
apostolilor nu se putea manifesta în Biserica primitivă decît prin 
inițiativa practică pe care Petru o avea în orice chestiune ce inte- 
resa Biserica universală, după cum putem într-adevăr observa în 
Evanghelii şi în Faptele Apostolilor“. 

De vreme ce există critici care nu recunosc personalitatea 
Sfîntului Pavel, aşa vor [i unii care nu vor remarca rolul prepon- 
derent al Sfintului Petru în constituirea Bisericii. N-o să ne pier- 
dem timpul cu respingerea lor, ne oprim doar la obiecţia ridicată 
împotriva succesiunii romane a pescarului galilean. 


1. Se ştie că Biserica greco-rusă atribuie acest titlu în special la trei ierarhi 
din vechime : Sfintul Vasile din Cezareea, supranumit Cel Mare, Sfîntul Grigore 
din Nazianz, supranumit Teologul, şi Sfintul loan Hrisostomul. Au sărbătoarea 
comună pe 30 ianuarie, 

2. loan Hrisostomul — Opp., vol. IX, col. 27, 30, 31. 

3. Aceia dintre cititorii noştri ortodocși care, în recunoașterea rolului 
deosebit al lui Petru în istoria Noului Testament, nu vor considera îndeajuns 
autoritatea Sfinţilor Părinţi, ca loan Hrisostomul, nici măcar aceea a teolopilor 
ruşi ca Filaret, vor fi poate de acord cu o dovadă așa-zis statistică. Socotind că 
printre ucenicii lui lisus nici unul n-are atitea drepturi la un loc bine meritat ca 
Sfintul loan, preafericitul apostol, am numărat de ciie ori în Evanghelii şi în 
Faptele Apostolilor se pomenește de loan şi de cîte ori de Peiru. Raportul e de 
la 1 la 4. Sfîntul Petru e menţionat de 171 de ori (114 în Evanghelii şi 57 în 
Fapte) şi Sfîntul loan numai de 46 de ori (38 în Evanghelii — punînd la socoteală 
şi cazurile unde vorbeşte de el însuşi în mod indirect — şi de & ori în Fapte). 


CAPITOLUL X 
APOSTOLUL PETRU ŞI PAPALITATEA 


Sfîntul apostol Petru are primatul puterii, dar de ce papa de la 
Roma să fie succesorul acestui primat ? Trebuie să mărturisim că 
bătaia acestei întrebări pusă astfel ne scapă cu desăvirşire. Din 
moment ce se admite în cadrul Bisericii universale puterea funda- 
mentală şi suverană stabilită de Hristos în persoana Sfintului Petru, 
trebuie să admitem şi faptul că ea există undeva. Ni se pare că 
neputinţa de a o afla în altă parte decît la Roma e un motiv sufi- 
cient pentru a adera la teza catolică. 

De vreme ce nici patriarhul de la Constantinopol, nici sinodul 
de la Sankt Petersburg nu au şi nu pot avea pretenţia să reprezinte 
piatra Bisericii universale, adică unitatea reală şi fundamentală a 
puterii ecleziastice, trebuie să renunțăm la această unitate şi să 
acceptăm separarea, vrajba şi slugărnicia ca stări naturale ale 
Bisericii, sau recunoscute drepturile şi valoarea reală a unicei 
puteri existente care a reprezentat centrul unităţii ecleziaste. Nici 
o judecată logică n-ar putea şterge evidenţa faptului că nu există 
în afara Romei decît Biserici naţionale (ca Biserica armeană, cea 
greacă), Biserici statale (ca Biserica rusă, cea anglicană) sau secte 
întemeiate de persoane particulare (luteranii, calviniştii, etc.). Doar 
Biserica romano-catolică nu e nici Biserică naţională, nici una 
Statală, nici o sectă întemeiată de cineva. E singura Biserică din 
lume ce păstrează şi garantează principiul unităţii sociale univer- 
sale împotriva egoismului oamenilor şi a intereselor particulare ale 
naţiunilor ; e singura Biserică păstrînd şi garantînd libertatea 
puterii spirituale împotriva absolutismului Statului ; altfel spus, e 
singura pe care porţile iadului n-au biruit-o. 

„Prin roadele lor o să le cunoaşteţi.” In domeniul societăţii 
religioase, roadele catolicismului (pentru cei care au rămas cato- 
lici) sînt unitatea şi libertatea Bisericii ; roadele protestantismului 
oriental şi occidental pentru cei care au aderat la el sînt separarea 

şi supunerea ; separarea, mai ales pentru occidentali, supunerea 
pentru orientali. Putem gîndi şi spune tot ce vrem despre Biserica 
romană sau despre papalitate ; noi înşine ne-am îndepărtat prea 
mult ca să putem vedea sau căuta desăvîrşirea, idealul înfăptuit. 
Ştim că piatra Bisericii nu e Biserica, că temelia nu e totuna cu edi- 
ficiul, că drumul nu e totuna cu scopul. Putem spune că papalitatea 
e singura putere ecleziastă internațională şi independentă, singura 
bază reală şi eternă pentru acţiunea universală a Bisericii. E un 
fapt incontestabil şi e de ajuns să recunoaştem în papă unicul păs- 
trător al puterilor şi al privilegiilor pe care Sfintul Petru le-a primit 
de la Hristos. De vreme ce e vorba de monarhia ecleziastică univer- 
sală care trebuie să /ranssubstanţieze monarhia universală politică 
fără a o desfiinţa în totalitate, nu e firesc ca scaunul celor două mo- 
narhii asemănătoare să fie acelaşi ? Dacă, aşa cum am mai spus-o, 
dinastia lui Iulius Cezar trebuia, într-un anumit sens, înlocuită cu 
dinastia Sfîntului Petru — cezarismul cu papalitatea — oare aceasta 
nu trebuie să fie situată în adevăratul centru al imperiului universal ? 

Mutarea la Roma a puterii ecleziastice suverane instituită de 
Hristos în persoana Sfîntului Petru este un fapt evident dovedit de 
tradiția Bisericii şi justifi cat de logica lucrurilor. În privinţa ches- 
tiunii de a şti czan şi în ce forme puterea lui Petru a fost cedată 
episcopului Romei, aici e o problemă de istorie care, în lipsă de do- 
cumente, nu poate fi clarificată în chip ştiinţific. Credem în tradiţia 
ortodoxă consemnată în cărțile noastre liturgice, în care se spune 
că Sfîntul Petru venind la Roma şi-a stabilit aici definitiv scaunul 
şi că, înainte de moarte, şi-a ales chiar el-succesorul. Pe urmă, papii 
au fost aleşi de către comunitatea creştină de la Roma pînă cînd 
tipul actual al alegerii de către colegiul de cardinali s-a impus 
definitiv. În afară de asta, încă din secolul II (scrierile Sfintului 
Irineu) există mărturii autentice care dovedesc faptul că Biserica 
de la Roma era considerată deja, de către toată lumea creştină, 
drept centru de unitate şi că episcopul de la Roma se bucura de o 
autoritate superioară, deşi formele în care aceasta s-a manifestat au 
variat în funcţie de vremuri, devenind tot mai decisive şi mai 
importante pe măsură ce întreaga structură socială a Bisericii era 
tot mai complexă, diferenţiindu-se şi dezvoltîndu-se tot mai mult. 

„De fapt — spune un istoric raţionalist şi critic — de fapt în anul 
196, conducătorii aleşi ai Bisericii au încercat să instaureze uni- 
tatea ecleziastică : unul din ei, conducătorul Bisericii de la Roma, 

se pare că şi-a atribuit rolul puterii executive în sînul comunităţii 
şi că şi-a arogat funcţia de suveran pontif.”! Dar nu era vorba 
numai de puterea executivă ; mai încolo, acelaşi scriitor face 
următoarea mărturisire : „Tertulian şi Ciprian păreau că recunosc 
în Biserica de la Roma Biserica principală, într-o anumită măsură, 
păstrătoare şi ordonatoare a credinţei şi tradițiilor.” 

Puterea monarhică a Bisericii universale nu a fost decît un 
germen de-abia vizibil, dar plin de viaţă, în creştinismul primitiv ; 
în secolul II, acest germen s-a dezvoltat, după cum arată faptele 
papei Victor ; în secolul III, cele ale papilor Ştefan şi Sfintului 
Dionisie, iar în secolul IV, ale papei Iulius I. In secolul următor 
această autoritate-supremă şi puterea monarhică a Bisericii romane 
se dezvoltă ca un arbore viguros odată cu sfintul papă Leon 1 ; în 
sfîrşit, prin secolul IX, papalitatea este deja copacul impunător şi 
falnic ce acoperă cu coroana sa universul creştin. 

Aici e măreţul fapt, faptul principal, manifestarea şi înfăptuirea 
istorică a Cuvintului Divin: Tu eşti Petru, etc. Aceasta s-a înde- 
plinit de drept divin, în timp ce faptele individuale cu privire la 
transmiterea puterii suverane şi alegerea papei țin de latura umană 
a Bisericii şi nu prezintă decit un interes secundar din punct de 
vedere religios. — Şi în cazul acesta, Imperiul roman care a prefi- 
gurat, într-un anumit sens, Biserica romană, ne poate furniza o 
comparaţie. Roma fiind centrul Imperiului, cel proclamat Împărat 
la Roma era imediat recunoscut de întreaga lume care nu se mai 
întreba dacă Senatul, pretorienii sau dorința plebei l-au propulsat 
la suprema putere. În cazuri excepționale, cînd Împăratul era ales 
de legiuni, dar nu la Roma, prima lui grijă era aceea de a se duce 
în oraşul imperial (ără adeziunea căruia alegerea lui nu era socotită 
decit un fapt provizoriu. — Pentru creştinătatea universală, Roma 
papilor a devenit ceea ce era Roma Cezarilor pentru lumea păgînă. 
Episcopul de la Roma era prin această calitate chiar suveranul şi 
doctorul întregii Biserici ; nimeni nu se preocupa de felul în care 
a fost ales depinzind de împrejurări şi de mediul istoric. În general, 
nu existau mai multe motive ca să fie pusă la îndoială legitimitatea 
alegerii în cazul episcopului de la Roma decît în cazul oricărui alt 
episcop. Odată recunoscută alegerea episcopală, conducătorul 


1. B. Aubé — Creștinii în Imperiul roman, de la sfirşinul Antoninilor pină 
la mi locul sec. IlI, p.69. 
Ibid., p.146. 

Bisericii centrale, ocupînd scaunul Sfintului Petru, avea co ipso 
toate drepturile şi puterile conferite de Hristos pietrei Bisericii. Au 
existat cazuri excepţionale cînd alegerea a fost pusă sub semnul 
îndoielii ; în istorie au existat antipapi. Falsul Dimitrie şi falsul 
Petru al III-lea n-au ştirbit cu nimic autoritatea legitimă a'monar- 
hiei ruse ; la fel, antipapii nu pot aduce nici o obiecție papalității. 
Tot ceea ce poate fi considerat anormal în istoria Bisericii ţine de 
specia umană şi nu de substanţa divină a societăţii religioase. Dacă 


s-a întîmplat ca vinul să fie prefăcut şi chiar otrăvit în timpul îm+ : 
părtăşaniei, oare acest sacrilegiu a lezat întreaga slujbă de sfințire? - 


Admiţînd că episcopul Romei e adevăratul succesor al Sfîntului 
Petru şi, deci, piatra neclintită a Bisericii şi deţinătorul cheilor 
Împărăției cerurilor, facem abstracţie de faptul referitor la prințul 
apostolilor, dacă a fost în persoană la Roma. Acest fapt e dovedit 
de tradiţia Bisericii, atît orientală cît şi occidentală ; personal, nu 
ne îndoim de acest lucru. Dacă există creştini de bună credinţă mai 
sensibili decît noi la argumentele aparente ale savanților protes- 
tanţi, nu trebuie să discutăm această chestiune cu ei. Admiţînd 
chiar că Sfîntul Petru n-a fost în persoană la Roma, din punct de 
vedere religios putem crede în transmiterea spirituală şi mistică a 
puterii sale suverane episcopului oraşului etern. In istoria creş- 
tinismului primitiv, există un strălucit exemplu referitor la un 
raport asemănător. Sfintul Pavel n-a fost legat de Lisus.Hristos în 
chip firesc, n-a fost martorul vieţii pămîntene a Domnului şi nu i-a 
fost încredinţată în chip direct misiunea ; cu toate acestea, toți 
creştinii îl recunosc drept unul din cei mai importanţi apostoli. 
Apostolatul său era un minister public în cadrul Bisericii şi, totuşi, 
originea acestuia — raportul dintre Pavel şi lisus Hristos — e un fapt 
mistic şi supranatural. La fel cum un fenomen de ordin supra- 
natural a favorizat legătura primordială între lisus Hristos şi 
Sfîntul Pavel făcînd din acesta apostolul păgiînilor, fără totuşi. ca 
această misiune supranaturală să împiedice activitatea ulterioară 
a apostolului de a fi în mijlocul întîmplărilor naturale ale vieţii de 
pe pămînt şi a evenimentelor istorice, tot aşa, cel dintîi raport 
dintre Sfîntul Petru şi scaunul de la Roma — raport ce a dus la cre- 
area papalității — putea foarte bine să depindă de un fapt mistic şi 
transcedental ; dar asta n-a lipsit papalitatea, odată constituită, de 
caracterul ei de instituţie socială religioasă care acţionează în 
condiţiile obişnuite ale vieţii de pe pămînt. Spiritul atotputernic al 

Sfintului Petru, condus de voinţa atotputernică a Domnului, pentru 
a face să dăinuie centrul unităţii ecleziaste, putea să se statorniceas- 
că în centrul unităţii politice prelormat de Providenţă şi să facă din 
episcopul Romei moştenitorul primatului său. În această ipoteză, 
papa — care, nu trebuie să uităm, nu era necesar decit dacă s-ar fi 
demonstrat convingător că Sfîntul Petru nu s-a dus la Roma — papa 
trebuia socotit succesorul Sfîntului Petru în acelaşi sens spiritual 
şi totuşi real în care (mutatis mutandis) Sfîntul Pavel trebuie socotit 
ca adevăratul apostol ales şi trimis de Iisus Hristos pe care nu l-a 
cunoscut altiel decît într-o viziune supranaturală. Apostolatul 
Sfîntului Pavel este atestat de Fuptele Apostolilor şi chiar de 
Epistolele Sfintului Pavel ; primatul roman ca succesiune a Sfîntu- 
lui Petru e atestat de tradiţia Bisericii universale. Pentru un creştin 
ortodox, această ultimă dovadă nu e cu nimic inferioară celei dintii. 

N-avem decit să nu ştim cun a fost adusă din Palestina în Italia 
piatra fundamentală a Bisericii ; dar că ea a fost într-adevăr adusă 
şi stabilită la Roma, e un fapt de netăgăduit pe care, dacă l-am 
contesta, am contesta sfinta tradiţie şi chiar istoria creștinismului. 

Acest punct de vedere ce subordonează faptul principiului şi 
depinde mai mult de adevărul general decît de certitudinea exteri- 
oară a fenomenelor materiale — acest punct de vedere nu e al 
nostru ; e chiar opinia Bisericii ortodoxe. Să dăm un exemplu, ca 
să facem mai bine înţeleasă judecata noastră. E un fapt sigur că 
primul conciliu ecumenic de la Niceea a fost convocat de împăratul 
Constantin şi nu de sfîntul papă Silvestru. Cu toate acestea, Biseri- 
ca greco-rusă, în slujba de pe 2 ianuarie cînd celebrează memoria 
Sfintului Silvestru, i-a adus acestuia deosebite laude pentru-că i-a 
convocat pe cei 318 părinţi la Niceea şi pentru că a impus dogma 
adevăratei credințe împotriva nelegiuirii lui Arius. Nu e o- simplă 
greşeală istorică — istoria primului conciliu era bine cunoscută în 
Biserica din Orient — ci mai degrabă manifestarea unui adevăr 
general care, pentru coriştiința religioasă a Bisericii, era mult mai 
important decît certitudinea materială. Odată recunoscut în prin- 
cipiu primatul papilor, era firesc să se pună pe seama fiecărui papă 
toate faptele bisericeşti ce aveau loc sub pontificatul său. Astfel, 
avîndu-se în vedere regula generală şi constitulivă a vieţii biseri- 
ceşti şi nu amănuntele istorice ale unui caz particular, s-au atribuit 
Sfîntului papă Silvestru onorurile şi funcţiile ce-i aparțineau după 
spirit şi nu după litera istoriei creştine. S-a dovedit exact, de vreme 
ce litera ucide, iar spiritul însufleţeşte. 


CAPITOLUL XI 


SFÎNTUL PAPĂ LEON CEL MARE 
DESPRE ÎNTÎIETATE 


Nu e cazul să înfăţişăm aici întreaga dezvoltare istorică a 
papalității şi să reproducem numeroasele mărturii ale tradiţiei 
ortodoxe demonstrînd legitimitatea puterii suverane a papilor în 
cadrul Bisericii universale. 

Pentru a arăta care e baza istorică a tezei noastre acelor cititori 
care nu cunosc prea bine istoria bisericească; e de ajuns dacă ne 
oprim la o singură perioadă marcantă din existenţa papalității — 
perioadă destul de veche ca să impună respect ortodocșilor tradiţio- 
nalişti şi care, în acelaşi timp, e îndeajuns de transparentă şi foarte 
documentată, neavînd nimic obscur sau îndoielnic. E vorba de 
mijlocul secolului V, pe vremea cînd Biserica romană era repre- 
zentată cu demnitate de sfîntul papă Leon cel Mare. 

E interesant pentru noi să vedem ce părere avea chiar pontiful 
roman, care e în acelaşi timp un sfint al Bisericii greco-ruse, despre 
puterea sa şi cum erau primite declaraţiile sale de partea orientală 
a Bisericii. 

Într-una din predicile sale, după ce-a reamintit că Hristos e 
singurul pontif în sensul absolut al cuvîntului, Sfintul Leon conti- 
nuă astfel : „N-a lăsat de izbelişte paza turmei Sale ; prin veşnica 
Sa putere am acceptat darul îmbelşugat al puterii apostolice ; 
ajutorul Lui a fost nepreţuit. — Căci temeinicia credinţei Sale, pro- 
slăvită în prințul apostolilor, e veşnică şi fiindcă ceea ce Petru a 
crezut în Hristos rămîne veşnic, la fel rămîne veşnic ceea ce Hristos 
a instituit în Petru (er sicut permanet quod in Christo Petrus 
credidit, ita permanet quod in Petro Christus instituit). Asta este 
legea adevărului ; preafericitul Petru, mergînd pe calea puterii 
Pietrei, n-a abandonat conducerea Bisericii care i-a fost încre- 
dinţată. Astfel, dacă acţionăm şi discernem cu dreptate, dacă 
obţinem prin rugăciuni zilnice ceva din partea milosteniei 

Domnului, e opera şi meritul celui a cărui putere e vie şi a cărui 
autoritate se face simțită în Sfîntul Scaun.” 

Referindu-se la episcopii adunaţi la Roma pentru sărbătoarea 
Sfîntului Petru, Sfîntul Leon a spus că aceştia au vrut să onoreze 
cu prezenţa lor „pe acela pe care-l recunosc pe scaunul Romei, nu 
numai drept prezident, ci şi întiiul dintre episcopi”. 

Intr-un alt discurs, după ce s-a referit la ceea ce putem numi 
adevărul ecleziastic fundamental (adică pe planul vieţii interioare, 
al vieţii de grație, toţi creştinii sînt preoți şi regi, dar că deosebirile 
şi inegalităţile sînt necesare în structura exterioară a corpului 
mistic al lui Hristos) — Sfîntul Leon adaugă : „Din toţi, numai 
Petru a lost ales, el e înaintea tuturor : şi a naţiunilor, şi a apos- 
tolilor, şi a Părinților Bisericii pentru ca aceştia să fie conduşi de 
Petru care, la rîndul lui, e condus de Hristos. O, prea-iubiţilor, asta 
e o largă participare (magnum consortium’) la guvernare pe care 
voinţa divină a acordat-o acestui om. Dacă ea a vrut ca şi alţi 
conducători să aibă ceva în comun cu el, doar prin persoana lui a 
acordat ceea ce n-a refuzat altora. Jar Eu iți zic : adică, aşa cum 
Tatăl Meu şi-a arătat în tine divinitatea Mea, la fel Eu îţi fac 
cunoscută desăvîrşirea — că tu eşti Petru : adică, dacă Eu sînt 
Piatra neclintită, piatra de temelie făcînd din doi unul singur, baza 
în afara căreia nimeni nu poate aşeza altă piatră — şi tu eşti Piatra, 
devenită solidă prin forța mea şi avînd în comun cu Mine prin 
participare ceea ce am dobîndit prin puterea mea.” 

„Puterea de a lega şi a dezlega a fost acordată şi celorlalți 
apostoli şi prin intermediul lor tuturor conducătorilor Bisericii ; 
dar n-a fost încredinţat în zadar unuia singur ceea ce aparţine 
tuturor. Petru are puterea tuturor, iar ajutorul divin e rînduit în 
asemenea chip, încît autoritatea pe care Hristos i-a dat-o lui Petru 
e conferită de acesta celorlalți apostoli.” 

Aşa cum Petru participă la puterea suverană a lui Hristos 
asupra Bisericii universale, la fel episcopul Romei, ce ocupă scau- 
nul lui Petru, e reprezentantul actual al acestei puteri. 

„Petru nu a încetat să conducă Sfîntul Scaun iar consortium-ul 
său cu suveranul pontif este veşnic. Autoritatea — de neclintit — pe 


. S. Leonis Magni, opp. ed. Migne, Paris, 1864, vol. I, col. 145-7. 
. Mare adunare (lat.). 

. S. Leonis Magni, coi. 149. 

. Ibid., col. 151, 2. cf. 429-32. 

care a primit-o de la Hristos, care este piatra de temelie, a fost 
conferită urmaşilor săi ; acolo unde ea se manifestă se datorează, 
fără îndoială, puterii divine. Cine, referindu-se la gloria preafe- 
ricitului Petru, ar fi atît de ignorant sau de invidios să susțină că 
există o parte a Bisericii care nu se află în atenţia sa, care să nu 
recurgă la ajutorul lui ?”! 

„Cu toate că fiecare păstor în parte are grijă de turma lui 

printr-o atenţie sporită, ştiind că o să dea socoteală de oile încredin- 
fate — numai noi putem avea grijă de toţi, cîrmuirea fiecăruia fiind 
o parte din sarcina noastră. Căci aşa cum din întreaga lume am 
recurs la scaunul prefericitului apostol Petru, iar dragostea lui față 
de Biserica universală, pe care i-a hotărît-o Domnul, e făurită pe 
socoteala noastră — avem o îndatorire cu atît mai însemnată, cu cît 
sarcina noastră faţă de ceilalţi e mai mare.”? 
__ „Gloria Sfintului Petru este pentru Sfîntul Leon inseparabilă de 
gloria Bisericii romane pe care el o numeşte „sfinta seminţie, 
poporul ales, cetatea sacerdotală şi regală, prima din întreaga lume 
prin Sfîntul Scaun al preafericitului Petru.”? 

Acest conducător al ordinului apostolic e hărăzit centrului 
Imperiului roman pentru ca lumina adevărului în sensul de mîn- 
tuire a tuturor semințiilor să se răspîndească mai bine din virf în 
întreg corpul lumii“. 


|. S. Leonis Magni, col. 155,6. 
2, Ibid., col. 153. 
3. Ibid., col. 423. 
4. Ibid., col. 424. 


CAPITOLUL XII 


SFÎNTUL LEON CEL MARE DESPRE 
PUTEREA PAPALĂ 


Potrivit noţiunii de putere suverană a lui Petru ce domneşte 
veşnic în cadrul Bisericii romane, Sfîntul Leon nu se putea consi- 
dera altceva decît „rectorul lumii creştine”!, responsabil cu pacea 
şi ordinea în cadrul tuturor Bisericilor. A veghea cu perseverență 
asupra acestei imense îndatoriri era pentru el o misiune religioasă. 
„Rațiunea cucerniciei (ratio pietatis), scria el episcopilor din 
Africa, impune ca, odată cu atenţia pe care o datorăm — printr-o 
instituţie divină — Bisericii universale, să ne silim să cunoaştem 
adevărul lucrurilor. Starea şi ordinea întregii familii a Domnului 
ar fi tulburate dacă un lucru de care corpul are nevoie nu s-ar găsi 
şi în cap.” | 

Acelaşi sentiment este exprimat cu mai mare amploare în 
epistola către episcopii din Sicilia : „Sîntem îndemnați de precep- 
tele divine şi de sfaturile apostolice să veghem activ asupra stării 
tuturor Bisericilor ; dacă am aflat ceva demn de mustrare, sîntem 
datori cu o grijă promptă să-l avertizăm pe vinovat fie de ignoran- 
tă nesăbuită, fie de uzurpare trufaşă. Sub influenţa cuvîntului 
Domnului, care l-a pătruns pe preafericitul Petru prin tripla repe- 
tare a confirmării mistice, pentru ca acela ce-l iubeşte pe Dumnezeu 
să pască oile lui Hristos — cinstirea scaunului său pe care-l ocupăm, 
prin mărinimia graţiei divine, ne obligă să evităm pe cît posibil 
pericolul leneviei ; ca să nu se caute zadarnic la noi profesiunea 
de credinţă a Sfîntului Apostol prin care s-a dovedit a fi ucenicul 
Domnului. Căci cel ce păstoreşte cu nepăsare turma de atîtea ori 
încredințată înseamnă că nu-l iubeşte pe păstorul suprem.”* 


i. Astfel e desemnat în Constituţia împăratului Valentinian al III-lea. A se 
vedea operele Sfîntului Leon, vol. I, col. 637. 

2. Ibid., col. 664. 

3. Ibid., col. 646. 

4. Ibid., col. 695,6. 

În epistola către patriarhul Constantinopolului, Sfintul Flavian, 
papa şi-a atribuit sarcina de a păstra intactă credinţa catolică prin 
stoparea disensiunilor, prevenindu-i cu autoritatea sa (nostra 
auctoritate) pe apărătorii greşelii şi susținîndu-i pe cei ce şi-au 
mărturisit credința". 

Cînd împăratul Teodosie al II-lea a vrut să intervină pe lîngă 
Sfîntul Leon în favoarea arhimandritului Eutihie (iniţiatorul erezi- 
ei monofizite), suveranul pontif i-a răspuns că Eutihie putea fi 
iertat dacă-şi retrăgea opiniile condamnate de papă. Numai el 
decide definitiv în chestiuni de dogmatică. „În privinţa a ceea ce 
Biserica catolică crede şi propovăduieşte despre misterul încarnării 
Domnului, asta apare în scrisoarea pe care i-am trimis-o fratelui 
şi episcopului Flavian.”? 

Sfîntul Leon nu admitea faptul potrivit căruia conciliul ecume- 
nic să aibă dreptul să decidă în privinţa dogmei care a fost stabilită 
deja de papă’. În instrucţiunile pe care papa le-a transmis emisa- 
rului său, episcopul Paschasinus, îi vorbeşte despre epistola dog- 
matică către Flavian ca despre formula completă şi definitivă a 
adevăratei credințe“. Într-o altă scrisoare către împăratul Marcion, 
Sfîntul L.eon se declară pătruns de spiritul lui Dumnezeu pentru a 
cunoaşte şi a propovădui adevărata credinţă catolică’. Într-o a treia 
scrisoare face cunoscut că n-a cerut convocarea conciliului decît 
pentru a restabili pacea în Biserica orientală€ şi, chiar în epistola 
adresată conciliului, spune că nu-l acceptă decît „recunoscînd 
dreptul şi onoarea aparținînd scaunului preafericitului apostol 
Petru”, îndemnîndu-i pe episcopii orientali să-şi „interzică total 
îndrăzneala de a contesta credinţa divină” — aşa cum a recunos- 
cut-o el în epistola sa dogmatică. „Nu este permis, spune el, să 
aperi ceea ce nu e permis să crezi, pentru că în scrisorile trimise 
episcopului Flavian, de fericită amintire, am explicat deja în tota- 
litate şi cu mare limpezime (plenissime et lucidissime), potrivit 
autorităţilor evanghelice, cuvintelor profetice şi doctrinei aposto- 
lice, care e pioasa şi pura credinţă cu privire la misterul încarnării 
Domnului nostru lisus Hristos.” 


l. Ibid., col. 733. 

2. Ibid., col. 783. 

3. Epistola Sfîntului Leon către împăratul Marcion. Zbid., col. 918. 
4. lbid., col. 927. 

5. Ibid., col. 930. 

6. Ibid., col. 932. 

7. Ibid., col. 937,9. 

Iată în ce termeni Sfîntul Leon face cunoscut episcopilor galici 
rezultatele conciliului din Calcedonia : 

„Aderînd cu o pioasă unanimitate la scrierile smereniei noastre, 
întărite de autoritatea şi meritul monseniorului preafericitul apos- 
tol Petru, Sfintul Sinod a înlăturat mîrşava infamie a Bisericii 
Domnului” (erezia lui Eutihie şi a lui Dioscur).”! 

Pe lingă acest rezultat confirmat de papă, se ştie că acest 
Conciliu din Calcedonia s-a remarcat printr-un act deosebit : într-o 
şedinţă neoficială, episcopii orientali supuşi patriarhului de ia 
Constantinopol au promulgat celebrul canon, al 28-lea, prin care 
confereau conducătorului lor ierarhic întîietatea în Orient în 
detrimentul patriarhilor din Alexandria şi Antiohia. E adevărat că 
tot ei au declarat acest canon provizoriu, supunîndu-l judecății 
Sfintului Leon care l-a renegat cu indignare, oferindu-i prilejul de 
a-şi afirma din nou principiile ierarhice şi întinderea puterii sale. 
În primul rînd, atrage atenţia (în scrisoarea adresată împăratului) 
că pretenţiile patriarhului de ia Constantinopol întemeindu-se pe 
considerente politice, n-au nimic în comun cu întîietatea Sfintului 
Petru care este o instituţie divină. „Alta e rațiunea lucrurilor laice 
şi alta e aceea a lucrurilor divine ; în afara unicei Pietre pe care 
Domnul a ales-o ca bază, nici o construcţie nu va fi stabilă. — Să 
se mulțumească (patriarhul Anatol) că a obţinut episcopatul unui 
asemenea oraş cu ajutorul cucerniciei voastre şi prin asentimentul 
bunăvoinţei mele. Nu trebuie să dispreţuiască cetatea regală pe care 
n-o poate transforma în scaun apostolic ; să nu tragă speranţe în 
vreun fel că poate să-şi sporească demnitatea prin greşeala altora, 
Să se gindească bine la asta, pentru că eu sînt acela căruia i-a fost 
încredinţată conducerea Bisericii. Eu aş fi cel răspunzător dacă 
regulile bisericeşti ar fi încălcate după aceea cu îngăduinţa mea 
(nici pomeneală de una ca asta !) şi dacă voinţa unui singur frate 
ar valora pentru mine mai mult decît folosul comun al casei univer- 
sale a Domnului.” 

„Convenţiile episcopilor care sînt potrivnice sfintelor canoane 
de la Niceea le declarăm neavenite şi, cu autoritatea preafericitului 
Apostol Petru, le anulăm în întregime printr-o hotărîre generală.” 





i. Epistola Sfintului Leon, Jbid , col. 987. 
2. Ibid., col. 995. 
3. Ibid., col. 1000. 

În răspunsul său la-cererea episcopilor de la cel de-al patrulea 
conciliu, papa confirmă aprobarea decretului lor dogmatic (formu- 
lat după epistola sa către Flavian) ca şi anularea celui de-al 28-lea 
canon. „Cu cîtă venerație, scrie el, scaunul apostolic respectă 
regulile Sfinţilor Părinţi, sfinţia voastră va putea să aprecieze citind 
scrisorile mele prin care am respins pretenţiile episcopului de la 
Constantinopol ; o să înţelegeţi că sînt, cu ajutorul Domnului, 
păstrătorul credinţei catolice şi al structurilor paterne.”! 

Cu toate că Sfîntul Leon, după cum am văzut, nu era de părere 
că, potrivit definiţiilor din epistola sa, un conciliu ecumenic e 
necesar în interesul adevărului dogmatic, din punctul de vedere al 
armoniei Bisericii îl găsea de dorit ; adeziunea spontană şi unani- 
mă a conciliului la decretele sale îl umplea de bucurie. După el, 
această unitate liberă realiza idealul raporturilor ierarhice. „Meri- 
tul slujbei sacerdotale, scrie el episcopului Theodoret al Cirenei, 
dobîndeşte un mare fast acolo unde autoritatea superiorilor s-a 
păstrat în asemenea măsură încît libertatea inferiorilor nu pare 
deloc diminuată.? — Domnul n-a permis ca unuia din fraţii noştri 
să-i fie adus vreun prejudiciu, dar ceea ce a hotărit dinainte prin 
intermediul nostru a confirmat după aceea prin sentimentul iretrac- 
tabil al fraternității universale, pentru a dovedi că de la El vine 
„actul dogmatic” care, emis mai înainte de primul Scaun, a fost 
primit de întreaga lume creştină, pentru ca şi de data asta membrii 
să fie de acord cu conducerea.” 

Se ştie că învățatul Theodoret, acuzat de .nestorianism, a fost 
dezvinovăţit de Conciliul din Calcedonia ; dar ei însuşi n-a socotit 
această judecată decît provizorie, adresîndu-se papei ca să obțină 
de la el o sentinţă definitivă. Sfintul Leon l-a declarat ortodox. în 
aceşti termeni : „In numele Domnului binecuvîntat al cărui adevăr 
invincibil te-a arătat curat de orice pată eretică potrivit judecății 
scaunului apostolic”, adăugînd : „Recunoaştem grija deosebită pe 
care o are faţă de noi toți preafericitul Petru care, după ce-a întărit 
judecata scaunului său întru credinţă, a dezvinovăţit pe cei con- 
damnaţi pe nedrept.” 

Recunoscînd în liberul consimțămînt idealul unităţii bisericeşti, 


i. Epistola Sfintului Leon, Jbid, col. 1027. 
2, Ibid., col. 1048. 

3. Ibid., col. 1046.7. 

4. Ibid., col. 1053. 

Sfintul Leon distingea limpede în această unitate elementul de 
autoritate şi cel de decizie : Sfîntul Scaun decide, iar conciliul 
ecumenic aprobă. Acest acord al fraternității universale e impus de 
idealul Bisericii ; viaţa bisericească e incompletă fără unanimitatea 
tuturor ; dar în absenţa actului hotăritor al puterii centrale, adeziu- 
nii universale i-ar lipsi baza reală şi n-ar mai avea rezultat, aşa 
cum istoria Bisericii o dovedeşte din plin. Uitimul cuvînt în mate- 
rie de dogmă, confirmarea definitivă.a oricărui act ecleziastic 
aparțin scaunului Sfîntului Petru. Din cauza asta, scriindu-i patri- 
arhului Anatolie al Constantinopolului, referitor la un cleric de 
aici, Atticus, ce trebuia să-şi retragă opiniile eretice şi să se supună 
celui de-al patrulea conciliu, Sfintul Leon face o deosebire esenţială 
între partea lui în deciziile conciliului ecumenic şi partea'ce revine 
patriarhului grec : „El, (Atticus) trebuie să mărturisească faptul că 
va recunoaşte negreşit definiţia credinţei la conciliul din Calce- 
donia, la care bunătatea ta a consimţit şi care a fost confirmată 
prin autoritatea scaumului apostolic”!. 

N-am putea formula mai bine principiul constitutiv al guver- 
nării ecleziastice decît diferenţiind, aşa cum face Sfîntul Leon, 
autoritatea care confirmă de caritatea care consimte. Nu prima- 
tul gloriei revendică papa prin aceste cuvinte. Departe de asta, 
Sfintul Leon admitea cu totul egalitatea gloriei în rîndul episco- 
pilor ; din punctul acesta de vedere, toți erau pentru el frați. Insă 
era vorba, dimpotrivă, de diferenţa dintre putere afirmată în ter- 
meni expliciţi. Pentru el, înfrăţirea tuturor nu excludea autoritatea 
unuia singur. 

Scriindu-i lui Anastasie, episcopul Salonicului, despre afacerile 
care i-au fost încredințate prin autoritatea preafericitului apostol 
Petru’, el rezumă astfel noţiunea de principiu ierarhic : „Chiar şi 
între preafericiţii apostoli a existat, în identitatea faimei lor, o 
diferenţă de putere ; dacă alegerea a fost pentru toți egală, totuşi, 
superioritatea asupra celorlalți a fost atribuită unuia singur. La fel 
s-a întîmplat şi cu diferenţa dintre episcopi, rînduindu-se, potrivit 
unui mare ordin providenţial, să nu-şi atribuie toţi vreo putere, ci 
în fiecare provincie să fie cineva care să aibă asupra fraţilor săi 
întîietatea jurisdicției (literal : cea dintii decizie) ; din nou în 


1. Epistola Sfîntului Leon, Zbid., col. 1147. 
2. Ilid. col. 668. 

În răspunsul său la-cererea episcopilor de la cel de-al patrulea 
conciliu, papa confirmă aprobarea decretului lor dogmatic (formu- 
lat după epistola sa către Flavian) ca şi anularea celui de-al 28-lea 
canon. „Cu cîtă venerație, scrie el, scaunul apostolic respectă 
regulile Sfinţilor Părinţi, sfinţia voastră va putea să aprecieze citind 
scrisorile mele prin care am respins pretenţiile episcopului de la 
Constantinopol:; o să înţelegeţi că sînt, cu ajutorul Domnului, 
păstrătorul credinţei catolice şi al structurilor paterne.”! 

Cu toate că Sfintul Leon, după cum am văzut, nu era de părere 
că, potrivit definiţiilor din epistola sa, un conciliu ecumenic e 
necesar în interesul adevărului dogmatic, din punctul de vedere al 
armoniei Bisericii îl găsea de dorit ; adeziunea spontană şi unani- 
mă a conciliului la decretele sale îi umplea de bucurie. După ei, 
această unitate liberă realiza idealul raporturilor ierarhice. „Meri- 
tul-slujbei sacerdotale, scrie el episcopului Theodoret al Cirenei, 
dobîndeşte un mare fast acolo unde autoritatea superiorilor s-a 
păstrat în asemenea măsură încît libertatea inferiorilor nu pare 
deloc diminuată.’ — Domnul n-a permis ca unuia din fraţii noştri 
să-i fie adus vreun prejudiciu, dar ceea ce a hotărît dinainte prin 
intermediul nostru a confirmat după aceea prin sentimentul iretrac- 
tabil al fraternității universale, pentru a dovedi că de la El vine 
„actul dogmatic” care, emis mai înainte de primul Scaun, a fost 
primit de întreaga lume creştină, pentru ca şi de data asta membrii 
să fie de acord cu conducerea.” 

Se ştie că învățatul Theodoret, acuzat de nestorianism, a fost 
dezvinovăţit de Conciliul din Calcedonia ; dar el însuşi n-a socotit. 
această judecată decît provizorie, adresîndu-se papei ca să obțină 
de la el o sentinţă definitivă. Sfintul Leon l-a declarat ortodox în 
aceşti termeni : „|n numele Domnului binecuvîntat al cărui adevăr 
invincibil te-a arătat curat de orice pată eretică potrivit judecății 
scaunului apostolic”, adăugînd : „Recunoaştem grija deosebită pe 
care o are faţă de noi toți preafericitul Petru care, după ce-a întărit 
judecata scaunului său întru credinţă, a dezvinovăţit pe cei con- 
damnaţi pe nedrept.”? 

Recunoscînd în liberul consimţămînt idealul unităţii bisericeşti, 


1. Epistola Sfîntului Leon, Ibid., col. 1027. 
2. Ibid., col. 1048. 

3. Ibid., col. 1046,7. 

4. Ibid., col. 1053. 

Sfintul Leon distingea limpede în această unitate elementul de 
autoritate şi cel de decizie : Sfintul Scaun decide, iar conciliul 
ecumenic aprobă. Acest acord al fraternității universale e impus de 
idealul Bisericii ; viaţa bisericească e incompletă fără unanimitatea 
tuturor ; dar în absenţa actului hotăritor al puterii centrale, adeziu- 
nii universale i-ar lipsi baza reală şi n-ar mai avea rezultat, aşa 
cum istoria Bisericii o dovedeşte din plin. Uitimul cuvînt în mate- 
rie de dogmă, confirmarea definitivă a oricărui act ecleziastic 
aparţin scaunului Sfîntului Petru. Din cauza asta, scriindu-i patri- 
arhului Anatolie al Constantinopolului, referitor la un cleric de 
aici, Atticus, ce trebuia să-şi retragă opiniile eretice şi să se supună 
celui de-al patrulea conciliu, Sfintul Leon face o deosebire esenţială 
între partea lui în deciziile conciliului ecumenic şi partea ce revine: 
patriarhului grec : „El, (Atticus) trebuie să mărturisească faptul că 
va recunoaşte negreşit definiţia credinţei la conciliul din Calce- 
donia, la care bunătatea ta a consimţit şi care a fost confirmată 
prin autoritatea scaunului apostolic”. 

N-am putea formula mai bine principiul constitutiv al guver- 
nării ecleziastice decît diferenţiind, aşa cum face Sfîntul Leon, 
autoritatea care confirmă de carilatea care consimte. Nu prima- 
tul gloriei revendică papa prin aceste cuvinte. Departe de asta, 
Stîntul Leon admitea cu totul egalitatea gloriei în rindul episco- 
pilor ; din punctul acesta de vedere, toți erau pentru el frați. Insă 
era vorba, dimpotrivă, de diferenţa dintre putere afirmată în ter- 
meni expliciţi. Pentru el, înfrăţirea tuturor nu excludea autoritatea 
unuia singur. 

Scriindu-i lui Anastasie, episcopul Salonicului, despre afacerile 
care i-au fost încredințate prin autoritatea preafericitului apostol 
Petru?, el rezumă astfel noţiunea de principiu ierarhic : „Chiar şi 
între preafericiţii apostoli a existat, în identitatea faimei lor, o 
diferenţă de putere ; dacă alegerea a fost pentru toți egală, totuşi, 
Superioritatea asupra celorlalţi a fost atribuită unuia singur. La fel 
S-a întîmplat şi cu diferenţa dintre episcopi, rinduindu-se, potrivit 
unui mare ordin providențial, să nu-şi atribuie toți vreo putere, ci 
în fiecare provincie să fie cineva care să aibă asupra fraţilor săi 
‘întîietatea jurisdicției (literal : cea dintii decizie) ; din nou în 





1. Epistola Sfintului Leon, Jbid, col. 14147. 
2. Ilid. col. 668. 

cetățile mai mari au fost numiţi cei care aveau o misiune mai 
importantă şi, dintre aceştia, sarcina Bisericii universale revine 
Scaunului unic al lui Petru ; nimeni nu trebuie să se separe de 
conducătorul său.” 

În ceea ce priveşte garantarea şi confirmarea definitivă a aces- 
tui „mare ordin providenţial”, după Sfîntul Leon, acestea constau 
în aceea că unicul conducător al Bisericii, căruia îi sînt atribuite 
drepturile şi îndatoririle tuturor,nu-şi datorează puterea instituțiilor 
omeneşti şi împrejurărilor istorice, ci reprezintă piatra neclintită a 
Adevărului şi a Dreptăţii pusă chiar de Dumnezeu ca temelie a 
edificiului Său social. Nu sînt numai considerente de utilitate, ci 
mai ales raţiunea cucerniciei pe care le invocă cel care a primit 
sarcina administrării întregii Biserici e divina institutione’. 


l. Epistola Sfîntului Leon, Jbid, col. 676. 
2. ibid, cul. 646. 


CAPITOLUL XIII 


__ IDEILE SFÎNTULUI PAPĂ LEON 
ÎMPĂRTĂŞITE DE PĂRINȚII GRECI. 
„FURTUL” DE LA EFES 


Nu numai germenele papalității suverane îl întrezărim în scri- 
erile şi actele lui Leon I, ci mai ales papalitatea ce se manifestă în 
extinderea atribuţiilor sale. Ca să nu pomenim decît aspectul cel 
mai important, cu patrusprezece secole înaintea lui Pius al IX-lea, 
susţine că autoritatea scaunului Sfintului Petru e suficientă în sine 
ca să rezolve o chestiune dogmatică fundamentală şi cere conci- 
liului ecumenic nu să definească dogma, ci să subscrie, pentru 
pacea Bisericii, la definiţia pe care i-a dat-o papa care, prin drept 
divin, e păstrătorul legitim al adevăratei credinţe catolice. Dacă 
această teză, pe care Conciliul de la Vatican doar a dezvoltat-o (în 
Constitutio dogmatica de Ecclesia Christi), e o erezie, aşa cum s-a 
spus la noi, sfintul papă Leon cel Mare e un eretic dovedit sau chiar 
un autor de erezie, de vreme ce nimeni înaintea lui n-a afirmat 
această teză în chip atît de explicit, cu atîta forţă şi atita insistenţă. 

lată deci în ce fel a primit Biserica ortodoxă afirmaţiile au- 
toritare ale sfintului papă Leon. Să luăm actele conciliilor greceşti 
din vremea acestui papă (volumele V, VI şi VII din colecţia Mansi) 
şi să citim documentele. Dăm mai întîi peste remarcabila scrisoare 
a episcopului Petru Hrisologul către arhimandritul Eutihie. Cînd 
patriarhul Constantinopolului, sfîntul Flavian, cu acordul Sino- 
dului, i-a condamnat pe arhimandritul uneia din mănăstirile din 
capitala grecească, din motive de erezie, Eutihie s-a adresat papei 
Leon ca să obțină de la el confirmarea acestei hotărîri ; potrivit 
sfaturilor ce i s-au dat la curtea imperială unde avea protectori 
însemnați, Eutihie a încercat să cîştige de partea sa cîţiva episcopi 
ortodocşi. De la unul din aceştia, Petru Hrisologui, a primit urmă- 
torul răspuns : „Venerabile frate, te sfătuim mai ales să ai deplină 

încredere în scrierile preafericitului papă de la Roma ; pentru că 
preafericitul Apostol Petru care trăieşte şi domneşte în scaunul său 
dăruieşte celor ce-l caută adevărul credinţei. Iar noi, preocupaţi de 
pace şi credință, nu vom putea cunoaşte chestiunile referitoare la 
religie fără consimțămîntul episcopului de ia Roma.”! 

Deşi grec care scria unui grec, Petru Hrisologul era episcop de 
Ravenna şi, deci, pe jumătate occidental. Ceva mai încolo desco- 
perim aceeaşi doctrină la reprezentantul metropolei orientale, 
Flavian, sfint şi duhovnic al Bisericii ortodoxe : „Toată chestiunea, 
îi scria el papei referitor la erezia lui Eutihie, n-are nevoie decît 
numai şi numai de hotărîrea voastră care poate restabili liniştea şi 
pacea. Astfel, erezia care s-a răspîndit şi tulburările ce vor urma 
vor fi pe deplin înlăturate, cu voia Domnului, prin sfintul act, ceea 
ce va face inutilă convocarea, destul de complicată, a unui con- 
ciliu.” 

După patriarhul Constantinopolului, să-l ascultăm pe eruditul 
episcop al Cirenei, Theodoret, pe care Biserica greacă l-a trecut în 
rîndul sfinţilor. „Dacă Pavel, îi scria el papei Leon, heraldul ade- 
vărului, trîmbiţaşul Sfintului Duh, a trebuit să recurgă la Petru — 
noi, cei simpli şi neînsemnaţi, cu atît mai mult trebuie să cerem 
sprijin scaunului apostolic ca să obținem vindecarea rănilor ce-au 
lovit Bisericile. Întiietatea e de partea voastră. Scaunul vostru e 
împodobit cu tot felul de prerogative dar, mai ales, cu acela al 
credinţei ; sfintul apostol e un martor de netăgăduit cînd se adre- 
sează Bisericii de la Roma : — credinţa voastră e vestită în întreaga 
lume... — scaunul vostru e depozitul sedimentar al părinţilor şi 
doctorilor adevărului, Petru și Pavel — luminînd sufletele credin- 
cioşilor. Acest cuplu sfint şi de trei ori preafericit şi-a făcut apariţia 
în Răsărit, împrăştiindu-şi pretutindeni razele ; dar mai ales în 
Apus a vrut să aducă eliberarea şi de aici luminează acum întreaga 
lume. V-au luminat tronul şi asta e culmea fericirii.’ 

Eu n-am de aşteptat decît hotărîrea scaunului apostolic. Implor 
Sfinţia Voastră să-mi deschidă — mie, celui calomniat — Confesio- 
nalul dreptăţii : daţi numai poruncă şi vin într-un suflet să primesc 
doctrina Voastră.”* 


1. Conciliorum a ampiissimia collectio (Mansi), vol. V, col. 1,349. 
2. lbid., col. 1,35 
3. Conciliorum collectio, vol. VI, col. 36,37. 
4. Ibid., col. 40 

Nu erau cuvinte în van, fraze de retor pe care reprezentanţii 
ortodoxiei le adresau papei. Episcopii greci aveau motive înte- 
meiate ca să recunoască autoritatea supremă a scaunului apostolic. 
„Furtul” de la Efes le-a demonstrat ad oculos ceea ce putea fi un 
conciliu ecumenic fără papă. Să reamintim prejo pline de 
învățăminte ale acestui eveniment. ; 

Începînd cu secolul IV, partea elenizată a Bisericii era marcată 
de rivalitatea şi veşnica luptă între două centre ierarhice : vechiul 
patriarhat al Alexandriei şi cei nou — de'la Constantinopol. Etapele 
exteridare ale acestei lupte depindeau mai ales de poziţia pe care o 
avea curtea Bizanțului ; dacă vrem să ştim prin ce era hotăritoare 
această poziţie a puterii. laice în privinţa celor două centre bise- 
riceşti din Răsărit, observăm un fapt remarcabil. S-ar putea crede 
a priori că Imperiul bizantin avea, din punct de vedere politic, de 
ales între trei linii de conduită : sau să susţină noul patriarhat. de 
la Constantinopol drept propria sa creaţie, aflată tot timpul în 
mîinile sale şi neputând nicicînd să aibă independenţă ; sau ceza- 
rismul bizantin, ca să nu fie nevoit să reprime tendinţele clericale 
şi să se elibereze de o prea strînsă şi stînjenitoare legătură, să 
prefere ca centrul guvernării ecleziastice să fie undeva cît mai 
departe, dar tot în sfera puterii sale ; în acest scop, cel mai nimerit 
ar. fi să susțină patriarhatul Alexandriei care satis(ăcea aceste două 
condiţii şi, în afară de asta, pentru a afla sprijin în privinţa prima- 
tului relativ (asupra Orientului) avea .motivaţia tradiţională şi 
canonică ; sau, în sfirşit, conducerea imperială să aleagă sistemul 
echilibrului acordind protecţie cînd unuia,-cînd celuilalt dintre 
scaunele rivale, potrivit împrejurărilor politice. În realitate, nu era 
nimic din toate astea. Ţinînd seama în mare măsură de incidentele 
individuale şi de raporturile strict personale, sîntem nevoiţi să 
recunoaştem că exista o rațiune generală determinînd conduita 
împăraţilor bizantini în lupta ierarhică.din Răsărit ; însă aceasta 
era în afara celor trei considerente. politice de care tocmai am 
pomenit. Dacă împărații schimbau raporturile lor cu cele două 
patriarhate, găsind sprijin cînd în' unul, cînd în celălalt, aceste 
variaţii nu depindeau de principiul echilibrului : curtea bizantină 
îl susţinea tot timpul nu pe acela dintre cei doi ierarhi rivali care 
era cel mai inofensiv ia un.moment dat, ci pe acela care greşise din 
punct de vedere:religios sau.moral. Era de ajuns ca un patriarh, fie 
de la Constantinopol, fie din Alexandria, să fie eretic sau preot 

nelegiuit pentru a-şi asigura multă vreme, dacă nu pentru totdea- 
una, protecția puternică a Imperiului. Dimpotrivă, un sfint sau un 
susținător aj adevăratei credințe, urcînd pe scaunul episcopal, în 
oraşul lui Alexandru sau în acela al lui Constantin, trebuia să fie 
pregătit dinainte să țină piept duşmăniilor şi persecuțiilor impe- 
riale şi chiar martirajului. 

Această aplecare irezistibilă a conducerii bizantine către ne- 
dreptate, violenţă şi erezie şi antipatia neînvinsă faţă de cei mai 
demni reprezentanţi ai ierarhiei creştine s-au manifestat de timpu- 
rie. De-abia a recunoscut Imperiul religia creștină, că lumina 
ortodoxiei — Sfintul: Atanasie — e supus persecuțiilor. Întreaga dom- 
nie a lui Constanțiu, fiul lui Constantin cel Mare, e marcată de 
lupta împotriva gloriosului patriarh al Alexandriei, în timp ce 
episcopii eretici de la Constantinopol sînt protejaţi de Împărat. 
Ceea ce nu putea suporta Cezarul creştin nu era autoritatea scau- 
nului alexandrin, ci virtutea celui ce-l ocupă. Cînd, o jumătate de 
secol mai tîrziu, rolurile s-au schimbat, cînd scaunul de la Con- 
stantinopol a fost ocupat de un mare sfint — loan Hrisostomul — în 
vreme ce patriarhatul Alexandriei a căzut în mîinile unei persoa- 
ne dintre cele mai demne de dispreţ, Teofil, acesta a fost favorizat 
de curtea Bizanțului, care a folosit toate mijloacele ca să-l ducă ia 
pieire pe Hrisostom. Oare numai caracterul independent al marelui 
orator creştin să fi umbrit palatul imperial ? La puţin timp după 
aceea, Biserica de la Constantinopol a avut ca şef un spirit la fel 
de neînfrînt, un caracter la fel de independent — Nestorius ; dar 
fiindcă Nestorius, pe lîngă calităţile sale, o avea şi pe aceea de 
autor de grezii, a priniit toate favorurile împăratului Teodosie al 
II-lea, care n-a precupeţit nimic ca să-l susţină în lupta sa împo- 
triva noului patriarh al Alexandriei, Sfîntul Chiril, emul — dacă nu 
prin virtuțile personale, atunci,prin zelul ortodox şi ştiinţa teolo- 
gică — al marelui Atanasie. Vom vedea imediat de ce conducerea 
imperială n-a izbutit să-l păstreze pe ereticul Nestorius şi să-l 
piardă pe Sfintul Chiril. — La puţin timp, rolurile s-au schimbat din 
nou : patriarhatul de la Constantinopol a avut în persoana Sfintului 
Flavian un demn succesor al lui Ioan Hrisostomul, iar scaunul 
Alexandriei a fost ocupat de un nou Teofil — Dioscur, supranumit 
faraonul Egiptului. Sfintul Flavian era un om biînd şi fără pre- 
tenții ; Dioscur, mînjit de toate crimele, se făcea remarcat mai ales 
printr-o ambiţie nemăsurată şi printr-un spirit despotic căruia îi 

datora porecla. Din punct de vedere politic, era evident că guver- 
narea imperială n-avea de ce să se teamă de Sfintul Flavian, în 
vreme ce aspiraţiile dominatoare ale noului „faraon” trebuie să fi 
trezit o întemeiată neîncredere. Dar Sfintul Flavian era ortodox ; 
iar Dioscur avea marele avantaj de a fi favorizat noua erezie 
monofizită. În această calitate a obţinut protecţia curţii Bizan- 
tului? ; sub auspiciile sale a fost convocat un conciliu ecumenic 
pentru a.conferi cauzei sale o autoritate legală. Dioscur avea totul 
de partea lui : sprijinul grupării laice, un cler bine organizat pe 
care l-a adus cu el din Egipt şi care-i era devotat orbeşte, o mulţime 
de călugări eretici, o parte considerabilă a clerului din alte patriar- 
hate şi, în sfîrşit, laşitatea majorităţii episcopilor ortodocşi ce n-au 
izbutit să reziste tăţiş în faţa unei greşeli cînd aceasta a fost 
protejată de „sfinta majestate a divinului August”. Sfintul Flavian 
era condamnat dinainte şi, odată cu el, însăşi ortodoxia trebuia să 
piară din întreaga Biserică răsăriteană — dacă aceasta era lăsată de 
capul ei. Dar a existat o putere religioasă şi morală de care „(arao- 
nii” şi Împărații au fost nevoiţi să ţină seama. Dacă în lupta dintre 
cele două patriarhate din Răsărit curtea bizantină a ţinut întot- 
deauna partea celui vinovat şi a celui eretic, cauza dreptăţii .şi a 
adevăratei credinţe — reprezentată de Alexandria sau de Constan- 
tinopol — şi-a găsit mereu un solid sprijin în scaunul: apostolic de 
la Roma. Contrastul e cu totul izbitor. Impăratul Constanțiu îl 
persecută neîncetat pe Sfintul Atanasie; papa Iulius îl susține şi-i 
ia apărarea în faţa întregului Răsărit. Papa Inocenţiu protestează 
energic împotriva persecuției Sfîntului loan Hrisostomul şi, după 
moartea lui, are iniţiativa reabilitării memoriei acestuia în sînul 
Bisericii. Papa Celestin îi dă tot sprijinul autorităţii sale Sfintului 
Chiril în lupta plină de cutezanţă a acestuia împotriva ereziei lui 
Nestorius, protejată de partea laică ; nu ne îndoim că fără ajutorul 
scaunului. apostolic patriarhul alexandrin, oricît de energic ar fi 
fost, n-ar fi putut învinge forţele reunite ale puterii imperiale şi ale 
celei mai mari părţi a clerului grec. Acest contrast între acţiunea 
Imperiului şi aceea a papalității poate fi observat şi mai încolo, 


1. Faptul cel mai curios care confirmă în mod strălucit teza noastră (asupra 
predilecpei împăraţilor bizantini față de erezie ca atare) e că acelaşi A 
codosie al II-lea, care a susținut erezia nestoriană condamnată în ciuda lui de 
către Biserică, a devenit apot protectorul zelos al lui Eutihie şi Dioscur repre- 
zentînd părerea diametral opusă, dar tot eretică, față de ` cslorianism. 

de-a lungul istoriei tuturor ereziilor orientale care nu numai că au 
fost tot timpul favorizate, dar uneori au fost chiar inventate de 
împărați (erezia monotelită a împăratului Heraclius, erezia icono- 
clastă-a lui Leon fsaurianuly. Dar să ne oprim la secolul V, la lupta 
dintre cele două patriarhate şi la povestea plină de înv aamanie. a 
„furtului” de la.Efes.: - 

Se ştia deci, printr-o experiență reiterată; că în disputele dintre 
cei doi conducători ierarhi ai Răsăritului, papa din Apus n-avea 
preferinţe şi păreri preconcepute, sprijinul său fiind tet timpul. pus 
în slujba cauzei dreptăţii şi a adevărului. Astfel, tiranul şi ereticul 
Dioscur nu putea cere ajutor de la Roma ca şi predecesorul său, 
Sfîntul Chiril. Planul lui Dioscur era acela de'a obţine primatul 
puterii în întreaga Biserică răsăriteană prin condamnarea Sfîntului 
Flavian şi prin victoria grupării:egiptene, mai mult sau mai puțin 
monofizite, al cărei şef era chiar el, Dioscur. Neputind nădăjdui în 
consimţământul papei pentru realizarea unui asemenea plan, a luat 
hotărîrea să-şi atingă scopul fără ajutorul papei sau chiar opunîn- 
du-se acestuia. 

În anul 449; un conciliu ecumenic s-a reunit la Efes unde era 
reprezentată întreaga Biserică răsăriteană: Au luat parte şi emisarii 
Sfintului papă Leon; dar nu le-a fost îngăduit să .prezideze :conci- 
liul. Protejat de ofițerii imperiali, înconjurat de episcopii egipteni 
şi de o mulţime de clerici înarmaţi cu ciomege, Dioscur trona ca 
un rege în mijlocul curţii sale. Episcopii grupării: ortodoxe, de 
“frică, nu spuneau nimic. „Toți — citim în Mineiele'ruseşti (viaţa 
Sfintului Flavian} — toţi îndrăgeau mai mult întunericul decît 
“lumina şi preferau minciuna în locul adevărului, rîvnind să placă 
mai degrabă regelui de pe pămînt decît celui din ceruri.” Sfintul 
Flavian a fost supus unei judecăţi derizorii. Cîţiva episcopi s-au 
aruncat la picioarele lui Dioscur cerşindu-i mila faţă de cel acuzat. 
Au fost maltrataţi de către egiptenii care strigau din toate puterile : 
Să fie tăiaţi în două 'cei ce-l separă.pe Hristos ! Episcopilor 
ortodocşi le-au fost împărțite tăblițe pe care nu era nimic scris şi 
pe care erau siliți să-şi-pună semnătura. Ştiau prea bine că avea să 
fie consemnată o formulă eretică. Majoritatea a semnat fără să 
protesteze. Ciţiva au vrut să adauge „nişte clauze restrictive, dar 
clericii egipteni le-au smuls cu forţa tăbliţele, fărîmîndu-le degetele 
cu lovituri de ciomege. In cele din urmă, Dioscur s-a ridicat şi a 
rostit în numele conciliului decizia de condamnare a lui Flavian, 

care a fost destituit, excomunicat şi predat grupării laice. Flavian 
a vrut să protesteze, însă clericii lui Dioscur s-au aruncat asupra 
lui şi l-au maltratat în asemenea hal, încît, peste două zile, acesta 
şi-a dat duhul. 

Unde e Biserica infailibilă şi inviolabilă a lui Hristos dacă 
nedreptatea, violența şi greşeala au triumfat în cadrul unui conciliu 
ecumenic ? Biserica a fost acolo : şi şi-a făcut Simţită prezenţa. În 
clipa cînd Sfîntul Flavian era 'utis de brttalităţile slujitorilor lui 
Dioscur, cînd episcopii eretici ovaţionau zgomotos triumful şefului 
lor, în prezenţa episcopilor ortodocşi care, de frică, tăceau milc — 
Ilarie — diacon al Bisericii romane, a strigat : „Confradicitur V” În 
clipa aceea, Biserica Domnului n-a fost reprezentată de mulțimea 
îngrozită şi tăcută a ortodocşilor răsăriteni. Întreaga putere veşnică 
a Bisericii era concentrată, pentru lumea creştină orientală, în acest 
banal termen juridic rostit de diaconul roman : contradicirur. 
Există la noi obiceiul de a reproşa Bisericii apusene caracterul ei 
eminamente juridic şi legalist. Fără îndoială, principiile şi formu- 
lele dreptului roman nu sînt recunoscute în Împărăţia. Domnului. 
Însă.„(urtul” de la Efes dădea dreptate justiţiei latine. Conradi- 
citur era principiul opus faptului, dreptul opus forței brutale, era 
tăria de caracter în faţa crimei -triumfătoare a unora şi a laşităţii 
altora — într-un cuvînt, era Piatra neclintită a Bisericii în faţa 
porţilor iadului.: 

Asasinii patriarhului Constantinopolului n-au îndrăznit șă se 
atingă de diaconul Bisericii romane. Intr-un interval de numai doi 
ani, contradicitur a făcut ca:„prea sfintul conciliu ecumenic de la 
Efes” să se preschimbe în „turtul” de la Efes, asasinul cu mitră să 
fie detronat, victima să fie canonizată şi să se reunească, prezidat 
de emisarii romani, adevăratul conciliu ecumenic din Calcedonia. 





1. Conciliorum collectio (Mansi), VI, 908. 


CAPITOLUL XIV 


CONCILIUL DIN CALCEDONIA. 
CONCLUZIA CELEI DE-A DOUA CARŢI 


Puterea-centrală a Bisericii universale e temelia neclintită a 
justiției sociale, pentru că e exponentul infailibil al adevărului 
religios. Papa Leon avea nu numai de restabilit în Orientul creştin 
ordinea morală tulburată de actele criminale ale patriarhului 
alexandrin, ci şi de a-i întări pe frații din Răsărit în adevărata 
credință amenințată de erezia monofizită. Era vorba de adevărul 
specific creştinismului, de adevărul Omului-Dumnezeu. Susţinînd 
că lisus Hristos, după întrupare, e în mod exclusiv Dumnezeu, 
umanitatea lui fiind complet absorbită de divinitate, monofiziţii 
voiau să se întoarcă, fără poale să bănuiască, la Dumnezeul neom 
al păgiînilor răsăriteni, la acel Dumnezeu ce înghite orice creatură 
şi care nu e decît uri hău de nepătruns pentru spiritul omenesc. În 
fond, era vorba de negarea disimulată a revelaţiei şi a veşnicei 
întrupări. Dar tocmai fiindcă era o negare disimulată, la adăpostul 
puternicei autorități teologice a Sfintului Chiril (care, insistînd 
împotriva lui Nestorius asupra unităţii de persoană a lui lisus 
Hristâs, lăsase să-i scape în scris o formulă inexactă : Mia pVo1G 
rai Oeoù Aoyov oeoapxoțtvn — Natura unică a 'Verbului 
Dumnezeu, întrupată), era necesar să se confere adevărului uma- 
nităţii divine o nouă formulă, clară şi definitivă. Toată lumea 
ortodoxă aştepta această formulă de la urmaşul Sfîntului Petru. 
Insuşi papa Leon era marcat de importanţa chestiunii. „Mîntuitorul 
seminţiei oamenilor, lisus Hristos, spunea el, instaurînd credinţa 
ce-i cheamă pe nelegiuiţi la ceasul judecății, iar celor morţi le dă 
viaţă, făcea să pătrundă în spiritul ucenicilor Săi sfaturile doctrinei 
Sale şi minunile înfăptuirilor Sale, pentru ca tot El să fie recunos- 
cut drept unicul Fiu al lui Dumnezeu şi Fiul Omului. Căci una din 
aceste convingeri, fără cealaltă, nu slujea mîntuirii, la fel de 
primejdios fiind să-l crezi pe Iisus Hristos numai Dumnezeu, nu şi 

om, sau numai om, nu şi Dumnezeu (în primul caz fiind inaccesibil 
imperfecţiunii noastre, în celălalt, neputincios mîntuirii noastre). 
Trebuiau recunoscute şi una şi cealaltă, căci aşa cum adevărata 
umanitate era imanentă lui Dumnezeu, la fel adevărata divinitate 
era imanentă Omului. Deci pentru a-şi dovedi natura salvatoare 
(saluberrimam), Domnul i-a întrebat pe ucenici ; iar Apostolul 
Petru, prin revelaţia Duhului Tatălui, ridicîndu-se deasupra cor- 
poralului şi dincolo de omenesc, l-a văzut cu ochii minţii pe Fiul 
lui Dumnezeu cel viu şi a mărturisit gloria Divinităţii, căci a zărit 
şi altceva decît substanța de carne şi sînge. I-a plăcut atit de mult 
perfecțiunea acestei credinţe încît, socotindu-se preafericit, a 
dobîndit sfinta autoritate a pietrei prin care Biserica întemeiată să 
poată birui porţile iadului şi legile morţii. De aceea, la judecata 
tuturor, nimic nu va fi confirmat în cer decît ceea ce s-a stabilit prin 
intermediul lui Petru.”! 

Recunoscînd că principala atribuţie a autorităţii ecleziastice — 
aceea de a afirma şi a stabili adevărul creştin — e veşnică în scaunul 
Sfîntului Petru pe care stătea, Leon era convins că datoria sa era 
să opună noii erezii extinderea confesiunii apostolice. Scriind lui 
Flavian celebra epistolă dogmatică, se credea tălmăcitorul inspirat 
al prinţului apostolilor ; întregul Răsărit ortodox îl socotea astfel. 
În limonariul? Sfîntului Sofronie, patriarhul Ierusalimului (în 
secolul VII) "se află următoarea legendă : „Cînd Sfintul Leon şi-a 
scris epistola către Sfîntul Flavian, episcopul Constantinopolului, 
împotriva nelegiuiţilor Eutihie şi Nestorius, a pus-o pe mormîntul 
apostolului Petru implorîndu-l pe acesta, prin rugăciuni, priveghi 
şi posturi : «Dacă în calitate de om am făcut vreo greşeală, adaugă 
ceea ce lipseşte din scrisoarea mea şi taie ceea ce e prea mult, tu, 
căruia Mîntuitorul, Stăpînul şi Domnul nostru lisus Hristos ţi-a 
încredințat scaunul acesta şi întreaga Biserică.» După ce s-au scurs 
40 de zile, apostolul i s-a arătat în timpul rugăciunii spunîndu-i : 
Am citit şi-am îndreptat. Ridicîndu-şi epistola de pe mormîntul 
preafericitului Petru, Leon o deschise şi o văzu corectată de mîna 
apostolului,” 

Această epistolă, cu adevărat demnă de un asemenea corector, 
stabilea cu precizie şi cu vigoare admirabile adevărul celor două 


1. S. Leonis magni opero (Migne), vol. I, col. 309. 
2. Un fel de crestomaţie de povestiri edificatoare. 
3. A se vedea în Mineiele ruseşti viaţa sfintului papă Lcon. 

naturi în persoana unică a lui Hristos făcînd de-acum încolo 
imposibile cele două greşeli contrarii'— a lui Nestorius şi a lui 
Eutihie — în cadrul Bisericii. Epistola Sfintului Leon n-a fost citită 
la Efes, ceea ce a constituit principala cauză a casării, invocată 
împotriva decretelor falsului conciliu. Dioscur, care a putut con- 
strînge întreaga adunare generală a episcopilor din Răsărit să-l 
condamne pe Sfîntul Flavian şi să adere la o formulă eretică, a 
întîmpinat o rezistență neaşteptată cînd a îndrăznit să se opună 
făţiş papei. Acesta, informat de emisarii săi de ceea ce s-a întîmplat 
la Efes, a reunit de îndată un conciliu de episcopi latini la Roma 
Şi, cu aprobarea lor unanimă, l-a condamnat şi destituit pe Dioscur, 
„Faraonul” care s-a întors triumfător la Alexandria a încercat să-l 
tragă pe sfoară pe papă ; însă a fost nevoit să-şi dea seama curînd 
că nu avea de-a face cu pretenţii zadarnice, ci cu o putere spirituală 
vie ce-a pătruns pretutindeni în conştiinţele creştinilor. Trufia şi 
îndrăzneala uzurpatorului ecleziastic s-au spulberat în faţa Pietrei 
Bisericii : folosind toate mijloacele violente ce-l caracterizau, n-a 
reuşit decît să silească zece episcopi egipteni să-l condamne pe 
papă!. Chiar şi în Răsărit, lumea considera această ofensă ne- 
putincioasă drept act de nebunie care avea să se sfirşească prin 
pierderea „faraonului” egiptean. 

Apărătorul celor două erezii opuse, protectorul lui Nestorius şi 
al lui Dioscur, împăratul Teodosie al II-lea, tocmât murise. Cu 
domnia Pulcheriei: şi a soțului acesteia, Marcion, a început o 
perioadă foarte scurtă, în timpul căreia, după cît se pare din 
convingere religioasă, conducerea imperială ș-a pus în slujba unei 
cauze benefice. Era de ajuns pentru ca în Răsărit episcopii orto- 
docşi să capete curaj şi să fie atraşi la ortodoxie (religie recunos- 
cută de noul împărat) toţi cei care n-au aderat la erezie decît ca să 
fie pe placul predecesorului. Însă chiar împăratul ortodox nu se 
prea încredea în aceşti episcopi nestatornici. Pentru el, suprema 
autoritate în materie de credință o avea papa. „În ceea ce priveşte 
religia catolică şi credința creştinilor, cilim în scrisoarea imperială 
către Sfîntul Leon, am găsit de cuviință să ne adresăm mai, întîi 
sfinţiei tale, care e inspectorul şi mai marele credinţei divine 
(rhvre Ghv &ynogóvny érioxorevoðoav xt ápxovóav TiiG 
Belag mortoc). Prin autoritatea papei (60 OvBEvToIvTEG) 


1. Conciliorum collectio, (Mansi), VI, 510. - 
2. Ibid., 93. . e 

viitorul conciliu trebuie, în gîndirea împăratului, să îndepărteze de 
Biserică orice greşeală nelegiuită şi să instaureze deplina armonie 
între episcopii de credință catolică.”! Într-o altă scrisoare ce ur- 
mează celei dintii, împăratul afirmă din.nou că acest conciliu va 
trebui să recunoască pentru întregul Răsărit ceea ce papa a decretat 
la Roma”. Împărăteasa Pulcheria a ţinut isonul, asigurindu- l pe 
papă că acest conciliu „va defini confesiunea catolică impusă de 
credinţa şi cucernicia cteştine, prin autoritatea voastră (00% 
OaVBEvTodvT0c).”> 

Cînd s-a reunit conciliul ecumenic de la Calcedonia (451), 
prezidat de emisarii romani, primul dintre ei, episcopul Pascha- 
sinus, s-a ridicat şi a spus : „Avem dispoziţii de la preafericitul 
episcop apostolic de la Roma, care e mai marele tuturor Bisericilor 
şi ne-a prescris să nu-l admitem pe Dioscur în rîndul conciliului.”” 
Cel de-al doilea emisar, Lucentie, spuse că Dioscur fusese deja 
condamnat pentru că a uzurpat dreptul la judecată şi pentru că a 
convocat un conciliu fără aprobarea scaunului apostolic, ceea ce nu 
se mai întimplase pînă atunci, fiind interzis (Snep ov5EnoTe 
yéyovev 605 fov yevto0on). După îndelungate discuţii, repre- 
zentanţii împăratului au admis ca Dioscur să nu facă parte din 
adunare ca membru al conciliului, ci să apară în calitate de acuzat, 
pentru că după condamnarea sa de către papă şi-a atras acuzaţiile 
noilor conducători. 

Judecata a fost precedată de lectura epistolei dogmatice a papei 
pe care toţi episcopii ortodocşi au ovaţionat-o strigînd : A vorbit 
Petru prin gura lui Leon ! În următoarea şedinţă, mai mulţi clerici 
din Biserica din Alexandria au prezentat o cerere adresată „prea 
stîntului şi iubit de Dumnezeu arhiepiscopul universal şi patriarhul 
marii Rome, Leon, şi slîntului conciliu ecumenic din Calcedonia”. 
Era un act de acuzare împotriva lui Dioscur care — spuneau re- 
clamanții — „după ce-a recunoscut erezia la un conciliu de tilhari 
şi l-a ucis pe Sfintul Flavian, a încercat o crimă şi mai mare — 
excomunicarea preasfîntului şi sfințitului scaun apostolic de la 


1. Conciliorum collectio, (Mansi), Ibid. 
Ibid., 100. 

Ibid., 101. 

Ibid., 580,1. 

Ibid. 

Ibid., 645. 

Ibid., 972. 

Roma”.! Conciliul n-a găsit de cuviinţă să judece din nou un 
episcop pe care l-a judecat deja papa şi a propus emisarilor romani 
să pronunţe sentința împotriva lui Dioscur? ; au făcut-o în termenii 
următori (după ce s-au enumerat toate crimele patriarhului alexan- 
drin) : „Preasfîntul şi preafericitul episcop al măreţei şi străvechii 
Rome, prin noi şi prin Sfintul conciliu de fată, împreună cu de trei 
ori preafericitul şi gloriosul apostol Petru, care e piatra şi temelia 
Bisericii catolice şi baza credinţei ortodoxe, i-a retras așa numitului 
Dioscur rangul episcopal şi orice demnitate sacerdotală.” 

Recunoaşterea solemnă a autorităţii supreme a papei la Conci- 
liul din Calcedonia a fost încununată de epistola episcopilor din 
Răsărit către Leon, în care-i atribuiau acestuia meritul a tot ceea 
ce s-a înfăptuit la acest conciliu : „Prin vicarii tăi, tu ai fost acela 
care ai îndrumat şi condus (îvenovEvec) mulţimea de părinţi, aşa 
cum capul comandă membrelor (ç xepAn pev) — arătîndu-le 
sensul adevărat al dogmei.”* 

Pentru a respinge, precum o uzurpare sau o greşeală, primatul 
puterii şi autoritatea doctrinală a Scaunului roman, nu e de ajuns, 
după cum vedem, să-l declari uzurpator şi eretic pe unul ca Sfintul 
Leon cel Mare : mai trebuie acuzate de erezie conciliul ecumenic 
din Calcedonia şi întreaga Biserică ortodoxă din secolul V. Iată 
care e concluzia evidentă desprinsă din autenticele mărturii pe care 
tocmai le-am citit. 


. Conciliorum collectio (Mansi) Ibid., 1,005,9. 
. Ibid., 1,045. 

. Ibid., 1,048. 

. Ibid., 148. 

CAPITOLUL | 


SFÎNTA TREIME DEDUSĂ RAȚIONAL 
DIN IDEEA FIINȚEI 


Adevărata Biserică — templu, corp şi Mireasă mistică a 
Domnului — e una singură ca şi Dumnezeu. Dar există unitate şi 
unitate. Există unitate negativă, solitară şi sterilă, care se limitează 
la excluderea oricărei pluralităţi. E o simplă negaţie, presupunind 
logic ceea ce neagă şi manifestîndu-se ca un început, oprit în mod 
arbitrar, al unui număr nedeterminat. Nimic nu ne împiedică să 
admitem mai multe unităţi simple, absolut egale între ele, şi să le 
multiplicăm după aceea la infinit. Dacă germanii numesc pe bună 
dreptate un astfel de proces „infinit rău” (die schlechte Unend- 
lichkeit’), simpla unitate, ce-i este principiu, poate fi desemnată 
drept unitate rea. Insă există adevărata unitate ce nu se opune 
pluralităţii, ce nu o exclude, dar care, în stăpînirea calmă a propriei 
sale superiorităţi, îşi domină contrariul, supunîndu-l legilor sale. 
Unitatea rea e vid şi neant ; aceea adevărată e fiinţa unică, ce con- 
ține rotul în sine. Această unitate pozitivă şi prolifică, rămînînd 
mereu ceea ce este, deasupra oricărei realităţi limitate şi multiple, 
conţine în sine, determină şi e expresia forţelor vii, a cauzelor iden- 
tice şi a diferitelor calităţi a tot ceea ce există. Odată cu recunoaşte- 


1. În germană, Schlecht (râu) și schlicht (simplu) sînt în fond unul și acelaşi 
termen, ceea ce ia dai lui Hegel prilejul calamburului său care s-a impus în 
filosofia germană. În rest, Aristotel înfățişase acecaşi idee, fără jocul de cuvinte. 

rea acestei unităţi desăvirşite care conţine totul, începe credinţa 
creştinilor : in unum Deum Patrem Omnipotentemi (ravtoxpåtopa). 

Caracterul de unitate pozitivă (ani-rotalitate sau uni-pleni- 
tudine) e propriu a tot ceea ce este sau trebuie să fie absolut în felul 
lui. Astfela e în sine Dumnezeu atotputernic, astfel e, la modul 
ideal, raţiunea omenească putînd pricepe orice, astfel trebuie să fie 
adevărata Biserică universală, adică reunind în unitatea ei vie 
omenirea şi lumea întreagă. 

Adevărul e unul singur în sensul că nu pot exista două adevă- 
ruri absolut independente unul -de celălalt şi, mai ales, opuse unul 
altuia. Dar în virtutea aceleiaşi unităţi, adevărul unic neputind 
conţine în sine nimic mărginit, arbitrar şi exclusiv, neputînd fi 
parțial şi părtinitor, trebuie să adune într-un sistem logic cauzele 
a tot ceea ce există, trebuie să fie suficient în explicarea lor. La fel, 
adevărata Biserică e una singură, în sensul că nu pot exista două 
veritabile Biserici independente una de cealaltă şi, mai ales, aflate 
în conflict una cu cealaltă. Astfel, ca unică organizare a vieţii 
divino-umane, adevărata Biserică trebuie să îmbrăţişeze, într-un 
sistem real, întreaga totalitate a existenţei noastre, trebuie să 
stabilească toate îndatoririle, să sufere la adevăratele nevoi, să 
răspundă la toate aspiraţiile umane. 

Adevărata unitate a Bisericii e reprezentată de monarhia eclezi- 
astică. Dar fiindcă Biserica, fiind una, trebuie să fie universală, 
adică să îmbrăţişeze totul într-o ordine stabilită, monarhia eclezi- 
astică nu poate rămîne sterilă, ci trebuie să dea naştere tuturor 
puterilor constitutive ale vieţii sociale complete. Dacă monarhia lui 
Petru, considerată ca atare, e o reflectare a unităţii divine şi, în 
acelaşi timp, o bază reală şi vitală pentru unificarea treptată a 
omenirii, la fel vom vedea, în dezvoltarea ulterioară a puterilor 
sociale ale creştinătăţii, nu numai reflectarea prolificităţii imanente 
a lui Dumnezeu, ci şi un mijloc real pentru a apropia totalitatea 
existenței omeneşti de totalitatea vieţii divine. 

Atunci cînd spunem despre o fiinţă că ea există, îi atribuim în 
mod necesar o unitate, o dualitate şi o trinitate. E unitate fiindcă e 
vorba de o ființă. E dualitate pentru că nu putem susţine că o fiinţă 
există fără a susţine, în acelaşi timp, că ea reprezintă ceva, că are 
o obiectivitate determinată. Cele două categorii fundamentale ale 


1. Într-unul Dumnezeu, Tatăl Atotputernicul (lat.). 

oricărei fiinţe sînt deci : existenţa acesteia ca persoană reală şi 
esenţa ei obiectivă sau ideea sa (rațiunea sa de a fi). In sfirşit, în 
fiinţa vie există şi o trinitate : persoana este legată în trei feluri 
diferite de obiectivitatea care-i aparţine cu precădere ; în primul 
rînd, îi este caracteristică prin însuşi faptul existenţei sale, ca 
realitate în sine, ca substanţă a sa interioară ; apoi, îi e caracteris- 
tică în acțiunea ei proprie care e, în mod necesar, manifestarea 
acestei substanţe ; în al treilea rînd, îi e caracteristică în sentimen- 
tul sau plăcerea fiinţei şi a acţiunii sale, în acea reîntoarcere asupra 
fiinţei ce provine din existența manifestată prin acţiune. Prezenţa, 
dacă nu simultană, măcar succesivă a celor trei moduri de exis- 
tență, e absolut necesară pentru crearea unei fiinţe vii. Căci dacă 
propria acţiune şi sentimentul presupun existenţa reală.a persoanei, 
la fel de sigur e că o realitate lipsită cu desăvirşire de facultatea de 
a acţiona şi a simţi nu va alcătui o fiinţă vie, ci un lucru inert, fără 
viaţă. 

E incontestabil faptul că aceste trei moduri de a fi pe care 
tocmai le-am înşirat au în ele însele un caracter cu totul concret. 
Fiindcă persoana care există cu adevărat e mai mult decît o liinţă 
dotată cu rațiune, după cum persoana ce acţionează şi simte e mai 
mult decît o materie pasivă sau o forță oarbă. Însă în plan natural, 
la toate ființele create, modurile constitutive ale existenței complete 
nu se găsesc niciodată în starea lor pură : sînt inseparabile de 
anumite limite şi de anumite negaţii care le ştirbesc caracterul po- 
zitiv. Într-adevăr, dacă fiinţa vie, creată, are o existenţă reală, 
aceasta nu-i aparţine niciodată ca un fapt absolut şi primordial ; 
realitatea sa depinde de o cauză exterioară, nu există în sine. La 
fel, acţiunea fiinţei create nu e niciodată manifestarea pură, simplă 
şi unică a fiinţei sale interioare, ci e în mod necesar determinată 
de concursul de împrejurări şi de influenţa motivelor exterioare sau 
cel puţin complicată de posibilitatea ideală a unei alte manifestări. 
În sfirşit, sentimentul sinelui în fiinţa creată, provenind dintr-o 
existență întîmplătoare şi dintr-o activitate cauzată exterior nu de- 
pinde de fiinţa respectivă, nici în privinţa calităţii, nici în aceea a 
cantității sau duratei sale. Astfel, fiinţa finită care nu există pri- 
mordial în sine şi care nu acţionează doar prin sine, nu poate să se 
întoarcă la sine, ci are întotdeauna nevoie de un adaos exterior. 

Cu alte cuvinte, existența finită nu-şi are raţiunea de a fi în ea 
însăşi ; pentru a justifica sau explica definitiv faptul de a exista, 

trebuie legat de fiinţa absolută sau Dumnezeu. Susţinînd că există, 
trebuie în mod necesar să-i atribuim cele trei moduri constitutive 
ale fiinţei complete. De vreme ce existenţa reală, acţiunea şi 
plăcerea sînt atribute pozitive în ele însele, nu pot lipsi fiinţei 
absolute. Însă nu în felul unei fiinţe raționale, ci ca o realitate ; 

dacă e o realitate, nu e una moartă, ci o fiinţa care se manifestă 
prin propria sa acţiune ; dacă acţionează, nu o face ca o forţă oarbă, 
ci avînd conştiinţa sinelui, simţindu-şi fiinţa, bucurîndu-se că se 
poate manifesta. Lipsit de aceste atribute, El nu ar mai fi 
Dumnezeu, ci o natură inferioară, mai neînsemnată decît omul. 
Dar potrivit aceleiaşi raţiuni că Dumnezeu este Dumnezeu, adică 
fiinţa absolută şi supremă, nu trebuie să-i atribuim cele trei moduri 
constitutive ale existenţei complete decît în ceea ce au ele esențial 
şi pozitiv, înlăturînd orice idee ce nu provine din însăşi noţiunea 
fiinţei, ci depinde numai de condiţia fiinţei accidentale. Astfel, 
existenţa reală ce aparţine lui Dumnezeu, neputindu-i veni din nici 
o cauză exterioară, e un fapt primordial şi ireductibil. Dumnezeu 
există în sine şi prin sine ; realitatea pe care o are este, în primul 
rînd, una pur interioară, e o substanţă absolută. La fel, acţiunea 
proprie sau manifestarea esenţială a lui Dumnezeu, nepulînd fi nici 
determinată nici complicată de vreo cauză străină, nų e decît 
recreare pură şi desăvirşită (absolut adecvată) a propriei fiinţe, a 
substanţei unice. Această recreare nu poate fi nici o nouă creaţie, 
nici o parte din substanţa divină : nu poate fi creată pentru că 
există de cînd lumea şi nu poate fi parte pentru că nu e ceva 
material, ci prezentul etern în stare pură. Conţinîndu-l în sine, 
Dumnezeu îl manifestă pentru sine, reproducîndu-se într-un act 
pur interior. Prin acest act ajunge la plăcerea propriei fiinţe, adică 
a substanţei absolute, care nu numai că există, dar se şi manifestă. 

Astfel, existența completă a lui Dumnezeu nu-l determină să 
iasă din sine, nu-l pune în nici un raport exterior : e perfectă în ea 
însăşi şi nu are nevoie de existenţa a ceva în afara ei. 

In cele trei moduri constitutive ale fiinţei sale, Dumnezeu se 
raportează numai la propria substanță. 1) O conţine în sine, în 
primul fapt (faptul absolut). 2) O conţine pentru sine, manifes- 
tînd-o sau creînd-o de la sine în cel de-al doilea fapt (acfiunea 
absolută). 3) O conţine în reîntoarcerea asupra propriei fiinţe, prin 
cel de-al treilea fapt, unitatea desăvirşită a fiinţei şi a manifestării 
sale (plăcerea absolută). Nu se poate bucura de ea fără să se 

manifeste şi nu poate să se manifeste fără să o conţină în sine. 
Astfel, cele trei fapte, cele trei stări sau cele trei raporturi (în cazul 
acesta, termenii coincid), indisolubil legate între ele, sînt expresii 
diferite dar identice ale Divinităţii. Manifestîndu-şi substanța 
interioară sau reproducîndu-se prin El Însuşi, Dumnezeu n-are nici 
un intermediar şi nu e supus nici unei acţiuni externe care ar putea 
să-i afecteze reproducerea sau să o facă incompletă. Aşadar, produ- 
sul este egal cu producătorul în toate, cu excepţia raportului însuşi 
că unul e producător, iar celălalt produs. Aşa cum orice recreare 
conţine Divinitatea, la fel şi plăcerea ce-şi are originea în ea o 
conţine. Fiindcă nu depinde de nici o condiţie exterioară, această 
plăcere nu poate fi o stare accidentală inadecvată ființei absolute 
a lui Dumnezeu ; ea este rezultatul direct şi complet al existenţei 
şi acţiunii divine. În calitate de creator de plăcere, Dumnezeu ca 
producător şi produs îşi are originea în Sine. Fiindcă cel de-al 
treilea termen (Cel ce purcede din sine) nu e cauzat decît de primii 
doi, absolut identici, este la fel de identic cu excepţia raportului 
însuşi care face ca el să provină din ei şi nu viceversa. 

Pentru că cele trei acte nu sînt părţi separate ale substanței 
absolute, nu pot fi nici etapele succesive ale existenței divine. Dacă 
ideea de parte presupune spaţiul, ideea de erapă presupune timpul. 
Îndepărtînd cele două forme de natura creată, trebuie să spunem 
că substanţa absolută e conținută în cele trei moduri ale existenţei 
divine, nu numai nefragmentat, dar şi fără înşiruire. Or, aceasta 
presupune în unitatea absolută a substanţei divine trei subiecte 
relative sau trei ipostaze. Într-adevăr, dacă cele trei moduri ale 
existenţei absolute ar putea fi înşiruite, atunci unul singur ar fi de 
ajuns, o singură ipostază ar putea să se afle succesiv în cele trei 
raporturi diferite cu substanţa sa. Neputîndu-se schimba în timp, 
fiinţa absolută nu cunoaşte evoluţie succesivă ; cele trei moduri 
constitutive ale existenţei complete trebuie să fie în El simultane 
şi veşnice. Pe de altă parte, e de la sine înțeles că una şi aceeaşi 
fiinţă (ipostază) nu se poate afirma totodată ca non-manifestată, 
ca manifestată şi ca provenind din manifestarea ei. Este deci 
necesar să admitem că fiecare din modurile existenţei divine este 
tot timpul reprezentat printr-o persoană relativă diferită ; că e 
veşnic ipostaziat şi că, prin urmare, în Dumnezeu coexistă trei 
ipostaze eterne. Această necesitate mai poate fi înfăţişată şi din alt 
punci de vedere. Pentru că, în primul mod al existenţei sale, 

Dumnezeu, ca non-produs şi non-manifestat (dar reproducîndu-se 
şi manifestîndu-se), e o fiinţă sau o ipostază şi pentru că cel de-al 
doilea mod al existenţei divine (Dumnezeu născut sau manifestat) 
e perfect identic cu primul, cu excepţia diferenţei specifice a 
raportului lor subînțeles, e necesar ca cel de-al doilea să fie ca şi 
primul, o ipostază. Singura diferenţă relativă ce le deosebește nu 
depinde de noţiunea de ipostază, ci de noţiunea de a produce şi de 
a fi produs. Astfel, dacă unul e o ipostază creatoare, celălalt, o ipos- 
tază creată. Acelaşi raţionament e absolut aplicabil celui de-al 
treilea mod al existenţei divine care provine din primele două, atît 
timp cît Dumnezeu, prin manifestarea sa produsă, se întoarce în 
sine în deplina desfătare a fiinţei sale manifestate. Indepăntînd din 
acest ultim raport ideea de timp şi imaginea unui proces succesiv, 
ajungem să admitem o a treia ipostază veşnică, la fel ca celelalte, 
ce purcede din ele ca dintr-o unitate şi sinteză definitivă, formînd 
cercul vieţii divine. Bucuria întru Dumnezeu (Dumnezeu ca desfă- 
tare) nu poate (i decît identică acţiunii şi realităţii sale primor- 
diale ; dacă acestea sînt ipostaze diferite şi desfătarea va fi la fel. 
Treimea ipostazelor sau a ființelor în unitatea substanței ab- 
solute e un adevăr care ne-a fost dat de revelaţia divină şi de 
doctrina infailibilă a Bisericii. Am văzut cum acest adevăr se 
impune raţiunii şi poate fi logic dedus de îndată ce admitem că 
Dumnezeu există în sensul concret şi deplin al cuvîntului. Revela- 
ţia divină nu ne-a făcut cunoscut numai că există trei ipostaze în 
Dumnezeu, dar le-a şi atribuit nume specifice ; nu avem decît să 
completăm argumentul precedent ca să arătăm că aceste nume nu 
sînt arbitrare, ci sînt răspunsul perfect al însăși ideii trinitare. 


CAPITOLUL II 


CELE TREI IPOSTAZE DIVINE. 
SENSUL PROPRIU AL NUMELOR LOR 


Dumnezcu are o existentă concretă şi complctă, El este Dumnezeu 
cel viu. Viaţa înseamnă reproducere. Recrearea sau reproducerea este 
cauzalitatea prin excelenţă, acţiunea specifică a unei ființe comple- 
te şi vii. În această cauzalitate perfectă, cauza producătoare trebuie 
în primul rînd să conțină în sine produsul sau efectul său pentru 
că, dacă acesta nu există în sine, n-ar putea fi vorba decît de o 
cauză întîmplătoare şi nu de una adevărată. Această primă etapă a 
vieţii absolute, cînd efectul concret pare că e absorbit în unitatea 
cauzei primordiale, nu e decit ipoteza necesară a celeilalte — cauza 
producerii prezente, cînd producătorul se deosebeşte acru de produ- 
sul său, prin crearea lui electivă. E de la sine înțeles că produsul 
imediat al fiinţei absolute, neputînd avea nici o cauză secundară 
sau participativă care ar fi viciat puritatea acţiunii producătoare, 
este recrearea cu totul similară cauzei dintii. Astfel, veşnicul proces 
al vieţii divine nu se poate opri la cel de-al doilea termen, la 
diferenţierea sau la dedublarea fiinţei absolute ca producător şi 
produs. Egalitatea şi identitatea substanţei lor fac ca manifestarea 
diferenţei lor actuale şi relative (în actul recreării) să ducă la o 
nouă manifestare a unităţii lor. Această unitate nu e o simplă 
repetare a unităţii primordiale în care cauza absolută închide şi 
absoarbe în sine efectul. Pentru că acesta s-a manifestat şi este 
identic cu producătorul, ambele fenomene trebuie să fie într-un 
raport de reciprocitate. Fiindcă aceasta nu există în actul generării 
(unde cel ce naşte nu e născut şi viceversa), se impune un nou act 
determinat deopotrivă de cauza dintii şi de produsul ei consub- 
stanţial. Pentru că este vorba de un raport esenţial cu Fiinţa divină, 
noul act nu poate fi întimplător sau o stare trecătoare, ci e hotărît 

dintotdeauna sau ipostaziat într-o a treia ființă ce purcede din 
primele două şi alcătuiesc împreună o unitate prezentă şi vie în 
aceeaşi substanță absolută. 

După aceste explicaţii, o să ne vină uşor să ne dăm seama că 
numele de Tată, Fiu şi Sfintul Duh atribuite celor trei ipostaze ale 
fiinţei absolute, departe de a fi simple metafore, îşi găsesc în 
Treimea divină aplicarea lor specifică şi completă, în timp ce pe 
plan natural aceşti termeni nu pot fi folosiţi decît la modul imper- 
fect şi aproximativ. Mai întîi, în legătură cu primele două ipostaze, 
cînd spunem tatăl şi fiul nu vrem să se înţeleagă prin asta nici o 
altă idee decît aceea a raportului strîns între două ipostaze ale 
aceleiaşi naturi, egale între ele ; numai că prima dă existenţă 
celeilalte şi nu o primeşte de la aceasta ; iar cea de-a doua doar 
primeşte existenţă şi nu o dă celei dintîi. Tatăl, în ipostaza de tată, 
nu se deosebeşte de fiu decît prin aceea că îl zămisleşte, iar fiul, în 
ipostaza de fiu, nu se deosebeşte de tată decît prin aceea că e 
creatura lui. 

Jată înţelesul ideii de paternitate ca atare. Dar e de la sine 
înţeles că această idee stabilită, atît de clară şi distinctă, nu poate 
fi aplicată în esenţa şi totalitatea ei la nici o specie de fiinţe create 
pe care le cunoaştem ; nu în totalitatea ei, pentru că în ordinea 
naturală, tatăl nu e decît cauza parțială a existenţei liului, iar fiul 
nu-şi datorează decît în parte existenţa tatălui ; nu în esența ei, 
pentru că în afara distincţiei specifice de a fi oferit şi a fi primit 
viaţă, în ordine naturală, există între taţi şi fii numeroase deosebiri 
individuale, cu totul străine ideii de paternitate şi filiaţie. Pentru a 
găsi adevărata aplicare a acestei idei trebuie să ne înălțăm pînă la 
Fiinţa absolută. Am văzut care e raportul paternităţii şi filiaţiei în 
esenţa lui, pentru că Tatăl e singura cauză a Fiului ; am văzut care 
e acest raport în totalitatea lui, pentru că Tatăl dă viaţă Fiului, iar 
Fiul n-are în sine altceva decît ceea ce a primit de la Tată. Există 
între ei o deosebire esenţială în privința vieţii, iar în rest, o unitate 
absolută. Fiind doi, pot să se unească într-un raport şi să producă 
în comun o nouă manifestare a substanţei absolute ; fiindcă această 
substanță le aparține amindurora, produsul acţiunii lor reciproce 
nu poate fi decit afirmarea explicită a unităţii lor reieşind din 
diferența lor actuală. Pentru că această unitate sintetică a Tatălui 
şi a Fiului, manifestîndu-se ca atare, nu poate fi reprezentată nici 
de Tatăl ca atare, nici de Fiul ca atare, ci trebuie stabilită într-o a 

treia ipostază, căreia numele de Sfintul Duh i se potriveşte de 
minune sub două aspecte. Mai întîi, în această a treia ipostază, 
fiinţa divină, prin dedublarea sa interioară (în actul recreării), 
ajunge să-şi manifeste unitatea absolută, reîntorcîndu-se la sine, 
afirmîndu-se cu adevărat infinită, avîndu-se pe sine şi bucurindu-se 
de sine în plenitudinea conştiinţei sale. Or, e tocmai caracterul 
specific al spiritului (în înţeles interior, metafizic şi psihologic) în 
ceea ce-l deosebeşte de suflet, de inteligenţă, etc. Pe de altă parte, 
Divinitatea atingîndu-şi desăvîrşirea interioară în cea de-a treia 
ipostază, mai ales în aceasta, Dumnezeu are libertatea de a acţiona 
în afara lui Însuşi şi de a pune în mişcare un mediu exterior. 
Tocmai libertatea perfectă de acţiune sau de mişcare caracterizează 
spiritul în înţelesul exterior sau fizic al cuvîntului — nveduo, 
spiritus, adică suflu, respiraţie. Deoarece în nici o creatură nu vom 
găsi nici perfecta dominare a sinelui, nici acea libertate absolută a 
acţiunii exterioare, sîntem îndreptăţiţi să afirmăm că nici o ființă 
aparținînd ordinii naturale nu este spirit în sensul complet al 
cuvîntului şi că singurul spirit propriu-zis e acela dumnezeiesc — 
Sfîntul Duh. 

Dacă nu se poate să nu admitem trei moduri ipostaziate în 
evoluţia interioară a vieţii divine, e cu neputinţă să recunoaştem 
mai multe. Luînd ca punct de plecare totalitatea existenţei ce-i 
aparține cu precădere lui Dumnezeu, trebuie să spunem că nu e 
suficient ca Domnul să existe numai în sine, ci trebuie să-şi mani- 
feste existența pentru sine ; şi asta încă nu e de ajuns dacă El nu 
se bucură de această existență manifestată, afirmîndu-şi identitatea 
absolută, unitatea nealterabilă care triumfă prin chiar actul dedu- 
blării interioare. Odată manifestată bucuria de fiinţă absolută, 
evoluţia imanentă a vieţii divine s-a înfăptuit. A-ţi stăpîni viaţa ca 
act pur în sine, a o manifesta pentru sine într-o acţiune absolută şi 
a te bucura de acestea la modul desăvirşit — iată ceea ce poate face 
Dumnezeu fără a ieşi din fiinţa Sa interioară ; dacă acţionează 
altcumva, asta se întîmplă nu în domeniul vieţii sale imanente, ci 
în afara fiinţei Sale, într-o persoană care nu e Dumnezeu. 

Înainte de a trece la acest nou subiect, să nu uităm că evoluţia 
trinitară a vieţii divine, stabilită odată pentru totdeauna în cele trei 
ipostaze, departe de a ştirbi unitatea fi iinței absolute sau Monarhia 
supremă, nu e altceva decît expresia ei completă, şi asta din două 
motive esențiale. În primul rînd, monarhia divină e exprimată prin 

unitatea indivizibilă şi legătura indisolubilă între cele trei ipostaze 
care nu există deloc în stare separată. Nu numai că Tatăl nu există 
niciodată fără Fiu şi Sfintul Duh, după cum Fiul nu există nicio- 
dată fără Tată şi fără Sfintul Duh, iar acesta fără Tată şi fără Fiu, 
dar trebuie să recunoaștem că Tatăl nu e Tatăl sau primul principiu 
decît dacă îl zămisleşte pe Fiu şi, împreună cu acesta, e cauza 
purcederii Sfintului Duh. 

Tatăl nu e o ipostază distinctă şi mai ales prima ipostază decît 
în raportul treimic şi în virtutea acestui raport. N-ar fi putut fi 
cauza absolută dacă efectul Său absolut n-ar fi fost Fiul şi dacă n-ar 
fi regăsit în Sfîntul Duh unitatea reciprocă şi sintetică a cauzei şi 
a efectului. 

La fel e şi cu celelalte două ipostaze (mutatis mutandis}. Pe de 
altă parte, în ciuda dependenţei tacite sau mai. degrabă din cauza 
ei, fiecare din cele trei ipostaze conţine în sine plenitudinea absolu- 
tă a fiinţei divine. Tatăl nu e limitat la existenţa în sine sau la 
realitatea absolută şi primordială (actus purus), El transformă 
realitatea în acţiune, creînd şi bucurîndu-se de creaţie, dar nicioda- 
tă de unul singur — acționează întotdeauna prin Fiu şi se bucură 
împreună cu acesta în Sfîntul Duh. În ceea ce-l priveşte, Fiul este 
nu numai acțiunea sau manifestarea absolută, Fl posedă în sine 
ființa şi se bucură de aceasta, dar împreună cu celelalte două 
ipostaze cu care alcătuieşte o unitate perfectă : posedă fiinţa în sine 
a Tatălui şi desfătarea Sfintului Duh. Acesta, ca unitate absolută a 
celorlalte două ipostaze, este ceea ce reprezintă ele şi conţin în sine, 
dar este şi conţine prin ele şi împreună cu ele. 

Astfel, fiecare din cele trei ipostaze conţine ființa absolută, la 
modul complet : în realitate, în acţiune şi în desfătare. Aşadar, 
fiecare este Dumnezeu. Dar, fiindcă această plenitudine absolută a 
fiinţei divine nu aparţine fiecăreia decît împreună cu celelalte două 
şi în virtutea legăturii indisolubile, se înţelege că nu există trei 
dumnezei. Pentru a fi numărate, ipostazele ar trebui să fie izolate. 
Or, izolată de celelalte, nici una n-ar putea fi adevăratul 
Dumnezeu, n-ar putea nici măcar exista în atare condiţii. Ne este 
permis să ne reprezentăm Sfinta Treime ca trei fiinţe separate, 
pentru că n-am putea să ne-o reprezentăm altfel. Dar insuficiența 
imaginaţiei nu dovedeşte nimic împotriva adevărului ideii raţio- 
nale, în mod clar şi distinct recunoscută de gîndirea ca atare. În 
realitate, nu există decît un singur Dumnezeu indivizibil, desăvir- 

şindu-se odată pentru totdeauna în cele trei ipostaze ale existenței 
absolute ; fiecare din acestea, fiind întotdeauna completată interior 
de celelalte două, conține în sine şi reprezintă întreaga Divinitate, 
este Dumnezeul adevărat prin unitate şi în unitate şi nu prin 
excludere sau în stare separată. 

Unitatea efectivă a celor trei ipostaze ține de unitatea de prin- 
cipiu — şi asta e cea de-a doua cauză a monarhiei divine sau, mai 
bine spus, un al doilea aspect al acestei monarhii. În Sfinta Treime 
nu există decît o singură cauză primă — Tatăl, şi de aici provine o 
ordine determinată potrivit căreia Fiul depinde ontologic de Tată, 
iar Sfintul Duh de Tată şi de Fiu. Această ordine se bazează pe 
însuşi raportul treimic. E de la sine înţeles că acţiunea presupune 
realitatea, iar desfătarea le presupune pe amîndouă. 


CAPITOLUL III 
ESENȚA DIVINĂ ŞI TRIPLA EI MANIFESTARE 


Dumnezeu există. Această axiomă a credinţei e confirmată de 
argumentul filosofic care, prin natura sa, e în căutarea fiinţei 
necesare şi absolute — aceea a cărei rațiune de a exista e în sine 
însăși, care se explică prin sine însăşi şi poate explica totul. Plecînd 
de la această noţiune fundamentală, am deosebit în Dumnezeu : 
tripla persoană pe care-o presupune existența completă şi esenţa ei 
obiectivă sau substanţa absolută conținută de persoană sub trei 
raporturi diferite — în actul pur sau primordial, în acţiunea secundă 
şi în cea de-a treia stare sau desfătarea desăvîrşilă de sine. Am 
arătat cum aceste trei raporturi, neputind fi întemeiate nici pe 
separarea părților, nici pe succesiunea etapelor (două condiţii la fel 
de incompatibile cu noțiunea de Divinitate), presupun în unitatea 
esenței absolute existenţa veşnică a celor trei fiinţe relative sau 
ipostaze consubstanţiale şi indivizibile cărora numele sfinte ale 
revelaţiei creştine — Tatăl, Fiul şi Sfintul Duh — le aparţin într-un 
sens propriu şi deosebii. Acum trebuie să definim însăşi obiectivi- 
tatea absolută, substanța unică a Treimii divine, care e una singură ; 
neputînd fi un lucru printre multele altele, un obiect specific, ea e 
substanţa universală sau forul în unitate. Conţinînd-o, Dumnezeu 
conţine în ea totul ; e plenitudinea sau totalitatea absolută a fiinţei, 
anterioară şi superioară oricărei existențe fragmentare. 

Această substanță universală, această unitate absolută a între- 
gului e înțelepciunea esențială a lui Dumnezeu (Khocmah, Zoqlo). 
Conţinind în sine puterea ascunsă a lucrurilor, e conținută de 
Dumnezeu, sub trei aspecte. Jahve qanani reshith darco, qedem 
miphealanv, meaz — Dominus possedit me capitulum vioe suoe, ori- 
ens operationum suarum, ab exordio. Meholam nissacti, merosh, 
miqadmé arets. — Ab aeterno ordinata sum, a capite, ab ante- 

rioribus terrae.! Pentru a completa şi explica întreitul mod de a fi, 
se mai spune : Vaëhieh erslo, amon, vaëhieh shaashouim iom iom — 
et eram apud eum (scilicet Dominum — Jahveh), cuncta compo- 
nens, et delectabar per singulos dies? Ab oeterno eram apud 
eum — Mă conţine în ființa sa veşnică ; a capite cuncta compo- 
nens — în acțiunea absolută ; antequam terra fieret delectabar — în 
desfătarea deplină şi desăvîrşită. Cu alte cuvinte, Dumnezeu conține 
substanţa unică şi universală sau înțelepciunea esenţială ca Tatăl 
veşnic, ca Fiul şi ca Sfîntul Duh. Avînd astfel o singură și identică 
substanţă obiectivă, cele trei fiinţe divine sînt consubstanţiale. 

Sfînta Scriptură ne-a spus în ce constă acţiunea divină — în 
recompunerea întregului (eram cuncta componens). Ne spune şi în 
ce constă desfătarea : mesakheqeth lephanav becol heth ; mesak- 
hegeth berhebel artso, veshahashonhai erh-bene Adam — ludens 
coram eo omni tempore ; ludens in universo terroe ejus, et delicioe 
meoe cum filiis hominis’ — veselindu-mă tot timpul în faţa Lui şi 
în lumea pămînteană şi aflîndu-mi plăcerea împreună cu fii 
Omului. A 

Care este deci acest joc al Inţelepciunii divine şi de ce îşi 
găseşte plăcerea printre fiii omului ? 

Dumnezeu în substanţa sa absolută conţine totalitatea ființei. E 
unul în toate şi conţine totul în unitatea Lui. Această totalitate 
presupune pluralitatea, dar una redusă la unitate, unificată în pre- 
zent. In Dumnezeu care este veşnic, această unificare e şi ea veşni- 
că ; în fiinţa Lui muluplicitatea nedeterminată n-a existat niciodată 
ca atare, nu s-a produs niciodată «ctu, ci a fost dintotdeauna redusă 
la unitatea absolută sub cele trei aspecte indivizibile : unitatea 
simplei fiinţe sau în sine în Tatăl — unitatea fiinţei manifestată 
activ în Fiu care este acţiune imediată, imagine şi Cuvînt al 
Tatălui — în sfîrşit, unitatea fiinţei desfătîndu-se din plin de sine 
în Sfîntul Duh care este centrul comun al Tatălui și al Fiului. 

Dacă starea eternă a substanţei absolute (în Dumnezeu) e aceea 
de a fi totul în unitate, starea ei potenţială (în afara lui Dumnezeu) 

1. Domnul m-a zidit la începutul lucrărilor Lui ; înainte de lucrările Lui cele 
mai de demult. Eu am fost din veac întemeiată de la început, înainte de a se fi 
făcut pămîntul. (lat.) — Pildele lui Solomon, VIII, 22, 23. 


„2. Atunci eu eram ca un copil mic alături de El, veselindu-mă în fiecare zi 
şi dezmierdindu-mă fără încetare în faţa Lui. (lat.) -- Pildele lui Solomon, VIII, 
3 


3. Dezmierdîndu-mă pe rotundul pămîntului Lui şi găsindu-mi plăcerea 
printre fiii oamenilor. (lat.) — Pildele lui Solomon, VIII, 30, 31. 

e aceea de a fi totul în diferenţă. Este pluralitatea nedeterminată și 
anarhică, haosul sau TO &neipov grecesc, die schlechte Unen- 
dlichkeit al germanilor, Iohu-va-bohu din Biblie. Această antiteză 
a Fiinţei divine este dintotdeauna îndepărtată, redusă la starea de 
pură posibilitate prin faptul însuşi, prin actul dintîi al existenţei 
divine. Fiindcă substanţa absolută şi universală aparține de fapt lui 
Dumnezeu, El este dintotdeauna totul în unitate : Există, și asta e 
de ajuns pentru ca haosul să nu mai fie. Dar nu e suficient nici lui 
Dumnezeu, care e nu numai Fiinţa, ci Fiinţa desăvîrşită. Nu-i de 
ajuns să susții că Dumnezeu există, trebuie să poți spune şi de ce 
există. A exista dintotdeauna, a aboli haosul şi a conţine totul în 
unitate prin actul Atotputerniciei — e un fapt divin ce are o rațiune. 
Dumnezeu nu se poate mulţumi să fie de fapt mai puternic decit 
haosul, El trebuie să existe şi de drept. Pentru a avea dreptul 
să învingă haosul și să-l readucă pentru totdeauna la neant, 
Dumnezeu trebuie să fie mai adevărar decît el. Îşi manifestă 
adevărul opunînd haosului nu numai întreaga Sa putere nelimitată, 
ci şi cauza sau ideea acesteia. Trebuie deci să facă diferenţă între 
totalitatea Sa desăvirşită şi pluralitatea haotică şi, la fiecare mani- 
festare posibilă a acesteia, să răspundă cu Verbul Său printr-o 
manifestare ideală a adevăratei unităţi, prin cauza care dovedeşte 
neputinţa intelectuală sau logică a haosului care vrea să se impună. 
Conţinînd totul în unitatea Puterii nelimitate absolute, Dumnezeu 
trebuie, de asemenea, să conţină totul în unitatea ideii universale. 
Dumnezeu cel puternic trebuie să fie şi Dumnezeu cel adevărat, 
suprema Raţiune. El trebuie să opună haosului nu numai Fiinţa Sa 
esenţială, ci şi un întreg sistem de idei, de raţiuni sau de adevăruri 
eterne, fiecare — prin legătura sa logică indisolubilă cu celelalte — 
reprezentînd triumful unității întemeiată pe pluralitatea dezorga- 
nizată, pe infinitul negativ. Pornirea haotică, care împinge orice 
fiinţă individuală să se afirme în mod exclusiv, ca şi cînd ar fi un 
întreg, e condamnată ca falsă şi nepotrivită de sistemul de idei 
prestabilite, care atribuie fiecăreia un loc determinat în totalitatea 
absolută, manifestîndu-şi astfel, odată cu adevărul dumnezeiesc, 
dreptatea şi nepărtinirea. 

Insă perfecțiunii divine nu-i este de ajuns triumful raţiunii şi 
al adevărului. De vreme ce infinitul negativ sau haosul e un prin- 
cipiu esenţial irațional, manifestarea logică şi ideală a falsităţii 
sale nu e mijlocul potrivit pentru a-l transforma interior. Adevărul 

s-a manifestat, s-a făcut lumină, dar întunericul rămîne ceea ce 
este : ef lux in tenebris lucet, et tenebrae eam non comprehende- 
runt.! Adevărul e dedublare și separare, e o unitate relativă, căci 
susține existenţa contrariului ca atare, deosebindu-se de el. 
Dumnezeu are nevoie de unitatea absolută. El are nevoie să cu- 
prindă în unitate chiar principiul contrar, dovedindu-se superior 
acestuia, nu numai prin adevăr şi dreptate, ci şi prin bunătate, 
Pertecţiunea lui Dumnezeu trebuie să se manifeste nu numai 
împotriva haosului, ci mai ales pentru el, dîndu-i mai mult decit 
merită, fâcîndu-l să participe la plenitudinea existenței absolute, 
dovedindu-i, printr-o experienţă interioară şi vie şi nu numai prin 
rațiunea obiectivă, superioritatea totalităţii divine asupra plurali- 
tăţii goale a infinitului, negativ. La fiecare manifestare plină de 
revoltă a haosului, Divinitatea trebuie să poată să-i opună nu 
numai forja ce înlătură actul contrar, nu numai argumentul sau 
ideea ce-l exclude din fiinţa adevărată, ci şi grația ce-l impreg- 
nează, îl transformă şi-l readuce în mod liber la unitate. Această 
triplă unificare a întregului, această triplă reacţie triumfâtoare a 
principiului divin împotriva haosului posibil e veşnica manifestare 
interioară a substanţei absolute a lui Dumnezeu sau a Înţelepciunii 
esenţiale care — se ştie — e întregul în unitate. Forţa, adevărul şi 
graţia ; sau puterea, dreptatea şi bunătatea ; sau realitatea, ideea şi 
viața — toate aceste expresii relative ale totalităţii absolute sînt 
definiţii obiective ale substanței divine corespunzind Treimii 
ipostazelor care o conţin pentru totdeauna. Legătura indisolubilă 
între cele trei ipostaze ale ființei supreme se manifestă cu precădere 
în obiectivitatea substanţei lor unice, ale cărei trei atribute sau 
calităţi principale depind şi sînt la fel de necesare Divinităţii. 
Dumnezeu n-ar putea răzbi haosul prin bunătatea Sa, dacă nu s-ar 
deosebi de acesta prin adevăr şi dreptate şi n-ar putea să se deose- 
bească de el sau să-l alunge de la Sine, dacă nu l-ar conţine. 


1. Şi lumina străluceşte în întuneric şi întunericul n-a acoperit-o (lat.). 

Conţinînd totul în unitatea Puterii nelimitate absolute, Dumnezeu 
trebuie, de asemenea, să conţină totul în unitatea ideii universale. 
Dumnezeu cel puternic trebuie să fie şi Dumnezeu cel adevărat, 
suprema Raţiune. El trebuie să opună haosului nu numai Fiinţa Sa 
esenţială, ci şi un întreg sistem de idei, de raţiuni sau de adevăruri 
eterne, fiecare — prin legătura sa logică indisolubilă cu celelalte — 
reprezentînd triumful unităţii întemeiată pe pluralitatea dezorga- 
nizată, pe infinitul negativ. Pornirea haotică, care împinge orice 
fiinţă individuală să se afirme în mod exclusiv, ca şi cînd ar fi un 
întreg, e condamnată ca falsă şi nepotrivită de sistemul de idei 
prestabilite, care atribuie fiecăreia un loc determinat în totalitatea 
absolută, manifestîndu-şi astfel, odată cu adevărul dumnezeiesc, 
dreptatea și nepărtinirea. 

Însă perfecțiunii divine nu-i este de ajuns triumful raţiunii şi 
al adevărului. De vreme ce infinitul negativ sau haosul e un prin- 
cipiu esenţial irațional, manifestarea logică şi ideală a falsităţii 
sale nu e mijlocul potrivit pentru a-l transforma interior. Adevărul 

s-a manifestat, s-a făcut lumină, dar întunericul rămîne ceea ce 
este : ef lux in tenebris lucet, et tenebrae eam non comprehende- 
runt.! Adevărul e dedublare şi separare, e o unitate relativă, căci 
susține existența contrariului ca atare, deosebindu-se de el. 
Dumnezeu are nevoie de unitatea absolută. El are nevoie să cu- 
prindă în unitate chiar principiul contrar, dovedindu-se superior 
acestuia, nu numai prin adevăr şi dreptate, ci şi prin bunătate. 
Perfecţiunea lui Dumnezeu trebuie să se manifeste nu numai 
împotriva haosului, ci mai ales pentru el, dîndu-i mai mult decit 
merită, făcîndu-l să participe la plenitudinea existenței absolute, 
dovedindu-i, printr-o experienţă interioară şi vie şi nu numai prin 
rațiunea obiectivă, superioritatea totalităţii divine asupra plurali- 
tăţii goale a infinitului, negativ. La fiecare manifestare plină de 
revoltă a haosului, Divinitatea trebuie să poată să-i opună nu 
numai forza ce înlătură actul contrar, nu numai argumentul sau 
ideea ce-l exclude din ființa adevărată, ci şi grația ce-l impreg- 
nează, îl transformă şi-l readuce în mod liber la unitate. Această 
triplă unificare a întregului, această triplă reacţie triumfătoare a 
principiului divin împotriva haosului posibil e veşnica manifestare 
interioară a substanţei absolute a lui Dumnezeu sau a Înţelepciunii 
esenţiale care — se ştie — e întregul în unitate. Forţa, adevărul şi 
graţia ; sau puterea, dreptatea şi bunătatea ; sau realitatea, ideea şi 
viaţa — toate aceste expresii relative ale totalităţii absolute sînt 
definiţii obiective ale substanţei divine corespunzînd Treimii 
ipostazelor care o conţin pentru totdeauna. Legătura indisolubilă 
între cele trei ipostaze ale ființei supreme se manifestă cu precădere 
în obiectivitatea substanţei lor unice, ale cărei trei atribute sau 
calităţi principale depind şi sînt la fel de necesare Divinităţii. 
Dumnezeu n-ar putea răzbi haosul prin bunătatea Sa, dacă nu s-ar 
deosebi de acesta prin adevăr şi dreptate şi n-ar putea să se deose- 
bească de el sau să-l alunge de la Sine, dacă nu l-ar conţine. 


1. Şi lumina străluceşte în întuneric şi întunericul n-a acoperit-o (lai.). 


CAPITOLUL IV 


SUFLETUL LUMII — PRINCIPIUL CREAȚIEI, 
AL SPAȚIULUI, TIMPULUI ȘI CAUZALITAȚII 
MECANICE 


Acum sîntem în măsură să înţelegem la ce se referă jocul 
veşnicei Înţelepciuni despre care e vorba în Sfinta Scriptură. 
Înţelepciunea „se veselește” invocînd în faţa Domnului nenumă- 
ratele posibilităţi ale tuturor existenţelor extra-divine, absor- 
bindu-le în puterea sa nelimitată, în adevărul absolut şi în nesfirşita 
bunătate. În jocul Înţelepciunii esenţiale, Dumnezeu unul şi întreit, 
supunînd forţa haosului, luminînd întunericul şi răzbind abisul, se 
simte lăuntric şi-şi dovedeşte Sieşi că e mai puternic, mai adevărat 
şi mai bun decît orice fiinţă posibilă din afara Fiinţei Sale. Prin 
jocul Înţelepciunii s-a dovedit că tot ceea ce e benefic îi aparţine 
de fapt şi de drept, că posedă dintotdeauna în Sine o comoară 
infinită, alcătuită din toate forţele reale, din toate ideile adevărate, 
din toate harurile şi toate grațiile. 

Referitor la primele două calităţi esenţiale ale Divinităţii, 
Dumnezeu ar putea să se limiteze la manifestarea Sa imanentă!, la 
jocul etern al inţelepciunii Sale ; atotputernic, drept şi adevărat, El 
s-ar putea mulţumi cu izbînda în sine asupra existenței dezor- 
ganizate în certitudinea interioară a superiorității Sale absolute. 
Dar nu e de ajuns graţiei şi bunătăţii Sale. În această a treia 
calitate, Înţelepciunea divină nu poate fi redusă la un obiect strict 
ideal, nu se poate mulțumi cu o înfăptuire posibilă, cu un simplu 
joc. Dacă în puterea şi adevărul Său, Dumnezeu e întregul, trebuie 
ca şi întregul să fie Dumnezeu, să existe în afara Lui o altă natură 
care să devină, treptat, ceea ce El este dintotdeauna — întregul 
absolut. Pentru a rîvni la totalitatea divină, pentru a stabili cu 
Dumnezeu un raport liber şi reciproc, această natură trebuie să fie 
separată de Dumnezeu şi, în acelaşi timp, contopită cu El ; separată 


1. Imanentă în raport cu Dumnezeu şi transcendentă în raport cu noi. 

prin baza sa reală care este Pămiîntul şi contopită prin culmea 
ideală care e Omul. Mai ales pe pămînt şi pentru om, veşnica 
Înjelepciune îşi dezvăluie jocul în fața viitorului Dumnezeu :- 
mesakhegeth bethebel artso, veshahashouhai eth bene Adam. 

Se ştie că posibilitatea existenţei dezorganizate, veşnic conți- 
nută în Dumnezeu, e definitiv înlăturată prin puterea Sa, condam- 
nată prin adevărul Său, absorbită în graţia Sa. Dumnezeu iubeşte 
haosul în neantul său şi vrea ca acesta să existe, căci poate readuce 
la unitate existenţa revoltată, poate să umple cu viaţă rodnică vidul 
nesfîrşit. Aşadar, Dumnezeu dă haosului libertate, silindu-Se să nu 
reacționeze împotriva acestuia prin puterea Sa nelimitată, în prima 
manifestare a Fiinţei divine, în elementul Tatălui, făcînd ca prin 
asta lumea să iasă din neant. 

N-am putea admite în afara lui Dumnezeu o existenţă în sine, 
reală şi benefică, fără să negăm însăşi ideea de Divinitate. Extra-di- 
vinul nu poate [i altceva decît divinul schimbat sau răsturnat. E 
ceea ce vedem în formele specifice ale existenţei finite care despar- 
te lumea noastră de Dumnezeu. Într-adevăr, lumea e constituită în 
afara lui Dumnezeu prin categoriile de timp, spaţiu şi cauzalitate 
mecanică. Însă aceste trei condiţii nu reprezintă nimic real şi 
pozitiv, nu sînt decît negarea şi schimbarea existenţei divine în 
categoriile ei principale. ` 

S-a făcut distincție în ființa lui Dumnezeu între 1) obiectivi- 
tatea Su absolută, reprezentată prin substanța sau esenţa Sa, care 
este întregul într-o unitate indivizibilă ; 2) subiectivitatea Sa 
absolută sau existenţa Sa interioară, reprezentată în totalitatea ei 
de trei ipostaze indisolubile care se condiţionează şi se completează 
între ele ; în sfirşit, 3) relativitatea Sa liberă sau raportul Său cu 
tot ceea ce nu este El Însuși — reprezentată mai întîi prin jocul 
Inţelepciunii divine, apoi prin creaţie (şi — după cum vom vedea mai 
încolo — prin încarnare). Caracterul general al Fiinţei divine în cele 
trei categorii sau sub cele trei aspecte este autonomia sau autocraţia 
sa perfectă, absenţa oricărei determinări exterioare. Dumnezeu e 
autonom în substanţa Sa obiectivă pentru că întregul, fiind cuprins 
în Sine, aceasta nu poate [i determinată prin nimic ; El e autonom 
în existența Sa subiectivă, pentru că aceasta e totală în cele trei 
Stări veşnice, în cele trei ipostaze care cuprind totalitatea ființei ; 
în sfîrşit, El e autonom în raport cu ceea ce nu este El, căci acest 
altul nu poate exista decît prin liberul act al voinţei divine. Astfel, 

cele trei categorii pe care tocmai le-am indicat nu sînt decît forme 
şi expresii diferite ale autonomiei divine. De aceea în lumea noastră, 
care nu e decît imaginea răsturnată a Divinităţii, există cele trei 
forme corespunzătoare ale eferonomiei sale : spaţiul, timpul şi cau- 
zalitatea mecanică. Dacă expresia obiectivă şi esenţială a autocra- 
ției divine e aceea a intregului în unitate, omnia simul in uno, O- 
biectivitatea eteronomă a spaţiului, dimpotrivă, constă în aceea că 
fiecare parte a lumii extra-divine e separată de toate celelalte ; este 
existenţa părții în afara întregului şi a întregului în afara părții — 
e totalitatea răsturnată. Astfel, lumea noastră, alcătuită din părți 
spaţiale, reprezintă obiectivitatea divină răsturnată. La fel, dacă 
autonomia subiectivă a existenţei divine îşi găseşte expresia în 
legătura intimă şi indisolubilă a celor trei termeni ai acestei exis- 
tenţe care se completează fără să urmeze unul altuia, forma etero- 
nomă temporală ne oferă, dimpotrivă, succesiunea nedeterminată 
a momentelor între care se desfăşoară existenţa. Pentru a se bucura 
de prezent, fiecare din aceste momente trebuie să le excludă pe 
toate celelalte, iar acestea, în loc să se completeze, se exclud şi se 
substituie reciproc, fără a ajunge vreodată la totalitatea existenței. 
In sfirşit, aşa cum libertatea creatoare a lui Dumnezeu este expresia 
definitivă a autonomiei Sale, eteronomia lumii extra-divine se 
manifestă complet în cauzalitatea mecanică, potrivit căreia acţiu- 
nea exterioară a unei ființe date nu e niciodată efectul imediat al 
gestului său interior, ci trebuie să fie determinată printr-o înlăn- 
țuire de cauze sau de condiţii materiale independente de agent. 
Principiul abstract al spaţiului e acela că două obiecte, două 
părţi ale întregului, nu pot ocupa în acelaşi timp un singur şi 
acelaşi loc şi că, la fel, un singur obiect, o singură parte a întregu- 
lui nu se poate afla simultan în două locuri diferite. E legea împăr- 
țirii sau a excluderii obiective între părţile întregului. — Principiul 
abstract al timpului constă în aceea că două stări interioare ale unei 
fiinţe (stări ale conştiinţei, potrivit terminologiei moderne) nu pot 
coincide într-un singur moment prezent şi că, la fel, o singură stare 
a conştiinţei nu poate fi aceeaşi în două momente diferite ; e legea 
veşnicei separări a stărilor interioare proprie oricărei fiinţe. In 
sfirşit, potrivit principiului abstract al cauzalităţii mecanice, nici 
un act sau fenomen nu se produce spontan sau de la sine, ci e 
determinat de un alt act sau fenomen care, la rîndul lui, nu e decît 
efectul unui al treilea, ş.a.m.d. ; este legea raportului exterior şi 

ocazional dintre fenomene. E de la sine înţeles că aceste trei princi- 
pii sau legi nu sînt decît expresia unui efort general menit împăr- 
ţirii şi disocierii ansamblului universului, lipsirii acestuia de orice 
legătură interioară şi de legătura strînsă dintre părţi. Acest efort 
sau tendinţă e chiar esenţa naturii extra-divine sau a haosului. 
Efortul presupune voința, iar voinţa presupune existența persoanei 
psihice, a sufletului. Aşa cum lumea pe care sufletul se sileşte 
s-o creeze — întregul fragmentat, împărţit, nedefinindu-se decit 
printr-o legătură exterioară — cum această lume e opusul sau con- 
trariul întregului divin, tot aşa sufletul lumii e opusul sau antiteza 
Înţelepciunii lui Dumnezeu. Sufletul lumii e o făptură. prima din 
toate făpturile, materia prima şi adevăratul substratum al lumii 
noastre create. În realitate, pentru că nimic nu poate trăi cu adevă- 
rat și obiectiv în afara lui Dumnezeu, lumea extra-divină nu poate 
fi, cum am spus-o deja, decît lumea divină transformată şi răstur- 
nată în mod subiectiv : nu e decît o imagine falsă sau o reprezen- 
tare iluzorie a totalităţii divine. Dar, în această viaţă iluzorie, 
trebuie să existe cineva care să-şi însuşească un punct de vedere 
fals şi să creeze în sine imaginea strimbă a adevărului. Neputînd 
[i nici Dumnezeu, nici nelepciunea sa divină, trebuie să admitem, 
ca principiu al creaţiei propriu-zise, o fiinţă diferită, un suflet al 
lumii. Ca făptură, el nu există pururea în sine, ci în Dumnezeu în 
starea de virtualitate, ca bază latentă a Inţelepciunii dintotdeauna. 
Această viitoare Stăpînă posibilă a lumii extra-divine corespunde, 
la modul. ideal, Tatălui pururea prezent al Divinităţii. 

În calitatea lui de pură virtualitate, nedeterminată, sufletul 
lumii are un dublu și variabil caracter (17| cOptoTog vag) : poate 
rîvni să existe pentru sine, în afara lui Dumnezeu, poate să se 
situeze în latura falsă a existenţei haotice şi dezorganizate, dar, de 
asemenea, poate să piară în faţa lui Dumnezeu, să se alăture în mod 
liber Cuvîntului divin, să readucă întreaga făptură la unitatea 
desăvîrşită şi să se identifice cu Înţelepciunea dintotdeauna. Ca să 
reușească, sufletul lumii trebuie mai întîi să existe în mod separat 
față de Dumnezeu. Tatăl etern l-a creat abţinîndu-se de la manifes- 
tarea puterii Sale nelimitate care ar [i îngropat pentru totdeauna 
dorinţa oarbă a existenţei haotice. Această dorință, transformată în 
act, i-a dat sufletului posibilitatea dorinței opuse ; astfel, sufletului 
ca atare i-a lost dată o viaţă independentă, dezorganizată în pre- 
zentul imediat, dar pasibilă să se schimbe în contrariu. După ce-a 

creat haosul, după ce i-a conferit o realitate relativă (pentru el), 
sufletul vădeşte dorinţa de a se elibera de această viaţă lipsită de 
armonie care se manifestă fără rost într-un abis întunecat. Asaltat 
în toate direcţiile de forţele oarbe ce-şi dispută viaţa lui exclusivă ; 
secţionat, ciopirţit şi împrăştiat într-o mulțime de atomi, sufletul 
lumii vădeşte dorinţa vagă dar profundă a unităţii prin care atrage 
acţiunea Cuvîntului (divinul activ sau în manifestarea sa) care i se 
dezvăluie, pentru început, în ideea generală, nedeterminată a 
universului, a lumii unice şi indivizibile. Această unitate ideală ce 
se realizează pe fondul cuprinderii dezorganizate ia forma spaţiului 
nedefinit sau a imensităţii. Intregul reprodus, reprezentat sau ima- 
ginat de suflet în starea lui de împărţire haotică rămîne tot întreg, 
nu-şi pierde complet unitatea ; cum părţile sale nu se completează, 
ci se întregesc într-o totalitate pozitivă şi vie, ele sînt menite totuși, 
excluzîndu-se reciproc, să stea laolaltă, să coexiste în unitatea 
formală a spaţiului nedefinit — imagine de-a dreptul exterioară şi 
goală a totalităţii obiective şi esenţiale a lui Dumnezeu. Imensitatea 
exterioară nu-i suficientă sufletului care vrea să simtă totalitatea 
interioară a existenţei subiective. Pentru sufletul nearmonios, 
această totalitate, pururi biruitoare în Sfinta Treime, e înlăturată 
de succesiunea nedeterminată de momente exclusive şi nepăsătoare 
care poartă numele de timp. Acest infinit fals, care înlănţuie suiletul, 
îl determină să caute adevărul ; la această dorință, Cuvintul divin 
vine cu sugestia unei idei noi. Prin acţiunea sa asupra sufletului, 
Sfînta Treime se reflectă în vălmăşagul duratei nedelinite sub 
forma celor trei timpi. Vrînd să obţină pentru sine prezentul total, 
sufletul e silit să-şi completeze fiecare clipă a vieţii sale prin amin- 
tirea, mai mult sau mai puțin ştearsă, a unui trecut fără început şi 
prin aşteptarea, mai mult sau mai puţin vagă, a unui viitor fără 
sfirșit. 

Baza profundă şi imuabilă a acestui raport schimbător o consti- 
tuie cele trei stadii principale ale sufletului, cele trei ipostaze ale 
sale faţă de Divinitate, stabilite sub forma celor trei timpi. Starea 
absorbției sale primitive în unitatea Tatălui veşnic, vieţuirea perpe- 
tuă în El ca simplă posibilitate este de-acum încolo definită ca 
trecut al sufletului ; starea separării de Dumnezeu prin forţa oarbă 
a dorinţei confuze constituie prezentul său ; iar reîntoarcerea la 
Dumnezeu, reunirea cu El, devine obiectul aspirațiilor şi eforturilor 
sale — viitorul său ideal. 

După cum deasupra separării haotice a părţilor componente, 
Cuvîntul divin stabileşte pentru suflet unitatea materială a spa- 
țiului ; după cum pe fondul succesiunii haotice de momente, El 
creează treimea ideală a timpilor, tot aşa, pe baza cauzalității me- 
canice, El dovedeşte coeziunea concretă a întregului prin legea 
atracției universale care leagă printr-o forţă interioară toate părțile 
separate ale realităţii haotice, ca să facă din ele un singur corp 
compact şi solid, prima materializare a sufletului lumii, prima bază 
de acţiune pentru sfinta Inţelepciune. 

Astfel, prin efortul orb şi haotic care impune sufletului o exis- 
tenţă separată în părţile ei, în mod exclusiv succesivă în momen- 
tele ei şi in mod mecanic determinată în fenomenele sale ; prin 
dorinţa contrară a sufletului aspirind la unitate şi totalitate ; prin 
acţiunea Cuviîntului divin ce răspunde acestei dorinţe, prin acţiu- 
nea conjugată a celor trei agenţi, lumea inferioară sau extra-divină 
capătă realitate relativă sau, potrivit expresiei biblice, bazele 
pămînteşti au fost puse. Dar, în ideea creaţiei, Biblia, ca şi raţiunea 
teosofică, nu separă lumea inferioară de cea superioară, pămîntul 
de cer. : 

În realitate, am văzut în ce fel veşnica Ințelepciune invoca 
posibilitățile vieții iraționale şi haotice ca să le opună manifestările 
corespunzătoare ale puterii, adevărului şi bunătăţi: absolute. Aceste 
reacţii divine, ce nu constituie decit un mijloc al vieţii imanente a 
antidivine care le provoacă încetează de a mai fi doar posibilităţi. 
Astfel, creării lumii inferioare sau haotice îi corespunde crearea 
lumii superioare sau cereşti. Bereshi/h bara Elohim eth hashammaim 
veth haareis. 


CAPITOLUL V 


LUMEA SUPERIOARĂ. 
LIBERTATEA SPIRITELOR PURE 


Bereshith — Ev GpXî sau, mai bine, Ev xepoAcn! — in princi- 
pio, seu potius in capitulo’. 

Numai dacă nu cunoaştem limba ebraică sau spiritul Vechiului 
Orient putem crede că în aceste cuvinte cu care începe Facerea nu 
se află decît un adverb nedefinit, ca termenii noştri moderni : la 
început, etc. Cînd evreul din vechime folosea un substantiv, se 
gîndea la o ființă sau la un obiect real desemnat prin substantiv. 
Or, e mai mult ca sigur că termenul ebraic reshith, tradus prin 
ğĞpxnN, principium, e un substantiv de genul feminin. Masculinul 
e rosh, caput, conducător. Intr-un sens special, termenul din urmă 
e folosit în teologia evreiască pentru a-l desemna pe Dumnezeu — 
supremul conducător absolut a tot ceea ce există. Dar ce să însem- 
ne, din acest punct de vedere, reshith, femininul de la rosh ? Ca să 
răspundem la întrebare nu-i nevoie să facem apel la închipuirile 
cabalistice. Biblia ne oferă o soluţie decisivă. În capitolul VIII din 
Pildele lui Solomon pe care le-am citat deja, despre adevărata 
Înțelepciune, khocma, ni se spune : jahveh ganani RESHITH 
darco — Domnul m-a zidit la începutul lucrărilor Lui. Adevărata 
Înţelepciune este reshith, principiul feminin al oricărei fiinţe, aşa 
cum lahve — Elohim, Dumnezeul unic în Sfînta Treime, este rosh, 
principiul sau conducătorul activ. Or, potrivit Facerii, Dumnezeu 
a creat cerul şi pămîntul Ja început, în adevărata Înţelepciune. 
Înseamnă că această Înţelepciune divină reprezintă nu numai 
uni-totalitatea adevărată şi reală a ființei absolute sau substanţa lui 
Dumnezeu, dar conţine în sine şi puterea unilicatoare a ființei 
separată de lume. Unitatea întregului fiind desăviîrşită în 
n 

1. Astfel a fost tradus termenul „bereshith” (după Origen) de către Acvila, 
celebrul doctor al Bisericii, căruia Talmudul î îi aplică cuvintele psalmistului : 


„Eşti mai frumos decit fiii oamenilor.” 
2. La început sau mai degrabă la capăt. 

Dumnezeu, ea e şi unitatea divină şi aceea a vieţii extra-divine. E 
adevărata rațiune de a fi şi scopul creaţiei — principiul în care 
Dumnezeu a creat cerul şi pămîntul. Dacă adevărata Inţelepciune 
e în Dumnezeu dintotdeauna, ea se realizează efectiv în cadrul 
lumii, întrupîndu-se pe rînd, într-o unitate desăvirşită. La început 
este reshirh — ideea fertilă a unităţii absolute, singura putere care 
trebuie să unifice totul ; la sfirşit, este Malkhuth (Boorieio, 
Regnum) — Impărăţia Domnului, unitate desăvirşită a Creatorului 
cu creaţia. Ea nu e sufletul lumii, sufletul lumii nu este decit 
vehicolul, mediul şi substratul realizării sale. Se apropie de sufletul 
lumii prin acţiunea Cuvîntului, ajungînd la o identificare completă 
şi reală. Sufletul lumii, considerat în sine, e făptura nedeterminată 
a creaţiei, la fel de accesibilă principiului negativ al haosului, cît 
şi Cuvîntului divin (Khocma, Zola). Înţelepciunea divină nu e 
sufletul, ci îngerul păzitor al lumii ce acoperă cu aripile sale toate 
făpturile, pentru a le înălța puţin cîte puţin pînă la adevărata fiinţă, 
precum pasărea îşi cloceşte puii. E substanţa Sfintului Duh, purtată 
peste apele întunecoase ale lumii create. Ve rouakh (feminin) 
Elohim merakhe — pheth hal pene hammaim. Mai încolo, citim în 
cartea sfîntă : Bereshirh bora Elohim eth hashammaim v 'erh 
haarets. Nu-i nevoie să ne adincim în cercetări ca să aflăm cum 
trebuie înţeles aici ultimul termen, /aare/s — Pămînt. Scriitorul 
inspirat ne explică imediat : vehaare/s, spune el, haiethah. tohu va 
bohu — Şi Pămîntul era haos. Dar, dacă prin Pămînt, în cartea bibli- 
că, trebuie să înțelegem haosul, universul inferior sau extra-divin 
în starea haotică, e limpede că termenul ha s/hammaim, cerul, pe 
care textul sfînt îl pune în raport cu pămîntul ca pol opus al crea- 
tiei, e semnul universului superior sau al lumii invizibile a reac- 
fiilor divine, stabile sau realizate în mod diferit, ca o contrapon- 
dere la existenţa haotică. 

Nu degeaba lumea invizibilă e denumită în ebraică (ca şi în 
slava veche) printr-un cuvînt la dual (în limbile occidentale e redat 
prin plural). Dualul corespunde separării principale a lumii divine. 

Se ştie că eficienta cauză a creaţiei (&pxn TÂG yevnoeows) e ac- 
tul de voinţă prin care Dumnezeu se abţine să distrugă prin puterea 
Sa nelimitată realitatea posibilă a haosului sau să reacționeze 
ipostaze, mulţumindu-Se să reacționeze numai prin celelalte 
două — prin dreptate şi bunătate, adevăr şi graţie divină. 

Pentru că cea dintii ipostază din Sfinta Treime, Tatăl veşnic, 
s-a abținut să reacționeze împotriva haosului, posibil în calitatea 
Sa deosebită (distrugîndu-l prin Atotputernicia Sa), iar asta a fost 
prima condiţie sau cauza eficientă a creaţiei (motiv pentru care 
Dumnezeu Tatăl este prin excelenţă Creatorul lumii) — rezultă că, 
pentru a constitui sfera reacţiilor divine împotriva haosului, nu 
există decit manifestările specifice ale celorlalte două ipostaze, ceea 
ce determină principala dualitate în universul vizibil. Există : 1) 
un sistem de reacţii creatoare (imediate) ale Cuviîntului care for- 
mează lumea ideală propriu-zisă, sfera inteligenţelor pure, a ideilor 
obiective, a gîndirii divine ipostaziate ; 2) un sistem de reacţii ale 
Duhului Sfînt, concrete, subiective şi vii, formînd lumea spirituală, 
sfera spiritelor pure sau a îngerilor. 

Numai în sfera creatoare a Cuviîntului şi a Duhului Sfînt, sub- 
stanța divină, adevărata Inţelepciune, apare în calitatea ei de fiinţă 
luminoasă şi celestă, separată de întunericul materiei de pe pămint. 
Sfera Tatălui e lumina absolută, lumina în sine, neavînd nici o 
legătură cu întunericul. Fiul sau Cuvintul e ca lumina manifestată, 
e raza albă luminînd obiectele exterioare, dar fără să le pătrundă, 
ci fiind reflectată de suprafaţa lor. În sfirşit, Duhul Sfînt e raza 
care, refractată de mediul extra-divin, se descompune şi creează, 
deasupra acestuia, spectrul ceresc al celor şapte spirite primordiale, 
asemeni culorilor curcubeului. 

Inteligenţele pure care formează lumea ideilor sînt ființe cu 
totul contemplative, impasibile şi imuabile. Stele pe firmamentul 
lumii invizibile, ele sînt mai presus de orice dorinţă, de orice 
voinţă, deci şi de orice libertate. Spiritele pure sau îngerii au o 
existență subiectivă completă sau concretă. Pe lingă contemplația 
intelectuală, ele cunosc stările afective şi volitive, avînd mişcare 
şi libertate. 

Libertatea spiritelor pure e cu totul diferită de aceea pe care o 
cunoaştem din proprie experienţă. Nefiind constrînşi de limitele 
materiei, ale spaţiului şi timpului, înzestrați cu existenţă obiectivă 
şi faţă de orice mecanism al lumii fizice, îngerii Domnului au 
puterea de a-şi hotărî întreaga lor viaţă ulterioară numai prin actul 
interior al voinţei lor. Au libertatea de a fi cu Dumnezeu sau 
împotriva Lui ; dar, fiindcă, prin natura lor (în calitate de făpturi 
ale Domnului), sînt înzestrați cu o forţă superioară, acționează în 
cunoştinţă de cauză şi cu o eficiență completă, însă nu mai pot 

reveni asupra acţiunilor lor. Ca urmare a perfecțiunii lor şi a 
măreției libertăţii lor, ei nu se pot manifesta decît într-un singur 
act decisiv, odată pentru totdeauna. Neîntîlnind o piedică exterioară, 
prin decizia interioară a voinței se observă imediat consecinţele, 
iar liberul arbitru nu-şi mai are rostul. Spiritul pur ce se apropie 
în mod liber de Dumnezeu intră imediat în posesia Înţelepciunii 
divine, fiind parte organică şi inseparabilă a Divinităţii ; de-acum 
încolo, iubirea faţă de Dumnezeu şi libera participare la acţiunea 
divină sînt chiar natura sa. Pe de altă parte, spiritul ce a ales altfel 
nu-şi mai poate schimba hotărîrea. A acţionat în felul acesta ştiind 
prea bine ce făcea, așa că are ceea ce merită. A vrut să se separe de 
Dumnezeu pentru că a simţit aversiune față de El. Neavînd vreun 
motiv — în Dumnezeu nu poate exista nici măcar umbra unui rău 
oarecare, pentru a justifica sau explica un sentiment ostil faţă de 
El — această ostilitate e simplul act al voinţei spirituale, avîndu-şi 
raţiunea în sine, dar neputînd fi modificat ; e chiar natura sau 
esența îngerului decăzut. Independentă de orice cauză şi de orice 
circumstanţă exterioară şi temporală în actul său moral, absolut 
stăpînă pe sine, voinţa antidivină e veşnică şi definitivă. E un hău 
infinit în care spiritul revoltat este de îndată azvirlit şi de unde se 
poate propaga în felul său, străbătînd haosul materiei, creaţiunea 
fizică, pînă la marginile lumii divine. Ştia prea bine, acţionînd îm- 
potriva Domnului, că terenul de acţiune nu-i va lipsi ; voinţa divină 
a creat din neant sufletul lumii, trezind dorinţa haotică — bază şi 
materie a oricărei creaţii. Sufletul lumii e un principiu nedefinit 
(Ore1pov xor aopiotov), transmiţînd tot timpul acest caracter, 
într-o anumită măsură, la tot ceea ce provine din el. Astfel, va 
exista un imens spațiu mixt aflat în suspensie între Dumnezeu şi 
adversarul Său, oferindu-i acestuia mijloacele de a-şi întreţine ura, 
revolta şi de a menţine rivalitatea. Viaţa lui nu va fi imobilă şi 
goală ; va avea o bogată și diversă activitate, însă linia generală şi 
calitatea interioară a tot ceea ce va face sînt dinainte determinate 
de actul primordial al voinţei sale care l-a separat de Dumnezeu. 
A modifica acest act şi a se reîntoarce la Dumnezeu e de-a dreptul 
imposibil pentru el. Doctrina contrară a lui Origen, condamnată de 
Biserică, dovedeşte cum acest spirit atît de elevat şi de înzestrat 
n-avea decît o palidă idee despre esenţa răului moral, ceea ce, de 
altfel, a dovedit-o într-o altă împrejurare, cu ajutorul unui procedeu 
strict material şi exterior, pentru a se elibera de pornirile nefaste. 


CAPITOLUL VI 


CELE TREI STADII PRINCIPALE ALE 
PROCESULUI COSMOGONIC 


În concepţia lui Dumnezeu, cerul şi pămîntul, lumea superioară 
şi cea inferioară, au fost create împreună într-un singur principiu 
care este adevărata Înţelepciune — unitatea absolută a întregului. 
Unirea cerului cu pămîntul stabilită în principiu (reshith), la înce- 
putul operei creatoare, trebuie să fie realizată în fapt prin procesul 
cosmogonic şi istoric ducînd la manifestarea desăvirşită a acestei 
unităţi în Jmpărăția Domnului (malkhut). Unirea astfel realizată 
presupune o separare prealabilă — separare care se manifestă prin 
viaţa haotică de pe Pămînt, viaţă goală şi sterilă, cufundată în 
întuneric (4hoshe) şi în abis (rehom). Trebuia umplut acest hău, 
luminat întunericul, făcută rodnică matricea sterilă şi, prin acţiu- 
nea conjugată a celor două lumi, creată o viaţă pe jumătate terestră, 
pe jumătate celestă, care să cuprindă în unitatea sa totalitatea 
făpturii şi s-o apropie de Dumnezeu printr-o acţiune liberă şi vie, 
întrupîndu-se într-o formă creată veşnica Înţelepciune divină. 

Procesul cosmic e unilicarea treptată a lumii inferioare sau 
pămâîntene, creată la început în stare haotică şi discordantă — /oħu 
va bohu. După cum se spune în sfinta carte a Facerii, în acest 
proces identificăm două principii sau doi factori pozitivi — unul cu 
desăvîrşire activ — Dumnezeu prin Cuvîntul şi Duhul său — celălalt, 
cooperînd în parte, prin forţa sa, la ordinea şi planul divin, creîn- 
du-le, dar nefiind decit un element pasiv şi material. E vorba de 
crearea plantelor şi animalelor : vaiomer Elohim : tad she haarets 
deshe heseb maz 'riah zerah etc — el dixit Deus : germinet terra 
herbam viventem el facientem semen etc.!; şi mai departe : varlorse 
haarels deshe heseb maz'riuh zerah leminehu etc. — și 
PRODUXIT terra herbam viventem el facientem semen juxta 


l. Şi a zis Dumnezeu : „Să dea pămîntul din sine verdeață : iarbă, cu sămînță 
într-însa.” (Facerea, 1, 11.) 

genus suum’. lar mai încolo : vaiomer Elohim : totsehaarets 
nephesh chaiah leminah etc. — Dixit quoque Deus : PRODUCAT 
TERRA animam viventem in genere suo“. E lesne de înţeles că 
Dumnezeu n-a creat imediat diferitele manifestări ale vieţii fizice ; 
El n-a făcut altceva decit să determine, să dirijeze şi să ordoneze 
forţa productivă a agentului numit pămint, adică natura terestră, 
materia primă, sufletul lumii inferioare. Acest suflet e în sine forţă 
nedeterminată şi dezorganizată, dar capabilă să aspire la unitatea 
divină, rîvnind să se unească pe sine cu cerul. În această dorinţă 
acţionează Cuvîntul şi Duhul Sfînt, insullînd sufletului neştiutor 
formele tot mai desăvîrşite ale unirii cerescului cu pămîntul, pentru 
a le înfăptui în mijlocul lumii inferioare. După cum sufletul acestei 
lumi e în sine o dualitate nedefinită (GSproTog 5V0q), el e deschis 
şi acţiunii principiului antidivin care, neputînd stăvili adevărata 
Înţelepciune, stăruie asupra antitipului inferior, sufletul lumii, 
pentru a-l sili să rămînă în haos şi vrajbă şi, în loc să realizeze în 
forme armonioase şi înălţătoare unirea cerului cu pămintul, îl 
sileşte să dea naştere la monştri fantastici. Astfel, procesul cosmic 
fiind, pe de o parte, întîlnirea aducătoare de pace, contopirea celor 
doi agenţi — ceresc şi terestru — este, pe de altă parte, lupta pe viață 
şi pe moarte între Cuvîntul divin şi principiul demonic, pentru 
stăpînirea sulletului lumii. Înseamnă că opera creaţiei, ca dublu 
proces complex, nu poate fi înfăptuită în grabă, ci treptat. 

In Biblie se spune clar că nu e vorba de opera imediată a lui 
Dumnezeu. Cuvintele sfinte sînt confirmate din plin de fapte. Dacă 
această creaţie a lumii noastre fizice ar fi emanaţia directă a lui 
Dumnezeu, ar fi o operă cu desăvirşire perfecră, o creaţie liniştită 
şi armonioasă, nu numai în ansamblu, ci şi în părţile sale. 

In realitate însă, nu se confirmă ipoteza. Doar din punctul său 
de vedere care cuprinde totul (kol asher hosah) dintr-o singură pri- 
vire — sub specie aeternitatis — Dumnezeu poate considera creaţia 
desăvîrşită — rob meod, valde bona. Diferitele părți ale operei so- 
cotite în sine nu merită deloc sau merită doar o recunoaştere 
relativă din partea Domnului. Ca în cazul întregii Biblii, se acceptă 
experienţa umană şi adevărul ştiinţific. Dacă privim lumea terestră 
în stadiul ei actual şi mai ales în istoria ei geologică şi paleontolo- 


. L Şi pămîntul a dai din sine verdeață : iarbă, care face sămînţă, după felul 
Şi asemănarea ei. (Facerea, |, 12.) 

„__2. Apoi a zis Dumnezeu : „Să scoată Pămîntul fiinţe vii, după felul lor.” 
(Facerea, 1, 24.) 

gică, foarte bine documentată în zilele noastre, putem schiţa tabloul 
unui proces laborios, determinat de principii eterogene care, numai 
cu timpul şi prin mari eforturi, ajung la o unitate stabilă şi armoni- 
oasă. Nici vorbă de o operă perfectă şi provenind dintr-un artifex 
divin. Istoria noastră cosmică e o zămislire lentă şi dureroasă. In- 
trezărim în ea semnele clare ale unei lupte interioare, ale tulbură- 
rilor şi convulsiilor violente, ale tatonărilor oarbe, ale proiectelor 
neterminate de creaţii imperfecte, ale naşterilor monstruoase şi eşe- 
curilor. Toţi aceşti monştri antediluvieni, megateri, plesiozauri, ih- 
liozauri etc. pot fi oare creaţii desăvirşite ale Domnului ? Dacă 
fiecare specie a acestor monstruoase creaturi era /ob meod (valde 
bona), de ce au dispărut definitiv de pe pămînt, făcînd loc apariţiei 
unor forme mai izbutite, mai armonioase şi mai echilibrate ? 
Creaţia e un proces gradat şi laborios ; e, deopotrivă, adevăr 
biblic şi filosofic, dar şi fapt al ştiinţei naturale. Admiţînd imper- 
fecţia, procesul presupune un progres determinat, constînd într-o 
unificare tot mai profundă şi completă a elementelor materiei cu 
forțele anarhice, în transformarea haosului în cosmos, într-un corp 
viu slujind încarnării Înţelepciunii divine. Fără a intra în detalii 
cosmogonice, voi semnala numai cele trei stadii principale şi 
concrete ale acestui proces unificator. Am pomenit deja de primul 
dintre ele, determinat de gruvitația universală, care face dintr-o 
lume inferioară o masă relativ compactă, creînd corpul material al 
universului. Este unitatea mecanică a întregului. Fiind exterioare 
una alteia, părțile universului sînt legate între ele printr-un lanţ 
indisolubil — forța de atracţie. Degeaba s-a încercat izolarea lor, au 
fost atrase una către cealaltă — manifestare primordială a alrruis- 
mului cosmic. Sufletul lumii a cunoscut cea dintii realizare ca 
unitate universală, celebrînd prima unire cu Înţelepciunea divină. 
Impulsionat de Cuvîntul creator, aspiră la o unitate perfectă ; în 
această aspirație se eliberează de masa ponderabilă, transformîn- 
du-şi puterea într-o nouă materie mai pură şi.rarefiată numită eter. 
Cuvintul pune stăpînire pe această materie idealizată ca pe propriul 
vehicul al acţiunii sale formatoare ; lansează fluide imponderabile 
în toate părţile universului ; înfăşoară fiecare bucată din organis- 
mul cosmic într-o reţea eterată ; accentuează diferenţele relative ale 
acestor părți, punîndu-le în raporturi stabilite şi creînd astfel o a 
doua unitate cosmică desăvîrşită şi ideală — unitatea dinamică 
realizată cu ajutorul luminii, al electricităţii şi al celorlalte impon- 
derabile care nu sînt decît modificări sau transformări ale unuia şi 

aceluiaşi agent. Caracterul acestui agent e altruismul desăvîrşit, 
expansiunea nelimitată, actul perpetuu de dăruire. Oricît de perfec- 
tă ar fi unitatea dinamică a lumii, ea nu face decît să cuprindă masa 
materiei în toate părţile sale, dar nu pune stăpinire pe ele din 
interior, nici nu pătrunde pînă în adîncul fiinţei lor, nici nu le 
transformă. Sufletul lumii, pămintul, conţine în eterul luminos 
imaginea ideală a echivalentului ceresc, dar fără să se contopească 
în realitate cu el. Însă aspiră mereu la aceasta, nemulţumindu-se 
cu simpla contemplare a cerului şi a astrelor strălucitoare, cu 
scufundarea în fluidele eterate ; el absoarbe lumina, o transformă 
în foc vital şi, rod al noii uniri, creează din măruntaiele sale orice 
fiinţă vie aparţinînd celor două regnuri, al plantelor şi animalelor. 
Noua unitate — unitatea organică, avînd drept bază şi mediu materia 
anorganică şi [luidele eterate — este cu atît mai desăvirşită, cu cît 
formează un corp complex printr-un suflet mai activ şi universal. 
Prin intermediul plantelor, viaţa se manifestă obiectiv în formele 
ei organice şi e simțită de către animale în mişcările şi urmările ei 
subiective ; în sfîrşit, omul o înţelege în principiul ei absolut. 

Pămîntul, care la origine era pustiu, întunecat şi intorm, pentru 
ca, după aceea, să fie treptat cuprins de lumină şi să aibă forme 
variate, pămîntul care, doar în cea de-a treia perioadă cosmogonică 
şi-a simţit nedesluşit şi dovedit confuz, ca în vis, puterea creatoare 
în formele vieţii vegetale — cea dintii contopire a ţărînei cu frumu- 
seţea din cer — pămîntul care, în lumea plantelor, iese din matcă 
la atingerea cerească, după care se rupe de sine în mişcarea liberă 
a patrupedelor şi se ridică în aer în zborul păsărilor — pămîntul, 
după ce şi-a împrăştiat sămînţa vie în numeroasele specii de plante 
şi animale, reintră în matcă și ia forma prin care-l întilneşte pe 
Domnul faţă în faţă, primind suflul vieţii spirituale. Pămîntul 
cunoaşte cerul şi e cunoscul de el. Cei doi termeni ai creaţiei, divi- 
nul şi extra-divinul, superiorul şi inferiorul, devin în realitate unul, 
se contopesc şi se bucură de această contopire. Nu există cunoaştere 
adevărată, decît printr-o contopire reală, cunoaşterea desăvîrșită 
trebuind să fie realizată iar contopirea reală să fie idealizată pentru 
a deveni perfectă. Adevărata unire, contopirea celor două sexe, e 
numită în Biblie cunoaştere. Adevărata Inţelepciune, unitate a 
întregului şi unitate a contrariilor, unitate liberă şi reciprocă, a aflat 
fiinţa în care şi prin care poate să se realizeze în întregime. A 
aflat-o şi se bucură. Desfărarea mea, adevărata mea desfătare e in 
fiii Omului. 


CAPITOLUL VII 
TRIPLA ÎNCARNARE A ÎNȚELEPCIUNII DIVINE 


Et formavit Futurus Deorum hominem — pulvis (sic) ex homo! 
(vajitser Jahveh Elohim eth haadam haphar min haadamah). 

Dacă pămîntul este, în general, sufletul lumii inferioare, ţărîna 
e semnul degradării sau al distrugerii lui cînd a încetat să mai fie 
cuprins de exaltare, în dorinţa oarbă a unei vieţi haotice ; cînd, 
respingînd toate principiile demonice şi renunţînd în cea mai 
deplină umilinţă la orice rezistenţă şi luptă împotriva Cuvîntului 
divin, este în stare să înţeleagă adevărul, să se contopească şi să 
întemeieze Împărăţia lui Dumnezeu. Această stare de umilinţă, 
această predispoziţie absolută a Naturii terestre e rezultatul obiectiv 
al creaţiei Omului (humus — humilis — homo?) ; sufletul senzitiv al 
lumii fizice devine sufletul raţional al omenirii. Contopindu-se 
lăuntric cu divinul, contemplînd lumina, el poate cuprinde într-o 
unitate ideală (prin conştiinţă şi rațiune) tot ceea ce există. Fiinţă 
universală în gîndire şi putere raţională (imagine a lui Dumnezeu), 
omul trebuie efectiv să fie asemenea Domnului, contopindu-se, în 
mod activ, cu întregul creaţiei. Copil al pămîntului prin viața 
inferioară care i s-a dat, el trebuie să i-o înapoieze transformată în 
lumină şi în duh viu. Dacă prin el — prin raţiunea lui — pămîntul 
s-a înălţat la cer, tot prin el — prin acţiunea lui — cerul trebuie să 
coboare şi să cuprindă pămîntul ; prin el, întreaga lume extra-di- 
vină trebuie să devină un singur trup însufleţit — întrupare deplină 
a Înţelepciunii divine. 

Doar în ființa omului făptura se uneşte cu Domnul în chip 
desăvîrşit, adică liber şi reciproc, pentru că, datorită dublei sale 
naturi, numai omul poate să-şi păstreze libertatea şi să fie în 


1. Şi a făcut Dumnezeu pe om din țărîna pămîntului. (lat.) 
2. Humă — umil -- om. (lat.) 

continuare adaosul moral al lui Dumnezeu, contopindu-se din ce 
în ce mai mult cu El printr-o serie de eforturi conştiente şi de 
acţiuni deliberate. Există o dialectică remarcabilă în legea vitală a 
celor două lumi. Desăvîrşirea supraomenească a libertăţii la un 
spirit pur, absenţa oricărei limite exterioare, face ca această liber- 
tate, manifestîndu-se complet, să se concretizeze într-un Singur 
act ; fiinţa spirituală îşi pierde libertatea pentru că a avut prea 
multă. Dimpotrivă, piedicile şi obstacolele pe care mediul exterior 
al lumii naturale le opune realizării actelor noastre interioare, 
caracterul limitat şi condiţionat al libertăţii umane, îl fac pe om 
mai liber decît îngerii, îi dau posibilitatea păstrării şi exercitării în 
continuare a liberului arbitru şi putinţa de a rămîne, chiar după 
cădere, coparticipantul activ la opera divină. De aceea, adevărata 
Inţelepciune nu se mulţumeşte cu îngerii, ci cu fiii Omului. 

Rațiunea de a fi a Omului este, în primul rînd, unirea interioară 
şi ideală a puterii terestre cu actul divin, a Sufletului cu Verbul, şi, 
în al doilea rînd, libera înfăptuire a acestei uniri în totalitatea lumii 
extra-divine. In această făptură compusă există un centru şi o 
periferie — personalitatea umană şi lumea, omul individual şi cel 
social sau colectiv. Fiind în sine sau la modul subiectiv unirea 
Cuvintului divin cu natura pămînteană, omul trebuie să purceadă 
la înfăptuirea obiectivă sau pentru sine a acestei uniri, dedublîn- 
du-se exterior. Pentru a se cunoaşte cu adevărat în unitate, omul 
trebuie să [ie făptură cunoscătoare sau activă în sine (bărbatul) sau 
chiar obiect cunoscut sau pasiv (femeia). Astfel, contrastul şi 
contopirea Cuvîntului divin cu natura terestră se realizează pentru 
om în diferența şi contopirea dintre cele două sexe. 

Esenţa sau natura omenească e pe deplin reprezentată de omul 
individual (cele două sexe) ; stadiul social n-are nici un amestec ; 
dar este cu totul necesar în dezvoltarea vieții omeneşti, în realizarea 
a ceea ce este potențial cuprins în om. Doar în mijlocul societăţii, 
omul poate atinge scopul său definitiv — integritatea universală a 
oricărei existenţe extra-divine. Insă lumea naturală (bărbat, femeie 
şi societate), aşa cum rezultă din procesul cosmogonic, nu conţine 
în sine decît posibilitatea unei asemenea integrităţi. Rațiunea şi 
conştiinţa bărbatului, sufletul şi instinctul femeii, în sfirşit, legea 
dependenței sau a altruismului care constituie baza oricărei socie- 
tăţi, nu sînt decît o prefigurare a adevăratei contopiri divino-umare, 
un simbure care trebuie să rodească, să înflorească şi să facă fructe. 

Dezvoltarea succesivă a acestui sîmbure are loc în procesul istoriei 
universale ; întreitul fruct este femeia desăvîrşită sau natura divini- 
zată, bărbatul desăvirşit sau omul-Dumnezeu şi societatea omene- 
ască desăvirşită — întrupare definitivă a adevăratei Inţelepciuni. 

Adevărata unitate a fiinţei umane în bărbat, femeie şi în cadrul 
societăţii, determină unitatea indivizibilă a încarnării divine în 
lume. În fiinţa bărbatului e cuprinsă, potențial, întreaga existență 
omenească. Pentru a o realiza, el trebuie : 1) să-și dedubleze sau 
să-şi obiectiveze fiinţa materială în personalitatea feminină ; 2 
să-şi multiplice sau să-şi obiectiveze universalitatea fiinţei sale 
raţionale într-o multitudine de vieţi individuale, organic legate și 
alcătuind un întreg — societatea umană. Femeia nefiind decit 
jumătatea bărbatului, iar societatea, dezvoltarea sau deplina mani- 
festare, în fond nu e vorba decît de o singură făptură omenească. 
Contopirea cu Dumnezeu, deşi întreită, nu formează decît o singură 
fiinţă divino-umană — Loto încarnată, a cărei principală ma- 
nifestare şi cu adevărat individuală este lisus Hristos ; jumătatea 
feminină e Sfinta Fecioară, iar dezvoltarea universală — Biserica. 
Sfinta Fecioară se uneşte cu Dumnezeu printr-o contopire pasivă ; 
ea l-a zămislit pe cel de-al doilea Adam, după cum pămîntul l-a 
zămislit pe cel dintii ; nu e vorba aici de reciprocirare sau de 
cooperare propriu-zisă. Biserica nu se uneşte cu Dumnezeu ime- 
diat, numai prin înruparea lui Hristos a cărui continuatoare este. 
Aşadar, numai Hristos e cu adevărat Omul-Dumnezeu, Cel care S-a 
unit reciproc (activ) cu Dumnezeu. 

In pura contemplaţie a Sfintei Fecioare, a lui Hristos şi a 
Bisericii, Domnul a recunoscut întreaga creație, proclamînd- o fob 
mod, valde bona. Aceasta constitue cauza marii bucurii pe care 
Înţelepciunea divină a încercat-o faţă de fiii Omului, văzînd pe 
unica fiică imaculată şi pură a lui Adam, pe Fiul Omului, singurul 
drept, văzînd mulțimea oamenilor unificată sub forma unei singure 
societăţi întemeiată pe iubire şi adevăr, contemplîndu-şi viitoarea 
întrupare, iar în fiii lui Adam, proprii săi fii, bucurîndu-se că 
planul creaţiei divine era întemeiat : E? justificata est Sapientia a 
filiis suis! (Matei, XI, 19). 

Omenirea unită cu Dumnezeu prin Sfînta Fecioară, Hristos și 
Biserică, e împlinirea adevăratei Înţelepciuni sau a substanței 
absolute a Domnului, forma sa creată, încarnarea sa. În realitate, 


1. Dar înțelepciunea s-a dovedit dreaptă în faptele ei. 

una şi aceeaşi formă substanţială (desemnată în Biblie ca semen 
mulieris scilicet Sophiae”) se produce în trei manifestări succesive 
şi permanente, în totalitate diferite, dar indivizibile, pe nume 
Maria în fiinţa feminină, lisus în cea masculină şi păstrîndu-şi 
numele adevărat pentru apariţia ei universală în Biserica desăvir- 
şită a viitorului, Logodnică şi Mireasă a Cuvîntului dumnezeiesc. 

Această triplă împlinire a adevăratei Inţelepciuni pe lume e un 
adevăr religios pe care creştinătatea ortodoxă îl recunoaşte în 
doctrina ei şi-l manifestă în cult. Dacă, prin adevărata Înţelepciune 
a Domnului, n-ar trebui să înțelegem decît numai persoana lui lisus 
Hristos, cum am putea să-i atribuim Sfintei Fecioare toate textele 
din cărţile sfinte care pomenesc de această Inţelepciune ? Acest 
lucru, înfăptuit din cele mai vechi timpuri atit în slujbele Bisericii 
latine, cît şi în cele ale Bisericii greceşti, a fost confirmat în zilele 
noastre în Bula lui Pius al IX-lea despre Imaculata Concepţiune a 
Preasfintei Fecioare. Pe de altă parte, există în Scriptură texte pe 
care doctorii ortodocşi şi cei catolici le atribuie fie Sfintei Fecioare, 
lie Bisericii (de pildă, textul Apocalipsei referitor la femeia înveş- 
miîntată cu soarele, purtind cunună de stele şi avînd luna sub 
picioare). Nu putem pune la îndoială legătura strinsă și analogia 
perfectă între umanitatea individuală şi cea socială a lui Hristos, 
între corpul său natural şi cel mistic. In taina împărtăşaniei, trupul 
Domnului devine în chip misterios dar adevărat principiul unifica- 
tor al trupului său colectiv — mulţimea credincioşilor. Astfel, 
Biserica, societatea umană divinizată, are în fond aceeaşi substanţă 
ca şi [iinţa întrupată a lui Hristos, umanitatea sa individuală — 
aceasta neavînd altă origine şi altă esență decît natura umană a 
Sfintei Fecioare, Maica Domnului ; înseamnă că trupul încarnării 
divino-umane, reprezentînd în lisus Hristos un singur centru 
individual activ, are, în tripla lui manifestare, una şi aceeaşi bază 
substanţială — corporalitatea Înțelepciunii divine ascunsă şi dezvă- 
luită în lumea inferioară : e sufletul lumii convertite, purificate şi 
identificate cu însăşi Înţelepciunea, după cum materia se identifică 
nemijlocit cu forma într-o singură făptură concretă şi vie. lar 
realizarea desăvirşită a acestei substanţe divino-materiale, a lui 
semen mulieris, e omenirea glorificată şi reînviată — Templul, 
Corpul şi Mireasa Domnului. 


1. Sămînţa femeii, adică a Înţelepciunii (lat.) 

Dezvoltarea succesivă a acestui sîmbure are loc în procesul istoriei 
universale ; întreitul fruct este femeia desăvîrșită sau natura divini- 
zală, bărbatul desăvîrşit sau omul-Dumnezeu şi societatea omene- 
ască desăvîrşită — întrupare definitivă a adevăratei Înţelepciuni. 

Adevărata unitate a fiinţei umane în bărbat, femeie şi în cadrul 
societăţii, determină unitatea indivizibilă a încarnării divine în 
lume. În fiinţa bărbatului e cuprinsă, potențial, întreaga existență 
omenească. Pentru a o realiza, el trebuie : 1) să-şi dedubleze sau 
să-şi obiectiveze fiinţa materială în personalitatea feminină ; 2 
să-și multiplice sau să-şi obiectiveze universalitatea fiinţei sale 
raţionale într-o multitudine de vieți individuale, organic legate şi 
alcătuind un întreg — societatea umană. Femeia nefiind decît 
jumătatea bărbatului, iar societatea, dezvoltarea sau deplina mani- 
festare, în fond nu e vorba decît de o singură făptură omenească. 
Contopirea cu Dumnezeu, deşi întreită, nu formează decît o singură 
fiinţă divino-umană — Xoqra încarnată, a cărei principală ma- 
nifestare şi cu adevărat individuală este Iisus Hristos ; jumătatea 
feminină e Sfinta Fecioară, iar dezvoltarea universală — Biserica. 
Sfinta Fecioară se uneşte cu Dumnezeu printr-o contopire pasivă ; 
ea l-a zămislit pe cel de-al doilea Adam, după cum pămîntul l-a 
zămislit pe cel dintii ; nu e vorba aici de reciprocitate sau de 
cooperare propriu-zisă. Biserica nu se uneşte cu Dumnezeu ime- 
diat, numai prin întruparea lui Hristos a cărui continuatoare este. 
Aşadar, numai Hristos e cu adevărat Omul-Dumnezeu, Cel care S-a 
unit reciproc (activ) cu Dumnezeu. 

In pura contemplaţie a Sfintei Fecioare, a lui Hristos şi a 
Bisericii, Domnul a recunoscut întreaga creaţie, proclamînd-o rob 
méod, valde bona. Aceasta constitue cauza marii bucurii pe care 
Înţelepciunea divină a încercat-o faţă de fiii Omului, văzînd pe 
unica fiică imaculată şi pură a lui Adam, pe Fiul Omului, singurul 
drept, văzînd mulţimea oamenilor unificată sub forma unei singure 
societăți întemeiată pe iubire şi adevăr, contemplîndu-şi viitoarea 
întrupare, iar în fiii lui Adam, proprii săi fii, bucurîndu-se că 
planul creației divine era întemeiat : Et justificata est Sapientia a 
filiis suis! (Matei, XI, 19). 

Omenirea unită cu Dumnezeu prin Sfînta Fecioară, Hristos şi 
Biserică, e împlinirea adevăratei Înţelepciuni sau a substanţei 
absolute a Domnului, forma sa creată, încarnarea sa. În realiiate, 


1. Dar înţelepciunea s-a dovedit dreaptă în faptele ei. 

una și aceeaşi formă substanţială (desemnată în Biblie ca semen 
mulieris scilicet Sophiae!) se produce în trei manifestări succesive 
şi permanente, în totalitate diferite, dar indivizibile, pe nume 
Maria în fiinţa feminină, lisus în cea masculină şi păstrîndu-şi 
numele adevărat pentru apariţia ei universală în Biserica desăvir- 
şită a viitorului, Logodnică şi Mireasă a Cuvintului dumnezeiesc, 

Această triplă împlinire a adevăratei Înţelepciuni pe lume e un 
adevăr religios pe care creștinătatea ortodoxă îl recunoaşte în 
doctrina ei şi-l manifestă în cult. Dacă, prin adevărata Inţelepciune 
a Domnului, n-ar trebui să înţelegem decît numai persoana lui lisus 
Hristos, cum am putea să-i atribuim Sfintei Fecioare toate textele 
din cărţile sfinte care pomenesc de această inţelepciune ? ? Acest 
lucru, înfăptuit din cele mai vechi timpuri atit în slujbele Bisericii 
latine, cît şi în cele ale Bisericii greceşti, a fost conlirmat în zilele 
noastre în Bula lui Pius al IX-lea despre Imaculata Concepţiune a 
Preasfintei Fecioare. Pe de altă parte, există în Scriptură texte pe 
care doctorii ortodocşi şi cei catolici le atribuie fie Sfintei Fecioare, 
fie Bisericii (de pildă, textul Apocalipsei referitor la femeia înveş- 
mîntată cu soarele, purtînd cunună de stele şi avînd luna sub 
picioare). Nu putem pune la îndoială legătura strinsă şi analogia 
perfectă între umanitatea individuală şi cea socială a lui Hristos, 
între corpul său natural şi cel mistic. In taina împărtăşaniei, trupul 
Domnului devine în chip misterios dar adevărat principiul unifica- 
tor al trupului său colectiv — mulțimea credincioşilor. Astfel, 
Biserica, societatea umană divinizată, are în fond aceeaşi substanță 
ca şi ființa întrupată a lui Hristos, umanitatea sa individuală — 
aceasta neavînd altă origine şi altă esenţă decît natura umană a 
Sfintei Fecioare, Maica Domnului ; înseamnă că trupul încamării 
divino-umane, reprezentînd în lisus Hristos un singur centru 
individual activ, are, în tripla lui manifestare, una şi aceeaşi bază 
substanţială — corporalitatea Înţelepciunii divine ascunsă şi dezvă- 
luită în lumea inferioară : e sufletul lumii convertite, puri ficate şi 
identificate cu însăși Înţelepciunea, după cum materia se identifică 
nemijlocit cu forma într-o singură făptură concretă şi vie. lar 
realizarea desăvirşită a acestei substanţe divino-materiale, a lui 
semen mulieris, e omenirea glorificată şi reînviată — Templul, 
Corpul şi Mireasa Domnului. 


|. Sămînţa femeii, adică a Înțelepciunii Qat.) 

Adevărul creştin, sub acest ultim aspect — întruparea totală şi 
concretă a Divinităţii — a cuprins în mod deosebit sufletul religios 
al poporului rus, încă de pe vremea convertirii sale la creştinism. 
Înălţînd temple Sfintei Sofia, adevăratei Înţelepciuni dumnezeieşti, 
el a conferit acestei idei o novă expresie, necunoscută grecilor (care 
identificau Fopio cu A6y0G). Apropiind-o pe Sfinta Sofia de 
Maica Domnului şi de lisus Hristos, arta religioasă a strămoşilor 
noştri se deosebea şi de una şi de cealaltă, reprezentind-o cu 
trăsăturile unei fiinţe divine deosebite. Pentru ei era esența cereas- 
că înveşmintată de aparențele lumii inferioare, spiritul luminos al 
omenirii primenite, Ingerul păzitor al Pămîntului, cea de pe urmă 
înfăţişare viitoare a Divinităţii. 

Astfel, alături de forma omenească individuală a divinului, 
alături de Maica-Fecioară şi de Fiul lui Dumnezeu, poporul rus a 
cunoscut şi adorat, sub numele de Sfinta Sofia, întruparea socială 
a Divinităţii în Biserica universală. Acestei idei, revelată sentimen- 
tului religios al strămoşilor noştri, acestei idei cu adevărat naţio- 
nale şi universale trebuie să-i atribuim o expresie rațională. Să 
rostim Cuvîntul viu pe care Rusia de altădată l-a rostit şi pe care 
Rusia de astăzi trebuie să-l spună lumii întregi. 


CAPITOLUL VIII | 
OMUL-MESIA. HAOSUL OMENESC, 
ELEMENTE PRIMITIVE ALE SOCIETĂȚII 
TRINITARE 


Mijlocind între Cer şi Pămînt, Omul era hărăzit să fie Mesia 
universal, care să salveze lumea din haos unind-o cu Dumnezeu, 
prin întruparea în formele create a adevăratei Înţelepciuni. Această. 
misiune atribuia Omului o triplă funcţie : el trebuia să [ie preotul 
Domnului, regele lumii inferioare şi profetul unirii desăvirşite ; 
Preot al Domnului prin sacrificarea propriului arbitru, a egois- 
mului omenesc ; rege al naturii inferioare, stăpînind-o prin lepea 
divină ; profet al unirii, aspirînd la plenitudinea absolută a vieţii 
şi întăptuind-o cu ajutorul: grației divine şi al libertății; primenind 
şi transformînd tot mai mult natura extra-divină pînă la desăvîrşita 
ei integrare, 7 Gnoxelra OTĂSIG tov navtwv. Supunerea faţă.de 
Dumnezeu şi stăpînirea naturii pentru a o mîntui — iată care e legea 
mesianică. Omul a nesocotit-o, preferînd să atingă scopul imediat, 
prin sine, încălcînd ordinea stabilită .de raţiunea divină. A vrut să 
se unească în mod arbitrar cu natura inferioară, ţinind seama de 
propria plăcere, crezînd că prin asta îşi însuşeşte o regalitate 
necondiționată, o autocraţie absolută, egală cu aceea a Domnului. 
N-a vrut să închine regalitatea sacerdoțiului, devenind neputincios 
în a-şi satisface propriile aspirații, în a-şi duce la îndeplinire 
misiunea profetică. Dorinţa oarbă de a se uni cu natura inferioară 
l-a făcut pe Om.sclavul acesteia ; urmarea inevitabilă a fost aceea 
că omul a căpătat. trăsăturile distinctive ale lumii materiale: şi 
extra-divine, transformîndu-se după felul şi asemănarea acesteia. 
Se ştie că adevăratul caracter al naturii în afara lui Dumnezeu se 
exprimă l) printr-o multitudine nedeterminată în spaţiu sau infi- 
nita fragmentare în părţi ; 2) printr-o schimbare în timp sau 
sciziunea infinită în momente ca rezultat al dublei împărțiri ; 3) 

prin transformarea oricărei cauzalităţi în mecanism. E adevărat că 
această putere a sciziunii infinite şi a discordiei universale şi 
caracterul adevărat al Haosului sînt limitate în creație prin acțiunea 
Verbului unificator care, pe fondul haotic, construiește Cosmosul. 
În cadrul naturii inferioare (înaintea apariţiei omului), esenţa Hao- 
sului nu e înlăturată, ci persistă, precum focul sub cenușă, ca o 
tendință principală ce se iveşte de fiecare dată. În felul acesta, pu- 
terea haosului a fost transmisă omului decăzut, creînd ceea ce im- 
propriu numim lumea naturală şi care, în realitate, e lumea hao- 
tică. In această masă umană, se disting cît se poate de clar trei 
trăsături fundamentale ale naturii extra-divine. Infinita sciziune a 
părților materiei în spaţiu înseamnă, pentru specia omenească, 
pluralitatea nedefinită şi anarhică a indivizilor ce coexistă ; infi- 
nitei fragmentări a momentelor în timp îi corespunde, în viaţa 
omenirii, succesiunea nedefinită a generaţiilor ce-şi dispută pre- 
zentul şi caută să ia locul una alteia, pe rînd ; în fine, mecanismul 
material al lumii fizice apare la oameni sub forma eteronomiei sau 
a (atalităţii, potrivit căreia voința omului e supusă forţei lucrurilor, 
fiinţa lui interioară — influenţei dominante a mediului exterior şi 
a împrejurărilor temporale. 

Se ştie totuşi că această cădere a Omului poate să-i amine, nu 
şi să-i anuleze vocaţia. Îndepărtîndu- l de scopul suprem, obsta- 
colele spaţiului, timpului şi cauzalităţii mecanice îl împiedică 

“deopotrivă să nu atingă acest scop în mod absolut şi definitiv. 
Pluralitatea nedefinită a indivizilor — socotită în sine o decădere — 
este prima condiţie de mîntuire a omenirii ; dacă o parte din 
această mulțime duce mai departe păcatul originar, îmbogăţindu-l 
cu noi crime, vor exista întotdeauna cîţiva oameni în stare să 
atenueze efectele răului şi să găsească un mijloc pentru mîntuirea 
ce va să vină ; datorită acestei multiplicări nedelinite, Abel e 
înlocuit cu Seth, David îi ia locul lui Saul. Succesiunea generaţiilor 
e a doua condiţie a mîntuirii : nu vor dispărea fără ca vreuna să 
lase ceva pentru a ușura efortul urmaşilor, pentru elaborarea unei 
forme istorice desăvîrşite, întru mai buna satisfacere a adevăratelor 
aspirații ale sufletului omenesc. Astfel, ceea ce nu se poate mani- 
festa nici la Eva, nici la Thamar, nici la Rabab, nici la Ruth, nici 
la Bathşabah, o să se manifeste cîndva la Maria. 

Eteronomia existenței noastre e cea de-a treia condiţie a mîn- 
tuirii, la fel de necesară ca şi celelalte. Dacă voinţa omenească, fie 

ea bună sau rea, ar avea o eficacitate imediată, ar fi rodul omenirii 
şi al creaţiei. Fratricidul lui Cain s-ar fi prăbuşit atunci în infern 
înainte de a fi întemeiat un oraş şi o civilizaţie antică ; bunul Seth 
ar fi urcat la cer sau măcar în limburi, precum fratele său Abel, 
înainte de a da naştere strămoşilor lui lisus Hristos ; lumea inferi- 
oară, pămîntul lipsit de centrul lui de unitate şi de acţiune, ar fi 
recăzut în starea de învălmăşeală, aşa cum a fost înaintea Facerii. 
N-ar [i existat nimic care să desfete adevărata Înţelepciune. 

Dacă supunerea noastră la condiţiile lumii materiale e urmarea 
căderii şi pedeapsă a păcatului, atunci această pedeapsă e o binefa- 
cere, iar consecinţa necesară a răului e un mijloc necesar al binelui 
absolut. Aşa cum pămîntul haotic nu s-a putut sustrage acţiunii 
cosmogonice a Cuviîntului, care l-a transformat într-o lume echili- 
brată, luminoasă şi vie, la fel haosul lumesc, în urma căderii din 
Rai, a trebuit să fie supus aceleiaşi operaţii teogonice a Cuvîntului 
prin care să poată [i transformat într-o lume spirituală cu adevărat 
unificată, luminată de adevărul divin, trăind întru cele veşnice. 
Calitatea de Mesia, pe care primul Adam a pierdut-o, n-a pierit cu 
totul pe pămînt, ci a fost numai redusă la stadiul de putere latentă ; 
va rămîne un germene viu — semen mulieris (id est Sophiae) pînă 
cînd se va încarna în cel de-al doilea Adam. Acest proces teogonic, 
crearea Omului trinitar, a Omului-Mesia sau a Omului-Dumnezeu, 
prin care s-a întrupat Înţelepciunea divină, acest proces prezintă, 
în timp, trei stadii principale : 1) seria anticipărilor mesianice în 
lumea naturală sau în haosul de pe pămînt, înaintea creştinis- 
mului ; 2) ivirea unui Mesia individual în persoana lui lisus 
Hristos ; 3) transformarea mesianică a întregii umanităţi sau 
dezvoltarea lumii creştine. 

Inaintea lui lisus Hristos, omenirea lipsită de un centru adevă- 
rat nu era decît un organism în germene — de fapt, nu existau decît 
forme sociale separate, triburi, cetăţi şi naţiuni, dintre care unele 
aspirau la dominaţia universală — ceea ce anticipa deja viitoarea 
unitate. În fiecare din aceste grupări separate existente pe lume, fie 
că se vroia sau nu înlocuirea întregului sub forma monarhiei 
universale, s-a înregistrat, încă de la început, în domeniul social, 
un anumit succes în privința formei mesianice sau trinitare încer- 
cînd să reprezinte, în limite mai mult sau mai puţin înguste, 
totalitatea vieţii omului. 

Această formă trinitară are o bază generală în fiinţa umană. 

Întreaga existență a omului se constituie din trei aspecte princi- 
pale : 1) faptele conservate în tradiţia trecutului ; 2) faptele și 
creațiile impuse de cerinţele prezentului ; 3) aspiraţiile la o exis- 
tenţă mai bună determinate de un ideal de viitor. 

Există o analogie evidentă, dar şi o diferenţă esențială între 
aceste trei moduri constitutive ale existenţei omului şi cele trei 
aspecte corespunzătoare ale existenţei divine. Justificarea generală 
a acestei diferenţe este'aceea că în Dumnezeu, ca ființă absolută, 
primul aspect îl determină compler.pe cel de-al doilea, iar amîn- 
două determină în întregime pe celălalt, în care fiinţa divină se află 
în stăpînirea definitivă de sine şi se desfată pe deplin. Dimpotrivă, 
pentru a nu aminti aici decît ultimul aspect al subiectivităţii sale, 
omul nu poate stăpini acum plenitudinea unei vieţi care nu-este 
pentru el decît un viitor mai mult sau mai puţin îndepărtat. Acest 
viitor anticipat la modul ideal nu poate fi obiect de desfătare 
propriu-zisă, ci numai de aspirație. 

În viața noastră materială sau animală, această formă trinitară 
există deja, dar e mai degrabă un:simbol natural decît o realitate. 
Faptul împlinit e reprezentat aici de generaţia trecută, de părinţi: 
sau strămoşi ; prezentul îl formează generaţia de acum, oamenii de 
azi ; în Slirşit, aspiraţiile fireşti de viitor iau naştere în copii, în 
generaţia ce vine. Se observă că lorma.irinitară are aici un caracter 
pur relativ şi la urma urmei iluzoriu ; zadarnic ne străduim să 
oprim în loc aspectele raportului, fiecare generaţie trece la fel prin 
cele trei stadii, pentru a se pierde în neant şi uitare. Fiecare gene- 
raţie' vrea să stăpînească prezentul, însă cum fiecare are acelaşi 
drept, nici una nu-t poate stăpîni efectiv ; după zadarnice eforturi 
de a reține şuvoiul existenței temporale, toate sînt înghiţite, pe: 
rînd, de el. Această schimbare firească de generaţii nu secătuieşte 
viaţa umană. Doar lumea animală şi cea socială, care nu s-au 
limitat niciodată la prezentul material, nu s-au mulțumit să ducă 
mai departe şi să perpetueze laptul real de a exista. Societatea 
omenească, fie ea pe treptele cele mai joase:ale dezvoltării; a 
adăugat întotdeauna laptului un.principiu, realităţii, o idee. 

Pentru o societate omenească, clipa de faţă, prezentul, nu e nici 
succesiune mecanică în timp-— un simplu postea al trecutului său ~- 
nici un fapt anterior, mecanic şi. temporal, un simplu antea al 
viitorului său, ci se apropie întotdeauna de alţi doi termeni printr-o 
legătură interioară şi spirituală ce opreşte în loc trecutul și viitorul 

şi care, dacă .nu ţine în loc şuvoiul vieţii materiale, îl face măcar 
să intre pe un lăgaş anume, transtormînd infinitul nefast. al tim- 
pului natural într-un sistem de dezvoltare istorică. In orice socie- 
late omenească — oricît de barbară ar [i în afara'şi mai presus de 
interesele materiale ale momentului — avem o zradiție religioasă şi 
un ideal protetic. în loc să fie înlocuit fără milă, aidoma acelor 
sălbatici care ucid şi-şi mănîncă părinţii, trecutul e păstrat cu 
pietate filială ca bază şi mărturie permanentă a prezentului.; în loc 
să fie resimţit ca fatalitate necruțătoare sau sacrificat pe altarul 
egoismului precum copiii arşi în statuia lui Moloh, viitorul e 
invocat drept adevăratul scop şi adevărata rațiune de a exista a 
prezentului. Astfel, în fruntea oricărei societăţi omeneşti există o 
trinitate, mai mult sau mai puţin diferită, de clase conducătoare, 
în parte, apropiindu-se între ele, dar neidenti ficîndu-se niciodată 
cu triplul raport natural al generaţiilor următoare. Există mai întîi 
preotii sau sacrificatorii, corespunzînd părinţilor din vechea gene- 
rație ; într-adevăr, la început, în viaţa triburilor şi a familiilor 
împrăștiate, funcţiile sacerdotale erau îndeplinite de capii familiei ; 
căminul era principalul altar. Cu toate acestea, chiar în acest stadiu 
primitiv, tatăl semnifica mai mult decit faptul specific al pater- 
nității naturale : era apropiat, prin demnitatea lui sacerdotală, de 
faptul absolut al:patemităţii divine, de acel trecut etern precedind 
şi condiţionînd întreaga viaţă. Spre deosebire de animale, în ființa 
părinților generaţia materială a devenit o instituție socială şi o 
putere religioasă. Dacă părintele de azi e preot, mediator între 
prezent şi trecut, răposatul strămoş, reîntorcîndu-se în lumea 
invizibilă, se identifica în mod firesc cu însuși trecutul absolut, cu 
eterna Divinitate, devenind obiect de cult. Cultul strămoşilor e un 
element universal al religiei!. Astfel, funcţia trecutului imediat, a 
părinţilor, preoţilor, era aceea de a apropia prezentul uman de un 
trecut îndepărtat şi general, de faptele misterioase care preced şi 
determină viaţa noastră. În al doilea rînd, există clasa războinicilor 
care, prin [oră şi îndrăzneală, asigurau societăţii mijloacele reale 
ale existenţei, salisfăcînd nevoile urgente la un moment dat. Fireş- 


1. Teza a fost dezvoltată în zilele noastre cu'o anumită exagerare de către 
Fustel de Coulanges (Cetatea antică) şi cu o exagerare şi mai mare de către 
Herbert Spencer (Sociologia). Nu e greu să scpari adevăratul fond important al 
ideilor de concluziile eronate provchind (mai ales în cazul savantului englez) 
dintr-un punct de vedere exclusiv şi limitat. i 

te, această clasă se recruta mai ales dintre copiii de familie, din 
generaţia prezentă. Cu toate că şi vechea generaţie a luat parte la 
campaniile militare, n-au fost nici Priam, nici Nestor, ci Hector şi 
Achile care au stat în fruntea războinicilor, luînd cu pioşenie locul 
părinţilor, de îndată ce încercau să obțină, prin sacrificii, favoarea 
zeilor. Astfel, raportul între primele două clase principale ale 
societăţii corespunde raportului între cele două generaţii — gene- 
rația prezentă şi cea trecută. Dacă am împinge analogia mai depar- 
te, dacă viitorul corpului social ar fi reprezentat numai sau mai ales 
de generaţia viitoare, prin copiii ce iau locul strămoşilor pentru a 
fi, la rîndul lor, înlocuiţi de propriile progenituri şi aşa mai departe, 
viaţa socială s-ar identifica cu infinitul negativ al vieţii naturale ; 
nu ar mai fi istorie, progres, ci numai un veşnic schimb inutil. În 
realitate nu se întîmplă aşa. În fiecare societate exista, din cele mai 
vechi timpuri, pe lîngă preoţi şi războinici, o categorie de oameni 
de toate vîrstele, de toate sexele şi de toate condiţiile, care anticipa 
viitorul omenirii şi răspundea aspirațiilor ideale ale societăţii în 
care trăiau. Acest al treilea aspect, în loc să fie adevărata unitate a 
celorlalte, nu era decît o reiterare a lor. Generaţia viitoare nu 
reprezintă viitorul decît în chip iluzoriu şi efemer, aşa cum într-o 
serie nedefinită, un membru nu valorează mai mult decît ceilalţi. 
În ordinea succesiunii fireşti, noua generaţie nu e în sine mai 
avansată decît celelalte, mai aproape de ideal şi de perfecţiune. De 
aceea, adevăratul progres social, independent de infinita succe- 
siune de generaţii, are nevoie de reprezentanţi autentici ai viito- 
rului, de oameni într-adevăr avansați în privinţa vieţii spirituale, 
capabili să satisfacă aspiraţiile contemporanilor şi de a înfățișa 
societăţii idealul ei, în măsura în care aceasta poate să-l conceapă 
iar ei pot să-l înfăptuiască. I-aş numi pe aceşti oameni ai viitorului 
ideal profeți. La modul vulgar, ei sînt cei ce prezic viitorul. 

Între ghicitor şi adevăratul profet e aproape aceeaşi diferență 
ca între capul unei bande de tilhari şi suveranul legitim al unui 
mare Stat sau între preotul unei familii primitive ce aduce jertfe 
sufletelor strămoşilor morţi şi papa ce binecuvintează urbi et orbi 
pentru ca sufletele din purgatoriu să se înalțe la cer. În afară de 
această diferenţă, vizînd sfera de acțiune mai mult sau mai puţin 
cuprinzătoare, mai trebuie făcută o distincţie. Viitorul poate fi 
prezis nu numai în vorbe, ci şi în faptă, anticipînd parţial stări şi 
raporturi ce nu ţin de condiţia actuală a umanităţii. Acesta e 

profetismul propriu-zis care prezintă modificări şi variaţii speci- 
fice, De pildă, vrăjitorul african are sau susţine că are puterea de a 
tăia şi spînzura. Această putere superioară a voinței umane asupra 
forțelor şi fenomenelor din natură e un atribut al fiinţei umane, 
pentru că aceasta se găseşte într-o comuniune perfectă cu Divini- 
tatea creatoare şi atotputernică. O asemenea contopire, de regulă 
Străină stării noastre actuale, nu e decît scopul ideal, viitorul înde- 
părtat la care aspirăm ; exercitarea puterii aparținînd acestui stadiu 
viitor e o anticipare a viitorului sau un act profetic. Însă adevăratul 
profetism nu e acela al vrăjitorului care nu stăpîneşte şi nici măcar 
nu cunoaşte bazele religioase şi morale ale puterii supranaturale ; 
dacă îl practică totuşi, nu e decît în chip empiric. Pe de altă parte, 
chiar şi în cazul cînd această putere magică nu e decît o ambiţie 
frauduloasă, tot de o anticipare e vorba — fie doar în dorinţă şi 
aspirație — a unui stadiu superior, a unui viitor ideal rezervat 
omului. Trecind de la vrăjitorul african la adevăratul taumaturg 
creştin, ca Sfîntul Francisc din Assisi, în minunile lui e aceeaşi 
putere a voinţei umane, pe care o are sau pretinde că o are, asupra 
forţelor din natura exterioară, magicianul unui trib sălbatic. Aceas- 
tă putere e limitată în ambele cazuri, căci puterea miraculoasă a 
celor mai mari sfinţi nu a fost vreodată nici constantă în timp, nici 
universală în faptă. Marea diferenţă constă în aceea că slintul 
cunoaşte şi stăpineşte baza principală interioară a puterii supra- 
naturale, în cazul omului — contopirea morală cu Divinitatea. 
Astfel, puterea sa, întemeiată pe superioritatea morală, e o imagine 
fidelă şi directă, deşi palidă şi limitată, a Atotputerniciei divine, 
care nu e o forţă oarbă, ci consecinţa logică a perfecțiunii intrinseci 
şi adevărate a fiinţei absolute. În măsura în care sfintul participă 
la această perfecţiune, el participă şi la puterea divină, anticipînd 
Stadiul nostru definitiv, nu numai concret, ci şi adevărat în sine, 
desăvirşit lăuntric, cu toate că în exterior e incomplet. 

Să facem o comparaţie, într-un cu totul alt domeniu al profe- 
tismului, între marele înţelept grec şi un nabi evreu. In Republica, 
Platon prezintă idealul societăţii umane organizată pe principiile 
dreptăţii şi raţiunii. E anticiparea unui viitor realizat în parte prin 
societatea europeană a Evului Mediu’. Platon a fost deci profet, dar 


1. A se consulta între alţii, în legătură cu această analogie înire Republica 
platoniciană şi cea creştină. Ranke cu Istoria universală. 

aşa cum vrăjitorul african e taumaturg : nu stăpînea: şi nici măcar 
nu cunoştea adevărata bază pe care idealul său să se realizeze. Nu 
putea pricepe că, pentru organizarea echitabilă şi rațională a fiinţei 
sociale, dreptatea omenească şi rațiunea omenească nu erau de 
- ajuns ; că idealul unei societăţi drepte şi înțelepte, închipuit de un 
filosof, trebuie să fie întărit de o faptă morală corespunzătoare 
chiar din partea societăţii. Pentru a se organiza potrivit idealului 
binelui, adevărata societate, aflată în stăpînirea răului, trebuie să 
se mâîntuiască şi să se transforme. lar meditaţia abstractă nu aduce 
salvarea. Anticipînd adevărul social, idealismul platonic n-a găsit 
calea potrivită şi n-a putut concretiza concepţia sa. Aici e marea 
diferenţă între profetismul filosofic al elenilor şi cel religios al 
vechilor evrei. Nabi israelit, căruia adevărul i se revela printr-un 
raport persona! cu Dumnezeul cel viu, Dumnezeul istoriei, anticipa 
viitorul ideal nu prin gîndirea abstractă, ci cu ajutorul sufletului şi 
al inimii. Croia drum şi trezea la viaţă. In profeţiile sale era vorba, 
'ca şi la Platon, de idealul societăţii perfecte ; însă acesta nu era 
nicidecum separat de baza interioară care determina realizarea 
lui — libera comuniune a omenirii cu Dumnezeu. Adevăraţii nebiim 
ştiau bine că aceasta se înfăptuia printr-un îndelung şi complicat 
proces divino-uman, printr-o serie de fapte reciproce şi prin fericite 
apropieri între Dumnezeu şi om ; ştiau asta, nu numai în principiu, 
ci susţinînd în fiecare clipă ceea ce trebuie să facă lumea, prin 
provizoriul organism central al ei — naţia evreilor — pentru a 
participa eficient la progresul operei divino-umane. Misiunea lor 
era completă pentru că, pe de o parte; spuneau care e scopul absolut 
în viitorul îndepărtat şi, pe de altă parte, indicau pentru clipa de 
faţă mijlocul eficace pentru ca omenirea să atingă acest țel. Astfel, 
denumind cu termenul general de profetism toate anticipările în 
privinţa viitorului ideal, nu ignorăm diferenţa esenţială şi imensă 
care separă adevărații proteţi ai lui Dumnezeu cel viu nu numai de 
vrăjitorii demonici, ci şi de spiritele cele mai desi vizite ale lumii 
profane. 


CAPITOLUL IX 


PREGĂTIREA MESIANICĂ LA HINDUŞI, 
GRECI ŞI EVREI 


În trecut, fiecare-cap al familiei era preoL.sau sacrilicator, 
fiecare fiu al casei era războinic cu drepturi egale cu ceilalți 
războinici supuşi unor conducători temporari. Dar, pe măsură ce 
unitatea socială se extinde şi se organizează, preoții individuali 
încep să se constituie într-un singur organism alcătuind o societate 
religioasă, un cler mai mult sau:mai. puţin concentrat în persoana 
unui preot principal, a unui pontif; în acelaşi timp, partea activă 
a populaţiei tinde să se pună şi să se organizeze sub ordinele unui 
suveran, care nu.e doar comandant militar pe timp de război, ci şi 
conducătorul societăţii în vreme de pace, în. toate chestiunile care 
se ivesc în cadrul unei vieți sociale complexe. Cînd societatea nu 
mai e o simplă. tamilie, iar interesele multiple nu mai sînt disputate 
în:mod egal între legăturile de rudenie şi. necesitatea. unei solida- 
rități cît mai strînse, au loc înfruntări şi lupte, fiind necesară o 
putere. imparțială pentru restabilirea echilibrului. Astfel, principala 
funcţie pacifistă a suveranului e aceea de judecător — după cum se 
observă în toate statele primitive. A conduce popoarele pe cimpul 
de luptă şi a judeca diferende pe timp de pace — iată cele două 
cerinţe principale pe care trebuia să le satisfacă la netul instituția 
monarhică. 

În timp ce leiigitele disparate ale organismului spiritual şi ale 
celui natural al lumii erau adunate sub acțiunea Cuvintului divin 
în unități fragmentare de Biserici şi State rudimentare, sufletul 
lumii, reiterînd la o scară mai înaltă fazele procesului cosmogonic, 
se silea să se contopească nemijlocit cu Spiritul adeväratei Înţe- 
tepciuni. 

În India, sufletul lumii esines la început prin intuițiile 
înțelepților şi ale sfinților brahmanismului ortodox, apoi prin 
doctrina înțeleptului ortodox Kapila, întemeietorul filosofiei 


202 VLADIMIR SOLOVIOV 


Sâmkhya, şi la urmă prin noua religie a lu: Buddha Sakya-Muni, 
se recunoștea şi iubea Absolutul mai ales în forma sa negativă, ca 
fiind opusul existenţei extra-divine, al naturii lumii. Pentru prima 
dată, au fost resimţite adînc vanitatea vieţii materiale, dezgustul 
definitiv față de această viaţă iluzorie care este mai degrabă moarte 
decit viață, pentru că se preface neîncetat, fără a putea fi ținută în 
loc şi fără a ne putea bucura de ea. 

Încă dezgustul faţă de viaţa cea falsă nu era de natură să dezvă- 
luie viaţa adevărată. Sufletul omenesc, în manifestarea lui indiană, 
încredințat că absolutul nu se află în viața materială, că nu e nici 
natura, nici lumea, nu era în stare să ştie sau să spună unde există 
absolutul şi ce este el. În loc să-și recunoască neputinţa şi să-i afle 
cauzele, Înţelepciunea indiană a făcut din această neputinţă ultima 
formă a adevărului, consideriînd că Absolutul se află în Neant, că 
este non-existenţă — Nirvana. 

Prin înţelepţii săi, India a fost la un moment dat organul rațio- 
nal al sufletului universal al omenirii, cînd a înţeles vanitatea exis- 
tenţei naturale şi s-a eliberat de lanţurile dorinţei oarbe. A fost, 
într-adevăr, o convingere universală a acestui suflet, ca şi a gîndirii 
şi sentimentului pe care le-au avut Buddha şi discipolii săi atunci 
cînd afirmau că Absolutul nu e ceva anume, că nu e ceva care 
există în natură. A fost nevoie ca sufletul lumii să treacă prin acest 
adevăr negativ, înainte de a crede în ideea pozitivă a Absolutului. 
Înţelepciunea sau, mai degrabă, nebunia orientală constă în a 
considera drept adevăr ultim un adevăr relativ şi provizoriu. Gre- 
şeala nu aparţine sufletului lumii, ci sufletului acestor înţelepţi şi 
naţiunilor ce-au acceptat doctrina lor. Oprindu-se pe o treaptă 
necesară, dar inferioară a procesului universal, aceste naţiuni n-au 
stăvilit progresul istoric, ci s-au trezit în afara evoluţiei progresive 
a omenirii cufundată în particularisme barbare. Sufletul universal 
le-a părăsit, căutînd în alte naţiuni organe spirituale pentru noua 
contopire cu esența divină. Înţelepţii, poeţii şi artiştii inspirați ai 
Eladei nu considerau Absolutul ca Neant, ci ca Idee platonică şi 
lume ideală, sistem etern al adevărurilor clare reflectate pe pămînt 
în formele sensibile ale Frumuseţii. 

Idealismul elen a fost un mare adevăr, pozitiv şi complet, nu 
ca nihilismul indian, însă nu era adevărul desăvîrşit şi ultim, atita 
vreme cît lumea ideală era considerată sub aspect pur teoretic şi 
estetic, atita vreme cît era contemplată doar în afara realității şi a 

vieţii sau realizată exclusiv în formele superficiale ale frumuseţii 
plastice. Dacă lumea ideală e mai adevărată decît cea materială, nu 
poate fi mai neputincioasă decît ea. Trebuie să o pătrundă, să o 
învingă lăuntric, s-o transforme. Lumina distinctă a lumii superi- 
oare trebuie să pătrundă în viața morală şi practică a lumii inferi- 
oare, voinţa divină trebuie să se înfăptuiască pe pămînt, precum în 
cer. Cuvîntul lui Dumnezeu nu e doar soarele adevărului reflectat 
în şuvoiul agitat al vieţii naturale, ci e îngerul binefăcător coborînd 
în mijlocul acestui şuvoi pentru a-l purifica, pentru a face să 
țîşnească, sub noroiul pasiunilor şi sub nisipul greşelilor oameni- 
lor, izvorul de apă vie care curge la nesfirşit. Inţelepții greci, ca şi 
cei hinduşi, au vrut să se oprească definitiv la gradul de adevăr pe 
care l-au atins. Potrivit ultimului cuvînt al Inţelepciunii elene — 
filosofia neoplatonicienilor — s-a insistat, mai ceva ca Platon, asu- 
pra caracterului pur teoretic sau contemplativ al vieţii practice. 
Adevăratul înţelept, după Plotin, trebuie să fie străin de orice scop 
practic, de orice activitate, de orice interes social. Trebuie să fugă 
de lume ca să se înalțe prin meditaţie abstractă pînă la lumea 
inteligibilă şi pentru a fi absorbit, la modul extatic, în abisul 
nenumit al unităţii absolute. Proteul erorilor omeneşti este în fond 
o fiinţă identică, iar această identitate se manifestă mai ales în 
rezultatele definitive ale sistemelor aparent eterogene. Astfel, 
scufundarea în Absolutul neoplatonismului nu se observă decît în 
relaţiile cu Nirvana budiştilor. Dacă cele două naţii ariene s-au 
limitat în ultimă instanță la această revelaţie negativă a Abso- 
lutului, revelaţia pozitivă şi-a găsit un organ naţional în poporul 
semitic al vechilor evrei. Viaţa şi istoria religioasă a omenirii s-au 
concentrat în acest unic popor pentru că numai el l-a căutat, în 
Absolut, pe Dumnezeu cel viu, pe Dumnezeul istoriei ; viitorul 
ultim al omenirii a fost vestit şi revelat de acest popor pentru că 
numai el a văzut în Dumnezeu, nu numai pe cel ce este, ci şi pe 
cel ce va fi, pe Iahve, pe Dumnezeul viitorului. Mîntuirea a venit 
din partea evreilor şi numai de la ei pentru că ei au fost singurii în 
stare să înţeleagă adevărata mîntuire — nu scufundarea în Nirvana 
printr-o sinucidere morală şi fizică, nu absrractizarea spiritului în 
ideea pură printr-o contemplaţie teoretică, ci recunoaşterea şi 
primenirea oricărei fiinţe omeneşti şi a întregii sale vieţi printr-o 
activitate vie, morală şi religioasă, prin credință şi (aptă, prin 
rugăciune, muncă şi cucernicie. 

Dacă hinduşii. şi elenii s-au oprit la aspectele parţiale ale 
divinității pe care au avut nebunia să le considere ca întreg, trans- 
formînd în felul acesta adevărul în greşeală, vechii evrei au primit, 
prin intermediul religiei lor revelate, sîmburele viu al esenței 
divine în adevărul ei complet şi definitiv. 

Această esenţă n-a fost revelată simultan în perfecțiunea ei 
absolută, dimpotrivă, manifestările ei au fost gradate și imperfecte, 
însă reale şi adevărate. Nu erau reflexe îndepărtate şi emanaţii 
răzlețe ale ideii divine luminînd spiritul unui înţelept izolat, ci 
manifestările adevărate ale Înţelepciunii divine, rod al acţiunii 
Cuvîntului şi al Sfîntului Duh, adresîndu-se fiecărei naţiuni în 
ființa ei socială. Inţelepciunea divină nu era doar o componentă a 
inteligenţei israeliților, ci punea stăpînire şi pe inima şi sufletul lor, 
apărînd în forme sensibile. 

În Vechiul Testament, există o dublă serie de manitestări di- 
vine : fenomenele conştiinţei subiective prin care Dumnezeu se 
adresează sufletelor celor drepţi — patriarhii şi profeţii ; mani- 
festările obiective prin care puterea. şi gloria divină (Shekhinah) 
este simțită de întregul popor, statornicindu-se în obiecte materiale, 
cum ar fi altarul de sacrificiu şi Chivotul Legii. 

Acest dublu proces al regenerării morale şi al teofaniilor exte- 
rioare trebuia să-şi atingă scopul ; aceste două curente teogonice 
trebuiau să se întilnească şi să se identifice în persoana unei fiinţe 
individuale care, cu desăvîrşire stîntă şi pură, în trup şi suflet, 
putea să lie întruparea Domnului, nu numai din punct de vedere 
moral, ci şi. fizic, reunind în ființa sa pe Iacov şi piatra de la Bethel, 
pe Moise şi Chivotul Legii, pe Solomon şi Templul său. 

“Toate popoarele (sau aproape toate) au crezut, în religiile lor, 
în ideea unei femei sfinte şi a unui bărbat sfint, a Maicii-Fecioare 
şi a Fiului Domnului coborînd pe pămînt ca să lupte împotriva 
forţelor răului, pentru a suferi şi a învinge. Nu putem nega faptul 
că aceste idei universale s-au întrupat, că au fost cu adevărat 
ipostaziate numai în mijlocul poporului evreu, în cele două ființe 
istorice — Fecioara Maria şi lisus Hristos. Acest unic fenomen 
presupune o istorie unică, o pregătire sau o educaţie specială a 
acestui popor. Această concluzie trebuie: să fie obligatorie chiar şi 
pentru raţionalişii. Într-adevăr, în afara tuturor faptelor mira- 
culoase în sensul propriu al cuvîntului, există în domeniul social 
şi politic un fapt general ce deosebeşte istoria poporului lui Israel 

şi-i conferă un avantaj semnificativ asupra celor două naţiuni care, 
prin spiritul lor original şi.creator, păreau că li s-a încredințat rolul 
preponderent în destinele omenirii. În timp ce dezvoltarea naţio- 
nală a hinduşilor şi a grecilor a urmat o cale mai ales critică şi 
revoluţionară ce n-a dat decit rezultate negative, dezvoltarea popo- 
rului ebraic, înscriindu-se pe o cale organică şi evoluționistă, a dat 
rezultatul pozitiv al unei imense valori universale — creştinismul.. 
Pe de o parte, nu desluşim decît imaginile trunchiate şi strinibe ale 
formei mesianice, pe de altă parte, găsim cele trei elemente reale 
ale mesianismului social în raportul lor firesc şi armonios prefi- 
gurînd şi vestind apariţia adevăratului Mesia individual. În India, 
casta sacerdotală a brahmaniler, reprezentanţii tradiţiei religioase, 
a trecutului sfint şi inviolabil, rîvnind să păstreze pentru ei domi- 
naţia exclusivă, oprimau viaţa de toate zilele, printr-un legalism 
necruţător, înlăturînd orice posibilitate de dezvoltare liberă a 
spiritului şi a progresului social. Preoţii cu dorința imediată. de a 
conduce lumea clachează în faţa unei- alternative fatăle : sau guver- 
nează cu adevărat, implicîndu-se în chestiunile materiale ale pre- 
zentului profan, dar atunci îşi compromit prestigiul religios, ştir- 
bindu-şi demnitatea slintă şi.stirşind prin a-şi pierde autoritatea în 
faţa mulţimii şi, odată cu asta, întreaga lor putere ; sau, păstrînd 
puterea imediată în societate, vor să rămînă preoţi adevăraţi, însă 
atunci îşi pierd simţul realităţii cînd e vorba să guverneze şi, 
neputînd satisface nevoile legitime ale populaţiei, împing la ruină 
societatea, dacă aceasta le e fidelă, sau sînt destituiți şi înlocuiţi cu 
partea activă a poporului. : 

În India, casta sacerdotală s-a văzut silită să cedeze clasei 
războinicilor cea mai mare parte a puterii sale, dar a mai avut 
destulă ca să stăvilească libera dezvoltare a vieţii naţionale. Aceas- 
tă luptă a fost.complicată, prin.acţiunea tot mai influentă a celui: 
de-al treilea ordin social! — înţelepţi, care, îndepărtîndu-se tot mai 
mult de doctrina ortodoxă şi de disciplina tradiţională, au sfîrşit 
prin a intra în conflict deschis:cu brahmanii. În această luptă, clasa 
militară sau regală a fost împărţită, dar pînă la urmă a rămas de: 
partea reprezentanţilor trecutului ; profeţii hinduși — înteleptii 





1.E de la. sine înţeles să împărțirea castelor indiene e un îndata local care: 
nu trebuie confundat « cu cele trei depariamente conducătoare existerite în orice 
societate. i 


206 VLADIMIR SOLOVIOV 





budismului — după aspre persecuții, au fost expulzați din India. 
Dacă, pe de o parte, înţelepciunea negativă a budismului, opunîn- 
du-se făţiş prezentului şi trecutului, nu a fost decît o utopie lipsită 
de sens şi sterilă, pe de altă parte, preoțimea şi regalitatea, coa- 
lizîndu-se împotriva noului curent de gindire, înlocuindu-l prin 
violenţă, au făcut ca în India libertatea să nu mai existe, înlăturînd 
astfel orice progres istoric. În ciuda superiorității rasei ariene, în 
ciuda trăsăturilor spiritului național, India a rămas de atunci o 
sclavă neputincioasă, dăruindu-se tuturor stăpînilor care au pof- 
tit-o. 

Originea culturii indiene e semnalată prin predominanța clasei 
sacerdotale, reprezentînd trecutul şi tradiţia comună ; originile 
Eladei istorice, dimpotrivă, sînt marcate de dominaţia părții active 
a societăţii, a războinicilor, a oamenilor puternici care se afirmă, 
care vor să se manifeste, prin fapte istorice. Dacă superioritatea 
acestei componente sociale a fost la început favorabilă progresului 
tuturor activităţilor umane, consolidarea clasei militare în cetăţi 
sau State a devenit cu timpul un pericol şi un obstacol în calea 
liberei dezvoltări a spiritului naţional, determinîndu-i caracterul 
revoluționar. O societate constituită într-un singur organism strict 
politic degenerează într-un stat despotic, oricare ar fi forma de 
guvernare. Oamenii prezentului, oamenii practici care conduc 
State absolute (republici sau monarhii) nu se încred în trecut şi se 
tem de viitor. În rest, fiind lipsiţi de pietate şi credinţă, îi consideră 
inofensivi sau folositori pe reprezentanţii tradiţiei religioase, cu 
condiţia ca aceştia să rămînă inactivi ; pe de o parte, aşează la loc 
de cinste preoțimea oficială, pentru a domina mulțimea ignorantă, 
iar, pe de altă parte, pentru a sluji de adaos decorativ edificiului 
Statului atotputernic. Dar urăsc din răsputeri orice mişcare reli- 
gioasă liberă şi spontană, tot ceea ce deschide sufletului omenesc 
noi orizonturi, tot ceea ce apropie lumea de un viitor ideal. Oricît 
de democratică era, conducerea ateniană a fost nevoită să-l exileze 
pe Anaxagora şi să-l otrăvească pe Socrate, în numele patriei, adică 
al Statului absolut. În aceste condiţii, dezvoltarea progresivă a 
gîndirii religioase şi filosofice a însemnat, în mod fatal, ruperea cu 
puterile prezentului şi cu trâdiţia trecutului, cu Statul şi cu religia 
Statului. Gîndirea a devenit cosmopolită ; dacă Socrate şi Platon 
disprețuiau democraţia ateniană, Aristotel dispreţuia toate con- 
stituţiile republicane ale cetăților greceşti, preferînd în locul 

acestora monarhia semi-barbară a macedonenilor ; în sfîrşit, filoso- 
fii cinici şi stoici au respins orice idee de patrie şi Stat, decla- 
rîndu-se străini de orice interes public. Independenţa şi organizarea 
politică a Eladei au fost distruse de filosofie şi de religia filosofică, 
care nu au pus nimic în locul patriei ruinate. 

Antagonismul între prezentul naţional — reprezentat de repu- 
blicile greceşti şi gîndirea superioară, viitorul naţiunii — reprezen- 
tată de idealismul grecesc, această luptă între Stat şi (ilosolie a fost 
fatală şi unuia, şi celuilalt. Statul şi-a pierdut raţiunea de a fi ; 
idealului sfinţilor i-a lipsit aplicarea concretă şi vie. Urmărind 
sprijinirea exclusivă pe forţă, Statul a pierit chiar prin forță ; 
dispreţuind prea mult realitatea, înţelepciunea a rămas un ideal 
abstract şi neputincios. Era lesne de înţeles. Un rezultat pozitiv al 
vieţii naţionale, atit la greci, cît şi la hinduşi, s-a dovedit nu numai 
imposibil, dar nici de dorit. De vreme ce ambele curente cele mai 
elevate, expresii ale geniului celor două naţiuni — pesimismul 
indian cu Nirvana și idealismul grecesc cu scufundarea în absolut — 
nu au constituit nici unul adevărul în totalitate, n-au avut cum să 
cunoască o realizare armonioasă durabilă. Un pesimism nihilist 
creînd o organizare socială, pe de o parte, și un idealism contem- 
plativ ca putere afectînd prezentul, pe de alta, — iată contradicții 
in adjecto. Dacă, în ciuda acestei contradicții imanente, cele două 
idei naţionale imperfecte ar fi fost menținute şi statornicite într-un 
echilibru exterior de forţe sociale, lumea n-ar fi tras din asta nici 
un profit : n-ar fi existat decît trei Chine în locul uneia. 

Dacă istoria evreilor a avut un caracter diferit şi a dat altfel de 
roade, e pentru că viaţa naţională a lui Israel s-a bazat pe un 
principiu religios ce a favorizat o dezvoltare organică. Acesta s-a 
manifestat în forma trinitară a teocraţiei evreieşti în care cele trei 
puteri sociale, dezvoltîndu-se într-un raport armonios, au prefi- 
gurat şi vestit Împărăţia adevăratului Mesia. Să nu uităm infi- 
delităţile poporului evreu şi eforturile repetate pentru spulberarea 
imaginii trinitare a teocraţiei mozaice. Se știe că regele Saul i-a 
masacrat pe preoţii lui Iahve la Nob şi că regii de după el, atît la 
Samaria, cit şi la Ierusalim, i-au persecutat şi ucis pe adevărații 
profeţi. Aceste fapte evidente nu trebuie să ne împiedice să recu- 
noaştem trei adevăruri istorice incontestabile : 1) ideea teocraţiei 
trinitare, adică a cooperării organice şi a armoniei morale între cele 
trei puteri conducătoare ale societăţii complete ; această idee, cu 

totul străină hindușilor şi elenilor, a fost întotdeauna vie în con- 
ştiinţa lui Israel ; 2) în clipele cele mai solemne din istoria evreilor, 
această idee s-a înfiripat şi s-a realizat efectiv ; 3) reprezentanţii 
progresului naţional, oamenii viitorului, cei care făceau istoria, 
adică profeţii, nu au mers niciodată pe calea revoluționară şi, 
condamnind prin.cuvintele lor inspirate abuzurile preoților şi ale 
conducătorilor autohtoni, nu au respins în principiu nici preoţia lui 
Aaron, nici regalitatea lui David. 

Cel mai mare dintre profeţi, Moise, nu şi-a atribuit nici puterea 

sacerdotală pe care a lăsat-o lui Aaron, nici conducerea militară 
încredinţată lui Iosua. N-a avut pretenţii nici în exercitarea exclu- 
sivă a puterii protetice pe care a dezvăluit-o celor 70 de repre- 
zentanţi ai poporului exprimînd dorinţa ca toţi israeliţii să poată 
dobindi darul. profeţiei. La fel, David, regele teocratic prin exce- 
lenţă, a fost restauratorul şi apărătorul preoţimii. Nu întreprindea 
nimic fără consultarea oracolului infailibil (Urim şi Thummim) 
conferit supremului pontificat ; în acelaşi timp, cu toate că era el 
însuşi profet prin har personal, se pleca în faţa autorităţii morale a 
profetismului public. Istoria teocratică a Vechiului. Testament a 
atins punctul culminant — acordul deplin al celor trei puteri — 
atunci cînd, spre sfîrşitul domniei lui David, fiul acestuia, Solo- 
mon, a fost urcat pe tron şi uns rege de marele preot Tsadok şi de 
profetul Nathan. Cînd, după căderile şi înfrîngerile regilor ludeei, 
elita poporului, în urma prăbuşirii Samariei şi Ierusalimului şi a 
captivităţii de la Ninive şi Babilon, s-a întors pe pămîntul sfint 
pentru a reface sub protecţia perşilor societatea lui Iahve, iată că 
profetul Zaharia insista asupra formulei trinitare a teocraţiei 
reinstaurate, asupra solidarității şi armoniei între preoțimea în , 
persoana lui Josua, fiul lui- loasedek, şi principatul temporal în 
persoana lui Zerubabel, fiul lui-Sealthiel,. cele două puteri a căror 
legătură. vie şi sfătuitor inspirat era chiar el, profetul. 
: „Fili lui Israel n-au uitat niciodată că societatea e organismul 
Omului desăvîrşit şi că acesta este trinitar :.preot al.Cerului, rege 
al pămîntului şi profet.al uniunii divino-umane. Acest popor ales 
anticipa şi vestea sosirea Omului Dumnezeu, nu numai prin intui- 
tiile clarvăzătorilor, ci prin constituţia socială, prin chiar faptul 
teocraţiei trinitare. 

Se ştie că ungerea sacră a suveranilor era la evrei atributul 
comun. al pontifilor, regilor şi profeților. Cel Uns (Mesia sau: 

Hristos) trebuia să cuprindă în sine cele trei puteri. Într-adevăr, E} 
s-a manifestat ca pontif sau sacrificator pur şi sînt, oferind Tatălui 
din cer jertfa umanităţii ; ca rege adevărat al lumii şi al naturii 
materiale pe care le-a absolvit, prin învierea Sa, de legea morţii, 
hărăzindu-le vieţii veşnice ; în sfîrşit, ca profet desăvirşit, ară- 
tîndu-le oamenilor, prin înălțarea Lui la cer, scopul absolut al vieții 
şi dîndu-le, prin misiunea Sfîntului Duh şi prin întemeierea 
Bisericii, forţele şi mijloacele necesare pentru atingerea acestui țel. 


CAPITOLUL X 


SUVERANITATEA ABSOLUTĂ A LUI HRISTOS. 
TREIMEA SOCIALA. 
SACERDOȚIU ȘI PATERNITATE 


După cum Dumnezeu în Sfinta Treime a celor trei ipostaze 
posedă, la modul absolut, plenitudinea substanţei divine, trupul Său 
celest sau adevărata Sa înțelepciune, tot aşa Omul-Dumnezeu în 
Treimea puterilor Sale mesianice stăpîneşte în întregime Biserica 
universală — corpul Său divino-uman, deopotrivă celest şi pămîn- 
tean, Mireasă desăvîrşită a Cuvîntului întrupat. „Mi s-a dat întrea- 
ga putere în cer şi pe pămînt.” Această putere universală nu e 
atotputernicia divină care aparţine dintotdeauna Cuvîntului, deci 
nu-i poate fi dată. Este vorba de puterea mesianică a Omului- 
Dumnezeu, a puterii ce nu se referă la universul extra-divin ca 
atare, ci la universul contopit cu Dumnezeu, prin întruparea adevă- 
ratei Inţelepciuni. Dacă plenitudinea acestei puteri aparține de 
drept numai lui Hristos, pentru că numai El a meritat-o, exercitarea 
acestei puteri divino-umane presupune libera subordonare şi co- 
operare a lumii. Acţiunea lui Hristos este determinată aici de 
evoluţia progresivă a omenirii, atrasă treptat în sfera divino-uma- 
nă, asimilată corpului mistic al lui Hristos, transformat în Biserică 
universală. 

Dacă Dumnezeu, dacă Hristos glorificat ar fi vrut să impună 
oamenilor adevărul şi voinţa Sa în chip imediat şi supranatural, 
dacă ar fi vrut să salveze lumea prin forţă, ar fi putut s-o facă ; 
înainte de glorificarea Lui, lisus ar fi putut să-i ceară Tatălui din 
cer să trimită o legiune de îngeri ca să-L apere de trimișii lui 
Caiafa şi de soldaţii lui Pilat. Istoria lumii s-ar fi scris, dar fără 
să-şi (i atins scopul : n-ar mai fi fost libera cooperare a omului cu 
Dumnezeu, n-ar mai fi existat adevărata unire şi contopirea desă- 
vârşită între făptură şi creator, iar lumea însăşi, prin pierderea 
liberului arbitru, ar (i fost asimilată lumii fizice. Dar nu ca să dea 

dreptate materialismului, Cuvîntul divin s-a întrupat pe pămînt. 
După această întrupare, libertatea umană a fost salvată, iar Biserica 
universală îşi are istoria ei. Trebuia ca Hristos, înălţat la cer, să 
conducă Biserica prin intermediul slujitorilor pe care i-a împuter- 
nicit, moral şi juridic, cu cele trei puteri mesianice, fără a le încre- 
dinţa eficacitatea imediată a puterii sale nelimitate care ar fi 
consolidat libertatea oamenilor. Se ştie că, întemeind Biserica, 
Hristos i-a încredinţat puterile Sale, conducîndu-se după ceea ce 
s-ar putea numi rațiunea Treimii — ratio trinitatis. 

Treimea dumnezeiască înseamnă evoluţia unităţii absolute care 
conţine în sine întreaga plenitudine a fiinţei ce se dezvoltă în trei 
moduri ipostaziate ale existenţei divine. Se ştie că unitatea absolută 
e protejată în Sfinta Treime : 1) prin primatul ontologic al primei 
ipostaze care e cauza iniţială sau principiul celorlalte două, dar nu 
şi viceversa ; 2) prin consubstanţialitatea tuturor, care face ca ele 
să fie indivizibile ; 3) prin perfecta lor coeziune, care nu le dă voie 
să acţioneze separat. Treimea socială a Bisericii universale înseam- 
nă evoluţia monarhiei ecleziastice care conţine în sine întreaga 
plenitudine a puterilor mesianice dezvoltată în cele trei forme ale 
supremaţiei creştine. Ca în cazul Divinităţii, unitatea Bisericii 
universale e protejată prin : 1) primatul absolut al primei puteri — 
pontificatul, singura autoritate direct şi imediat instituită de 
Dumnezeu, deci cauza şi condiţia necesară a celorlalte două ; 2 
stăpînirea în comun a celor trei puteri conţinute în corpul lui 
Hristos, participînd la aceeaşi substanţă religioasă — la aceeaşi 
credinţă, tradiţie, la aceleaşi Slinte Taine ; 3) coeziunea morală sau 
identitatea scopului care, pentru toate trei, trebuie să fie venirea 
Împărăției Domnului, domnia desăvirşită a Bisericii universale. 

Comunitatea religioasă şi coeziunea morală a celor trei puteri 
supreme sub primatul absolut al pontificatului universal înseamnă 
suprema lege, idealul definitiv al lumii creştine sociale. Dacă în 
persoana lui Dumnezeu, forma unităţii trinitare există dintot- 
deauna, în cadrul Bisericii nu se înfăptuieşte decît treptat. Nu e 
vorba doar de diferenţă, ci de un anumit contrast între Sfinta 
Treime şi Treimea socială. Ideea fundamentală rudimentară a 
existenţei divine e unitatea absolută, a cărei Treime e dezvoltarea 
imediată, desăvîrşită şi eternă. Ideea primitivă a Bisericii, dim- 
potrivă, e pluralitatea omenirii naturale decăzute. În Fiinţa divină, 
Treimea e forma prin care unitatea pozitivă şi absolută se extinde 

şi se dezvoltă ; în fiinţa socială a speciei umane, Treimea e forma 
prin care pluralitatea nedefinită a elementelor specifice e redusă la 
o unitate sintetică. Astfel, dezvoltarea Bisericii e un proces de 
unificare, un raport, stabilit la modul ideal, dar în realitate variabil, 
între unitate de drept şi pluralitate de fapt — ceea ce presupune două 
operaţii principale : centralizarea treptată a corpului ecleziastic şi 
acţiunea unificatoare şi sintetică a Bisericii centralizate tinzînd să 
atragă întreaga lume. Ipostazele Sfintei Treimi sînt neamestecate, 
iar raportul treimic e pur. Puterile supreme ale societăţii treimice 
sau ale Bisericii universale nu sînt deloc pure, nici prin ele însele, 
nici prin împrejurările în care trebuie realizate. Nu sînt pure prin 
ele însele, căci nu sînt decit centre relative ale întregului colectiv. 
Modul în care ele se exercită e complicat nu numai datorită plu- 
ralităţii mediului uman în care trebuie să se manifeste, ci faptului 
că revelaţia mesianică are în lumea naturală dovezile mai mult sau 
mai puţin reuşite ale unificării parțiale, pe care trebuie să se grefeze 
opera unilicatoare a Bisericii. Dacă asta facilitează material opera- 
țiunea divino-umană, îi conferă în acelaşi timp un caracter mai 
puţin pur, ordonat şi armonios. Haosul care ia forma creaţiei lizice 
îşi afirmă drepturile nu numai în istoria lumii naturale, ci şi în 
istoria Religiei şi a Bisericii. 

Scopul operei divino-umane e mîntuirea tuturor oamenilor 
deopotrivă, transformarea lumii într-un sacerdoţiu regal şi profetic, 
într-o societate a Domnului în care oamenii se află în raport 
imediat cu Hristos şi n-au nevoie de lumina soarelui (adică de un 
pontificat special), nici de aceea a lunii (adică de o regalitate 
specială), nici de aceea a stelelor (adică de protetismul ca funcție 
publică). Dacă scopul a fost fixat, nu înseamnă că a şi fost atins. E 
o evidenţă faptul că oamenii nu şi-au însuşit pietatea, dreptatea şi 
înţelepciunea într-un grad suficient pentru a intra în legătură cu 
Divinitatea, pentru a-i fi atribuită fiecăruia calitatea de preot, rege 
şi protet. Trebuie ca cele trei atribute mesianice să se obiectiveze 
şi să se organizeze în viaţa socială şi publică, pentru a exista 
diferență în cadrul organismului universal, astfel încît Hristos să-şi 
poată desfăşura acţiunea sacerdotală, regală şi profetică. I.a poalele 
muntelui Sinai, poporul lui Israel i-a spus lui Moise : „Nu putem 
suporta prezenţa lui Iahve, vom pieri cu toţii. Du-te tu în locul 
nostru ca să-i vorbeşti lui Iahve şi să ne spui ce [i-a zis de noi ; tu 
vei fi mijlocitor intre noi şi Cel de Sus.” lar Domnul i-a spus lui 

Moise : „Ceea ce poporul a spus, rămîne spus.” Din porunca lui 
Iahve, Moise nu numai că a slujit de mediator între Divinitate şi 
popor, ci — declarînd că poporul e chemat să devină malkhourh 
cohanim (regalitate sacerdotală) — a instituit cele trei puteri prin 
care Iahve trebuie să-şi exercite acţiunea socială în Israel. Media- 
torul uman din Vechiul Testament îl prefigura astfel pe cel divi- 
no-uman al religiei creştine. Vestind Împărăţia Cerurilor care e în 
noi — graţia şi adevărul — prin proclamarea desăvîrşitei unităţi, 
unitatea iubirii şi a libertăţii, ca lege supremă a Bisericii Sale, lisus 
Hristos apelează pe calea alegerii la organizarea corpului eclezi- 
astic şi la instituirea unui organ central al acestuia. Toţi trebuie să 
fie unul, să fie egali, şi totuşi numai celor doisprezece apostoli Iisus 
le-a dat puterea şi, printre ei, numai unuia singur i-a încredinţat-o 
în întregime. 

Se ştie că principiul vieţii dezorganizate sau extra-divine se 
manifestă prin şirul neîntrerupt de generaţii ; prezentul ia locul 
trecutului pentru a fi, la rîndul lui, înlocuit cu un viitor iluzoriu şi 
efemer. Fiii paricizi deveniți părinţi nu pot da naştere decît unei 
noi generaţii de paricizi şi tot aşa pînă la infinit. Iată care e legea 
neînduplecată a vieţii pe pămînt. Pentru regenerarea omenirii, 
pentru a-i da o nouă viaţă, trebuia înainte de toate statornicit 
trecutul prin organizarea unei parernități permanente. Lumea 
conferă deja paternităţii trecătoare trei funcţii distincte : tatăl e 
producătorul şi susținătorul vieții copilului prin zămislirea lui şi 
răspunzînd de nevoile sale materiale ; îndrumă dezvoltarea morală 
şi intelectuală a tînărului, creşterea lui ; în sfîrşit, în ochii fiului 
adult, tatăl rămîne memoria vie şi plină de respect a trecutului. Cel 
dintii raport înseamnă pentru copil o dependență totală ; al doilea 
impune tînărului datoria de a asculta de părintele său ; al treilea 
nu e decît semnul pierăţii filiale, al liberului sentiment de respect 
şi de prietenie reciprocă. Dacă în viaţa de familie paternitatea se 
manifestă pe rînd sub aceste trei aspecte, acestea există deopotrivă 
în viaţa socială regenerată a întregii lumi. Totdeauna vor fi indivizi 
şi popoare care trebuie călăuziți spre viaţa spirituală şi să primeas- 
că hrana religioasă elementară ; există popoare şi indivizi rămaşi 
la stadiul de infantilitate morală şi intelectuală ; alţii trebuie, ca şi 
tinerii, să-şi dezvolte forţele şi facultăţile spirituale cu o anumită 
libertate, dar au nevoie totuşi să fie mereu supravegheați şi îndru- 
maţi pe calea cea bună prin puterea paternă manifestată mai ales 

la acest nivel ca autoritate pedagogică. În sfîrşit, vor exista întot- 
deauna, dacă nu popoare, cel puţin indivizi care au atins vîrsta ma- 
joră a spiritului ; la ei, respectul şi dragostea pentru paternitatea 
spirituală sînt cu atît mai mari cu cît sînt mai conştienţi şi mai 
liberi. 

Din alt punct de vedere, există mereu o progresie ierarhică a 
paternităţii spirituale potrivit importanţei unităţilor sociale. Se ştie 
că Biserica e lumea /runssubsranţictii, or lumea e constituită după 
analogia cu un corp fizic viu. Acesta e o unitate complexă formată 
din unităţi relativ simple de grade diferite, aflate într-un raport 
complex de subordonare şi coordonare. Sînt trei grade principale 
ale acestei ierarhii fizice. Gradul inferior e reprezentat prin unităţi 
(relativ) simple, organe elementare sau elemente organice ale 
corpului. Cel de mijloc e constituit din membrele corpului şi 
organele propriu-zise care sînt mai mult sau mai puţin compuse. 
În sfârşit, toate membrele şi organele sînt subordonate unităţii 
întregului corp, dominat de un organ central. La fel e şi cu orga- 
nismul politic al lumii care trebuia să fie regenerat de creştinism ; 
unităţile sociale (relativ) simple, triburile, clanurile, comunele 
rurale, cetăţile mici erau adunate în colectivităţi compuse, mai 
mult sau mai puţin subimpărțite — naţiuni mai mult sau mai puţin 
dezvoltate, provincii mai mult sau mai puţin importante ; toate 
provinciile şi naţiunile erau adunate sub monarhia universală, 
condusă de un organ social unic, Roma — cetatea care cuprindea 
întregul univers, care era deopotrivă urbis et orbis. 

Iată care era organizarea ce trebuia transsubstanţiată de creş- 
tinism. Corpul umanităţii istorice a trebuit să fie regenerat în toate 
componentele în funcţie de importanţa alcătuirii sale. De vreme ce 
la baza acestei regenerări Hristos a aşezat paternitatea spirituală, 
aceasta trebu:a să fie constituită potrivit diferenţelor de articulaţie 
socială. Au existat, deci, trei grade principale ale paternităţii 
sociale sau ale sacerdoţiului : fiecare unitate socială elementară, 
fiecare mulţime transsubstanţiată în cadrul Bisericii, avea un 
părinte spiritual, un preot ; toţi aceştia formau clerul inferior sau 
preoțimea propriu-zisă. Provinciile din Imperiu, transsubstanţiate 
în eparhii sau dioceze de ordine diferite, formau fiecare o mare 
familie cu un preot comun în persoana arhiereului sau a episco- 
pului — superiorul celorlalți preoți şi, prin ei, al întregii creştinătăţi 
din dioceza sa. Dar toate societăţile spirituale din acest al doilea 

ordin reprezentat de episcopat — bisericile particulare din cetăţile, 
provinciile şi naţiunile guvernate de pontifi de toate rangurile 
(simpli episcopi, arhiepiscopi, mitropoliți, înalţi prelați sau patri- 
arhi) — nu sînt decît părţile Bisericii universale care trebuie să fie 
recunoscută ca unitate superioară. Simpla alăturare a părților nu e 
de ajuns pentru constituirea unui organism viu. Este nevoie de o 
unitate de suprafaţă sau o formă substanţială care să cuprindă toate 
celelalte unităţi specifice — elementele şi organele din care e alcă- 
tuit corpul. Dacă diferitele familii spirituale ce-şi dispută între ele 
lumea trebuie să alcătuiască într-adevăr o singură familie creştină, 
o singură Biserică universală, trebuie să se supună unei autorități 
comune, alături de toate naţiunile creştine. A susține că nu există 
decît Biserici naţionale înseamnă a susţine că o parte a organis- 
mului există în sine şi pentru sine şi că acest organism nu e viabil. 
Hristos n-a pus bazele nici unei Biserici specifice, ci le-a întemeiat 
pe toate în unitatea reală a Bisericii universale încredințată lui 
Petru, unicul reprezentant superior al autorităţii divine, al întregii 
familii a fiilor omului. 

Nu degeaba Iisus Hristos a atribuit celei dintii ipostaze divine, 
Tatălui din cer, actul divino-uman prin care Simon fiul lui Iona a 
devenit primul părinte social al întregii familii omeneşti și dascălul 
lumii. „Căci nu trupul şi singele Mintuitorului, ci Tatăl meu care 
este în ceruri.” Sfinta Treime e la fel de indivizibilă în afară 
precum înlăuntru. Dacă Sfîntul Petru a fost inspirat de Dumnezeu, 
a lost în aceeaşi măsură inspirat şi de Dumnezeu Fiul şi de Dumnezeu 
Sfîntul Duh ; fiindcă e vorba de inspirație, mai bine să ne oprim 
la Sfîntul Duh care a vorbit prin proteţi. Tocmai aici e raţiunea 
divină desprinsă din fiecare cuvînt al lui Hristos şi din sensul 
universal al cuvîntării către Petru. Să nu ne oprim la constatarea 
că Simon, în acest caz special, a fost inspirat de Sus, ceea ce s-ar 
(i putut întîmpla cu oricare alt tovarăș de-al lui, ci să vedem în 
aceasta unica instituire a paternității universale în cadrul Bisericii — 
imagine şi organ al autorităţii divine ; doar Tatăl din cer avea 
dreptul să recunoască această instituţie. 

E nefast să schimbi aerul pur al munţilor din Galileea cu 
miasmele Mării Moarte. Susţinînd că bisericile parohiale şi dioce- 
zele au nevoie de preoți şi episcopi, de organe lumești ale autorității 
divine, polemiştii anticatolici nu vor să audă vorbindu-se de un 
preot comun peste întreaga Biserică universală ; singurul condu- 

cător al Bisericii e lisus Hristos. Însă nimic nu împiedică să fie 
conduse o parohie şi o dioceză de către un preot ; orice ortodox va 
recunoaşte un vicar al lui lisus Hristos în persoana fiecărui episcop 
şi a fiecărui preot, dar va huli atunci cînd catolicii îl numesc astfel 
pe primul dintre patriarhi, pe urmaşul Sfîntului Petru. Oare aceşti 
adepţi ai particularismului ortodox recunosc în lisus Hristos adevă- 
ratul conducător al Bisericii ? Dacă ar fi fost Conducătorul suprem, 
ar fi crezut în vorbele Sale. Oare pentru a fi pe placul stăpinului 
s-au revoltat împotriva celui numit de El ? Sînt de acord ca Hristos 
să acţioneze prin preoţii Săi în cutare sau cutare parte din împă- 
răție, dar îşi închipuie că a depăşit limitele puterii Sale şi a abuzat 
de dreptul Său încredinţindu-i lui Petru cheile întregii Impărății. 
E ca şi cum un supus englez, recunoscînd împărătesei Indiei 
dreptul de a numi un guvernator la Madras şi un judecător la 
Bombay, ar fi contestat numirea viceregelui la Calcutta. 

Putem spune că Biserica universală, în totalitate, a depăşit 
limitele omeneşti, extinzîndu-se asupra sfinţilor din Rai, a sufle- 
telor din Purgatoriu şi — adaugă Komiakov — a sufletelor acelora 
ce nu s-au născut încă. Nu credem însă că papa ţine să-şi arate 
puterea asupra acelora ce nu s-au născut încă. Pentru a fi serioşi, 
nu e vorba de Biserica universală în totalitatea ei absolută şi eternă, 
ci în totalitatea relativă şi temporală ; e vorba de Biserica de pe 
pămînt în fiecare clipă a existenţei sale istorice. Pentru Biserică, 
ca şi pentru individ, există totalitatea invizibilă sau sufletul şi cea 
vizibilă sau trupul. Sufletul omenesc depăşeşte limitele vieții 
terestre, supraviețuind organismului fizic, iar în lumea spiritelor 
gîndeşte şi acţionează nu printr-un creier material ; dacă de aici 
cineva ar vrea să tragă concluzia că şi în viața pămînteană omul 
nu are, nevoie de creier, o asemenea concluzie n-ar fi valabilă. 

Mai există o modalitate de a îndepărta printr-o judecată gene- 
rală necesitatea autorităţii universale. De vreme ce principiul 
autoritar reprezintă tradiţia, memoria trecutului, credem că e de 
ajuns Bisericii, pentru a fi adevărata autoritate spirituală, să păstre- 
ze această tradiţie, să conserve memoria trecutului său. Din acest 
punct de vedere, autoritatea spirituală ar fi reprezentată numai prin 
strămoşii dispăruți ai societăţii religioase — Părinții Bisericii. De 
ce să nu aplicăm acest raţionament şi celorlalte biserici ? De ce să 
nu se bucure şi credincioşii unei parohii, în materie de autoritate 
spirituală, de mărturiile istorice cu privire la primii întemeietori 

ai bisericii lor parohiale, de ce să aibă nevoie de un părinte spiri- 
tual în viaţă, de un preot permanent ? De ce locuitorii Moscovei 
nu se declară mulţumiţi cu tradiţia sfîntă şi pioasa amintire a 
primilor conducători ai Bisericii lor, a sfinţilor mitropoliți Petru şi 
Alexei, de ce vor să aibă un episcop în viaţă, un reprezentant 
permanent al vechii tradiţii ? A pune pe seama trecutului, a acelui 
trecut care pentru noi nu mai are decît o existenţă ideală, autorita- 
tea spirituală, înseamnă a nu cunoaşte însăşi esența, rațiunea de a 
fi a Bisericii. Strămoşii barbari ai lumii s-au dovedit a fi mai 
înţelepţi : credeau în dăinuirea străbunilor, făcînd din asta princi- 
palul obiect de cult, însă, pentru a oficia mereu acest cult, aveau 
pretenţia ca strămoşul răposat să aibă un urmaş în viață, suflet al 
familiei, preot, sacrificator, mijlocitor permanent între Divinitate 
şi viaţa de pe pămînt. 

Fără un părinte comun peste întreaga familie a oamenilor, fiii 
lui Adam ar fi pradă tuturor sciziunilor, iar unitatea n-ar fi pe 
pămînt decît un ideal. Adevărata unitate ar fi izgonită în cer, 
precum mitica Astreea ; iar haosul va stăpîni pămîntul. Scopul 
creştinismului n-ar mai putea fi atins. Cuvîntul s-a întrupat pentru 
a unifica lumea inferioară, pentru a o scoate din haos și a o apropia 
de Divinitate. 

Hristos a întemeiat adevărata Biserică pe pămînt şi i-a atribuit 
ca bază o autoritate permanentă, universal distribuită în toate 
părţile organismului social, dar concentrată cu adevărat în persoa- 
na unui părinte comun pentru toţi credincioşii, suveranul pontif de 
altădată sau părintele prin excelenţă care e papa. 

Papa e părintele tuturor episcopilor și, prin aceştia, al tuturor 
preoţilor. E părintele părinţilor. Papa e singurul episcop pe care 
ceilalţi episcopi, din cele mai vechi timpuri, l-au considerat nu 
numai frate, ci şi părinte al lor : nu doar episcopii izolaţi îi recu- 
noşteau autoritatea, ci adunările din orice episcopat, la fel de 
importante ca, de pildă, conciliul din Calcedonia. Însă autoritatea 
papei față de Biserică sau cler nu e una absolută. Sub anumite 
aspecte, nu numai episcopii, dar şi preoţii sînt egali cu papa. Papa 
n-are nici un avantaj deosebit asupra unui simplu preot în dome- 
niul Sfintelor Taine, cu excepţia funcţiei sale. De aceea îi numeşte 
pe episcopi nu numai fiii săi, ci şi fraţii săi, după cum aceștia îl 
numesc frate. Astfel, în limitele Bisericii propriu-zise, papa n-are 
decît o autoritate relativă ; nu există analogie deplină cu autoritatea 

divină. Caracterul acesteia constă în aceea că Tatăl e unic, iar Fiul 
şi Duhul Sfint, participînd-la divinitate, nu participă la fel şi în 
aceeaşi măsură la autoritatea divină. Insă episcopii şi preoţii (toată 
Biserica) participă mai mult sau mai puţin la autoritatea spirituală 
a papei. In fond, această autoritate spirituală sau puterea sacer- 
dotală a papei nu e ceva diferit de aceeaşi putere a unui episcop : 
papalitatea e plenitudinea absolută a puterii episcopale, aşa cum 
aceasta e plenitudinea relativă a puterii preoților. 


CAPITOLUL XI 


REGALITATE ŞI FILIAȚIE. PROFETISM. 
CELE TREI TAINE ALE DREPTURILOR OMULUI 


Dacă papalitatea, asemeni autorităţii divine, trebuie să producă 
o a doua putere socială, aceasta nu este aceea a episcopilor, care 
sînt părinţi la rîndul lor, ci una cu adevărat filială, al cărei repre= 
zentant nu e deloc un părinte spiritual; aşa cum în Sfinta Treime 
Fiul nu are calitatea de tată în nici un fel. Cea de-a doua putere 
mesianică e Regalitatea creştină. Prinţul creştin, regele, împăratul, 
sînt prin excelenţă Fiii spirituali ai suveranului pontif. Dacă 
unitatea statală e concentrată şi se realizează în persoana suvera- 
nului pontif şi dacă există un raport de filiaţie între Statul creştin 
ca atare şi Biserică, acesta trebuie să existe cu adevărat între 
conducătorul Statului şi cel al Bisericii. Istoriei îi revine cercetarea 
trecutului, iar politica oportunistă trebuie să stabilească pentru 
clipa de faţă raporturile între Biserică şi Statul pcigin. Dacă e vorba 
de Statul creştin, atunci el reprezintă cea de-a doua putere mesia- 
nică, Regalitatea lui Hristos şi e rezultatul (în principiu) al celei 
dintii puteri mesianice, paternitatea universală. 

Misiunea pozitivă a Statului creştin e aceea de a da viaţă, în 
plan social şi politic, principiilor adevăratei religii. Aceste prin- 
cipii sînt reprezentate şi păstrate de Biserică (în sensul strict al 
cuvîntului), de societatea religioasă care are drept bază autoritatea 
spirituală concentrată în persoana papei, organizată în episcopat 
şi în preoţime şi recunoscută cu pietate de masa de credincioşi. 
Biserica e faptul religios fundamental şi singura cale de mîntuire 
pe care Hristos a lăsat-o omenirii. Însă El, atît în faptă, cît şi în 
persoană, nu separă calea adevărului de calea vieţii. Dacă adevărul 
se bazează pentru noi pe doctrina Bisericii, iar viaţa spirituală pe 
Sfintele Taine, nu trebuie să uităm că această temelie nu există în 
sine, ci pentru întregul edificiu. Adevărata religie vie nu e o 

specialitate, un domeniu separat, ceva aparte în viața omului. 
Revelaţie directă a absolutului, religia nu poa e fi ceva, e totul sau 
nimic. De îndată ce credem în ea, sîntem nevoiţi s-o introducem, 
ca suprem principiu conducător, în toate domeniile vieţii intelec- 
tuale şi practice, subordonindu-i toate interesele politice şi sociale. 

Hristos nu e doar preot, ci și rege ; Biserica Sa trebuie să 
confere caracterului sacerdotal demnitatea regală. Impăcînd natura 
omenească imperfectă cu Dumnezeu, prin sacrificiul veşnic, prime- 
nindu-i şi educîndu-i pe oameni pe calea autorităţii spirituale, 
Biserica trebuie să dovedească rodnicia acestei autorităţi apropiind 
întreaga lume de Dumnezeu. 

Pentru a mîntui lumea care „se scaldă în rău”, creştinismul 
trebuie să pătrundă în spiritele oamenilor ; pentru ca reprezentanţii 
Domnului pe pămînt, păzitorii adevărului transcendent şi ai sfinţe- 
niei absolute să nu-şi compromită în lupta lor practică împotriva 
răului sfinta demnitate şi pentru a nu uita de cele sfinte vriînd să 
salveze omenirea, fapta lor politică nu trebuie să fie imediată. Aşa 
cum Tatăl din cer acţionează prin Fiul Său, tot aşa Biserica lui 
Dumnezeu, autoritatea spirituală şi papalitatea universală trebuie 
să acţioneze şi să se manifeste în lume prin intermediul Statului 
creştin, prin Regalitatea Fiului. Statul trebuie să fie organul politic 
al Bisericii, suveranul temporal trebuie să fie Cuvintul suveranului 
spiritual. Astfel, chestiunea supremaţiei între cele două puteri cade 
de la sine : cu cît sînt mai mult decît ceea ce trebuie să fie, pe atit 
Sînt de egale între ele şi libere. Limitîndu-se la puterea laică, Statul 
cere şi primeşte confirmarea morală a Bisericii, iar aceasta, afir- 
mîndu-se ca suprema autoritate spirituală, încredințează Statului 
fapta sa exterioară ; între Stat şi Biserică e o strînsă legătură, o de- 
pendenţă reciprocă ; orice conflict e exclus. Atunci cînd Biserica 
păzeşte şi explică Legea Domnului şi cînd Statul execută Legea 
transformînd planul social potrivit ideii creştine, creînd condiţiile 
practice şi mijloacele exterioare pentru a conferi viaţă divino-uma- 
nă pe pămînt, orice antagonism de principii şi interese trebuie să 
dispară, lăsînd loc diviziunii paşnice a muncii într-o operă comună. 

Dacă această dependenţă reciprocă între Biserică şi Stat, care 
constituie adevărata lor libertate, e o condiţie necesară pentru 
realizarea idealului creştin pe pămînt, nu e oare evident că această 
condiţie, acordul şi coeziunea celor două puteri nu există decît la 
modul ideal, în afara faptului religios şi a prezentului politic ? 

Avînd ca bază generală sfinta tradiţie, Biserica propriu-zisă 
(reprezentată prin preoţime) consideră adevărul religios ca un fapt 
împlinit. Din acest punct de vedere, întruparea lui Hristos, reali- 
tatea Omului-Dumnezeu (principiu fundamental al adevăratei 
religii) este înainte de toate un eveniment istoric, un fapt al trecu- 
tului apropiat de prezent sub specie praeteriti! — printr-o serie de 
alte fapte religioase care au loc de obicei într-un plan imuabil 
stabilit de la început odată pentru totdeauna (învăţătura tradi- 
țională reproducînd depositum fidei?, succesiunea apostolică trans- 
misă în chip uniform, botezul şi alte taine hotărite prin formule 
invariabile, etc.Y. Acest principiu tradiţional, acest caracter imu- 
abil şi determinat, e specific Bisericii (în sens strict), e propriul său 
element. Dar dacă se limitează doaur la el şi. mulţumită de originea 
ei superioară, nu vrea să ştie de nimic altceva, dă dreptate absolu- 
tismului Statului care, văzînd în religie ceva ce aparţine trecutului, 
demn de respect, dar fără putere practică, se crede îndreptăţit să 
pună stăpînire peste prezent şi să-l atragă în politica intereselor 
temporale. 

„Eu sînt unitatea, spune Biserica ; fac din toate naţiunile o 
singură familie universală.” „Doresc, spune Statul, ca toate naţiu- 
nile de pe pămînt să se unească pe plan mistic, neopunîndu-mă nici 
comuniunii sfinţilor, nici unităţii sufletelor creştine într-o singură 
credinţă, o singură nădejde şi o singură dragoste. Viaţa de pe 
pămînt e altfel. Națiunea separată şi independentă e totul ; propriul 
ei interes e scopul suprem, forţa ei materială e principiul, iar 
războiul e un mijloc. Sufletele creştine împărţite în armate duş- 
mane n-au decit să se ucidă între ele pe pămînt, pentru a realiza 
mai repede în cer uniunea mistică.” 

„Reprezint adevărul imuabil al trecutului absolut”, spune Biserica. 
„Perfect, răspunde Statul mai mult sau mai puţin creştin : eu nu 
cer decît domeniul relativ şi mobil al vieţii practice. Venerez sfinta 
arheologie, mă plec în faţa trecutului. Nu mă amestec în dogme, 
nici în Sfintele Taine, numai dacă acestea nu pătrund în prezentul 
imediat care-mi aparţine cu totul : şcoala, ştiinţa, educaţia socială, 


1. De felul trecutului. (lat.) 

2. tezaurul credinţei. (lat.) 

3. Prezen nja reală a lui Hristos în Sfinta Împărtășanic este fără îndoială o 
prezență vie, dar cu desăvirşire mistică şi, ca atare, nu determină direct şi în chip 
precis viața practică și socială a oamenilor. 

politica internă şi externă. Eu sînt justiţia : suum cuique’. O 
instituţie divină n-are a face cu cele lumeşti. Să i se dea lui Dumnezeu 
cele sfinte, templul preotului, iar restul Cezarului.” 

Dar lui Hristos, deopotrivă Om şi Dumnezeu, preot şi rege, 
suveran al cerului şi al pămîntului, ce îi vom da ? Această dreptate 
egoistă şi acest divorţ anti-creştin al celor două lumi sînt naturale 
şi logice, atâta timp cît ne limităm la dualitatea nedefinită şi abstractă 
a spiritualului şi lumescului, a sacrului şi a profanului, uitînd cea 
de-a treia relaţie, sinteza absolută a infinitului şi a finitului, înfăp- 
tuită în Dumnezeu, iar pe pămînt în Hristos. Uităm esenţa creşti- 
nismului — armonia întregului, uniunea liberă, unică şi multiplă — 
adevăratul viitor ce ajunge prezentului şi reînvie trecutul. 

Biserica şi Statul, pontiful şi prinţul, în prezent separați şi 
duşmani, nu se pot uni cu adevărat şi pentru totdeauna decît într-un 
viitor profetic ale cărui premise şi condiții determinante sînt chiar 
ei. Pentru a exista coeziune între două puteri, trebuie să existe un 
singur scop pe care nu-l pot atinge decît de comun acord, fiecare 
după mijloacele ei. Or, scopul comun al Bisericii şi al Statului, al 
preoțimii şi al regalității, nu e cu adevărat reprezentat nici de una, 
nici de cealaltă din cele două puteri luate în sine sau în elementele 
lor specifice. Din acest punct de vedere, fiecare are scopul ei diferit. 
Dacă e vorba ca Biserica să ducă mai departe tradiţia religioasă, o 
poate face de una singură fără nici un ajutor din partea Statului. 
Dacă acesta trebuie să-şi apere supuşii de duşmani şi să menţină 
cu ajutorul tribunalelor şi al poliţiei buna ordine externă, îşi ajunge 
sieşi fără ajutorul Bisericii creştine. 

Dar Hristos n-a contopit în persoana sa divinul cu umanul 
pentru a le lăsa separate în corpul său social. Preot, Rege şi Profet, 
el a conferit societăţii creştine forma sa absolută în cadrul monar- 
hiei trinitare. Întemeindu-Și Biserica pe preoțime, recunoscînd 
Statul prin Regalitatea Sa, a avut grijă şi de unitatea şi progresul 
lor, lăsînd lumea să acţioneze în mod liber, potrivit spiritului său 
profetic. Cum preoțimea şi Regalitatea Omului-Dumnezeu îşi 
manifestă esenţa divină prin organismele de pe pămînt, nu poate 
fi altfel cu profetismul Său. Trebuie să admitem în lumea creştină 
un al treilea domeniu principal — unitate sintetică a primelor 
două — oferind Bisericii şi Statului idealul perfect al Lumii divini- 
zate, ca scop suprem a! acțiunii lor comune. ă 


1. Fiecăruia să i se dea ce i se cuvine. (lat.) 

Spiritul profetic nu s-a epuizat sau stins în corpul universal al 
lui Hristos, el se adresează întregii lumi, preoților, regilor şi 
oamenilor simpli, e peste tot. Păzitorilor tradiţiei sfinte le va 
spune : „Nu vi s-a încredinţat o tradiţie moartă ; revelaţia lui 
Dumnezeu cel viu şi a lui Hristos nu poate fi o carte închisă şi 
pecetluită. lisus nu e numai un fapt al trecutului, ci mai ales un 
principiu al viitorului, al dezvoltării libere şi al adevăratului pro- 
gres. Vi s-a încredinţat tezaurul credinţei ; oare e un capital ascuns 
în cutărul pe care-l îngropăm în pămînt ? Preoţi credincioşi ai 
Domnului, nu vă luaţi după slujitorul prudent din parabola evan- 
ghelică, nu reduceţi doctrina lui Hristos la un fapt împlinit. Şi în 
cazul doctrinei, care e adevărul Său, Hristos e principiu şi piatră 
de temelie. Faceţi din dogma creştină o bază solidă dar largă, 
principiu de neclintit dar viu al oricărei filosofii şi al oricărei 
Ştiinţe ; nu-l limitați la un domeniu separat, indiferent sau ostil 
gîndirii şi cunoaşterii umane. Teologia e ştiinţa divină, dar 
Dumnezeul creştinilor s-a unit cu lumea în chip indisolubil. Teolo- 
gia Omului-Dumnezeu nu poate fi separată de filosofia şi de ştiinţa 
omului. Sînteţi ortodocşi în credinţă şi respingeţi erezia lui Nesto- 
rius şi aceea a lui Eutihie ; fiţi ortodocşi în aplicarea credinţei 
voastre. Infăptuind adevărul lui Hristos în plan intelectual, deose- 
biţi, dar nu separați naturile, menţineţi în ideile şi doctrinele 
voastre unitatea interioară, organică și vie a divinului şi umanului, 
fără să se amestece şi să se despartă. Feriţi-vă să vă încredeţi, 
precum nesăbuiţii nestorieni, în două ştiinţe şi două adevăruri 
complete şi independente. Să nu încercaţi, asemenea monofiziţilor, 
nici să ucideţi adevărul omenesc, rațiunea filosofică, faptele ştiinţei 
naturale şi istorice ; nu le acordaţi prea mare importanţă, dar nici 
să nu luaţi drept părere preconcepută certitudinea mărturiei: lor în 
numele dogmei creştine : e un sacrificiu nesăbuit pe care Rațiunea 
întrupată nu vi-l cere şi pe care nici nu l-ar accepta. 

„Dar nu numai principiul absolut al ştiinţei, ci şi acela al 
ordinii sociale v-au fost încredințate, părinţi ai lumii primenite ! 
Ca ortodocşi autentici, urmaţi calea regală între două erezii opuse : 
falsul liberalism nestorian şi falsul pietism monofizit. Primul voia 
să separe definitiv Statul de Biserică, profanul de sacru, aşa cum 
Nestorius despărțea în Hristos umanitatea de divinitate. Celălalt 
voia să absoarbă sufletul omenesc în contemplaţia divinului, lăsînd 
în seama destinelor lor lumea, Statele şi naţiunile ; aplicarea 

socială a monofizitismului însemna negarea naturii umane a lui 
Hristos în fiinţa Lui divină. Însă voi, pontifi ortodocşi, care aveţi 
în adevărata dogmă hristologică formula infailibilă a liberei şi 
desăvirşitei uniuni, voi menţineţi mereu legătura strînsă ce apropie 
Statul oamenilor de Biserica lui Dumnezeu, aşa cum umanitatea 
lui Hristos era legată de Cuvîntul divin. Absolutismului Statului 
care vrea să devină păgîn şi ateu voi nu-i opuneţi clericalismul 
absolut închis în sine ; nu combateţi erorile cu adevăruri false, ci 
menţineţi adevărul social absolut care are nevoie, alături de 
Biserică, de un Stat creştin, Regalitate a lui Hristos, imagine şi 
instrument al (iliaţiei divine, aşa cum voi sînteţi imaginea veşnicei 
paternităţi. Să nu vă plecaţi niciodată în faţa puterii laice, căci 
Tatăl nu se poate pleca în faţa Fiului, dar nici să nu încercaţi să o 
supuneţi, căci Fiul e liber. 

Pontifi şi preoţi, voi sînteți slujitorii Sfintelor Tuine ale lui 
Hristos. În dogma revelată, Hristos e principiul tuturor adevăru- 
rilor sau al întregului adevăr, în fond, unic, multiplu în conținutul 
material şi triplu în forma constitutivă : teologică, filosofică şi 
ştiinţifică (după cum Iisus e unul în ipostaza Sa, multiplicat atunci 
cînd conţine şi este manifestarea cosmosului ideal şi triplu, atunci 
cînd uneşte substanţa divină cu sufletul raţional al omului şi cu 
trupul material) — la fel, în Sfintele Taine, Iisus e principiul vieții, 
al întregii vieţi, nu numai spirituale, ci şi materiale, nu numai 
individuale, ci şi sociale. Voi, preoți, aveţi menirea să sădiţi în 
oameni germenul mistic dar real al vieţii divino-umane, semănînd 
în ființa noastră materia îndumnezeită, corporalitatea cerească. 
Inceputul acestei opere, izvorul cel dintii al vieţii supranaturale în 
trupul lumii, trebuie să fie un fapt absolut ce depăşeşte raţiunea 
umană — un mister. Dar orice mister se cere revelat ; elementele 
mistice pe care graţia Sfintelor Taine le sădeşte în ființa umană 
trebuie să germineze, să dea rod şi să se manifeste în viaţa socială 
a oamenilor, transformînd-o din ce în ce mai mult în adevăratul 
corp al lui Hristos. Această operă de sanctificare nu aparţine numai 
preoţimii, ea are nevoie şi de colaborarea Statului creştin şi a 
societăţii creştine. Ceea ce preotul începe prin ritul său misterios, 
prințul mirean continuă prin legislaţia sa, iar poporul credincios 
trebuie să înfăptuiască în viaţă.” 

Spiritul profetic al creştinismului va spune principilor şi po- 
poarelor creştine : „Biserica vă oferă misterele vieţii şi ale fericirii, 


RUSIA ŞI BISERICA UNIVERSALĂ 225 


iar voi trebuie să le descoperiţi şi să vă bucuraţi de ele. Botezul e 
taina sau misterul /ibertății. Creştinul pe care Hristos l-a răs- 
cumpărat este înainte de toate om liber. Principiul etern şi absolut 
al acestei libertăţi e conferit de graţia divină şi nu poate fi distrus 
de raporturile exterioare, de situaţia socială, de om. Oare în lumea 
creştină aceste raporturi exterioare trebuie să fie în contradicţie cu 
harul dumnezeiesc ? Creştinul botezat îşi păstrează libertatea chiar 
dacă e sclav, dar oare trebuie să fie sclav într-o societate creştină ? 
Regi şi voi, popoare creştine, aboliţi ultimele rămăşiţe ale ticăloşiei 
păgîne, înlăturați sclavia şi slugărnicia sub toate formele sale, 
directe şi indirecte, căci reprezintă negarea botezului, negare care — 
oricît de neputincioasă ar fi pentru a frînge graţia lăuntrică — 
împiedică realizarea ei exterioară. Domnul nostru nu e unul ascuns 
şi dacă s-a manifestat şi întrupat nu e fără îndoială ca să menţină 
contradicţia între invizibil şi vizibil. Nu îngăduiţi ca omul eliberat 
de Dumnezeu cel viu să fie silit să redevină slujitorul lucrurilor 
moarte, sclavul mecanismului. 

Aveţi confirmaţia — taina-sau misterul egalităţii. Biserica lui 
Hristos comunică fiecărui creştin fără deosebire demnitatea mesia- 
nică (pe care primul Adam a pierdut-o, iar cel de-al «doilea a re- 
găsit-o) — prin ungerea sacră a suveranilor. Se ştie că statul social 
perfect, prefigurat prin această taină (statul malkhouth cohanim — 
regnum sacerdotale), nu poate fi realizat imediat ; însă voi, mai 
marii lumii, să nu uitaţi că aveţi menirea să întăptuiţi scopul 
creştinismului. Menţinînd cu orice preţ, din interes egoist, inega- 
lităţile sociale, justificaţi reacţia plină de ură a claselor dezmoş- 
tenite. Profanaţi taina ungerii cu mir dacă transformați unşii lui 
Dumnezeu în sclavi revoltați. Legea lui Dumnezeu n-a pedepsit 
niciodată inegalitatea din naştere şi dacă în conservatorismul 
vostru nelegiuit transformați în principiu absolut şi etern ceea ce 
nu e decît un fapt trecător, luaţi asupra voastră toate păcatele 
poporului şi sîngele celor căzuţi 

$i tu, popor creştin, află că Biserica acordîndu-ţi prin confir- 
maţie demnitatea mesianică, făcînd din fiecare om egalul pontifilor 
şi al regilor, nu ţi-a dat un titlu în zadar şi derizoriu, ci o graţie 
autentică şi permanentă de care trebuie să ţii seama ; căci în 
virtutea acesteia, fiecare poate deveni parte a Sfintului Duh în plan 
social. În afara preoțimii şi a regalității, în societatea creștină mai 
este un al treilea domeniu suveran — cel profetic, care nu ține nici 

de naştere, nici de alegerea publică, nici de sfinta hirotonisire. E 
dat fiecărui creştin prin confirmaţie şi poate fi exercitat de cei care 
nu sînt demni de graţia divină, dar care se alătură acţiunii sale prin 
libertatea lor. Astfel, fiecare om, dacă doreşte, poate prin drept 
divin şi prin graţia Domnului să exercite puterea suverană la ega- 
litate cu Papa şi Împăratul.”! 

Oare asta e greşeala creştinismului, că acest drept oferit tuturor 
e vîndut de mulţime lui Satan pentru un blid de linte ? 

Egalitatea demnităţii suverane care aparţine de drept fiecărui 
creştin, nu e una a nepăsării. Toţi au o importanţă egală, fiecare 
într-o măsură mare în ochii celorlalţi ; dar nu toţi îndeplinesc ace- 
eaşi funcţie. Unitatea poporului creştin, bazată pe paternitatea divi- 
no-umană, e unitatea unei familii ideale. Egalitatea morală desă- 
vîrşită între membrii unei asemenea familii nu împiedică fiii să 
recunoască cu pietate primatul și autoritatea părintelui comun, nici 
să se deosebească între ei prin vocaţii sau caractere diferite. Adevă- 
rata egalitate pozitivă, ca şi adevărata libertate, se manifestă şi se 
realizează în solidaritate sau (raternitate, care face ca mai mulţi să 
devină precum unul singur. Botezul libertăţii şi conlirmaţia ega- 
lităţii sînt desăvirşite prin taina împaârtăşaniei, îndeplinire a 
rugăciunii lui Hristos : „Toți ca unul, aşya cum Eu sînt unul cu Tine, 
Tată! Meu”. Adunindu-şi discipolii sub semnul împărtășaniei, lisus 
Hristos nu a vrut să se poticnească de diviziunile naţionale. Tuturor 
naţiilor le-a oferit fraternitatea. Dacă împărtăşania din trupul divin 
e adevărată, vom deveni frați fără deosebire de rasă şi de naţiona- 
litate ; dacă o să ne mai omorîm între noi în numele aşa-numitelor 
interese naţionale, vom fi, nu numai metaforic, ci cu adevărat 
fratricizi. 


1. E de ja sinc înţeles că funcția profetică a cărei exercitare c determinată 
numai de condiţii interioare şi pur spirituale nu poate avea nici un caracter 
exterior obligatoriu. Reprezentind în societatea omenească idealul absolut, 
profetul creştin va fi inconsecvent şi infidel misiunii sale dacă va acţiona prin 
mijloace care nu sînt proprii decîi unui stat social imperfect. 





CAPITOLUL XII 


_CELE PATRU TAINE ALE 
„INDATORIRILOR” OMULUI 


Cele trei taine (botezul, conlirmaţia şi împărtăşania) făcîndu-i 
pe toţi creştinii liberi, egali, frați unii cu alţii şi fiii lui Dumnezeu 
(cuprinşi în Fiul unic — lisus Hristos) le conferă demnitatea me- 
sianică şi drepturile suverane. Omul are dreptul să fie fiul lui 
Dumnezeu, căci pentru asta a fost creat. Dar fiind fiul Domnului 
de drept şi nu de fapt, el mai are privilegiul de a fi în realitate ceea 
ce este doar în idee — să-şi realizeze principiul prin propria taplă. 
Astfel, îndatoririle omului reies din drepturile sale suverane ca 
fiind condiţia pe care trebuie s-o înfăpiuiască pentru a se folosi de 
suveranitatea sa. 

De vreme ce omul nu e fiul lui Dumnezeu decit în principiu, 
prima lui îndatorire e aceea de a recunoaşte că, în realitate, nu este 
aşa, de a constata imensa distanţă între ceea ce este şi ceea ce 
trebuie să fie. Asta e condiţia negativă a oricărui progres pozitiv, 
datoria omenească prin excelenţă, datoria pocăinţei, stabilită de 
Biserică în taina spovedaniei sau a mărturisirii. Pentru a face ca 
adepţii săi să persiste în păcat, protestantismul a respins această 
taină. Dar mai vinovaţi decît protestanții eretici sînt falşii ortodocşi 
care voiau să limiteze datoria pocăinţei la indivizi, lăsînd organis- 
mele sociale, Statele şi naţiunile, pe seama vanităţii, trufiei, egois- 
mului, urii fratricide. Nu acesta era sentimentul profeților din 
Vechiul Testament care îndemnau la pocăință oraşe, naţiuni şi 
conducători de State. Nu acesta era gindul unicului profet din Noul 
Testament care, în epistolele sale către îngerii Bisericilor, le repro- 
şa viciile şi păcatele comunităţilor. 

Dintre toate relele omeneşti, dintre toate păcatele şi crimele 
individuale şi sociale există un viciu şi o infirmitate radicală care 
ne împiedică să fim cu adevărat fiii lui Dumnezeu. E principiul 

haosului, baza primordială a oricărei fiinţe create ; redus la nepu- 
tinţă (sau la putinţa pură) în Om, dar redeşteptîndu-se prih căderea 
lui Adam, a devenit elementul fundamental al vieţii noastre limita- 
te şi egoiste care, acţionînd în această fărîmă infinit de mică a ade- 
văratei ființe, vrea să facă din aceasta unicul centru al universu- 
lui. Această pretenţie egoistă care ne izolează şi ne rupe de adevă- 
rata totalitate divină nu poate fi înlăturată decît prin iubire. Iubirea 
e forța care ne face să depăşim lăuntric limitele existenţei noastre 
date, unindu-ne cu Întregul printr-o legătură indisolubilă şi, făcîn- 
du-ne să fim cu adevărat fiii lui Dumnezeu, ne face să participăm 
la deplinătatca adevăratei sale Înţelepciuni şi la destătarea spiritului. 

Opera iubirii e integrarea omului şi, prin el, a întregii făpruri 
create. Trebuie înfăptuită o triplă uniune : 1) unitatea omului 
individual prin contopirea adevărată şi eternă cu jumătatea natu- 
rală — femeia ; 2) reintegrarea omului social prin contopirea indivi- 
dului cu colectivitatea umană ; 3) reintegrarea omului universal 
prin legătura strinsă şi vie cu întreaga lume, care e corpul organic 
al umanităţii. 

Bărbatul e separat lăuntric de femeie prin dorinţa de a o poseda 
superficial în numele pasiunii oarbe şi iraționale. Ei sînt o singură 
fiinţă prin forţa adevăratei iubiri care identifică cele două vieți 
într-una şi aceeaşi substanță absolută, veşnic statornicită în 
Dumnezeu şi care nu admite legătura materială decît ca ultimă 
consecinţă şi realizare exterioară a relaţiei mistice şi morale. E 
iubirea închisă în sine şi concretă şi de aceea profundă şi intensă, 
adevărata bază şi tipul general al oricărei alte iubiri şi al oricărei 
alte contopiri. Prin cuvîntul Său, Dumnezeu a impus-o şi a binecu- 
vîntat-o, iar Biserica a dus mai departe această binecuvîntare în 
taina căsătoriei care face din adevărata iubire dintre sexe prima 
temelie pozitivă a unităţii divino-umane. lubirea sanctificată duce 
la crearea adevăratelor elemente individuale ale societăţii desăvir- 
şite, ale Sophiei întrupate. 

Pentru formarea omului social, elementul individual (unit prin 
adevărata căsătorie) trebuie să se contopească cu forma colectivă 
stabilită. 

Pe plan interior, individul e separat de societate prin dorinţa de 
putere, iar la exterior, prin acea dominație în numele propriei 
personalităţi. Aparține unităţii sociale prin actul moral al abne- 
gaţiei, subordonînd voinţa, interesul şi ego-ul său voinţei şi interesului 

unei fiinţe superioare recunoscute ca atare. Dacă dragostea conju- 
gală înseamnă mai ales coordonarea a două existenţe egale, deşi 
diferite, dragostea socială înseamnă subordonarea unităţilor so- 
ciale de grade diferite. Nu e vorba de dispariţia egoismului brutal 
al omului printr-un sentiment intens care-l sileşte să se identifice 
cu o altă ființă (ceea ce deja se înfăptuieşte prin dragostea sexuală), 
ci de alipirea existenţei individuale la o ierarhie generală ale cărei 
grade sînt stabilite de raportul evident între întreg şi părțile sale, 
mai mult sau mai puţin semnificative. Desăvirşirea iubirii sociale 
nu poate consta în intensitatea sentimentului subiectiv, ci în supu- 
nerea la raţiunea obiectivă care ne spune că întregul e mai mare 
decît fiecare din părţile sale. Desăvîrşirea acestei iubiri este stăvi- 
lită, iar realizarea omului social e împiedicată nu numai de simplul 
egoism, ci şi (sau mai ales) prin particularismu! care ne face să 
separăm interesul grupurilor inferioare, de care ne simţim mai 
strîns legaţi, de interesul grupurilor superioare şi mai extinse. Cînd 
separăm dragostea de familie, de breaslă, de clasă socială sau 
grupare politică, de dragostea de patrie sau cînd vrem s-o slujim 
pe aceasta din urmă în afara omenirii sau a Bisericii universale, 
separăm ceea ce Dumnezeu a unit, devenind obstacol în calea 
integrităţii omului social. 

Tipul şi realitatea fundamentală ale acestei integrităţi sînt date 
în ierarhia ecleziastică prin taina Hirotonisirii. E triumful dragos- 
tei sociale, fiindcă nimeni nu acționează de la sine sau în numele 
său ; liecare e investit de un superior, reprezentantul unei unităţi 
sociale mai mari. De la preotul cel mai neînsemnat pînă la papă — 
slujitorul slujitorilor Domnului — toţi sînt asemenea, curaţi de orice 
egoism şi particularism care izolează ; fiecare e partea din întregul 
social — Biserica universală. 

Reintegrarea umană nu se limitează la omul social. Legea 
morții separă Biserica universală în două părţi, una vizibilă, pe 
pămînt şi cealaltă nevăzută, în cer. Împărăţia morţii e prestabilită ; 
cerul şi pămîntul sînt despărțite de dorinţa omului de a se bucura 
imediat şi în chip material de realitatea de pe pămînt, de existenţa 
finită ; omul a vrut să simtă sau să guste totul prin senzaţia exteri- 
oară. A vrut să-şi contopească duhul ceresc cu țărina pămîntului 
printr-o unitate periferică şi superficială. O asemenea legătură nu 
e de durată, ea duce la moarte. Pentru a uni lumea spirituală cu cea 
materială şi pentru a înfrînge moartea, trebuie ca omul să se 

contopească cu întregul nu prin suprafaţa sensibilă, ci prin centrul 
absolut care e Dumnezeu. Prin iubirea divină, omul universal nu 
se ridică numai la cer, ci, prin identificarea lăuntrică cu 
Divinitatea, se contopeşte cu toată fâptura printr-o veşnică legătură 
indisolubilă. Prin această iubire, graţia divină coboară în natura 
pămînteană şi învinge nu numai răul moral, ci şi urmările sale 
fizice — boala şi moartea. Opera acestei iubiri e Învierea de pe 
urmă. Biserica, propovăduind această înviere în doctrina sa reve- 
lată, formulată în ultimul articol al simbolului său, o prefigurează 
şi inaugurează prin ultima din Sfintele Taine. Pentru boală şi 
pericolul morţii, maslul sau ungerea cu mir e simbolul nemuririi 
noastre. Ciclul Sfintelor Taine, ca şi acela al vieţii universale, se 
încheie cu Învierea, prin integrarea întregii lumi, prin întruparea 
definitivă a Înţelepciunii divine. 

